﻿ Conf. univ. dr. ANCA SÎRGHIE METODICA PREDĂRII LIMBII ŞI LITERATURII ROMÂNE ÎN ÎNVĂŢĂMÂNTUL PREŞCOLAR ŞI PRIMAR Editura "ALMA MATER" Sibiu 2009 Descrierea CIP a Bibliotecii Naţionale a României SÎRGHIE, ANCA Metodica predării limbii şi literaturii române în învăţământul preşcolar şi primar / Sîrghie Anca. – Sibiu : Alma Mater, 2009 Bibliogr. ISBN 978-973-632-513-7 371.3:811.135.1 Tipărit la Editura „Alma Mater” Sibiu str. Aurel Vlaicu, nr. 1, Sibiu - 550327 - România tel. 0269-234332 fax. 0269 – 234332 www.editura-amsibiu.ro e-mail: tipografia.am@gmail.com Cuprins Capitolul 1. Delimitări conceptuale raportate la noile exigenţe ale Uniunii Europene........................................................................................5 1.1. Exigenţe ale educaţiei timpurii a copilului în context european..........5 1.2. Parametrii educaţiei preşcolare în România de azi..............................7 1.3. Definirea elementelor de curriculum ................................................. 9 1.4. Compatibilizarea sistemului educativ românesc cu cel european......10 Capitolul 2. Metodica predării limbii şi literaturii române şi actul didactic........................................................................................12 2.1. Proiectul didactic-ca sinteză a actului instructiv şi educaţional .........12 2.2. Metodica perfecţionării limbajului-pivot al creşterilor spirituale...... 13 2.3. Relaţia metodicii cu alte discipline de învăţământ .............................16 2.4. Cadrul didactic în şcoală, familie şi societate.................................... 18 Capitolul 3. Obiectivele generale ale disciplinei de studiu...........................22 3.1. Principiile didactice ale organizării şi desfăşurării orelor de limba şi literatura română................................................................................23 3.1.1. Definirea conceptelor esenţiale.....................................................23 3.2. Funcţiile metodicii de profil................................................................26 3.3. Noi accente curriculare .......................................................................27 3.4. Câteva concluzii..................................................................................28 Capitolul 4. Metode şi procedee de predare a limbii şi literaturii române în învăţământul preşcolar.........................................................30 4.1. Convorbirea.........................................................................................30 4.2. Jocul didactic.......................................................................................34 4.3. Problematizarea...................................................................................47 Capitolul 5. Metode utilizate în învăţământul primar, în cadrul orelor de limba română..............................................................................52 5.1. Povestirea............................................................................................52 5.2. Descrierea...........................................................................................53 5.3. Explicaţia.............................................................................................54 5.4. Conversaţia..........................................................................................54 5.5. Lectura explicativă..............................................................................55 5.6. Lectura independentă..........................................................................55 5.7. Observarea...........................................................................................56 5.8. Demonstraţia.......................................................................................56 5.9. Modelarea ...........................................................................................57 5.10. Exerciţiul...........................................................................................57 5.11. Metoda algoritmizării........................................................................58 5.12. Metode de simulare...........................................................................58 5.13. Jocul de rol........................................................................................59 Capitolul 6. Tipologia lecţiilor........................................................................71 6.1. Organizarea activităţilor de povestire la grădiniţă..............................77 6.2. Memorizarea .......................................................................................79 6.2.1. Organizarea activităţilor de memorare ........................................80 6.3. Lectura după imagini ..........................................................................81 6.3.1. Organizarea activităţii de lectură după imagini...........................82 6.4. Calculatorul, un nou instrument de cunoaştere pentru preşcolari......82 Capitolul 7. Evaluarea.....................................................................................86 7.1. Evaluarea cunoştinţelor - ca finalitate a actului didactic....................86 7.2. Forme de evaluare...............................................................................87 7.3. Metode şi procedee evaluativ-stimulative ..........................................90 7.4. Itemii...................................................................................................92 7.4.1. Itemi obiectivi................................................................................92 Capitolul 8. Tulburări de vorbire...................................................................98 8.1. Tipologia dislaliilor.............................................................................98 Capitolul 9. Proiectarea activităţii didactice................................................100 9.1. Etapele proiectării didactice...............................................................101 Capitolul 10.........................................................................................................120 10.1. Învăţarea cititului şi scrisului în clasa I............................................120 Bibliografie......................................................................................................231 Capitolul 1 Delimitări conceptuale raportate la noile exigenţe ale Uniunii Europene Europa anului 2010 va fi mai competitivă şi mai dinamică din punct de vedere economic faţă de perioada precedentă, aşa cum prevedea Consiliul de la Lisabona. Educaţia şi formarea profesională devin un obiectiv esenţial al reformei ce se implementează în ţările Comunităţii Europene. Aceste ţări vor coopera în scopul dezvoltării unor politici care să asigure mai multe locuri de muncă, creşteri economice durabile, structuri social-politice mai eficiente. În Consiliul European de la Barcelona s-au trasat liniile unei creşteri a calităţii în sistemele educaţionale şi formative. Rezultatele învăţării pe plan naţional şi sectorial din fiecare ţară europeană vor fi evaluate într-un meta-cadru numit Cadrul European al Calificărilor ( EQF-European Qualification Framework ), care va încerca să echilibreze situaţia, armonizând forţa de muncă într-un climat de transparenţă totală. Ca atare, EQF va facilita transferurile şi recunoaşterea calificărilor dobândite în urma învăţării, astfel ca să poată încuraja mobilitatea pe piaţa transnaţională a muncii. Pe plan internaţional s-au stabilit norme clar concepute privitor la calitatea serviciilor şi care vizează şi instituţiile de învăţământ. 1.1. Exigenţe ale educaţiei timpurii a copilului în context european România a semnat şi ea aceste normalizări, care se aplică şi în ţara noastră, unde a fost demarat un proiect amplu de configurare a unui învăţământ compatibil cu cel vest-european. În lumina noile prevederi, a crescut grija pentru dezvoltarea şi siguranţa tuturor copiilor, aplicându-se noi strategii de intervenţie în cazul violării drepturilor acestora şi ale familiilor. După iniţierea programului „Generalizarea grupei mari pregătitoare în învăţământul preşcolar românesc” din anul 2002, când a coborât vârsta de şcolarizare de la 7 la 6 ani, s-au creat condiţii de realizare a unui sistem coerent de educaţie şi instruire timpurie a copiilor din România. Este verificat adevărul că până la 2 ani copilul creşte mai bine protejat în ambianţa familiei, scăpând de efectele devastatoare ale instituţionalizării la care îi expune practica abandonării pruncilor în maternităţi, spitale sau locuri publice. Originile acestui abandon inuman se află în politicile pro-nataliste ale comunismului românesc, când sărăcia care ameninţa mamele fără soţi era dublată de lipsa unor servicii compensatoare ce puteau fi puse de stat la dispoziţia lor. Practica abandonului nu a fost stăvilită nici în următoarele două decenii care s-au scurs de la Revoluţia din 1989. Abia în prezent se face simţită preocuparea de a crea o reţea de asistenţă socială dublată de una de asistenţă medicală, cu profesionişti care deservesc unităţi de profil atât în regim public cât şi în regim privat. Perioada de la 0 la 6-7 ani este denumită a copilăriei timpurii. În această primă etapă, copilul are o dezvoltare rapidă, drept care neglijenţele şi omisiunile produse acum vor fi greu de recuperat mai apoi. Calitatea îngrijirii şi cea a protecţiei asigură diminuarea morţii infantile, a bolilor, a întârzierilor de creştere. Totodată, ea stimulează dezvoltarea personalităţii pruncului cu abilitatea de a învăţa, de a-şi forma deprinderi şi priceperi indispensabile creşterilor spirituale şi afective ulterioare, conducând pe termen lung la evoluţia noii generaţii în plan social şi profesional. Funcţionarea României ca stat integrat Comunităţii Europene include şi o nouă reformă la nivel de educaţie, întrucât până în 2015 se vor implementa obiective ale proiectului Mileniu pentru Dezvoltare, în condiţiile în care la noi abia acum se conturează o politică coerentă cu referire la educarea timpurie a copiilor. Convenţia pentru Drepturile Copilului a stipulat anumite prevederi legale referitor la educaţia timpurie a copilului cu vârstă între 0 şi 3 ani. În aşa-numita copilărie mică el se poate bucura de serviciile asigurate de sistemul de creşe, care, însă nu organizează nici-o formă de educaţie timpurie. Legea asigură copilului până la 2 ani prezenţa unui părinte, prin concediul maternal sau paternal, rar asigurat în alte ţări. Astfel părinţilor le revine responsabilitatea unor iniţiative de acest gen, de la spălatul feţei şi dinţilor la folosirea WC-ului, la ştersul pe picioare la intratul în casă, la salutul membrilor familiei etc. Această situaţie privilegiată explică şi scăderea drastică a numărului creşelor în anii de după Revoluţie. Dacă până în 1990 funcţionau în România 902 creşe cu un total de 90.000 de copii, în prezent sunt active 287 creşe cu 11.000 de copii. Personalul din creşe nu este profesional pregătit spre a efectua servicii de educaţie printr-un sistem de pregătire continuă. O cercetare iniţiată de UNICEF a demonstrat că în creşele din România numai 0,4 % este personal calificat, el fiind constituit din 42% îngrijitori şi 32,5% asistente medicale. Dezvoltarea timpurie integrată a copiilor este un obiectiv prioritar al UNICEF-ului, for care a sprijinit Ministerul Educaţiei şi Cercetării din Romnia să elaboreze în anii 2005-2006 strategia de educare timpurie, proiect care a stabilit coordonatele de bază ale unui sistem ce se implementează în porezent şi se extinde până în anul 2013. 1.2. Parametrii educaţiei preşcolare în România de azi La începutul de drum al educaţiei copilului se află îndeobşte familia. Totuşi practica a demonstrat că nu totdeauna părinţii au reuşit să se ridice la nivelul de pregătire pedagogică cerut de solicitările la care i-a supus copilul. În multe cazuri familiile sărace de la oraş sau cele numeroase de la sate nu au izbutit să dea pruncilor aflaţi în stadiul copilăriei mici acele impulsuri care să-i orienteze spre calea cea bună în educaţie, întrucât tradiţionala ascultare faţă de părinţi, cărora nu era cuvenit să li se iese din cuvânt, este înlocuită astăzi de motivarea oricărei măsuri care priveşte pe copil.I.L.Caragiale are perfectă dreptate să ridicularizeze pretenţiile de bun pedagog ale doamnei Popescu, prietena sa, care oricât de încântată se arată de timpul petrecut cu devotament matern alături de fiul ei, Ionel, protagonistul schiţei Vizită, nu izbuteşte să demonstreze decât adevărul că era depăşită de o asemenea sarcină. Vechea zicală „Unde dă mama, creşte carnea!” nu mai funcţionează azi ca o soluţie coercitivă cu efecte benefice. Metodele non-violente de educare, de tipul celei teoretizate de Maria Montesori, solicită priceperi pedagogice neîntâlnite la părinţii noştri. Pedepsele fizice nu mai constituie astăzi o formă de disciplinare a celui mic de către adult, ele devenind anacronice. Copilul zilelor noastre trebuie să fie determinat să înţeleagă singur de ce este bine să respecte anumite reguli de comportare, de higienă, privitoare la sănătate. Incapacitatea părinţilor de a asigura supravegherea copiilor în programul extraşcolar şi extrafamilial duce spre libertinajul adolescenţilor şi tinerilor de mai târziu. Educaţia preşcolară nu are în prezent drept beneficiari decât 29% dintre copiii vârstei între 2 şi 7 ani. Privind istoric evoluţia trendului în domeniu, s-a concluzionat pe baza unei cercetări că în perioada 1989-1995 el a fot descendent, ca apoi să înregistreze o creştere constantă, dar lentă. Frecvenţa redusă a micuţilor la grădiniţă este explicată prin costul prea mare solicitat unui copil, pentru care se plăteşte între 80 şi 100 lei pe lună, ceea ce reprezintă aproape 40% din venitul minim garantat pe economie. În această situaţie de perpetuată sărăcie, sunt exploatate bunele relaţii familiale, astfel că micuţii sunt lăsaţi în seama bunicilor şi a altor rude, fiind privaţi de şansa unei instruiri instituţionale de profil educativ. Într-o formulă ideală, învăţătura primită de la părinţi în acei primi ani de formare se cere dublată de programele profesionalizate ale grădiniţelor, unde copilul se familiarizează cu colectivul, se prezintă la serbare spunând poezii şi cântând. Zi după zi el se obişnuieşte cu un orar mai riguros decât cel urmat în viaţa familiei. Copiii din mediul rural şi mai ales cei din zonele defavorizate, datorită izolării şi a lipsei mijloacelor de transport, nu beneficiază de şansa de a merge la grădiniţă, iar rromii cu atât mai mult, cu cât tradiţiile lor nu îi încurajează la iniţiative de socializare, în condiţiile în care ei refuză să trimită copilaşii la grădiniţă. În comunităţile lor se înregistrază cea mai scăzută rată de copii care nu pot fi înregistraţi în grădiniţe. De pildă, în anii 1997-1998 numai 17,2% dintre copiii rromi au fost înregistraţi la grădiniţă, ceea ce măreşte decalajul educativ dintre ei şi celelalte categorii etnice din ţara noastră. Statisticile realizate dovedesc că faţă de 66,1% dintre copiii ţării noastre care merg la grădiniţă, rromii nu depăşesc nivelul de 20% dintre copiii lor înregistraţi în învăţământul preşcolar din România. O diminuare a numărului grădiniţelor din ţară s-a datorat schimbării patronajului lor, ele trecând prin descentralizare în custodia administrativă a forurilor locale. Efectul a fost o tot mai severă diminuare a numărului de locuri în grădiniţele de stat, ceea ce a creat perturbări grave în ritmul activităţii educative pe plan naţional. Se cere precizat că educaţia parentală este şi ea tratată cu multă superficialitate în România de către organele abilitate, dacă avem în vedere programele de pregătire a tinerilor părinţi şi a femeilor gravide, programe implementate în alte state şi devenite deja de câteva decenii tradiţionale. În seama organizaţiilor nonguvernamentale a rămas sarcina iniţiativelor de a spori competenţele parentale, care să-şi sporească şi calitatea.Un gol încă neremediat în România este faptul că personalul care se ocupă în creşe de cei mai mici copii nu beneficiază de nici-o formă de profesionalizare, adică de formare iniţială sau de formare continuă. În ceea ce priveşte calitatea profesională a educatoarelor care lucrează în grădiniţe, în anii aceştia se implementează o reformă de natură să dea un nou prestigiu misiunii de formatori a cadrelor didactice care activează în acest domeniu, perspectivă valabilă şi pentru învăţătorii ciclului primar. Locul absolvenţilor de liceu pedagogic îl iau licenţiaţii din universităţi particulare sau de stat. În felul acesta educatorul va ocupa în cadrul colectivului şcolii un loc la fel de important ca şi profesorii. Un asemenea reviriment are la bază principiul că o etapă atât de importantă pentru dezvoltarea copilului nu poate fi lăsată în seama unor absolvenţi de liceu, care devin cadre didactice numai cu o pregătire medie. 1.3. Definirea elementelor de curriculum Metodica este o disciplină aplicată ce face parte din domeniul larg al pedagogiei. Pe baza proiectării pedagogice a activităţilor instructiv-educative, care are în centrul elevul cu aspiraţiile şi cu solicitările specifice, ea creează un sistem de acţiuni menite să realizeze obiectivele stipulate curricular cu scopul utilizării diferenţiate, etapă după etapă, a conţinuturilor fiecărei specialităţi în procesul de învăţământ. Cu alte cuvinte, metodica mijloceşte dialogul dintre două personalităţi, cea a formatorului şi cea a copilului aflat la începutul procesului de edificare spirituală, emoţională şi morală. Celor „şapte ani de acasă”, despre care vorbeşte tradiţia înţelepciunii noastre populare, grădiniţa şi şcoala primară le adaugă dimensiuni cognitive şi formative ce asigură copilului deschideri ample în formarea sa viitoare. De aceea aportul cadrului didactic implicat în acest proces este unul decisiv, acum când se croieşte plămada genuină a personalităţii omului matur de mai târziu. Abordarea sistemică a procesului de învăţământ are drept bază regândirea dintr-o perspectivă modernă a obiectivelor educaţionale în funcţie de care se vor corela conţinuturile învăţării cu metodele şi procedeele cele mai eficiente pentru acolada constituită din procesul de predare, învăţare şi evaluare.Repere sunt noţiunile definitorii ale specialităţii, curricula sau programa şcolară şi particularităţile de vârstă ale elevilor. Cadrul didactic este chemat să predea conţinuturile literare şi lingvistice pe care micuţii elevi şi le vor însuşi în timp, beneficiind de sistemele de lecţii stabilite pe zile, semestre, ani, după cum copilul trece de la grupa mică la cea mijlocie şi intră în cea mare, mai apoi în cea pregătitoare, ca să treacă în clasele I-IV ale şcolii primare. Corelarea corectă a activităţilor componente ale sistemului de învăţământ asigură dezvoltarea optimă intelectuală şi psihocomportamentală a elevilor. Ca formatorul să influenţeze în mod benefic procesul evoluţiei lor se simte nevoie de vocaţie pedagogică. Este necesară multă răbdare, tact, deschidere sufletească spre problemele vârstei copilului. „Vreau să cresc mic!” –suna alarmant dorinţa unui copil care se temea instinctiv de asprimea vieţii mature.Un altul refuza să dea mâncare căţeluşului său. De ce? Ca să nu crească, pentru că el îl dorea mic şi drăgălaş, nu un dulău care îi provoca spaimă. Atunci când cei mari din jurul său nu-i acceptă ideile, trăirile, intenţiile, proiectele sale personale, un copil se simte oare cu adevărat protejat, lipsit de griji? “Ştii, bunico, mie îmi plac ştecărele şi prizele.” suna o mărturisire la care nici mama, nici tata, nici educatoarea nu i-au dat un răspuns mulţumitor. Cum se simte acel copil, privindu-i pe cei mari, fiecare cu iniţiativele lui formative, cu propriile proiecte de viitor, în care al său nu-şi găseşte loc? Metodica este un meşteşug elevat, al cărui obiect este sufletul şi mintea copilului, care trebuie să fie modelate înfloritor. Ea evidenţiază modalităţile de transmitere a învăţăturii de către cadrul didactic de profil, care este educator, învăţător sau profesor, în vederea transmiterii cunoştinţelor spre elevi, urmărindu-se şi activitatea de preluare, de asimilare şi de cunoaştere a acestora. Punctul de plecare este proiectarea, acea “ prefigurare a unei acţiuni de instruire şi a rezultatelor ei“, cum o definea I. Cerghit. Planificarea pe termen lung se referă la repartizarea anuală a conţinuturilor învăţării, cea pe termen mediu –la repartizarea săptămânală, iar planificarea pe termen scurt, privind conceperea şi realizarea detaliată a lecţiilor, constituie proiectarea propriu-zisă. Rezultanta acestei proiectări este planul calendaristic, iar răspunsul dat celor mai neaşteptate situaţii şi implicaţii pe care le comportă desfăşurarea dinamică şi complexă a procesului de învăţământ depinde de experienţa şi de puterea creativă a fiecărui cadrul didactic în parte. 1.4. Compatibilizarea sistemului educativ românesc cu cel european De la nivelul Ministerului Educaţiei şi Cercetării se cer trasate direcţiile de dezvoltare şi de promovare a unor politici şi strategii care să asigure calitatea serviciilor educaţionale, ceea ce va compatibiliza sistemul de învăţământ naţional cu cel european. Se cere revizuită însăşi Legea învăţământului românesc, care să reflecte noile imperative educaţionale europene, fără a rupe legătura cu tot ce are sănătos tradiţia naţională. Principiile pe care se bazează Programul Naţional de Reformă şi Strategia Ministerului Educaţiei şi Cercetării din România au fost menţionate în Declaraţia adoptată de Adunarea Generală a Naţiunuilor Unite la cea de-a XXVI-a Sesiune Specială din 10 mai 2002. Printre principiile importante, care asigură viabilitatea noului sistem educaţional, se numără: -Interesele superioare ale copiilor trebuie să fie principalul obiectiv pentru toate acţiunile legate de copii. -Investiţia în copii şi respectarea drepturilor lor este una dintre modalităţile cele mai eficiente de eradicare a sărăciei. -Oricare copil este născut liber şi egal în demnitate şi în drepturi. -Copiii au dreptul la un start cât mai bun în viaţă -Toţi copiii trebuie să aibă acces şi să absolve învăţământul primar gratuit, obligatoriu şi de bună calitate. -La nivel naţional şi internaţional se vor aloca resurse suplimentare pentru situaţiile de urgenţă şi pentru nevoile speciale ale copiilor. Cel mai important lucru este ca strategia de reformă a învăţământului românesc să nu neglijeze nici-una dintre verigile sistemului, începând de la cel preşcolar şi până la acela post-universitar, armonizate într-o firească fluidizare, ce nu lasă loc sincopelor sau golurilor. Se cere stabilită o reţea de informare a opiniei publice despre necesitatea vitală a educaţiei timpurii, pentru care se cer înfiinţate instituţii pe baza unor criterii clare şi standarde ştiinţific stabilite, astfel încât să fie câte una la 5000 de locuitori. La educaţie trebuie să aibă acces în mod egal toţi copiii ţării, inclusiv cei cu dezabilităţi, adică cu nevoi speciale. Asigurarea mijloacelor de transport va facilita participarea copiilor din mediul rural la învăţământul preşcolar, iar elevilor proveniţi din cele mai dezavantajate grupuri sociale să li se asigure sprijinul prin soluţii de comunicare şi proiecte bazate pe subvenţiile Uniunii Europene. Capitolul 2 Metodica predării limbii şi literaturii române şi actul didactic 2.1. Proiectul didactic-ca sinteză a actului instructiv şi educaţional În principiu, proiectul didactic se cere înţeles drept o sinteză a esenţei educaţiei ca proces, el etalând un mod de gândire personală asupra problemelor concrete ale procesului instructiv-educativ, în stare să elaboreze noi forme de conduită profesională şi socială, conforme imperativelor Comunităţii Europene, în care generaţiile viitorului din România se vor integra în mod obiectiv şi legic. Proiectul didactic al fiecărei lecţii cuprinde în structura sa: -Obiective generale -Resurse şi condiţii de desfăşurare a procesului didactic - Conţinutul procesului de instrucţie şi de educaţie - Obiectivele de referinţă, conţinuturile învăţării şi standardele curriculare de referinţă - Tipul de lecţie adecvat obiectivelor operaţionale spre a configura prin învăţare anumite sporuri cognitive şi tipuri de comportamente - Metode şi alte forme ale strategiei didactice în funcţie de tipul lecţiei alese - Modalităţi de evaluare a rezultatelor obţinute Metodica predării limbii şi literaturii române stabileşte, aşadar, cu precizie atât conţinutul cât şi formele de organizare a activităţilor instructiv-educative din lecţia de profil. Ea defineşte metodele de predare şi de evaluare folosite de respectiva disciplină de învăţâmînt, acestea contribuind la atingerea obiectivelor generale şi a finalităţilor studiului limbii şi literaturii române în şcoală. La nivelul fiecărui ciclu de învăţământ ea fixează obiective intermediare specifice, ţinând seama atât de particularităţile de vârstă cât şi de cele individuale ale elevilor. Plecând de la planul de învăţământ şi de la programa disciplinei, metodica recomandă şi exemplifică modurile concrete de predare, oferind modele structurale de studiere a textului literar precum şi metodologia utilizată în acest scop. Se prezintă o clasificare a lecţiilor şi metodica organizării lor e la pregătire la desfăşurare, cu regulile ce se cer respectate. In cel mai modern sens al accepţiei, metodele gândirii critice ale ultimilor ani propune sisteme de lecţii de limba şi literatura română, ce implică în mod nemijlocit copilul în procesul predării, prezentând atât modele de proiecte didactice cât şi pe cele de evaluare. Astfel, metodica ajută cadrele didactice în operaţiunea de selectare a conţinuturilor specifice în elaborarea obiectivelor lecţiei de literetura română. Metodele de învăţământ se aplică în funcţie de tipul lecţiei, fie ele de predare sau de consolidare, planurile urmărind concretizarea acestora. Cum se poate stabili un dialog fertil între cele două personalităţi cu preţul trasării unor punţi peste vârste? Metodica este în fapt o artă, care se manifestă în lumea exerciţiului didactic. Dar ea este totodată o tehnică subtilă, bazată pe principii şi reguli precise şi care face posibilă acceptarea mesajului educativ de către copilul, avid să cunoască lumea. Cum vom călăuzi primii săi paşi în universul cunoaşterii? Metodica presupune o strategie didactică, fără de care efectul dialogului euristic se diminuează sau poate deveni chiar nul. Ea se concretizează prin structura curriculumului şcolar. La o ultimă întrebare se cuvine să răspundă fiecare educator sau învăţător înainte de a păşi peste pragul clasei: Cum se oglindeşte în mintea copilului imaginea lăuntrică a formatorului său, care este gata să-i împărtăşească zi de zi câte ceva din preaplinul experienţei sale de cunoaştere şi de simţire? Metodica, văzută ca o tehnică de transmitere a mesajelor educative, este corelată cu alte discipline, de la care îşi ia din punct de vedere tematic substanţa şi îşi stabileşte finalitatea particularizantă. Fiecare disciplină ştiinţifică aflată în programul instructiv-educativ îşi are propria sa metodică. Principiile pot fi generale pentru mai multe discipline, dar formele concrete de aplicare sunt particulare, chiar singulare uneori pentru disciplina respectivă. Încă din ciclul preşcolar şi primar studierea limbii române are ca finalitate cultivarea formelor de comunicare verbală şi scrisă, ca tehnică fundamentală a activităţii intelectuale, astfel ca prin vorbit într-o primă etapă şi apoi prin scris şi citit elevul aflat pe primele trepte ale evoluţiei sale spirituale să-şi perfecţioneze instrumentele muncii lui intelectuale. 2.2. Metodica perfecţionării limbajului-pivot al creşterilor spirituale Scopul învăţării este, aşadar, perfecţionarea limbajului, ca pivot al creşterilor viitoare în plan spiritual, căci cu ajutorul limbajului copilul dobândeşte cunoştinţe în domenii varii, de la mediul înconjurător, matematică, astronomie, fizică, limbi străine, geografie, botanică, istorie, geologie, muzică etc. Predarea acestei discipline în învăţământul preşcolar şi primar urmăreşte familiarizarea viitoarelor cadre didactice din acest sistem de învăţământ cu preliminarele noţiuni de limbă şi de literatură naţională. Ele vor constitui metodologic obiectul lecţiilor de profil, văzute ca sistem şi având ca scop tehnicile de studiu, de predarea şi de învăţarea regulilor pe care se edifică exprimarea orală şi cea scrisă cât şi evaluarea. De asemenea, ştiinţele limbii şi ale literaturii române privite prin lentila predării practice la cei mai mici elevi vor fi abordate cu scopul valorificării în lecţie şi în alte activităţi desfăşurate cu elevii a celor mai recente noutăţi din domeniul specialităţii cât şi în cel al disciplinelor pedagogice. Limba maternă este un pivot general al cunoaşterii, ea putând să fie dublată încă din copilărie de alte limbi străine, cum este limba oficială a ţării precum şi cele de circulaţie internaţională, stabilite de părinţi şi însuşite cu aportul unor profesionişti ai domeniului, intervenind de obicei în programul orarului de grădiniţă sau în cel al familiei care apelează prin iniţiativă privată la elevi, studenţi sau chiar profesori de specialitate. În România postdecembristă sunt la modă grădiniţele cu program în limba engleză, franceză sau germană.Literatura secondează îmbogăţitor fiecare etapă a studierii unei limbi, căci poveştile, poeziile sunt spuse în limba respectivă. Cum trebuie propuse spre inducere celor mici asemenea elemente de cunoaştere, ca ele să se fixeze, ca să înflorească gândirea şi sufletul celor mici? În acest proces complex intervine la fiecare nivel de vârstă metodica, pe care o definesc drept meşteşugul activităţii didactice de implementare spirituală, care se desfăşoară cu o deschidere multilaterală. Ca orice disciplină ştiinţifică, metodica predării limbii şi literaturii române are funcţii, obiective precise, metode şi principii fundamentale. Un concept-cheie uzitat în ultimul timp în ştiinţele educaţiei din România, care se sincronizează terminologic cu Europa şi întreaga lume este cel de curriculum, care are un sens larg şi unul restrâns. -În sens larg, el denumeşte ansamblul proceselor educative şi al experienţelor de învăţare a elevului şcolar, cu dinamica evoluţiei lor. -În sens restrâns, el desemnează ansamblul de documente şcolare menite să ilustreze datele esenţiale ale proceselor educative şi experienţelor de învăţare pe care le oferă elevului. Astfel, în curriculum sunt cuprinse: a. planurile –cadru de învăţământ pentru clasele I-XIII, în care se stabilesc ariile curriculare, obiectele de studiu şi resursele de timp necesare realizării acestora. b. programele şcolare, în care se precizează obiectivele-cadru, obiectivele de referinţă, conţinuturile învăţării şi standardele curriculare de referinţă, conţinuturile învăţării, standardele curriculare de performanţă prescrise fiecărei discipline din planurile-cadru de învăţământ, c. ghidurile metodice puse la dispoziţia cadrelor didactice ale fiecărui nivel de studiu şi ale fiecărei discipline, d. normele metodologice care dau dozarea şi regulile statutare ale predării, e. materiale –suport, în care se concretizează condiţiile aplicării şi monitorizare procesului curricular, f. manualele alternative ale ultimelor două decenii, care au înlocuit pe cele clasice, unitare dinainte de Revoluţia din decembrie 1989 din şcoala românească. În învăţământul românesc preuniversitar s-au configurat 7 arii curriculare, stabilite pe baza unor principii şi a unor criterii epistemologice şi psiho-pedagogice. Ele sunt: -Limbă şi comunicare -Matematică şi Ştiinţele naturii -Om şi societate -Arte -Educaţie fizică şi sport -Tehnologii -Consiliere şi orientare Astfel, limba şi literatura română constituie o disciplină de învăţământ unică, ce face parte din aria curriculară Limbă şi comunicare, în care se includ şi limbile materne ale minorităţilor naţionale, alături de limbile moderne. Toate aceste discipline ale respectivei arii curriculare se bazează pe modelul comunicativ-funcţional, destinat structurării capacităţilor de comunicare socială, pe vehicularea unor culturi ce se cer adaptate la realităţile societăţii contemporane şi pe conştientizarea identităţii naţionale ca premisă a dialogului intercultural şi a integrării europene a poporului respectiv. În locul vechii departajări care se crea între disciplina limba română, ori gramatica şi literatura română sau lecturile literare, în noul curriculum se promovează un concept mai modern, acela de model comunicativ-funcţional, ce se defineşte prin structurarea la elev a competenţei de comunicare scrisă şi orală. Scopul studierii limbii şi literaturii române este consolidarea şi dezvoltarea competenţelor de comunicare verbală şi scrisă a elevilor, care vor fi iniţiaţi în tehnica abordării şi analizei textelor literare şi nonliterare. Se vor dezvolta cele 4 capacităţi ale comunicării, aflate în fuziune: -receptarea mesajului oral, -receptarea mesajului scris, -exprimarea orală, -exprimarea scrisă. În studiu se va muta accentul de pe exprimarea reproductivă pe cea a producerii unor mesaje proprii. Chiar şi raportul între exprimarea scrisă şi cea orală se cere reechilibrat. Tocmai în sensul adaptării obiectivelor studiului la imperative obiective de cunoaştere, pentru fiecare etapă de vârstă a elevilor, în şcoală, la studiul literaturii se propun textele cele mai semnificative şi accesibile, în stare să rezoneze cu preocupările şi idealurile copiilor. În felul acesta, studierea limbii şi literaturii române îşi va împlini menirea de a forma etapă de etapă un tânăr cu o cultură comunicaţională esenţială, în stare să înţeleagă lumea din preajma sa, să comunice şi să rezoneze cu idealurile semenilor săi. Obiectivele vor fi focalizate pe formarea capacităţii de utilizare a limbii în împrejurări concrete de comunicare, iar conţinuturile vor fi adaptate nivelului de vârstă şi intereselor celor tineri. Elevul astfel format se va integra în contextul viitorului parcurs şcolar. Indiferent de profesia aleasă, tânărul care stăpâneşte forma corectă a limbii române are şanse sporite de a-şi valorifica în mod creator propriile capacităţi de rezolvare a unor probleme concrete ale vieţii cotidiene, profesionale şi private. Stăpânirea limbii române, ca mijloc de comunicare, şi cunoaşterea literaturii, care sporeşte sensibilitatea la frumosul mediului ambiant şi la valorile esteticii, ajută tinerii să-şi desăvârşească personalitatea. Ei vor reuşi mai uşor în competiţiile la care vor fi obligaţi să participe, vor gândi mai sensibil şi chiar mai matur. Ca disciplină de frontieră între conţinutul actului de transmitere a cunoştinţelor din domeniul limbii şi literaturii române, pe de-o parte, şi psihopedagogia vârstelor, pe de alta, metodica acestei specialităţi se îmbogăţeşte permanent din însăşi substanţa activităţii aplicative concrete, bazate pe experienţa de fiecare zi a cadrelor didactice şi pe contactul continuu cu noutăţile domeniului, lansate pe plan naţional şi chiar internaţional. 2.3. Relaţia metodicii cu alte discipline de învăţământ Metodica acestei specialităţi îşi ia substanţa din câteva discipline precum: - psihopedagogia vârstelor - didactica generală - ştiinţele limbii române, de la lingvistică la gramatică - teoria şi istoria literaturii române - cât şi noţiuni de logică, filosofie şi sociologie. Metodica relaţionează principiile pedagogiei cu datele esenţiale ale limbii şi literaturii române, pe care le transformă în obiect al predării eficiente în lecţie. Prin urmare, cursul de faţă se bazează pe interdependenţa dintre obiectivele predării limbii şi literaturii române cu conţinuturile sale specifice şi metodele de predare şi cele de evaluare. Se apelează la cea mai modernă tehnologie didactică a specialităţii, prin care să se preconizeze acele strategii în stare să optimizeze procesul transmiterii cunoştinţelor şi cel al formării deprinderilor necesare utilizării limbii române ca mijloc de comunicare. Această activitate nu constă într- o simplă debitare a unor date din partea educatoarei sau învăţătorului, ci presupune participarea nemijlocită a cadrului didactic, care se implică în procesul de asimilare de către elevi a cunoştinţelor prevăzute în curriculă. De aceea, încă din faza studenţiei viitorii formatori se înarmează cu cunoştinţele metodice moderne necesare, astfel ca pentru lecţie ei să selecteze cu intuiţie didactică şi cu mult discernământ profesional obiectivele, conţinuturile predării, pe care să le raporteze la particularităţile de vârstă ale elevilor. Pornind de la didactică, adică de la teoria generală a procesului de învăţământ, se cer stabilite cele mai adecvate metode de lucru cu elevii şi fixate momentele lecţiei în care acestea să fie utilizate, astfel ca lecţia să conducă la formarea elevului cu o personalitate puternică. Teoria limbii şi cea a literaturii oferă formatorului noţiunile de bază pe care se structurează conţinutul lecţiilor. Acesta trebuie să se raporteze la disciplinele psihopedagogice, pe care se bazează repartizarea pe etape de studiu a conţinutului predării, compus din concepte de bază, reguli de utilizarea limbii, din termeni, definiţii, norme şi exemplificări bogate. Astfel se va adapta cerinţelor vârstei elevilor mici conceptele de comentariu literar, deosebit de analiza literară de mai târziu, de la clasele superioare ale gimnaziului şi liceului. Fiecare cadru didactic poate inova tehnicile didactice, aplicând în mod creator metodica predării limbii şi literaturii române, aceasta fiind pasibilă de o permanentă îmbogăţire în funcţie de experienţa profesională a fiecăruia. Ca atare este benefică organizarea unor cercuri metodice, în care se face un schimb de experienţă foarte profitabilă pentru fiecare formator dornic să cunoască cele mai moderne concepte şi practici ale domeniului. Însăşi activitatea de elaborare şi apoi de revizuire periodică a programelor şcolare are la bază iniţiativele şi experienţele cadrelor didactice, care cunosc în mod practic modul cum se corelează obiectivele predării cu activitatea de asimilare a conţinuturilor de către elevii aflaţi la primele experienţe cu care debutează aventura cunoaşterii. Metodica îşi are un dinamism specific, împrospătându-şi atât terminologia cât şi conţinutul în sincronie cu mutaţiile produse la nivelul conceptului internaţional de metodică. De aceea, formatorul este nu numai un actant al didacticii, ci şi un cercetător solicitat să efectueze un studiu continuu. În concluzie, metodica poate fi concepută drept o pedagogie a specialităţii, un îndreptar practic pentru formatorii de diferite vârste, cărora le asigură un mod de lucru mai riguros, fundamentat atât pe tradiţia clasică a domeniului cât şi pe experienţa novatoare a fiecărui profesionist al actului didactic. 2.4. Cadrul didactic în şcoală, familie şi societate Cadrul didactic în calitatea lui de formator trebuie să fie înzestrat cu calităţile unui om de ştiinţă în germene, el manifestând o vie curiozitate pentru tot ce apare nou în domeniul profesiei sale. Ca practician al educaţiei noilor generaţii el trebuie să manifeste o reală virtuozitate a actului didactic valorificându-şi ingeniozitatea în îmbinarea cunoştinţelor de limbă şi literatură pe de-o parte cu cele ale psihopedagogiei, el adecvând permanent cunoştinţele pe care le transmite celor mici la particularităţile de vârstă şi la cele individuale ale elevilor. Priceperea sa profesională este dovedită prin modul cum el reuşeşte să dozeze cunoştinţele ce se cer transmise pe ani şcolari, pe semestre, pe cicluri de învăţământ şi pe lecţii. „A sta la catedră, când eşti un simplu muritor şi nu o maşină electronică, e o nobilă, dar şi extrem de spinoasă situaţie. E un examen pe care-l dai săptămânal, an de an, şi nu ai voie să-i suprimi emoţiile, nici tracul profesional, nici temperatura pasiunii puse în ceea ce rosteşti, nu ai voie adică să cedezi rutinei, să devii o simplă maşinărie de tocat date şi informaţii. În plus, s-ar pretinde ca omul de la catedră să aibă continuu sentimentul unei oficieri.” (Mircea Zaciu, Lancea lui Ahile) Cine poate uita momentul când a făcut primii paşi în şcoală purtând în spate povara ghiozdănelului viu colorat...? Trezirea interesului pentru cunoaştere, stimularea curiozităţii la cei mai mici dintre învăţăcei reprezintă pentru cadrul didactic un obiectiv general care îi solicită întreaga iscusinţă didactică. A semăna în minţile copiilor aflaţi la începutul unei aventuri a cunoaşterii acea îndoială între un „da” şi un „nu” este cel mai curat izvor din care se va nutri mintea sa în toţi anii de căutare ce vor urma. În mod neîndoios aici, la grădiniţă şi în clasele ciclului primar, se cofigurează bazele personalităţii tânărului de mai târziu. Captarea atenţiei celor mici la lecţie se realizează în acest prim stadiu al procesului de instruire după reguli şi prin strategii cu totul specifice. Se ştie că la grupa mică un copil se poate concentra cu adevărat un sfert de oră în întreaga zi de prezenţă la programul unei grădiniţe. De aceea, educatoarei i se solicită o putere de concentrare şi de fascinaţie demnă de amintirea unui prestidigitator pentru ca în acelaşi moment al programului să li se inducă tuturor copiilor din grupa respectivă o aceeaşi stare de atenţie, necesară asimilării unor cunoştinţe, corelării unor aspecte din realitate şi chiar a memorării unor versuri de poezie. Întreaga activitate se bazează doar pe inducere verbală şi pe contactul vizual cu imaginile. O adevărată artă a dialogului cu cei mici se cere stăpânită de către cadrul didactic prin valorificarea celor mai pertinente întrebări în dialogul său cu cei mici. Metodei la care se recurge i se cere să fie adecvată vârstei învăţăceilor, în timp ce dascălul trebuie să proiecteze în gând care va fi produsul activităţii de modelare emoţională, spirituală şi morală a învăţăcelului, finalitatea actului didactic constă în deschiderea drumului spre „a învăţa să fii”: cuminte, cinstit, atent, prietenos, sociabil, responsabil faţă de persoanele cu care intri în contact în familie, la locurile de joacă, pe stradă, etc. Instruirea elevilor ciclului primar este diferenţiată şi individualizată în funcţie de ereditatea fiecăruia dintre învăţăcei, cadrul didactic înţelege că în practica actului pedagogic conţinuturile cognitive sunt asimilate neuniform şi într-un ritm particular. Există copii foarte curioşi care pun întrebări în cascadă, ce pot obosi cadrul didactic de specialitate, dar nu-l pot degreva de sarcina de a răspunde la ele. Alţi elevi par a fi absenţi de la dialogul întemeiat cu membrii grupei de grădiniţă sau elevii clasei ciclului primar. În acest caz obiectivele propuse pentru lecţia respectivă nu pot fi considerate ca atinse dacă dascălul nu are preocuparea şi capacitatea de a le cuceri interesul, captându-le atenţia, chiar cu riscul de a relua de la început conţinutul unei descrieri, povestirea unui basm sau numărarea unor obiecte. Profilul dascălului nu poate fi conturat fără înţelegerea adevărului că ţinta muncii sale nu poate fi atinsă în planul imediat al activităţii sale, ci ea va deveni vizibilă doar mai târziu, adică atunci când în evoluţia sa elevul îşi poate dezvălui personalitatea prin reuşita la competiţiile care îl aşteaptă, prin modul corect în care se comportă în societate, prin conduita responsabilă în viaţa de familie, prin sensibilitatea afirmată în receptarea valorilor estetice, etc. Activitatea dascălului nu se rezumă la efectuarea lecţiilor, ci la implicarea sa în mediul familial şi social în care trăieşte şi există elevul. Calitatea de cadru didactic se realizează prin permanenta profesionalizare, prin studiu permanent şi de cercetare cu scopul formării elevului. Universul literaturii noastre ilustrează prin numeroşi scriitori această profesie aleasă, astfel poetul nepereche Mihai Eminescu – inspector şi revizor şcolar, povestitorul Ion Creangă – preot şi dascăl, Ioan Slavici -profesor, Ion Luca Caragiale-revizor şcolar, Alexandru Odobescu –director în Ministerul de resort, Gheorghe Lazăr –dascăl, ctitor de şcoală românească, Gheorghe Asachi-referendar al şcolilor, edificând în adevărat sistem educaţional până la nivel superior, Ion Heliade Rădulescu - profesor, Eugen Lovinescu – profesor, Lucian Blaga şi Tudor Vianu – cadre didactice universitare, etc. s-au aflat toţi în slujba formării generaţiilor şi asigurării unei educaţii continue, urmărind propăşirea neamului românesc prin cultură. Crearea primelor manuale şi însuşirea cursurilor şcolare au generat forţa generaţiilor care au urmat. Învăţarea pe baze ştiinţifice prin conştiinciozitate şi răspundere, atât din partea cadrului didactic cât şi a elevului rămâne principiul de bază al reuşitei pedagogice. De la început se impun norme şi exigenţe în funcţie de care se stabilesc canoane şi recomandări în desfăşurarea lecţiilor.Conduita didactică se impune în funcţie de personalitatea elevului, stimularea sau delăsarea interesului faţă de disciplină fiind în relaţie directă cu acţiunea dascălului. Comportamentul intelectual are în vedere însuşirea de către elevi a cunoştinţelor literare şi lingvistice fundamentale, dezvoltarea capacităţilor cognitive ale elevilor, dezvoltarea resurselor afectiv-motivaţionale ale învăţării, cultivarea unui stil de muncă intelectual şi dezvoltarea creativităţii. Dascălul este prin excelenţă intelectualul ce-şi asumă responsabilitatea unui poartă însemnele unui deschizătorde drumuri ale cunoaşterii la viitoarele generaţii. În era modernă dascălul este iniţiat în utilizarea calculatorului, în metodele psihologiei şi pedagogiei teoretice şi aplicate în conformitate cu ultimele cercetări, scopul final al demersului său fiind performanţa pregătirii elevilor. Cunoaşterea profilului psihologic al elevului, a aptitudinilor, a abilităţilor şi a deprinderilor, etc. constituie trepte necesare pentru stabilirea metodelor necesare în procesul educativ. „O-I, OI, iată sceptrul invizibil al învăţătorului, sceptrul pe care el domneşte peste împărăţia clasei a-întâia primară, aici unde se înalţă cea mai de seamă construcţie şi cea mai durabilă: sentimentul ţării... Se cuvine o emoţionantă laudă pentru litera O şi pentru litera I, pentru copilărescul şi magnificul O-I. Se cuvine o pioasă şi perpetuă recunoştinţă pentru mânuitorii lui O şi I, învăţătorilor clasei I primare, pentru felul cum mânuiesc această revelaţie, această pozitivă <alienare> a copilului prin O şi I, tulburătoare rădăcină a celorlalte înţelesuri. Se cuvine o profundă stimă pentru anonimii savanţi, învăţătorii clasei întâi primare!” (Nichita Stănescu, Cartea de recitire) Aşadar, educatorul şi apoi învăţătorul sunt primele cadre didactice care înfăptuiesc în mod concret reforma învăţământului, printr-o activitate de modelare a personalităţii celor mici, adică a generaţiilor viitoare. În educaţia instituţională ei realizează ceea ce în familie şi în paralel cu aceasta se numeşte a da „cei şapte ani de acasă”, respectiv a pune piatra de temelie care va susţine întreg edificiul viitoarelor personalităţi. Iată o activitate de mare responsabilitate şi cu totul nobilă prin finalitatea ei, pe care trebuie să o resimtă atât profesioniştii actului educativ cât şi familiile copiilor îndrumaţi. Tocmai de aceea, educatorul şi apoi învăţătorul vor ocupa în ierarhia axiologică a copilului un loc fruntaş, imediat după mama şi, eventual, după bunica lui. Îndeobşte, autoritatea educatorului devine absolută, căci ceea ce spune el nu poate fi contestat de nimeni altcineva, respectiv de nici un alt factor care determină conduita, simţirea şi puterea de gândire a celor mai mici şcolari. O asemenea indestructibilă legătură spirituală şi nu mai puţin de suflet stabilite între învăţăcel şi dascălul său dintâi, resimţit ca formator, avea să inspire pagini tulburătoare în evocări ca cea a lui Ion Creangă în Amintiri din copilărie sau a lui Mihail Sadoveanu din Domnu’ Trandafir. Este şi aceasta o dovadă că edificarea personalităţii copilului îşi găseşte în lucrarea didactică din anii dintâi o fundamentare esenţială pentru ceea ce va urma. Capitolul 3 Obiectivele generale ale disciplinei de studiu Atât pe plan naţional cât şi pe plan global obiectivul educaţiei este dezvoltarea armonioasă fizică, psihică, spirituală, socială, afectivă, cognitivă şi culturală a copiilor. Se configurează obiectivele cadru, care se formulează în termeni de generalitate spre a preciza competenţele ce urmează să fie dezvoltate pe cele cinci domenii experienţiale, acele câmpuri cognitive integrate, cum le-a definit L. Vlăsceanu, pentru învăţământul preşcolar. Aceste sunt: - Domeniul estetic şi creativ - Domeniul om şi societate - Domeniul limbă şi comunicare - Domeniul ştiinţei - Domeniul psiho-motric Implicat plenar în toate aceste domenii, studiul limbii şi literaturii române are drept obiective formative şi instructiv-educative complexe: -Însuşirea limbii române literare cu derivatele ei estetice, intelectuale, etice, culturale, lingvistice. -Garantarea calităţii superioare a comunicării orale şi scrise prin stăpânirea normelor ortografice, ortoepice şi de punctuaţie şi prin îmbogăţirea continuă a vocabularului limbii române. -Perceperea aspectelor definitorii ale fenomenului lingvistic, astfel ca limba să fie înţeleasă ca un sistem bine structurat, iar funcţiile limbajelor, nivelurile de utilizare a limbii şi evoluţia acesteia să fie corelată cu însăşi evoluţia istorică a societăţii. -Însuşirea şi valorificarea literaturii române în cadrul mai larg al literaturii universale. -Pregătirea teoretică şi practică a viitorului învăţător pentru activitatea concretă a organizării lecţiei. -Inţelegerea tuturor componentelor structurii lecţiei în dinamica lor. -Insuşirea metodelor, a procedeelor clasice şi moderne folosite în predarea limbii şi a literaturii române. -Formarea deprinderilor esenţiale de activitate intelectuală prin utilizarea lecturii. Aplicată unor opere literare cu totul reprezentative, aceasta poate să aducă o îmbogăţire emoţională, etică şi intelectual-cognitivă. În primii ani de învăţătură se pun bazele gustului estetic de mai târziu. Obiectivele de referinţă se cer formulate nu numai pentru fiecare domeniu experienţial, ci şi pentru fiecare temă în parte. În permanenţă sunt urmărite domeniile de dezvoltare ale copilului, care sunt:domeniul psihomotric, domeniul limbajului, domeniul socio-emoţional şi domeniul cognitiv. Copilul este încurajat să aibă iniţiativa şi să participe la stabilirea obiectivelor, la selectarea conţinuturilor şi chiar a modalităţilor de evaluare. Conform noului curriculum, el este stimulat la autoreflecţie, la autoevaluare şi la autoreglare a comportamentului de învăţare. 3.1. Principiile didactice ale organizării şi desfăşurării orelor de limba şi literatura română Principiile sunt expresia unei legităţi destinate să între în acţiune prin subiectivitatea umană. În didactică, ele exprimă cerinţe legice, cu caracter general şi normativ, ce privesc esenţa procesului de învăţământ. Ele au un caracter general care derivă din fundamentele lor psihopedagogice de vârstă, exprimând esenţa procesului didactic. Caracterul normativ al principiilor didactice constă în funcţia lor orientativă şi reglatoare. Educatorul găseşte în ele nişte idei călăuzitoare în vederea organizării acelor activităţi instructiv-educative care conduc la realizarea obiectivelor educaţionale. Dat fiind faptul că principiile didactice sunt un liant între cunoaştere şi acţiune, funcţia lor orientativă şi reglatoare se manifestă în metodologia instruirii. Orele de limba şi literatura română se organizează cu minuţie prin documentări şi structurări ale informaţiilor dobândite, iar desfăşurarea lor presupune respectarea unor canoane verificate prin experienţa transmisă de generaţiile precedente ale cadrelor didactice de profil. Acestea se constituie în principii didactice, care stau la baza activităţii de predare şi de însuşire a cunoştinţelor de către elevi. Teoria didacticii urmăreşte acest proces complex în întregimea sa. 3.1.1. Definirea conceptelor esenţiale Principiile didactice sunt normele generale ce fundamentează teoria şi practica educativă, orientând conceperea, organizarea şi derularea procesului de învăţământ. Ele potenţează eficienţa acţiunii de modelare a personalităţii elevului, ca împlinire a scopurilor educaţiei. Formatorul implicat în predarea limbii şi literaturii române la oricare nivel, de la grupele de preşcolari şi până la clasele de liceu, trebuie să ţină cont de următoarele principii fundamentale: Principiul însuşirii conştiente şi active a cunoştinţelor asigură accesibilitatea şi inteligibilitatea lor. Acest principiu comportă ideea că elevul este solicitat să participe direct, activ şi conştient la actul transmiterii învăţăturii, care să fie înţeleasă în momentul predării în clasă din dialogul cu dascălul şi apoi însuşită logic, nu mecanic. Încă în secolul al XVII-lea Comenius recomanda ca „la fiecare lucru să ne oprim atâta vreme, până când a fost înţeles.” Acest mod de învăţare logică trebuie să se imprime copilului de la primele lecţii din grădiniţă, unde nu trebuie să fie încurajată memorarea mecanică, iar în clasele primare învăţarea literelor şi a operaţiilor aritmetice să se facă pe baza unor exemple concrete, pornind de la cele mai cunoscute obiecte şi fiinţe. Educatoarea şi apoi învăţătoarea va dovedi prin metodele alese spre a transmite cunoştinţe celor mai mici elevi că a înţeles de ce spunea Descartes că “fiecare trebuie să ajungă la adevăr cu propria-i gândire.” Ce înţelege un copil de 5 ani din poezia Somnoroase păsărele de Mihai Eminescu? Abia mai târziu îşi va imagina imaginea „codrul negru tace” şi va mai străbate un drum al înţelegerii până la perceperea sensului din „Adormind de armonia codrului bătut de gânduri”. Activitatea colectivă va fi îmbinată cu cea individuală, solicitată de modul diferit de percepere a fiecărui elev. Mai vechile cunoştinţe pot fi o bază pentru cele mai noi, astfel că legăturile stabilite legic între ele sunt o certitudine pentru o învăţare temeinică. Asemenea conexiuni devin o stavilă împotriva unei cunoaşteri fragmentate, ilogice. Recurgerea la situaţii problematice, pe care elevii să le rezolve, poate conduce la dezvoltarea unei gândiri creatoare la elevii claselor primare. Principiul sistematizării şi al continuităţii cunoştinţelor desemnează imperativul structurării materiei de studiu în unităţi metodice. Secvenţele de cunoştinţe esenţiale se cer ordonate într-o succesiune logică. Astfel, prin alăturarea tuturor secvenţelor pedagogice se va constitui în final un sistem infirmaţional. Acesta se încheagă revenind în spirală asupra temei esenţiale, prin adaosuri tot mai nuanţate şi mai aprofundate ştiinţific, ordonate în funcţie de vârstă şi de capacitatea de înţelegere. Cunoştinţele se pot reordona în timp, completîndu-se cu alte elemente noi. Noţiunea substantivului, spre exemplu, se conturează în lecţiile primelor clase de studiu, dar abia în ciclul gimnazial se întregeşte deplin, reluată în lecţiile de gramatică cu aspecte tot mai nuanţate şi mai complexe. Aceeaşi este situaţia tuturor părţilor de vorbire şi a celor de propoziţie. Abia când toate aspectele paţiale au fost însuşite de elevi se pot realiza sintezele finale, care să definitiveze imaginea fiecărei părţi de vorbire şi de propoziţie. Structurarea şi sintetizarea informaţiilor se face individual prin procedee diverse, precum tabelele şi schemele sintetice. Principiul accesibilităţii cunoştinţelor se bazează pe imperativul valorificării capacităţii intelectuale, afective, voluntare şi acţionale ale copiilor în scopul realizării unei învăţări gradate, de la cunoscut la necunoscut, de la uşor la greu, de la simplu la complex. Învăţarea se orientează după ciclurile de dezvoltare psihologică a elevilor, care în anii grădiniţei şi în cei ai claselor primare îşi fundamentează numai elementele de bază ale cunoaşterii, pe care se vor edifica mai apoi cunoştinţele de nuanţă şi de profunzime. Procesul învăţării include două etape de la transmitere la asimilare de cunoştinţe. Aceasta din urmă nu presupune o coborâre a ştachetei de înţelegere a fiecăriu elev, ci de o ridicare a nivelului de interes la exigenţele unei asimilări conştiente a cunoştinţelor. De la grădiniţă la şcoala primară, copilul face primele eforturi de selecţie şi de generalizare, el exersându-şi putere de abstractizare. La esenţa unei noţiuni nu se ajunge dintr-odată, ci la început mintea unui copil desprinde trăsăturile esenţiale ale fenomenului, numai câteva clase de proprietăţi, din care se constituie o idee aproximativă şi abia apoi, prin sintetizări succesive se ajunge la ceea ce lingviştii numesc o „formă logică a reflectării raţionale a esenţei lucrurilor”1. În anii superiori de studiu al limbii române elevul va exersa trecerea de la raţionamentul logic la faptul lingvistic, judecat din punct 1 Vezi Tratat de lingvistică generală, Bucureşti, Editura Academiei, 1971, p.26. de vedere gramatical. Temelia unei asemenea construcţii se pune în cele dintâi lecţii, cu care începe la copil aventura cunoaşterii. Principiul însuşirii temeinice a cunoştinţelor prevede asigurarea unor deprinderi, priceperi şi cunoştinţe temeinice, de lungă durată. Elevul grupei de grădiniţă şi al primelor clase de şcoală va putea să reproducă cu fidelitate la mare distanţă în timp atât cuvinte, cât şi poezii sau cântece, cifre şi operaţiuni aritmetice, care vor deveni o bază a formaţiei sale intelectuale, o zestre a afirmării lui viitoare. Profunzimea cunoştinţelor asimilate este probată în modul cum el reuşeşte să le mânuiască creator, eficient şi operativ. Priceperile şi deprinderile care se formează acum sunt esenţiale pentru toată devenirea intelectuală, afectivă, motrice, volitivă de mai târziu a copilului, care trebuie să-şi dobândească încredere în propria personalitate. Principiul individualizării şi al diferenţierii învăţării valorifică aptitudinile, opţiunile, înclinaţiile fiecărui elev în parte, căci în funcţie de acestea se fixează sarcinile instructive. Cadrul didactic va trebui sa depisteze de la bun început nivelul de dezvoltare intelectuală şi coeficientul de inteligenţă ale elevului călăuzit pe drumul abia început al cunoaşterii. Se pot utiliza fişele de lucru individualizate, în care să se stabilească stadiul de evoluţie, strategiile de recuperare pentru elevii rămaşi în urmă la învăţătură, pentru care urmează a se organiza şi meditaţii sau consultaţii, ca şi stadiul de dezvoltare privind elevii avansaţi. 3.2. Funcţiile metodicii de profil a. Funcţia instrumentală este cea mai importantă pentru limba română. Ea se manifestă la nivelul clasei I în toate compartimentele, de la scris la citit, la dezvoltarea vorbirii, compunere şi gramatică. În fapt, aproape jumătate din orele planului de învăţământ, adică curricumului la clasa I, cititului, li se rezervă scrierii şi dezvoltării vorbirii. În clasele următoare ale ciclului primar numărul orele se diminuează la o treime, accentul punându-se pe perfecţionarea tehnicilor de muncă intelectuală. b. Funcţia informaţională este prezentă încă în faza preabecedără a clasei I. Ea se manifestă în preocuparea de dezvoltare a vorbirii şi până în cea postabecedară, fiind implicată în metodica tuturor disciplinelor şcolare. Astfel, cunoştinţele dobândite prin citire sunt îmbogăţite cu elemente de limbă învăţate de elev la orele de gramatică. Toate aceste cunoştinţe acumulate în timp vor constitui baza teoretică a exprimării verbale şi scrise, necesare în întreaga viaţă. Există multe cazuri în care lacunele rămase din această fază a formării nu se vor mai recupera nicicând. Odată cu stăpânirea tehnicii cititului, orizontul de cunoaştere a copilului se lărgeşte, pentru că acum el are şansa de a folosi cartea după propria sa voinţă şi stabilindu-şi zonele de interes, într-o experienţă spirituală a cunoaşterii care acum tocmai începe. c. Funcţia formativ-educativă a limbii române derivă din preocuparea de însuşire corectă a formelor gramaticale utilizate în vorbire. Drept aceea, chiar cu începere din clasa I scris-cititul se constituie ca o disciplină specială, ca apoi în anii următori accentul pus pe citit să se concretizeze într-o disciplină de bază în calendarul curricului şcolar al claselor II-IV, unde cititul ocupă un număr considerabil de ore. În clasele I-III o disciplină, cum este dezvoltarea vorbirii, se completează cu orele speciale de compunere, care va deveni o direcţie tot mai importantă a procesului didactic la clasele mai mari. În orele consacrate cunoştinţelor de limbă în clasele I şi II se pune accent pe pronunţia corectă, pe exerciţii de analiză şi sinteză fonetică, ce stau la baza învăţării scris-cititului. În clasele III-IV acestea se constituie drept părţi ale sistemului de studiu al gramaticii. Cadrul didactic implicat în procesul instructiv-educativ trebuie să înţeleagă şi să conceapă aceste discipline, care se corelează între ele şi se influenţează reciproc, ca un sistem unitar ce răspunde unor imperative, unor obiective comune. Nu este mai puţin adevărat că fiecare disciplină are metodele ei specifice, deosebite de la orele de literatură la cele de limbă. De asemenea, particularităţile fonetice ale unei limbi se deosebesc de ale altora. Nu mai puţin important este faptul că fiecărei etape de vârstă îi corespund anumite determinări psihopedagogice. Există o metodă a predării limbii române care aplică principiile generale ale pedagogiei şi pe cele ale psihologiei învăţării la realitatea concretă a domeniului acestei discipline. Exerciţiul este utilizat cu mare succes la lecţia de citire şi la cea de scriere. Conversaţia este utilizată la clasele I-II pentru lecţia de analiză fonetică. Apoi ea se foloseşte la lecţiile de analiză a textelor de citire, unde învăţătorul nu se poate lipsi de metoda povestirii care intervine decisiv în lecţia de citire cu texte ce au conţinut istoric. De la activitatea de citire se trece spre analiza literară, învăţătorul orientând elevii în activitatea cu cartea. Explicaţia este metoda indispensabilă lecţiei de analiză gramaticală. 3.3. Noi accente curriculare Faţă de preceptele metodicilor tradiţionale, în care actul instructiv-educativ are drept protagonist pe formatorul, pregătit să transmită învăţătura spre elevii săi, raportul se schimbă în didactica actuală2. Acum metodele activ-participative plasează în centrul atenţiei copilul, ca actant principal, pus în situaţia de a descoperi singur ceea ce se cere asimilat, astfel că educatorul are rolul de călăuzitor. În interacţiunile adultului cu copilul factorul esenţială este stabilirea diferenţelor individualizante privind interesele, raportate la capacităţile fiecărui elev şi la stadiul, nivelul atins în procesul de dezvoltare. În funcţie de acestea se poate fixa ritmul şi stilul învăţării. Sarcinile de învăţare se vor grefa pe experienţa de viaţă şi pe capacitatea de înţelegere şi de asimilare a fiecărui elev. Noul curriculum promovează conceptul de dezvoltare globală a copilului. Se accentuază astfel importanţa tuturor domeniilor de dezvoltare a copilului preşcolar. Acesta va fi pregătit să gestioneze emoţii, autocontrolându-şi opţiunile şi deciziile. El se va forma ca să devină tolerant, să accepte diversitatea, situaţiile divergente, să perceapă cu perspicacitate cauzele şi relaţionările dintre fenomene. Nu numai în curriculumul învăţământului preşcolar, ci chiar şi în cel al claselor primare rolul jocului este esenţial, întrucât actul ludic se 2 Vezi un document de politică educaţională ca Reperele fundamentale privind învăţarea şi dezvoltarea timpurie a copilului între naştere şi 7 ani, elaborat cu ajutorul Reprezentanţei UNICEF din Romnia în anul 2007. impune drept o formă esenţială de activitate didactică, având drept finalitate învăţarea. Prin joc copilul îşi defineşte personalitatea şi găseşte calea cea mai naturală de învăţare, de exprimare a conţinutului său psihic. De aceea, oricare lecţie din învăţământul preşcolar şi multe dintre cele ale claselor primare pot porni de la activitatea de joc. Este cea mai bună ocazie pentru educatorul-formator să observe cu atenţie copiii, stabilindu-le parametrii evoluţiei psihice, cognitive şi afective de la care să pornească în procesul de instruire. În noul curriculum evaluarea nu mai urmăreşte dezvoltarea conform normelor unui întreg grup, ci ale fiecărui elev, privit ca individualitate. Cele trei funcţii ale evaluării sunt: -măsurarea, a ceea ce a învăţat copilul, -predicţia, ca pe baza nivelului de dezvoltare atins copilul să fie pregătit să treacă în etapa următoare de învăţare şi -diagnoza, prin care se stabileşte ce frânează evoluţia firească a copilului pe viitor. În funcţie de rezultatele personale, se propun măsuri, discutate cu părinţii în mod periodic, şi se adoptă strategii de învăţare şi de dezvoltare a unor aptitudini, abilităţi, capacităţi utile pentru creşterile viitoare. O evaluare nu este eficientă, dacă ea nu se face sistematic, concretizându-se prin portofoliul copilului, prin fişe, prin dialog cu părinţii. Mediul educaţional trebuie să întrunească anumite condiţii spre a permite dezvoltarea liberă a copilului, pregătindu-l pentru a face pe viitor faţă unor imperative sociale, ca fiinţă adaptabilă, competitivă şi dinamică, în contextul interculturalităţii europene şi chiar mondiale. Se schimbă acum şi rolul familiei, care în noul curriculum nu mai păstrează o poziţie imperativă, ci una cooperantă, de partener, dar unul implicat activ, zi de zi. 3.4. Câteva concluzii - Ţinând cont de aceste funcţii de bază ale metodicii, se pot defini mai limpede obiectivele fiecărei lecţii în parte. - Metodica trebuie să răspundă unor întrebări-cheie: a.Ce conţinut are disciplina şcolară respectivă b. În ce scop învaţă elevii, astfel stabilindu-se funcţiile respectivei lecţii c. Cum se va structura lecţia în dinamica desfăşurării ei, ca proces al binomului predare-învăţare. - Metodica este un ghid indispensabil în sprijinul cadrului didactic, care are misiunea de a transmite elevilor lui întregul conţinut configurat anume spre a fi însuşit cu uşurinţă. - Ea face apel la creativitatea fiecărui cadru didactic, specializat şi desăvârşit prin experienţa sa la catedră an după an. De aceea metodica nu propune exemple absolute şi imuabile. Ea dă sugestii, puncte de reper. Cadrul didactic le va putea valorifica în funcţie de colectivul de elevi cu care lucrează şi în funcţie de ingeniozitatea sa. Capitolul 4 Metode şi procedee de predare a limbii şi literaturii române în învăţământul preşcolar La nivelul învăţământului preşcolar, curriculumul asigură o abordare armonios-sistematică a disciplinelor de studiu şi a tipurilor de activităţi de învăţare, astfel ca prin extensie, echilibru, relevanţă, diferenţiere, prin progresie şi continuitate accentul să se pună nu pe materie, ci pe elevul care să-şi formeze anumite competenţe. Metodele de învăţământ utilizate în procesul de instruire din învăţământul preşcolar constituie o variabilă ce răspunde în mod concret de rezultatele activităţii şcolare. Ca cel mai activ aspect al didacticii, ele se cer adecvate scopurilor instrucţiei şi educaţiei, acestea fiind raportate la specificul fiecărei discipline din curriculum. Ele funcţionează ca nişte instrumente cu ajutorul cărora educatorul îşi atinge în lecţie obiectivele propuse, acelea de a conduce elevii spre dobândirea de cunoştinţe, deprinderi şi abilităţi noi. Metoda aleasă de educator mai depinde şi de genul operei literare analizate, de specificul lecţiei şi chiar de particularităţile clasei de elevi. 4.1. Convorbirea Convorbirea este cea mai veche metodă didactică a lumii. A. Rolul convorbirii în activitatea de educare a limbajului În procesul de formare multilaterală a copiilor, convorbirea constituie un mijoc cu eficienţă maximă în educarea limbajului, o formă, un procedeu care contribuie la fixarea, precizarea, aprofundarea, sistematizarea, verificarea cunoştinţelor şi la activizarea vocabularului copiilor. În grădiniţă, convorbirea se desfăşoară ca activitate frontală, dar în acelaşi timp se pot organiza şi convorbiri libere, cu un număr restrâns de copii, în diferite momente ale zilei. Convorbirea se organizează şi se desfăşoară pe plan verbal, în absenţa oricărui material concret, dar are la bază cunoştinţele dobândite de copii pe parcursul celorlalte activităţi. Convorbirea, ca activitate frontală, contribuie prin intermediul metodei conversaţiei la creşterea calitativă a posibilităţilor de exprimare corectă a copiilor. Întrebările educatoarei sunt un exemplu de exprimare corectă a numărului şi cazurilor la substantive, în flexionarea verbelor, în folosirea corectă a celorlalte categorii gramaticale. Copiii ajung astfel să construiască corect diferite propoziţii, simple şi complexe. Acest tip de activitate îi obligă pe copii să folosească adecvat cuvintele, să-şi controleze vocabularul, să caute formulări potrivite pentru a reda cele gândite, cât mai fidel şi într-o formă corectă. De asemenea, îi ajută pe copii la formarea unui complex de deprinderi de exprimare corectă, deprinderi necesare atât în conversaţia uzuală, cât şi în activitatea şcolară. Convorbirea are rolul de a învăţa pe copii cum să opereze pe plan mintal şi de aceea este considerată din punct de vedere al structurii, cea mai grea formă de activitate din grădiniţă, fiind mult mai apropiată de lecţia din şcoală. B. Unele aspecte ale organizării şi desfăşurării activităţii de convorbire Activităţile de convorbire se planifică la perioade mai lungi de timp, după ce, în prealabil, se desfăşoară activităţi de observare, povestire, lecturi după imagini, jocuri didactice, după un ciclu de activităţi cu aceeaşi temă, pentru a sintetiza cunoştinţele copiilor, de a fixa şi de a verifica cunoştinţele dobândite în legătură cu o categorie de obiecte, activităţi sau fenomene. Organizarea şi desfăşurarea acestora necesită din partea educatoarei o pregătire temeinică. Astfel, convorbirea „Toamnă, toamnă harnică şi de toate darnică” poate fi planificată după un şir de activităţi de observare ca: „Fructe de toamnă”, „Legume de toamnă”, lecturi după imagini: „Munca oamenilor toamna”, „La cules de vie” şi chiar o memorizare Toamna. În desfăşurarea activităţii de convorbire sus-numite se poate folosi diafilmul Frunza de Emil Gârleanu. Introducerea în activitate se realizează printr-o ghicitoare: „Frunzele pe ramuri au îngălbenit, Plouă, plouă întruna, Cine a venit?” Apoi se trece la desfăşurarea activităţii, cu ajutorul întrebărilor (chestionarul fiind întocmit, în prealabil, de educatoare). De ce aşteptăm cu bucurie toamna? De ce au îngălbenit frunzele? De ce cad frunzele, toamna? Unde au plecat păsările călătoare? De ce? Ce flori apar în acest anotimp? Ce fac oamenii în grădini, livezi, pe câmp? Ce pregătiri fac oamenii pentru iarnă? În această activitate se creează o atmosferă propice dezbaterii, dând posibilitatea copiilor să formuleze mai multe răspunsuri la o întrebare. De exemplu, la întrebarea: „De ce aşteptăm cu bucurie toamna?”, copiii pot da mai multe răspunsuri, ca: „Eu aştept cu bucurie toamna, ca să vin la grădiniţă”, „Mie îmi place toamna, pentru că mănânc mere, pere, struguri”, „Eu iubesc toamna, pentru că este cea mai bogată”. Pentru fiecare întrebare, copiii sunt stimulaţi să formuleze cât mai multe răspunsuri, având posibilitatea să-şi exprime cât mai diverse păreri. Atenţia educatoarei trebuie să fie îndreptată, însă, spre modul de formulare a răspunsurilor, care să fie corecte din punct de vedere gramatical. Copiii vor fi antrenaţi să folosească cât mai multe cuvinte noi pentru ca acestea să intre în vocabularul lor activ.În cadrul unor convorbiri poate fi folosită metoda asaltului de idei (brainstorming) care oferă posibilitatea unor discuţii libere, stimulează copiii în găsirea celor mai originale şi plăcute soluţii. Astfel, în convorbirea cu tema „Ce ştim despre iarnă?”, prin versurile-întrebare: „A venit iarna la noi, după ce-o cunoaşteţi voi?” -fiecărui copil i se cere să caracterizeze printr-un cuvânt anotimpul iarna. În urma folosirii acestei metode, copiii găsesc foarte multe cuvinte, ca de exemplu: ger, zăpadă, fulgi, gheaţă, viscol, frig, omăt (referitoare la caracteristicile iernii), sanie, derdeluş, patine, schiuri, om de zăpadă (referitoare la jocurile copiilor în acest anotimp), fular, mănuşi, căciulă, palton, cisme, ghete (referitoare la îmbrăcăminte), pom de iarnă, Crăciun, cadouri, Moş Crăciun, colindători, pluguşor (referitoare la datini şi obiceuri). Asemănător se poate proceda şi în convorbirea cu tema „Ce doreşti să-ţi aducă Moş-Crăciun?”, în care copiii îşi formulează cu fantezie dorinţele în întâmpinarea serbării pomului de iarnă. Pentru că la grupa mare copiii dispun de cunoştinţe mai bogate, ei au posibilitatea de a înţelege cu mai multă uşurinţă diferite aspecte ale mediului înconjurător. De aceea trebuie să fim mai pretenţioşi în ceea ce priveşte vocabularul folosit în dialogul cu ei şi nu mai puţin cu privire la exprimarea viitorilor elevi. Astfel, la grupa mare-pregătitoare, după o serie de activităţi ce au vizat anotimpul primăvara, poate fi organizată o convorbire cu tema: „Ce ştim despre primăvară?”. Aceasta are drept scop sistematizarea cunoştinţelor referitoare la diferite aspecte caracteristice ale acestui anotimp, perfecţionarea exprimării corecte, coerente, în propoziţii şi fraze, activizarea vocabularului copiilor. Activitatea poate începe prin versurile lui Vasile Alecsandri: „A trecut iarna geroasă, Câmpul iată a-nverzit, Rândunica cea voioasă La noi iarăşi a sosit.” În desfăşurarea activităţii, prin întrebările formulate se stimulează vorbirea copiilor. Vocabularul lor se îmbogăţeşte, recurgându-se la folosirea unor cuvinte şi expresii pe care copiii şi le-au însuşit în alte activităţi. Pentru sintetizarea celor discutate şi pentru a crea o atmosferă favorabilă, educatoarea interpretează cu copiii cântece de primăvară, recită poezii împreună cu ei. Jocul didactic îndeplineşte multe funcţii într-o convorbire şi introducerea lui într-un moment bine ales contribuie la crearea unei atmosfere de destindere, datorită caracterului său spontan. De exemplu, în convorbirea cu tema „Atenţie la semafor!”, poate fi iniţiat, fără prea mare efort, cu ajutorul unui semafor în miniatură, un joc aplicativ cu aceeaşi temă care să antreneze majoritatea copiilor. La activitatea de convorbire cu tema „Cu ce călătorim?” se urmăreşte verificarea şi sistematizarea cunoştinţelor referitoare la mijloacele de locomoţie, dar mai ales exprimarea în propoziţii şi fraze corect formulate din punct de vedere gramatical, şi nu în ultimă instanţă îmbogăţirea şi activizarea vocabularului. Având în vedere adevărul că majoritatea copiilor cunosc principalele mijloace de locomoţie, se poate face o clasificare a lor în funcţie de mediul în care se deplasează. Prin întrebări adresate întregii grupe, copiii sunt solicitaţi să enumere mijloacele de locomoţie cu care putem călători pe uscat, pe apă, în aer, apoi a-i pune în situaţia să vorbească din ce în ce mai mult, urmărind în felul acesta exprimarea copiilor, li se cere să alcătuiască scurte ghicitori despre mijloacele de locomoţie. Preşcolarii pot formula o serie de ghicitori ca: „Are vagoane, merge pe şine, dar nu e tren,” „Are motor şi două roţi, Ghiceşte, dacă poţi.” „Trage multe vagoane şi face: u-u-u” etc. Formulările copiilor ne dau posibilitatea să constantăm că, în majoritate, au cunoştinţe suficiente şi ştiu să le folosească în situaţii adecvate, au un vocabular bogat, se exprimă în propoziţii corect formulate. Considerăm că activităţile de convorbire pot fi optimizate şi înviorate prin introducerea bine gândită, în diferite momente ale activităţii, a unor versuri, a unor ghicitori sau a unui cântec, printr-o siluetă, păpuşă, tablou, dar, mai ales, prin introducerea unor elemente de joc. Bine organizate şi desfăşurate, convorbirile oferă prilejul verificării exprimării copiilor, sub toate cele trei aspecte: fonetic, lexical şi gramatical. 4.2. Jocul didactic A. Locul şi importanţa jocului în activitatea instructiv-educativă din grădiniţa de copii Jocul este principala formă de activitate în grădiniţa de copii. Pentru un copil sănătos, nimic nu este mai impropriu decât starea de apatie şi nemişcare. Jocul este tot atât de necesar dezvoltării multilaterale a copilului ca şi lumina soarelui. În concluzie, se poate spune că jocurile copiilor sunt o formă de activitate în care se reflectă, în mod specific, unele relaţii între oameni şi, mai ales, relaţii de muncă. Jocul copilului trebuie îndrumat de către adult, fără ca spontaneitatea copilului să fie stingherită. Pentru copil, jocul este distracţie, este învăţătură, este muncă, mijloc prin care se educă, mijloc eficient de cunoaştere a lumii înconjurătoare şi de educare a limbajului. Jocul didactic este: 1. Specie de joc care îmbină armonios elementul instructiv şi educativ cu cel distractiv. 2. Tip de joc prin care educatorul consolidează, precizează şi verifică cunoştinţele predate copiilor, le îmbogăţeşte sfera de cunoştinţe. Conţinutul, sarcina didactică (problema intelectuală), regulile şi acţiunile de joc (ghicire, surpriză, mişcare, etc.) conferă jocului didactic un caracter specific, înlesnind rezolvarea problemelor puse copiilor. Jocul didactic ocupă un loc deosebit de important în dezvoltarea vorbirii copiilor preşcolari, deoarece forma de joc antrenează copilul în stimularea şi exersarea vorbirii în direcţia propusă în cadrul fiecărui joc, fără ca el să conştientizeze acest efort. Eficienţa jocurilor didactice faţă de celelalte activităţi frontal dirijate constă în faptul că la desfăşurarea lor participă toţi copiii din grupă, depunând acelaşi efort de gândire şi de exprimare. Jocul didactic constituie un important mijloc de educare a limbajului copiilor în vederea şcolarizării. Prin intermediul lui se fixează, se precizează şi se activizează vocabularul copiilor. Se aduce o contribuţie la îmbunătăţirea pronunţiei, la fixarea unor noţiuni, la însuşirea unor construcţii gramaticale necesare formării deprinderii de citire şi scriere în clasa I. Pornindu-se de la cunoaşterea dezvoltării psihofizice a copilului preşcolar, în special a limbajului acestuia, de la cunoaşterea cerinţelor învăţământului şi a posibilităţilor de adaptare a fiecăreia dintre aceste cerinţe, se poate conferi experienţă sporită jocului didactic de dezvoltarea limbajului şi exersare a vorbirii, dacă se folosesc metodele activ-participative. Astfel obiectivele dezvoltării limbajului şi comunicării orale se realizează la un nivel optim prin variante de jocuri didactice concepute sau adaptate scopului urmărit. Deseori, educatoarea îşi propune să îmbogăţească conţinutul unor jocuri didactice de dezvoltare a limbajului şi a comunicării orale descrise în literatura de specialitate şi să creeze unele variante noi, menite să contribuie la optimizarea sarcinilor şi obiectivelor programei, la valorificarea potenţelor intelectuale ale copiilor, în special la grupa mare şi la grupa pregătitoare. B. Clasificarea jocurilor didactice de educarea limbajului Considerând exigenţele programei în vigoare în învăţământul preşcolar, cunoscându-se cerinţele programei clasei I, ţinându-se seama de greşelile tipice constatate la preşcolari, se poate realiza o grupare a jocurilor didactice după cum urmează: 1. Jocuri didactice pentru dezvoltarea laturii fonetice a limbajului; 2. Jocuri didactice pentru formarea deprinderii de exprimare corectă din punct de vedere gramatical; 3. Jocuri didactice pentru precizarea şi activizarea vocabularului. Prin folosirea jocurilor didactice astfel grupate, copiii sunt pregătiţi în următoarele direcţii: -să pronunţe corect toate sunetele limbii române; -să folosească în vorbire cuvinte care denumesc obiecte şi fenomene din mediul înconjurător (substantive), cuvinte care ţin locul unor nume (pronume), cuvinte care exprimă un număr, o determinare numerică sau ordinea obiectelor prin numărare (numerale), cuvinte care denumesc acţiuni (verbe), cuvinte de legătură; -să folosească formele articulate şi nearticulate ale substantivelor la singular şi la plural şi terminaţiile cazurilor substantivelor – mai ales la genitiv şi dativ; -să folosească în contexte diferite numeralele cardinale şi ordinale; -să schimbe formele verbului după persoană şi număr şi să deosebească timpurile verbului (prezent, trecut, viitor); -să exprime corect acordurile gramaticale; -să realizeze analize fonetice prin metoda fonetică, analitico-sintetică; Pentru formarea unor comportamente verbale corecte la copiii preşcolari, se poate folosi o strategie didactică ce implică atât metode şi procedee tradiţionale, cât şi pe cele moderne, activizante. Dintre procedeele folosite, pot fi amintite: -repetarea într-o formă corectă a răspunsului copilului; -repetarea formei corecte de către copil; -adresarea cererii de a-şi exprime singur răspunsul într-o formă corectă; -corectarea ori de câte ori a fost nevoie a copilului care a greşit; -activizarea tuturor copiilor; -tratarea diferenţiată a copiilor; -prezentarea în toate împrejurările a unor modele de exprimare corectă sub aspect gramatical. Folosindu-se asemenea procedee, se pot pune în evidenţă comportamentele verbale specifice preşcolarilor mari, greşelile tipice de ordin gramatical săvârşite de aceştia. Corectarea vorbirii şi cultivarea limbii române se realizează în vederea pregătirii copiilor pentru şcoală. Educatoarea trebuie să acorde o atenţie deosebită asigurării materialului ilustrativ necesar desfăşurării jocului didactic. Ea ştie că ponderea jocurilor didactice cu material faţă de jocurile didactice verbale este mai mare la această vârstă, dat fiind caracterul corect-situativ al gândirii preşcolarilor. Necesitatea utilizării materialului didactic este determinată de relaţiile existente între cunoştinţele copilului şi limbaj, de interacţiunea dintre obiect-imagine mentală-cuvânt. În acest fel va fi respectată principala cerinţă a învăţământului intuitiv. Astfel intuiţia poate să fie dirijată spre a fi sistematică, activă şi corelată cu interesele şi trebuinţele copilului. Pentru buna desfăşurare a jocurilor didactice organizate la grupă, e necesar să se asigure un cadru stimulativ, în scopul participării, antrenării şi stabilirii unor relaţii între educatoare - copil, copil- copii, copil-grupă. Atât în cadrul desfăşurării jocurilor, cât şi după parcurgerea unui grup de jocuri didactice, se va analiza gradul de realizare a obiectivelor propuse şi nivelul de însuşire a conţinutului, de formare a deprinderilor de exprimare orală a preşcolarilor. 4. Metodica organizării şi desfăşurării jocului didactic Eficienţa procesului instructiv-educativ din grădiniţă depinde atât de stabilirea adecvată a conţinutului cunoştinţelor, priceperilor şi deprinderilor, cât şi de modalităţile prin care ajung să fie însuşite de copii. Jocul didactic se desfăşoară în grădiniţă cu grupa întreagă sau individual, în grupe mici, având rolul de pregătire a unor activităţi şi, mai ales, de consolidare şi fixare a cunoştinţelor şi deprinderilor. Obiectivele jocului didactic sunt în interdependenţă cu obiectivele celorlalte forme de activitate din grădiniţă, fiind o parte componentă a unui sistem de activităţi. Jocul didactic are un conţinut variat şi o funcţionalitate multiplă: însuşirea, fixarea şi sistematizarea unor cunoştinţe, formarea unor deprinderi şi aplicarea lor în practică. a) Pregătirea jocului didactic Ca orice activitate organizată cu copiii, şi jocul didactic trebuie pregătit din vreme şi cu multă atenţie, pentru a asigura buna lui desfăşurare şi mai ales pentru a ne asigura că finalul lui va fi o reuşită. Dintre măsurile prealabile luate în acest sens, amintim pe cele mai importante: - planificarea judicioasă a jocurilor didactice, ţinând cont de tematica propusă de programă; - cunoaşterea amănunţită a jocului diactic planificat; - raportarea acestuia la particularităţile de vârstă şi individuale ale copiilor; - întocmirea proiectului de activitate sau a unei schiţe cu principalele obiective urmărite, precum şi cu strategia aleasă. - asigurarea cerinţelor pe care să le îndeplinească mijloacele de învăţământ; - pregătirea grupului de copii. b) Desfăşurarea jocului didactic Indiscutabil, jocul didactic este cel mai eficient mijloc pentru dezvoltarea gândirii şi vorbirii preşcolarilor. Eficienţa lui sporită faţă de celelalte activităţi constă în faptul că la desfăşurarea lui participă toţi copiii, depunând acelaşi efort de gândire şi exprimare. Aşadar, reuşita jocului didactic depinde de buna lui organizare şi de conducerea metodică, potrivit principalelor lui momente (etape): - Introducerea în joc are rolul de a crea copiilor dispoziţia necesară pentru activitate. Suscitarea interesului pentru ea se face în momentul familiarizării cu tema respectivă; - Prezentarea şi intuirea materialului în întregime sau parţial; - Anunţarea temei activităţii simplu şi concis formulată; - Explicarea jocului ce urmează să se desfăşoare, în care educatoarea face pe deplin înţelese atât acţiunea jocului cât şi regulile care îl reglementează. Ea indică modul de folosire a materialului, precizează sarcinile copiilor, folosind un limbaj simplu, însoţit de o mimică adecvată. - Pentru a se asigura dacă preşcolarii au înţeles explicaţiile, educatoarea desfăşoară „jocul de probă”, în care dirijează şi explică fiecare acţiune. - Executarea jocului are loc sub conducerea educatoarei care urmăreşte mai multe probleme: respectarea regulilor, reamintirea lor atunci când este necesar, îndeplinirea corectă a sarcinii didactice, atragerea în joc a tuturor copiilor, sprijinirea celor care nu reuşesc să efectueze corect sarcina, îmbinarea armonioasă a elementelor de joc cu cele instructive, pregătirea copiilor pentru autoconducerea jocului, introducerea unor noi variante de joc, complicarea lui. Jocuri-exerciţiu este denumirea convenţională dată unei categorii de exerciţii de vorbire îmbinate cu elemente de joc, îmbrăcând o haină atractivă. Astfel se trezeşte interesul copiilor pentru executarea unei sarcini didactice şi se întreţine efortul necesar executării ei. J.Piaget atestă adevărul că „jocul- exerciţiu constă în repetarea pentru plăcerea activităţii însuşite, pe alte căi, în scopul adaptării”. El îndeplineşte o funcţie fonetică, dar şi informativă, fiind acela ce angajează plenar copilul. Este o angajare atât pe verticală, cât şi pe orizonală, a activităţilor psihice, care îşi împlinesc funcţia loor formatoare Exerciţiile- joc se desfăşoară în grupuri mici de copii şi în muncă individuală, chiar şi frontal, în scopul pregătirii verbale a activităţilor dirijate. Ele au calitatea de a putea fi adaptate nivelului de dezvoltare a limbajului fiecărui copil şi de a permite repetarea exerciţiului de atâtea ori cât este necesar, pentru a se obţine saltul calitativ pe o treaptă superioară de dezvoltare a copilului. În acelaşi timp, ele permit trecerea de la uşor la mai greu, prin paşi mărunţi, adaptaţi ritmului individual al fiecărui copil (tratare diferenţiată). Atractivitatea se obţine prin formele noi sub care se prezintă aceeaşi sarcină, prin folosirea altor materiale didactice, prin alternanţa unor sarcini cu altele, de acelaşi grad de dificultate. Planificarea acestui gen de exerciţii se face paralel cu proiectarea celorlalte activităţi de educarea limbajului, urmărindu-se progresiv obiectivele acesteia, venind în sprijinul realizării obiectivului general (pregătirea copilului pentru activitatea şcolară). Metodica desfăşurării acestor exerciţii este următoarea: a) copii sunt introduşi în mod atractiv în exerciţiul-joc, prin trezirea şi menţinerea interesului pentru el; b) educatoarea explică şi demonstrează exerciţiul pe care copiii îl au de realizat; c) copiii execută exerciţiul, sub supravegherea educatoarei; d) educatoarea sintetizează materialul verbal exersat, analizează şi apreciază munca preşcolarilor. De obicei, jocurile-exerciţiu precedă jocurile-didactice, pentru familiarizarea copiilor cu expresiile, cuvintele sau imaginile folosite în timpul acestuia. Ex: Înaintea jocului didactic „Cu ce sunet începe sau se sfârşeşte cuvântul?”, desfăşurat la grupa mare , se poate organiza în activitatea de dimineaţă jocul-exerciţiu: „Priveşte şi citeşte”, care are ca obiectiv recunoaşterea şi pronunţarea literelor. În desfăşurarea jocurilor didactice, pe lângă forma clasică frontală, am trecut la îmbinarea formelor: individuală, frontală şi pe grupuri, pentru o mai bună activizare a tuturor copiilor, pentru imprimarea unui ritm activ de participare a lor la joc. Aceste forme de desfăşurare pot alterna pe tot parcursul activităţii, plasându-se în momente prielnice ale jocului didactic. Ex: „Animalele şi puii lor” are ca obiectiv de referinţă pronunţarea unor onomatopee, reprezentând graiul animalelor: Etapele activităţii Captarea atenţiei Reactualizarea cunoştinţelor Dirijarea învăţării Evaluarea activităţii Formele de activizare Frontal Individual În grupuri şi individual Individual Acţiunea copiilor Privesc, ascultă. Recunosc animalele şi puii. Pronunţă onomatopee. 5 copii aleg imaginile unor animale şi pronunţă fiecare onomatopeele. Fiecare copil pronunţă glasul animalului sau a puiului, a cărui imagine o trage din cutia cu surprize. 5. Modele de jocuri didactice Prin jocul „Păcăleşte-mă pe mine!” copiii au fost solicitaţi să găsească cuvinte care să se deosebească de cuvântul meu printr-un singur sunet. Exemplu: Eu am pronunţat cuvântul „rac”, iar copiii au substituit sunetul (r) cu sunetul (l) - rezultând cuvântul „lac” (loz-roz, paie-baie, bere-pere). Jocul s-a desfăşurat fără material, având în vedere că nivelul grupei (6-7 ani) a fost corespunzător, întrucât copiii cuprinşi în experiment au frecventat 4 ani grădiniţa. Pentru înţelegerea noţiunii de propoziţie, pentru a forma deprinderea copiilor de a se exprima corect, am desfăşurat jocul în care am folosit ilustraţii care să-i ajute să înţeleagă faptul că, pentru a alcătui o propoziţie, este necesară o înlănţuire, o relaţie logică între cuvinte. Astfel, o imagine reprezintă aspecte din poezia (cunoscută de copii) „Zdreanţă” de T. Arghezi. Copiii au fost solicitaţi să formuleze propoziţii, privind ilustraţia respectivă, apoi le-am cerut să alcătuiască propoziţii după alte ilustrate mai puţin cunoscute (ilustraţii: „camera fetiţei”, „peisaj de primăvară”, „jocul fetiţei în grădină”). Le-am solicitat să folosească cuvinte cunoscute din mediul înconjurător pentru a alcătui verbal, liber, propoziţii. Pentru îmbogăţirea vocabularului, pentru a-i obişnui pe copii cu o exprimare corectă, i-am antrenat într-un viu dialog despre povestirile cunoscute, dirijând observaţia copiilor spre legăturile ce se stabilesc între cuvintele unei comunicări. Ştiind că jocurile în care se folosesc jetoane cu imagini contribuie la dezvoltarea capacităţii de analiză şi sinteză fonetică, pot fi antrenaţi copiii în jocuri de sortare a imaginilor după anumite criterii, în jocuri de constituire de imagini, dându-le de fiecare dată alte sarcini. Astfel, copiii şi-au îmbogăţit vocabularul cu cuvinte pe care le-au raportat la imaginile corespunzătoare. În scopul de a-i introduce pe copii în tehnica exprimării corecte, am organizat jocuri didactice de completare a propoziţiilor cum sunt: - „Continuaţi ce spun!” - „Fii atent şi completează!” - „Ce cuvânt lipseşte?” Se urmăreşte astfel o omogenizare relativă a grupei de copii, având în vedere particularităţile individuale ale copiilor, participarea lor activă la procesul instructiv-educativ. Exerciţiile de completare a propoziţiilor se face gradat, începând cu cele care cere un efort mai mic (găsirea subiectului, predicatului), trecând apoi la cele mai puţin dificile (complement, atribut). Concluzii: a) În completarea propoziţiilor din care lipsea subiectul – din 24 de copii prezenţi, 22 au sesizat cuvântul care lipsea (92,3%). Exemplu: „... citeşte o carte.”; „... coase un ciorap.”; „... face o injecţie.” b) În completarea propoziţiilor din care lipsea predicatul, din 24 de copii prezenţi, 24 au sesizat cuvântul care lipsea (100 %). Exemplu: „Profesorul...”, „” „Câinele...”; „Mama... rufele păpuşii.”, „Cenuşăreasa...”. c) În completarea propoziţiilor ce necesitau introducerea unui complement, situaţia a fost: din 24 de copii, 17 au găsit cuvântul potrivit. Exemplu: „Oaia mănâncă...” (răspunsul a fost: mâncare, iarbă, fân, boabe). d) Introducerea atributului (jocul:„Ce cuvânt lipseşte?”) a fost sesizată mai greu. Din cei 24 de copii, 16 au găsit cuvântul potrivit. Exemplu: „Elevul... îşi scrie lecţiile frumos” (harnic, silitor, cuminte); 3 copii adăugat complement în loc de atribut („elevul îşi scrie lecţiile frumos acasă”). De aici se trage concluzia că, atunci când cuvintele care au rol de complement şi, în special, de atribut, sunt folosite mai rar, copiii operează cu ele mai greu. După consolidarea deprinderii copiilor de a construi corect propoziţii, s-au efectuat sistematic exerciţii pentru înţelegerea sensului cuvintelor, explicându-se că unele cuvinte se pronunţă la fel, dar au înţelesuri diferite, chiar în aceeaşi propoziţie sau în propoziţii diferite. Educatoarea continuă să-i stimulez şi să-i dirijez pe copii şi în timpul jocurilor alese, care pot fi jocuri de construcţie, jocuri de creaţie ori altele. Versurile de mai jos, în care s-a folosit omonimul „bloc”, dar care să însemne altceva decât „bloc de locuit”. De exemplu: „bloc de desen”, „bloc de gheaţă”. Astfel, educatoarea începe versurile, ei continuă şi se pot obţine versuri frumoase. Pornind de la aceste exemple, cu ajutorul unor ilustraţii, copiii pot fi ajutaţi să creeze şi alte versuri cu omonime. Astfel, împreună cu copiii, ea poate desfăşura jocul „Să găsim alt înţeles”- stimulând gândirea şi imaginaţia creatoare a copiilor, deprinzându-i să creeze şi ei versuri scurte cu asemenea cuvinte. Versurile create împreună cu copiii au fost însoţite de imagini corespunzătoare. Se explică jocul, exemplificând că un cuvânt ca „lac” poate însemna „lac”- apă, „lac”- unghii, „lac”- mobilă. Iată exemple de versuri create cu copiii, în care s-au folosit omonime: „Eschimoşii ne învaţă Cum se stă-ntr-un ... bloc de gheaţă, Dar şi noi le arătăm, Într-un bloc, ce bine stăm.” „Sar broscuţele în lac, Stropind pantofii de lac. Îmi fac unghiile cu lac, Ca să-ţi fiu ţie pe plac. Lucind mobila de lac, Te-ai făcut de apă lac.” „Leul care stă în cuşcă Se preface că nu muşcă. Leul cel din portofel Se preface-n fel de fel.” Prin jocul didactic „Spune mai departe” pot fi urmărite obiective precum: - respectarea acordului între subiect şi predicat, - activizarea gândirii logice prin găsirea cuvintelor corespunzătoare ca sens şi - rapiditatea în gândire. În acest sens, se recurge, spre exemplu, la textul povestirii „Albă ca Zăpada şi cei şapte pitici” din care, intenţionat, s-au omis unele cuvinte semnificative. În timpul jocului, copiii au dat dovadă de multă atenţie, ascultând povestea, pentru a găsi rapid cuvintele omise pe parcursul expunerii. Participarea activă a copiilor dovedeşte că ei cunosc foarte bine conţinutul poveştii şi, în mod special, dialogurile dintre Albă ca Zăpada şi oglindă, dintre mama vitregă şi Albă ca Zăpada, dintre pitici şi Albă ca Zăpada. Dacă se reia jocul în alte activităţi, se pot folosi jucării, copiii formulând propoziţii, care au ca subiect jucăria respectivă. Exemplu: „urs” – următorul copil completează, spunând mai departe: „Ursul doarme.”, altul: „Ursul doarme în bârlog.”, „Ursul mănâncă miere.”; „Ursul merge greu.”; „Ursul este jucăuş.”. După epuizarea tuturor posibilităţilor de completare se schimbă jucăria. În activităţile alese se introduc în joc propoziţii eliptice de subiect, pornind de la acţiunea efectuată de un copil şi completată de alţi copii. Exemplu: „... se spală”; „... merge repede.”. Răspunsurile copiilor au fost numeroase: „Mama se spală.”; „Sora mea se spală.”; „Pisica se spală”; „Costel se spală.”; „Trenul merge repede.”; „Maşina merge repede pe şosea.”; „Sora mea merge repede la şcoală.”; „Eu merg repede la grădiniţă.” etc. Prin jocul didactic „De-a şcoala” se urmăreşte evaluarea nivelului de dezvoltare a limbajului şi a comunicării orale a preşcolarilor sub aspect fonetic, lexical, gramatical, expresiv. Ca material didactic, în joc se utilizează imagini ce desemnează anumite obiecte, cerându-li-se copiilor: -să denumească cuvinte, -să spună cu ce sunet începe cuvântul, -să despartă cuvântul în silabe, -să alcătuiască o propoziţie cu respectivul cuvântul, - să găsească omonime cu ajutorul imaginilor afişate pe panou, prin unele cuvinte. Mânuirea materialului, acţiunea, aplauzele, ca şi alte elemente de joc, au fost cuprinse în chiar desfăşurarea activităţii respective, pe tema „Ce putem face cu mâinile?” O activitate desfăşurată în urma unei vizite întreprinse la şcoală cu câteva zile înainte cu copiii grupei pregătitoare, avea drept target să reactualizeze cunoştinţele cu privire la rechizitele şcolare şi la modul lor de utilizare în diferite contexte. După finalizarea jocului, pentru verificarea performanţei, se poate cere copiilor să deseneze sub imaginea de pe fişă tot atâtea liniuţe câte silabe are cuvântul, iar cu o culoare roşie să încercuiască silaba care începe cu un anumit sunet (t, m, c etc. ). Prin jocurile desfăşurate în scopul însuşirii tehnicii de despărţire a cuvintelor în silabe, copiii se obişnuiesc să separe cuvintele. În mod concret, însoţind pronunţia prin ţinerea sub barbă a dosului palmei pentru a sesiza de câte ori se deschide gura când este despărţit un cuvânt în silabe, se urmăreşte, deci, numărul de silabe din care se alcătuieşte cuvântul pus în discuţie. Pentru a-i stimula şi antrena cât mai mult să participe la activitaea prin care să înveţe, să se deprindă cu despărţirea în silabe, se pot crea versuri semnificative pentru cuvânt cu o silabă, cu două, trei şi patru silabe. Grupajul de versuri este semnificativ începând chiar cu versurile care îndeamnă copiii la răspunsuri, la creativitate. „De veţi fi atenţi la mine, Mă veţi întrece, ştiţi bine. Cuvinte dintr-o silabă Vă rostesc acum degrabă: (ac, ou, şa, om, sac,...) Dar voi ştiţi cu mult mai mult-Să despărţiţi un cuvânt. Spuneţi dar, fără zăbavă, Cuvinte dintr-o silabă.” Cuvintele găsite de către copii au fost aşezate în grupajul de versuri în ordine alfabetică şi însoţite de imagini semnificative. Pentru cuvintele alcătuite din două silabe se pot folosi versurile: „Puneţi mânuţa sub barbă Şi rostiţi acum cu mine: ma-mă; Dac-ai deschis gura bine Numără şi apoi spune: Câte silabe conţine?” (două) „Vreţi să-mi spuneţi mai departe Vorbe din două silabe?” Pentru a atinge un obiectiv-cheie cum este formarea la copii a deprinderii de exprimare orală corectă, se pot alege cele mai potrivite metode şi mijloace. Activizându-se copiii în procesul cunoaşterii, se cultivă dialogul viu: educatoare- copil, copil-educatoare, spre a se cunoaşte individualitatea fiecăruia. Spre a asigura o participare activă, creativă a copiilor, cărora trebuie să li se capteze şi să li se menţină interesul, se folosesc procedee prin care copiii sunt solicitaţi emoţional de către educator. Indiferent de obiectivele urmărite în jocurile didactice, esenţială este asigurarea prezentării sarcinilor diadactice într-o formă atractivă, saturată de elemente de joc. Astfel se facilitează rezolvarea optimă a acestora, pentru a stimula gândirea copiilor, trezind la aceştia dorinţa de a-şi comunica gândurile şi impresiile, plăcerea de a se juca. În funcţie de nivelul determinat de posibilităţile mentale specifice, se recurge la povestirile, convorbirile, jocurile libere ale copiilor în activităţile din grădiniţă. Pentru ca acestea să ajungă şi să se menţină la parametrii doriţi, este necesar ca vorbirea copilului să fie susţinută şi stimulată şi în familie şi în grădiniţă. Odată cu dezvoltarea limbajului şi a inteligenţei, copilul are posibilitatea să-şi însuşească noi modele de conduită verbală şi, prin aceasta, o necesară experienţă socială. Urmărind ca obiectiv formarea şi dezvoltarea creativităţii verbale la copiii de 6-7 ani, care au nevoie de un exerciţiu permanent cu cuvintele, cu propoziţiile şi cu frazele, se dezvoltă capacitatea lor de a se manifesta liber, pentru a dispune de un vocabular bine dezvoltat, pentru a avea un bogat volum de cunoştinţe în ideea pregătirii pentru şcoală. Astfel, se consideră necesar ca, prin jocurile didactice planificate, să se formeze copiilor deprinderea de a povesti întâmplări, evenimente şi cea de a expune idei cu uşurinţă, coerent şi logic, folosind un limbaj adecvat. De aceea, când se planifică jocurile didactice care le solicită copiilor să relateze corect întâmplări scurte, constituind propoziţii sau fraze cu acorduri corecte între părţile de propoziţie, se ţine seama ca la data respectivă copiii să aibă reprezentările necesare la care face apel jocul, corelându-se jocul didactic cu celelalte activităţi din grădiniţă. Se ştie că la vârsta preşcolară copiii au o deosebită bucurie de a asculta basme şi povestiri. Pentru ca întreaga grupă de copii să aibă o vorbire coerentă şi expresivă, se urmăreşte să le formez următoarele deprinderi: - de a reproduce cu uşurinţă poveşti cunoscute fără deviere de la subiect, păstrând o notă de originalitate; - de a vorbi expresiv, cu respectarea tonului corespunzător conţinutului; - de a interpreta rolul personajelor. Spre atingerea unor asemenea targeturi educatorul trebuie să se apropie de copii cât mai mult, să-i înţeleagă, să le ofer exemplul personal în exprimare, în expunerea unor povestiri sau întâmplări, în scopul de a-i stimula să-şi exprime gândurile şi să se manifeste liber în activităţile lor variate. Pentru a verifica în ce măsură copiii stăpânesc cunoştinţe şi deprinderi necesare însuşirii logice a unor idei prin povestire, se poate organiza jocul didactic „Să facem o poveste”. Pentru desfăşurarea jocului se folosesc ca mijloace de învăţământ jetoanele corespunzătoare unei ilustraţii mai mari, pusă pe panou. Copiii sunt rugaţi să povestească, folosind cuvinte şi expresii pe care le cunosc din alte activităţi. Ca elemente de joc, se valorifică întrecerea, aplauzele, mişcarea, mânuirea jetoanelor. Regulile jocului- copilul care avea imaginea (jetonul) cu un element corespunzător ilustraţiei a răspuns. Exemplu: copilul care a avut un jeton pe care era desenat un om de zăpadă, la îndemnul „Să facem o poveste după imaginea care corespunde jetonului tău”, a mers la panou, unde se află ilustraţia corespunzătoare imaginii de pe jetonul său şi a răspuns: „Omul de zăpadă l-au făcut şi copiii din tablou, în care se vede că este anotimpul iarna”. Pentru că răspunsul corect a fost apreciat, copilul respectiv a avut voie să fixeze jetonul său pe ilustraţia de pe panou. Alţi copii au formulat şi ei propoziţii diverse. S-au utilizat toate ilustraţiile afişate pe panou şi toate jetoanele copiilor. Deci jocul se poate desfăşura prin asocierea imaginii reprezentative la ilustraţiile corespunzătoare, respectând regulile jocului. Toţi copii, având câte o imagine în care a fost redat un aspect dintr-un anumit anotimp au urmărit: - ce imagine va fi prezentată la panou; - dacă au o imagine care poate fi asociată cu cea prezentată; - să treacă la panou pentru a asocia imaginile şi pentru a formula propoziţii care exprimă conţinutul acestora. Pentru a ajunge la un nivel de dezvoltare corespunzător în formularea propoziţiilor, s-a început prin jocuri didactice mai simple, concrete. Astfel, la început, s-au folosit jocuri în care imaginile au fost mult apropiate particularităţilor psihice şi vârstei copiilor (jetoane cu jucării, păpuşi, ursuleţi, imagini din poveşti şi basme cunoscute, etc.) şi ilustraţii care să corespundă jetoanelor, solicitând ca fiecare să formuleze propoziţii sau fraze scurte şi logice, cu expresii frumoase, referindu-se la imaginea respectivă. Pentru a verifica în ce măsură copiii stăpânesc cunoştinţele şi deprinderile necesare unei însuşiri logice a ideilor, sub aspectul fonetic, gramatical, lexical, al alcătuirii de propoziţii se pot introduce între jetoane şi alte imagini care nu au avut legătură cu tema jocului şi cu conţinutul său. Într-o altă variantă, s-a solicitat copiilor să înlănţuie o serie de propoziţii care au fost formulate, în timp ce imaginile folosite de pe jetoane se afişează pe ilustraţiile mai mari de pe panou, cerându-se să se dea un titlu povestirii alcătuite de ei. Jocurile s-au desfăşurat cu toţi copiii grupei, dar în mod diferit; copiii mai timizi se grupează în activităţi cu copiii mai vioi, mai operativi pentru a-i antrena şi pe ei să răspundă la activităţile de joc didactic. Urmărind obiectivul unei verbalizări adecvate şi creatoare, la început rezultatele au fost mai slabe, dar cu timpul din dorinţa copiilor de a fi ascultaţi, au fost integraţi chiar şi copiii timizi. Pentru a-i încuraja mai mult, ca să-şi exprime cu uşurinţă gândurile prin formulare de propoziţii şi fraze, s-a procedat în continuare ca în etapele de dimineaţă sau după-amiază să se valorifice cunoştinţele copiilor însuşite în mediul social, în diferite forme. 4.3. Problematizarea Datorită strategiilor sale, aplicate pe verticală la toate clasele şi pe orizontală la toate disciplinele, problematizarea are nebănuite resurse educative, activizând elevii şi contribuind plenar la realizarea unui învăţământ formativ. Ea se cere fructificată de la o vârstă cât de timpurie a elevului, pentru că din primii ani de viaţă ai copilului începe formarea şi dezvoltarea personalităţii sale. Astfel, copilul preşcolar ca dezvoltare psiho-intelectuală se află în stadiul inteligenţei preoperatorii, adică preconceptuale, care cuprinde etapa 2-7/8 ani. Dacă la începutul acestei perioade copilul are procese cognitive precum percepţia, memoria, imaginaţia, gândirea şi limbajul legate strâns de contextul concret şi practic obiectual, după 5 ani în schimb copilul începe să se detaşeze de obiecte, pe care le analizează, le descompune mintal în elementele componente, le recompune şi le înţelege însuşirile şi stabileşte criteriile pe baza cărora ele pot fi examinate. Este etapa de vârstă când educatoarea trebuie să stimuleze gândirea celor mici prin recurgerea la metode active, valorificând spontaneitatea asociaţiilor, astfel ca adevărul căutat de cei mici să nu fie numai transmis, ci redescoperit de ei. În literatura de specialitate problematizarea este identificată prin termeni ca: “învăţământ problematizat”, “instruire problematizată”, “predare pe probleme”, iar în România se utilizează mai ales termenii de “problematizare” şi de “învăţare problematizată”. Dacă alte metode au o vechime milenară, problematizarea a început să fie teoretizată abia de la mijlocul secolului al XX-lea, când pedagogul polonez W. Okon a elaborat o concepţie modernă despre învăţământul problematizat, aplicat la diverse discipline. Pivotul îl constituie o dificultate de natură teoretică sau practică, pe care elevul este chemat să o rezolve prin activitatea sa de cercenare, desfăşurată sub îndruparea educatorului-formator.Prin punerea unor probleme didactice, gândirea elevului este dirijată spre găsirea sau spre descoperirea unor soluţii edificatoare. Desigur că dificultatea este construită de către educator, astfel ca elevul să o depăşească trecând peste nişte obstacole, prin care el dobândeşte noi cunoştinţe, experienţe, deprinderi şi abilităţi. Premisa esenţială este crearea de situaţii problemă de către educator. Etapele activităţii didactice se structurează astfel: - Organizarea situaţiilor-problemă - Formularea problemelor ivite - Sprijinirea elevilor în rezolvarea acestora - Sistematizarea şi fixarea cunoştinţelor dobândite Materialul cognitiv folosit pe parcursul acţiunii de problematizare a fost asimilat anterior sau pe traseul activităţii, în care educatorul poate recurge la una sau la mai multe metode de instruire. Problematizarea poate fi implicată în mai multe metode de învăţământ, iar scopul atins astfel nu este numai dobândirea de noi cunoştinţe, ci şi unele productiv-creative. Implicarea problematizării depinde de factori multipli precum: -Conţinutul şi obiectivele acţiunii de instruire -Particularităţile de vârstă şi posibilităţile lor de receptare -Interesele cognitive ale elevilor vizaţi Pedagogul ceh J. Pokorny a stabilit o succesiune gradată a utilizării diferitelor metode şi procedee de instruire în care este implicată problematizarea, comentată şi de prof. univ Gheorghe Tomşa în studiul Modalităţi de problematizare în cadrul activităţilor de observare şi lectură după imagini: 1. Elemente de problematizare introduse în alte metode apar în situaţia comunicării din metodele expozitive, prin conceperea de întrebări-problemă sau prin recurgerea la întrebări cognitiv-productive din metoda de tip interogativ. În activităţile de observare şi de lectură după imagini, bazate pe percepţia dirijată de către educatoare. Astfel, prin conversaţie euristică educatoarea realizează împreună cu copiii o investigaţie sub forma unui schimb de idei şi informaţii. Percepţia copiilor este stimulată, orientându-le atât gândirea cât şi exprimarea verbală care va fi astfel activizată. Strategia problematizării este recomandată în grădiniţă cu începere din grupa mijlocie, ca ea să se extindă la grupa mare şi la cea pregătitoare. Copiii sunt încurajaţi să facă singuri observaţii independente, să realizeze experienţe simple, să măsoare, să ordoneze, să utilizeze corect unele informaţii, să descifreze sensurile unor imagini dând răspunsuri la întrebări. Ca să bea un pahar cu lapte, copilul ajuns la fermă trebuie să aleagă între cal, magar, vacă şi bou, aminalul care dă lapte. În lipsa cunoaşterii directe, se compară aceste animale, descoperindu-se ce au comun şi prin ce se deosebesc. Se poate recurge la un mulaj cu vaca, spre a observa ca ea este singurul animal între cele menţionate care are uger cu lapte. Prin conversaţie euristică se sintetizează în final, stabilindu-se ce produce vaca pentru oameni. 2. Monologul problematizant se utilizează ca metodă a expunerii problematizate, educatorul enunţând problema şi dezvăluind contradicţiile interne ce apar în rezolvarea ei, anunţându-şi criteriile de evaluare. Elevilor li se demonstrează drumul urmat spre descoperirea adevărului ştiinţific în care ei sunt antrenaţi, cu grade sporite de independenţă şi de participare activă. 3. Dialogul problematizat presupune comunicarea didactică între participanţii la acţiunea de instruire în căutarea unei soluţii. Dialogul problematizat ia forma conversaţiei euristice, a discuţiei în care elevii înşişi pun întrebările-problemă sau ia aspectul dialogului pe grupe, elevii antrenându-se activ faţă de problemele ce se pun. Chiar noile cunoştinţe se introduc din dicuţia educator-copil sub forma situaţiei problemă. 4. Metoda problematizării propriu-zise presupune rezolvarea independentă a problemelor. Ea are ca actant pe elev, îndrumat de educatorul care pune copilul în situaţia de a descoperi singur adevărul ştiinţific căutat cu ajutorul raţionamentului, al intuiţiei, al deducţiei, al analogiei etc., ca în cazul punerii în funcţiune a unui circuit electric, spre exemplu. Soluţia optimă aparţine ca opţiune elevului, iar verificarea soluţiilor şi a rezultatului aparţine educatorului. 5. Metoda proiectelor presupune conceperea iniţială a unui plan dat, pe baza cărui elevul este pus într-o situaţie educaţională de natură să-i sporească astfel cunoştinţele şi să realizeze tema respectivă prin propriul efort. Elevul are autonomia alegerii soluţiilor pentru rezolvarea problemei asumate, el recurgând la operaţiuni de examinare, evaluare, comparare şi gândire în mod cu totul independent. La clasele mai mari ale liceului şi apoi ale facultăţii, metoda aceasta este folosită pentru lucrări semestriale, anuale şi chiar la proiecte de diplomă. 6. Metoda problematizării pe grupe, care pot fi eterogene sau omogene ca nivel de pregătire, presupune ca fiecare participant să-şi asume rolul stabilit iniţial ca sarcină didactică. Valorificarea şi evaluarea rezultatelor activităţii fiecărui grup pot fi realizate independent sau colectiv. Selectarea şi aplicare diferitelor metode şi procedee de problematizare este dictată de conţinutul învăţământului, care se pretează eficient sau nu la această practică în funcţie de particularităţile de vârstă şi de cunoştinţe ale elevilor, cu interesele, motivele, capacităţile, priceperile şi deprinderile lor. O tehnică importantă în plan didactic este cea a punerii întrebărilor la care să răspundă copiii. Întrebarea este, după opinia lui V.V. Zabotin, “o formă deosebită de gândire, aflată la graniţa dintre necunoscut şi cunoscut şi care precede raţionamentele şi noţiunile noi şi ca atare contribuie la formarea acestora. “ După funcţia lor predominantă el distinge întrebări : 1. reproductiv-mnemotehnice, care îndeplinesc o funcţie predominant cognitivă, ca: Ce este? Ce aţi avut ? 2. reproductiv-cognitive, cu rol de a forma noţiuni, precum: Cine? Care este? Care sunt? Când? 3. productiv-cognitive, care stabilesc relaţii cauzale, ipotetice, ipotetico-deductive, stimulând operaţii superioare ale gândirii, de tipul: De ce? Dacă...atunci ? Ce s-ar întâmpla dacă....? Asemenea formulări interogative stârnesc curiozitatea epistemică, stimulând o activitate de căutare. Fiind problematice şi ca atare recomandate în activitatea educatoarei cu grupa mare şi cea pregătitoare, asemenea întrebări surclasează pe cele reproductiv-mnemotehnice şi reporductiv-cognitive, care fuseseră preferate, în schimb, în activitatea de observare de la grupa mică. În activitatea de observare, prof. Gh. Tomşa distinge în funcţie de situaţii următoarele tipuri de întrebări: a. Când dintr-o experienţă sau dintr-o acţiune dată se deduce o însuşire, se folosesc întrebări precum: De ce se rostogoleşte nuca? În mod logic se trece la o altă caracteristică prin întrebarea: De ce se aude zgomot la rostogolirea nucii şi de ce nu se aude zgomot la rostogolirea unei prune? b. Pentru a încuraja copiii să se orienteze spre tehnici de investigare, se face apel la întrebări ca: Ce trebuie să facem ca să ştim ce se află sub coaja portocalei? Ce trebuie să facem pentru a şti dacă prunele sunt zemoase? Ce trebuie să facem ca să ştim cum este blana iepurelui? Ce trebuie să facem spre a afla ce se află sub coaja mărului? c. Pentru dezvoltarea gândirii copiilor din grupa mijlocie se recurge la întrebări cu caracter ipotetic, precum: Ce s-ar întâmpla dacă nu am hrăni câteva zile peştii din acvariu sau păsările din colivie? Ce s-ar întâmpla dacă nu am alimenta autoturismul cu benzină ? Ce s-ar întâmpla dacă autobuzul nu ar avea faruri ? d. Pentru a dirija gândirea copiilor spre generalizări simple, se recurge la întrebări de tipul: După ce putem cunoaşte că lupul este un animal sălbatic? Ce părţi ale corpului iepuraşului au formă alungită ? În cadrul lecturilor după imagini se recurge la acelaşi gen de întrebări, cu specificarea deosebirii create de aspectele vizate ori descoperite prin intuirea materialului ilustrativ şi de specificul lecturii după imagini. Chiar dacă nu este posibil ca un copil preşcolar să interpreteze perfect o imagine, el reuşeşte să răspundă întrebărilor puse cu profesionalism şi cu iscusinţă de către educatoare. De aceea este foarte important ca întrebările să ducă la atingerea obiectivelor lecţiei. Tipologic ele se divid în: a. Întrebări ce stimulează capacitatea copiilor de a stabili relaţii între elementele tabloului şi realitatea obiectivă pe care ele o reprezintă ( După ce ne putem da seama că tabloul reprezintă un sat în timpul iernii? Apoi o altă întrebare care solicită logica şi experienţa de cunoaştere a copilului: Cum a ajuns acolo gheaţa ?) b. Întrebări care solicită motivarea unor acţiuni ( De ce şterge mama praful în casă? sau De ce udă copiii plantele de la colţul naturii ? De ce se culeg fructele din pomi toamna? ) c. Întrebări care previn consecinţele acţiunilor umane, ca: Ce s-ar întâmpla dacă nu s-ar culege grâul de pe câmp? Această întrebare va fi continuată logic de o alta: Pentru cine muncesc oamenii aflaţi pe câmp? d. Întrebări ce stimulează capacitatea copiilor de a sintetiza şi generaliza, aşa ca: Ce culori foloseşte pictorul pentru a reda anotimpurile anului? e. Întrebări care solicită raţionamentul deductiv, precum: După ce ne dăm seama că aceşti copii iubesc animalele şi plantele? După ce ne dăm seama din imagine că vremea este caldă? Aşa cum se utilizează în lecţiile de predarea limbii şi literaturii române în grădiniţă, problematizarea potenţează efectul conversaţiei euristice oferind educatoarei posibilitatea de a face o adevărată gimnastică a minţii cu cei mici. Capitolul 5 Metode utilizate în învăţământul primar, în cadrul orelor de limba română A. Metode de transmitere şi însuşire a cunoştinţelor a) metode de comunicare orală: - expozitive: povestirea, descrierea, explicarea ; - conversative (dialogate): conversaţia, discuţia colectivă, problematizarea; b) metode bazate pe lectura textului scris (munca cu manualul): lectura explicativă, lectura independentă. 5.1. Povestirea Povestirea a fost, aşa cum am demonstrat, o formă de activitate obligatorie în învăţământul preşcolar, ca povestire a educatoarei, şi o formă de pregătire a preşcolarilor pentru alte activităţi. Şi în învăţământul primar ea poate forma obiectul unei activităţi didactice (lectură) sau constituie o metodă utilizată într-o anumită secvenţă a activităţii, subordonată obiectivelor lecţiei respective, adesea folosită în alternanţă cu metoda cadranelor. La clasa a II-a la lecţia despre iarnă, primăvară, vară sau toamnă textul permite divizarea pe tablouri. Recurgem la un prim cadran cu expresii frumoase despre primăvară, respectiv cu epitete, comparaţii etc. Un alt cadran are propoziţii lacunare, ce se cer completate cu unele cuvinte din textul dat. Un alt cadran cuprinde o imagine care i-a impresionat pe copii. In fine, un altul le cere elevilor să alcătuiască propoziţii cu cuvinte date din cuprinsul lecţiei. Desigur că metodele gândirii critice nu pot fi o permanenţă a fiecărei lecţii de limba română, întrucât ele creează o dispoziţie specială micuţilor elevi, încât ei nu mai ies apoi uşor din starea de relaxare produsă. De aceea, recomandăm îmbinarea dibace a metodelor clasice, tradiţionale, verificate de experienţa didactică a multor generaţii de dascăli, cu cele mai recent implementate în învăţământul primar românesc. În genere, atunci când povestirea este obiectul unei lecţii de sine stătătoare, învăţătorul va trebui: -să aleagă naraţiunea corespunzătoare vârstei copiilor şi care îndeplineşte condiţii certe de natură cognitivă, morală şi estetică; -să-şi însuşească conţinutul povestirii, pentru a putea să o prezinte copiilor în mod coerent şi atrăgător; -să prelucreze textul pentru a-l face comunicabil elevilor (în cazul unor texte mai lungi, unele secvenţe vor fi rezumate); -să-şi stabilească intervenţiile personale, pentru a colora afectiv comunicarea, lărgind baza informativă, ca astfel să fie dinamizată acţiunea; -să rezolve problema cuvintelor necunoscute, printr-unul dintre procedeele recomandate: -să elimine cuvântul, înlocuindu-l printr-un cuvânt cunoscut; -să adauge cuvântului necunoscut sinonimul cunoscut (în cazul în care cuvântul aparţine vocabularului activ), etc. Desigur că pe măsură ce puterea de imaginaţie a elevilor se măreşte, povestirea se îmbină cu metode moderne dintre cele mai eficiente, de la explozia stelară, prin care pornind de la un cuvânt din lecţie copiii pun întrebările cele mai felurite( De ce... ?, Cum ...? Când...?), la brainstorming, de la care se ajunge la ciorchinele, eficient în lecţiile de recapitulare la explicarea unor cuvinte, prin realizarea unor scheme. La finele de lecţie se recurge şi la cvintet, prin care se dau 5 versuri, astfel că în primul este un substantiv, în al doilea două adjective, următorul are 3 verbe. Se construieşte o propoziţie cu 4 cuvinte şi se ajunge la un cuvânt –sinteză, precum dragoste, dărnicie, pricepere etc. Povestirea se mai utilizează în structura unor lecţii în care ea reprezintă un element auxiliar. În predarea sunetului/ literei noi, învăţătorul are la îndemână mai multe modalităţi, pentru detaşarea propoziţiei dintr-un context, între care povestirea. La clasa IV-a se poate împărţi clasa în mai multe grupe atunci când pe baza metodei Experţii se realizează tema Ştiu. Vreau să ştiu. Am învăţat. Fiecare grupă învaţă un fragment şi apoi îl spune. Pentru o învăţare activă se fixează 3 tabele. În primul este Ştiu că...Altul este Ce aş mai dori să ştiu, iar ultimul cuprinde ce am învăţat. Fiecare grupă are o denumire aparte, cu sarcini distincte de lucru. Grupul stă la o masă, are un conducător, care îi stimulează şi pe cei timizi sau leneşi. Din fiecare copil trebuie valorificat ceea ce are bun. 5.2. Descrierea Învăţătorul înfăţişează aspecte ale realităţii înconjurătoare: lucruri, fiinţe, fenomene ale naturii. El îi va conduce pe elevi înspre formarea capacităţii de a reda prin cuvinte imaginea unui obiect, a unei acţiuni. De reţinut că descrierea se realizează nu numai asupra unui obiect (descriere statică), ci şi asupra unei mişcări (descriere dinamică). Ea este productivă în lecţia cu tema Ştiu. Vreau să ştiu. Am învăţat. La clasele a III-a şi a IV-a incitantă este metoda cubului, pe feţele căruia apar cerinţe fixe:1. descrie, 2. compară, 3. asociază, 4. analizează, 5.aplică, 6. argumentează. Aruncându-se acel cub, pe rând elevii trebuie să răspundă sarcinilor menţionate. Astfel, se discută, se compară, se aduc noutăţi. Se pot evidenţia însuşiri ale lucrurilor, trăsături pozitive sau negative ale personajelor din text. 5.3. Explicaţia Învăţătorul prezintă un caz nou (o situaţie, o expresie, un cuvânt), după care analizează conţinutul, cauzele şi semnificaţia. Pentru potenţarea efectelor, se recurge la mijloacele audiovizuale, mai ales la imaginile din laborator. Astfel se predau noţiunile gramaticale. Explicaţia se utilizează şi în lecţia de consolidare, când prin metoda ciorchinelui, cu ajutorul liniuţelor, se stabilesc felurile substantivului, spre exemplu. Se explică la un text citit în clasă cuvintele mai grele. 5.4. Conversaţia Este o metodă de utilizare generală, în toate clasele şi la toate obiectele de învăţământ. La o lecţie nouă se recurge la conversaţia de spargerea gheţii. Prin harta povestirii, se realizează căsuţe, ca la ciorchine, dar se dau numai unele elemente. Se cere în final să se propună un alt deznodământ al unei întâmplări, naraţiuni. În funcţie de scopul urmărit, se disting mai multe tipuri de conversaţie: a) conversaţia euristică (pentru însuşirea unor cunoştinţe noi); b) conversaţia de reactualizare (pentru reamintirea unor cunoştinţe anterioare, utile însuşirii noilor cunoştinţe); c) conversaţia de fixare (pentru organizarea şi consolidarea cunoştinţelor însuşite); d) conversaţia de verificare (în cadrul verificării orale a cunoştinţelor). Conversaţia euristică presupune o serie de întrebări adresate elevilor de către învăţător, urmate de răspunsuri ale acestora, pentru a-i conduce la descoperirea unor informaţii noi. Descoperirea se bazează pe cunoştinţele acumulate anterior de către elevi şi pe conexarea lor. Reuşita conversaţiei euristice depinde de caracterul întrebărilor. Învăţătorul va avea în vedere ca întrebările de tip reproductiv- Cine? Unde? Când? - să se limiteze la strictul necesar; în schimb, să fie mai frecvent utilizate întrebările de descoperire şi de evaluare- De ce? Dar dacă era altfel? Cum consideraţi? Ce se poate spune despre...?, etc. Pentru a putea răspunde rolului formativ al întrebărilor, ele trebuie să îndeplinească anumite cerinţe: - să fie concise, - cu adresare directă, - corecte din punct de vedere gramatical, - accesibile. Dacă elevii nu pot să formuleze răspunsul aşteptat, învăţătorul va formula întrebări ajutătoare. Discuţia colectivă constă în schimbul de păreri, de impresii sau de informaţii în legătură cu o problemă. Dacă la întrebările de identificare şi de descriere răspunsurile nu au nicio culoare personală, întrucât ele nu pot depăşi conţinutul informaţional al textului. În schimb, în cazul abordării problematizate, la elementele obiective (conţinute în text) se adaugă aprecieri morale, uneori chiar profund marcate individual. 5.5. Lectura explicativă Iată o formă de citire, prin care se urmăreşte ca elevii să înţeleagă textul, să descopere modul în care este comunicat mesajul şi ce semnificaţie are acesta. Ceea ce caracterizează o asemenea metodă este asocierea citirii cu explicaţiile date de către învăţător sau de către elevi. La lecţia Cel mai bun prieten, morala care se desprinde din text este că trebuie să munceşti. Pentru fixare aestei idei se face legătura cu proza Banul muncit de Alexandru Mitru. 5.6. Lectura independentă Pentru a se ajunge ca elevii să realizeze lectura în mod independent, învăţătorul îi va pregăti dinainte printr-o suită de activităţi cu manualul. Ei vor fi îndrumaţi: -să citească un text de mai multe ori, -să delimiteze fragmentele, -să elaboreze idei principale, -să rezume ceea ce au citit, -să selecteze în text unele pasaje de interes, -să le treacă într-un caiet special. Învăţătorul îi revine răspunderea de a crea ocazii pentru a pune elevul în contact cu textul, asupra căruia să opereze în mod independent. Pe lângă des repetata recomandare ca elevii să elaboreze singuri rezumatul celor citite, există şi alte forme de practicare a lecturii independente: citate din cărţi de literatură şi de ştiinţă popularizată, transcrieri de informaţii din reviste pentru copii şi din almanahuri. Ca activităţi independente, cu elevii clasei a II-a sau a IV-a duşi la biblioteca şcolii, revin cu cartea la bibliotecar, iar din discuţia cu el se pot face apoi corecturi, constatări cu privire la calitatea lecturii. B. Metode de explorare şi descoperire (de învăţare prin descoperire nedirijată sau dirijată) a) Metode de explorare directă (nemijlocită) a obiectelor şi fenomenelor: observarea sistematică şi independentă; b) Metode de explorare indirectă prin intermediul substitutelor realităţii: demonstraţia cu ajutorul - imaginilor, - graficelor, - proiecţiilor fixe şi dinamice. 5.7. Observarea Presupune un obiect, care poate fi urmărit într-un anume moment al existenţei sale sau de-a lungul unei perioade de timp. Observarea se poate realiza individual sau în grup. Dacă se aplică prima formulă, sarcinile de observare sunt egale pentru fiecare elev. Când se aplică sistemul muncii pe grupe, fiecare grupă primeşte o sarcină aparte de îndeplinit. Când elevii îşi pregătesc o compunere despre pădurea de la marginea satului, despre un monument sau o casă mai veche din localitatea lor, ei vor observa obiectul pe baza unui plan dat de învăţător. Întorşi în clasă, vor comunica informaţiile şi impresiile, pentru a cădea de acord asupra unui plan comun de întocmire a compunerii. 5.8. Demonstraţia A demonstra înseamnă a prezenta obiecte, acţiuni. În activitatea didactică, îmbracă forme variate după obiect, vârsta elevilor, etc. La clasa I, de exemplu, se practică demonstraţia acţiunilor de executat/cum se realizează semnul grafic sau litera în aer, demonstraţia figurativă/se arată elevilor planşa cu litera descompusă şi cu litera întreagă, demonstraţia cu ajutorul desenului la tablă/cum se execută litera, cum se leagă literele într-un cuvânt, demonstraţia cu ajutorul proiecţiilor fixe sau dinamice/se prezintă diapozitive despre poziţia corectă a elevului în bancă, filme despre poziţia corectă a elevilor în timpul scrisului. Apelul la demonstraţia cu ajutorul mijloacelor audio-vizuale, în special filmul, se justifică prin capacitatea mare de comunicare pe care o au acestea: elevii reţin 20% din ceea ce ascultă, 30% din ceea ce văd şi 65% din informaţiile primite prin auz şi văz. (Cerghit, Radu, Popescu, Vlăsceanu, 89) 5.9. Modelarea Presupune un sistem care reproduce- la scară- structura unui sistem. Modelul conduce astfel la cunoaşterea realităţii în mod indirect, prin faptul că îngăduie asemănări cu procesul/obiectul pe care-l reprezintă. Modelele didactice sunt elaborate de către instituţii specializate, dar şi învăţătorul poate concepe şi realiza modele didactice. De exemplu, el poate realiza reprezentarea grafică a partenerilor de dialog şi a relaţiilor comunicative dintre ei. Tot cu ajutorul modelelor se poate reprezenta structura unei propoziţii. Modelele didactice reprezintă, în procesul de învăţământ, în funcţie de scopul utilizării lor, puncte de pornire în obţinerea unor informaţii sau elemente de confirmare a informaţiilor dobândite în procesul de cunoaştere. A. Metode bazate pe acţiune: -metode de învăţare prin acţiune reală: exerciţii, algoritmi operaţionali; -metode de învăţare prin acţiune fictivă (simulată): jocuri didactice, învăţare dramatizată. 5.10. Exerciţiul Exerciţiul presupune efectuarea conştientă şi repetată a unor acţiuni, în scopul formării de priceperi şi deprinderi motrice şi intelectuale, al consolidării cunoştinţelor dobândite, al dezvoltării operaţiilor gândirii şi a capacităţilor creatoare ale elevilor. În funcţie de capacitatea vizată, exerciţiile se grupează în două categorii: -exerciţii motrice, prin care se formează priceperi şi deprinderi, a căror dominantă este componenta motrice; -exerciţii operaţionale, care contribuie la formarea operaţiilor intelectuale. Este o metodă care poate fi aplicată pe toată durata şcolarităţii. În cadrul obiectului limba română din ciclul primar, exerciţiul se practică din clasa I, din perioada învăţării citit-scrisului, şi până în clasa a IV- a. Pentru ca exerciţiul să-şi îndeplinească rolul, învăţătorul trebuie să iniţieze actanţii, astfel ca elevii: -să cunoască scopul exerciţiului propus; -să cunoască la ce pot apela pentru rezolvarea lui (regulă, principiu); -să înţeleagă modelul acţiunii; -să-l execute de câteva ori, pentru a-l însuşi; -să parcurgă exerciţiile în mod gradat, de la exerciţii simple la exerciţii cu un grad de complexitate mai mare: -să beneficieze de verificări, imediat după rezolvare. 5.11. Metoda algoritmizării Un algoritm reprezintă o succesiune de operaţii desfăşurate întotdeauna în aceeaşi ordine, care conduce la rezolvarea corectă a unei sarcini didactice. Algoritmii se pot prezenta sub forma regulilor gramaticale şi ortografice. În legătură cu substantivul, elevii învaţă (pe baza sistemului concentric de predare- învăţare a cunoştinţelor), ca să-şi reprezinte identificarea lui. Ei îl vor caracteriza pe baza următoarelor operaţii: ce fel de substantiv, de ce gen, la ce număr este. Dacă una din operaţii nu este realizată, analiza gramaticală nu este completă. 5.12. Metode de simulare A simula înseamnă a facă să apară adevărat ceva inexistent, a da în mod intenţionat o impresie falsă, a se preface (lat. Simulare = a face un lucru asemenea altuia). Se pot simula procese, acţiuni, fenomene. Metodele de simulare sunt jocurile didactice şi învăţământul prin dramatizare, cu varianta jocului de rol. Primele se practică atât în învăţământul preşcolar, cât şi în învăţământul primar, graţie aceloraşi valenţe: - se adresează, în egală măsură, disponibilităţii spre joc a acestor vârste şi dorinţei de cunoaştere a copiilor; - asigură învăţarea fără eforturi vizibile în cazul celorlalte activităţi. Pe de altă parte, ele aduc în procesul de învăţământ o atmosferă de voioşie, de mişcare şi de relaxare. Jocurile didactice îmbină jocul cu efortul presupus de procesul învăţării. Învăţarea prin dramatizare se practică sub forma citirii pe roluri sau a interpretării unor scenete (preluate din literatura dramatică pentru copii sau create de către învăţător, pe baza unor fabule, povestiri). Adesea se intră î lecţie prin brainstorming, când se utilizează metoda Pălăriilor gânditoare. 5.13. Jocul de rol Presupune, din partea fiecărui participant, să se comporte ca o altă persoană. Interpretul va încerca să înţeleagă atitudinile şi reacţiile unei persoane aflate într-o anumită circumstanţă de viaţă. Scenele prezentate vor fi, în mod obligatoriu, în relaţie directă cu universul de viaţă al elevilor. Organizarea jocului de rol este o posibilitate de analiză a unor situaţii – problemă, cu implicaţii în sfera morală, care pretind din partea spectatorilor exprimarea şi argumentarea, în forme potrivite vârstei, a unor atitudini. Întrebările posibile generate de observarea acţiunii sunt: -Ce ar fi trebuit să facă pentru ...? -Cum ar fi trebuit să procedeze pentru ...? -Ce se poate întâmpla mai departe? Metoda jocului/interpretării de rol are efecte pozitive în mai multe direcţii: -dezvoltă capacitatea de comunicare, prin înţelegerea şi exprimarea ideilor referitoare la ceea ce se prezintă; -dezvoltă capacitatea de comunicare, prin înţelegerea şi exprimarea ideilor referitoare la ceea ce se prezintă; -dezvoltă capacitatea de ascultare; -dezvoltă deprinderile elevilor de a purta discuţii între ei, pentru rezolvarea unei probleme; -asigură înţelegerea de către copii a relaţiilor de cauzalitate din viaţă; -îi pune în situaţia să caute căi alternative de rezolvare a unei probleme. Este o activitate practicabilă şi la copiii de vârstă şcolară mică, cu anumite modificări. Jocul de rol este considerat o componentă majoră a jocurilor de simulare potrivite pentru copiii aflaţi în clasele primare, întrucât ei posedă capacităţile verbale necesare pentru interpretarea de roluri. Pe baza indicaţiilor cuprinse într-o serie de broşuri People in action/Oameni în acţiune/, elaborată de Fannie Schaftel şi George Schaftel. Lynne Murihead fixează structura unei secvenţe de joc de rol. Secvenţa cuprinde nouă „paşi”. 1. Pregătirea pentru prezentarea situaţiei – problemă Învăţătorul previne grupul, reamintind o experinţă anterioară: -Ce s-a întâmplat? -Când s-a întâmplat? -De ce s-a întâmplat aşa? 2. Prezentarea situaţiei Elevilor li se prezintă situaţia respectivă pe un mijloc audio-vizual sau este povestită, clar, coerent de către învăţător. 3. Identificarea problemei Pe bază de întrebări, este identificată problema: a. Care este problema cu care s-a confruntat persoana respectivă? b. Fiecare dintre voi este de acord că aceasta este problema? c. Mai trebuie să avem ceva în vedere? 4. Rezolvarea iniţială a problemei După ce problema a fost identificată, se cer soluţii pentru rezolvarea ei: Ce credeţi că ar trebui să facă în această împrejurare acea persoană? Între ce şi ce poate să aleagă? 5. Interpretarea unui rol Copilul care a dat soluţia acceptată de către cei mai mulţi colegi de clasă este invitat să interpreteze rolul persoanei aflate în situaţia respectivă. El alege şi interpreţii celorlalte roluri, discută împreună ceea ce vor face. Învăţătorul îndeamnă elevii observatori să urmărească cu atenţie ceea ce li se prezintă, pentru a putea comenta. 6. Discutarea soluţiei şi a consecinţelor ei Se discută modul în care a fost rezolvată problema, la discuţii participând atât „actorii”, cât şi spectatorii. Întrebările sunt: S-ar fi putut întâmpla aşa acest lucru? De ce ? Cum se vor simţi celelalte persoane? 7. Căutarea alternativei Elevii sunt întrebaţi dacă există şi alte căi prin care ar fi putut acţiona persoana din situaţia dată. 8. Explorarea alternativelor prin „interpretarea unui rol” şi prin discuţii Alternativele propuse de către elevi vor fi reprezentate printr-o interpretare suplimentară de roluri şi prin discuţii asupra acestor alternative. 9. Luarea deciziei Învăţătorul reaminteşte elevilor soluţiile propuse. Cere compararea lor şi luarea deciziei, pe baza selectării celei mai bune alternative de rezolvare a problemei. În organizarea acestui tip de activitate, învăţătorul va ţine seama de câteva cerinţe: a. să aleagă probleme adecvate vârstei şi experienţei copiilor; b. să ajute elevii, dacă observă că ei întâmpină greutăţi, inclusiv să interpreteze un rol; c. să permită exprimarea tuturor opiniilor, chiar şi a celor cu caracter negativ. La toate acestea se adaugă iniţierea pe calculator, care a devenit indispensabil activităţii şcolarilor. METODE MODERNE DE ÎNVĂŢARE ACTIVĂ În prezentarea inst. Preda Mihaela Raluca de la Şcoala Generală nr. 5 din Petrila, “învăţarea activă înseamnă, conform dicţionarului, procesul de învăţare calibrat pe interesele/ nivelul de înţelegere/ nivelul de dezvoltare al participanţilor la proces. În cadrul învăţării active, se pun bazele unor comportamente, de altfel observabile: *comportamente ce denotă participarea (elevul e activ, răspunde la întrebări, ia parte la activităţi); *gândirea creativă (elevul are propriile sale sugestii, propune noi interpretări); *învăţarea aplicată (elevul devine capabil să aplice o strategie de învăţare într-o anumită instanţă de învăţare); *construirea cunoştinţelor (în loc să fie pasiv, elevul îndeplineşte sarcini care îl vor conduce la înţelegere). Printre metodele care activizează predarea-învăţarea sunt şi cele prin care elevii lucrează productiv unii cu alţii, îşi dezvoltă abilităţi de colaborare şi ajutor reciproc. Ele pot avea un impact extraordinar asupra elevilor datorită denumirilor foarte uşor de reţinut, caracterului ludic şi oferind alternative de învăţare cu “priză” la copii. Metodele si tehnicile interactive de grup se clasifică, dupa funcţia principală didactică în : a)Metode de predare –învăţare interactiva in grup : -metoda predării / invăţării reciproce(Reciprocal teaching – Palinscar) -metoda “mozaicului”( Jigsaw) -citirea cuprinzătoare -metoda “Cascadei” (Cascade) -metoda învăţării pe grupe mici (“STAD-Student Teams Achievement Division”) -metoda “turnirului între echipe”(“TGT-Teams/Games/ Tournaments”) -metoda schimbării perechii (“Share-Pair Circles”) -metoda “Piramidei” -invăţarea dramatizată b)Metode de fixare şi sistematizare a cunoştinţelor şi de verificare : -harta cognitivă / conceptuală -matricile -”Lanţurile cognitive” -”Scheletul de peşte” -diagrama cauzelor şi a efectului -”pânza de păianjen” -”Tehnica florii de nufăr” -”Cartonaşe luminoase” c)Metode de rezolvare de probleme prin stimularea creativităţii : -”Brainstorming” -”Explozia stelară” -”Metoda pălăriilor gânditoare” -”Caruselul” -”Multi-voting” -”Masa rotundă” -interviul de grup -studiul de caz -”Incidentul critic” -”Phillips 6/6” -”Tehnica 6/3/5” -”Controversa creativă” -”Tehnica acvariului” -”Tehnica focus-grup” -”Patru colţuri” -”Metoda Frisco” -Sinectica -”Buzz-groups” -”Metoda Delphi” d)Metode de cercetare în grup : -tema / proiectul de cercetare în grup -experimentul pe echipe -portofoliul de grup. METODA PĂLĂRIILOR GÂNDITOARE Acest nou tip de metodă de predare- învăţare este un joc în sine. Copiii se împart în şase grupe, pentru şase pălării. Ei pot juca şi câte şase într-o singură grupă. Împărţirea elevilor depinde de materialul studiat. Pentru succesul acestei metode este important însă ca materialul didactic să fie bogat, iar cele şase pălării să fie frumos colorate, să-i atragă pe elevi. Ca material vor fi folosite 6 pălării gânditoare, fiecare având câte o culoare: alb, roşu, galben, verde, albastru şi negru. Fiecare, bineînţeles, că rolurile se pot inversa, participanţii fiind liberi să spună ce gândesc, dar să fie în acord cu rolul pe care îl joacă. Fiecare culoare reprezintă un rol. Pălăria albă •este obiectivă asupra informaţiilor; •este neutră; Pălăria roşie •lasă liber imaginaţiei şi sentimentelor; •este impulsivă; •poate însemna şi supărare sau furie; •reprezintă o bogată paletă a stările afective; Pălăria neagră •exprimă prudenţa, grija, avertismentul, judecata; •oferă o pespectivă întunecoasă, tristă, sumbră asupra situaţiei în discuţie; •reprezintă perspectiva gândirii negative, pesimiste; Pălăria galbenă •oferă o pespectivă pozitivă şi constructivă asupra situaţiei; •culoarea galbenă simbolizează lumina soarelui, strălucirea, optimismul; •este gândirea optimistă, constructivă pe un fundament logic; Pălăria verde • exprimă ideile noi, stimulând gândirea creativă; • este simbolul fertilităţii, al producţiei de idei noi, inovatoare; Pălăria albastră • exprimă controlul procesului de gândire; • albastru a rece; este culoarea cerului care este deasupra tuturor, atotvăzător şi atotcunoscător; • supraveghează şi dirijează bunul mers al activităţii; • este preocuparea de a controla şi de a organiza; Participanţii trebuie să cunoască foarte bine semnificaţia fiecărei culori şi să-şi reprezinte fiecare pălărie, gândind din perspectiva ei. Nu pălăria în sine contează, ci ceea ce semnifică ea, ceea ce induce culoarea fiecăreia. Cele 6 pălării gânditoare pot fi privite în perechi: pălăria albă – pălăria roşie pălăria neagră – pălăria galbenă pălăria verde – pălăria albastră Cum trebuie să se comporte cel care “poartă” una din cele 6 pălării gânditoare: Pălăria albă (povestitorul): Cel ce poartă pălăria albă trebuie să-şi imagineze un computer care oferă informaţii şi imagini atunci când acestea i se cer. Calculatorul este neutru şi obiectiv. Nu oferă interpretări şi opinii. Când “poartă” pălăria albă, gânditorul trebuie să imite computerul; să se concentreze strict pe problema discutată, în mod obiectiv şi să relateze exact datele. Gânditorul pălăriei albe este disciplinat şi direct. Albul (absenţa culorii) indică neutralitatea. Pălăria roşie (psihologul) : Purtând pălăria roşie, gânditorul poate spune aşa: ”Aşa simt eu în legătură cu…” Această pălărie legitimează emoţiile şi sentimentele ca parte integrantă a gândirii. Ea face posibilă vizualizarea, exprimare lor. Pălăria roşie permite gânditorului să exploreze sentimentele celorlalţi participanţi la discuţie, întrebându-i care este părerea lor “din perspectiva pălăriei roşii”, adică din punct de vedere emoţional şi afectiv. Cel ce priveşte din această perspectivă nu trebuie să-şi justifice feeling-urile şi nici să găsească explicaţii logice pentru acestea. Pălăria neagră (criticul) : Este pălăria avertisment, concentrată în special pe aprecierea negativă a lucrurilor. Gânditorul pălăriei negre punctează ce este rău, incorect şi care sunt erorile. Explică ce nu se potriveşte şi de ce ceva nu merge; care sunt riscurile, pericolele, greşelile demersurilor propuse. Nu este o argumentare ci o încercare obiectivă de a evidenţia elementele negative. Se pot folosi formulări negative, de genul: “Dar dacă nu se potriveşte cu…” “Nu numai că nu merge, dar nici nu…” Gânditorul nu exprimă sentimente negative, acestea aparţinând pălăriei roşii, după cum aprecierile pozitive sunt lăsate pălăriei galbene. În cazul unor idei noi, pălăria galbenă trebuie folosită înaintea pălăriei negre. Pălăria galbenă (creatorul) : Este simbolul gândirii pozitive şi constructive, al optimismului. Se concentrează asupra aprecierilor pozitive, aşa cum pentru pălăria neagră erau specifice cele negative. Exprimă speranţa; are în vedere beneficiile, valoarea informaţiilor şI a faptelor date. Gânditorul pălăriei galbene luptă pentru a găsi suporturi logice şI practice pentru aceste beneficii şi valori. Oferă sugestii, propuneri concrete şi clare. Cere un efort de gândire mai mare, Beneficiile nu sunt sesizate întotdeauna rapid şI trebuie căutate. Ideile creative oferite sub pălăria verde pot constitui material de studiu sub pălăria galbenă. Nu se referă la crearea de noi idei sau soluţii, acestea fiind domeniul pălăriei verzi. Pălăria verde (gânditorul) : Simbolizează gândirea creativă. Verdele exprimă fertilitatea, renaşterea, valoareaseminţelor. Căutarea alternativelor este aspectul fundamental al gândirii sub pălăria verde. Este folosită pentru a ajunge la noi concepte şi noi percepţii, noi variante, noi posibilităţi. Gândirea laterală este specifică acestui tip de pălărie. Cere un efort de creaţie. Pălăria albastră (moderatorul) : Este pălăria responsabilă cu controlul demersurilor desfăşurate. E gândirea despre gândirea nevoită să exploreze subiectul. Pălăria albastră este dirijorul orchestrei şi cere ajutorul celorlalte pălării. Gânditorul pălăriei albastre defineşte problema şi conduce întrebările, reconcentrează informaţiile pe parcursul activităţii şi formulează ideile principale şi concluziile la sfârşit. Monitorizează jocul şi are în vedere respectarea regulilor. Rezolvă conflictele şi insistă pe construirea demersului gândirii. Intervine din când în când şi de asemeni la sfârşit. Poate să atragă atenţia celorlalte pălării, dar prin simple interjecţii. Chiar dacă are rolul conducător, este permis oricărei pălării să-i adreseze comentarii şi sugestii. Pălăria albastră → clarifică Pălăria albă → informează Pălăria verde → generează ideile noi şi efortul Pălăria galbenă → aduce beneficii creative Pălăria neagră → identifică greşelile Pălăria roşie → spune ce simte despre Un exemplu de întrebări / comportamente posibile în acest joc este: Pălăria albă ¾Ce informaţii avem? ¾Ce informaţii lipsesc? ¾Ce informaţii am vrea să avem? ¾Cum putem obţine informaţiile ? Pălăria roşie ¾Punându-mi pălăria roşie, uite ¾cum privesc eu lucrurile… ¾Sentiment ul meu e că… ¾Nu-mi place felul cum s-a ¾procedat. Pălăria galbenă ¾Pe ce se bazeză aceste idei? ¾Care sunt avantajele ? ¾Pe ce drum o luăm? ¾Dacă începem aşa… sigur vom ajunge la rezultatul bun! Pălăria neagră ¾Care sunt erorile? ¾Ce ne împiedică? ¾La ce riscuri ne expunem? ¾Ne permite regulamentul ? Pălăria albastră ¾Putem să rezumăm? ¾Care e următorul pas? ¾Care sunt ideile principale ? ¾Să nu pierdem timpul şi să ¾ne concentră m asupra…, nu ¾credeţi? Pălăria verde ¾Şansa succesului este dacă… ¾Cum poate fi altfel atacată ¾problema ? ¾Putem face asta şi în alt mod? ¾Găsim şi o altă explicaţie? Marele avantaj al acestei metode este acela că dezvoltă competenţele inteligenţei lingvistice, inteligenţei logice şi inteligenţei interpersonale. TEHNICA LOTUS (Floarea de nufăr) (LOTUS BLOSSOM TECHNIQUE)* Tehnica florii de nufăr presupune deducerea de conexiuni între idei, concepte, pornind de la o temă centrală. Problema sau tema centrală determină cele 8 idei secundare care se construiesc în jurul celei principale, asemeni petalelor florii de nufăr. F C G B tema D H E A Fig. 1: Reprezentarea direcţiei de organizare a Tehnicii Lotus Fig. 2.: Diagrama Lotus Cele 8 idei secundare sunt trecute în jurul temei centrale, urmând ca apoi ele să devină la rândul lor teme principale, pentru alte 8 flori de nufăr. Pentru fiecare din aceste noi teme centrale se vor construi câte alte noi 8 idei secundare. Atfel, pornind de la o temă centrală, sunt generate noi teme de studiu pentru care trebuie dezvoltate conexiuni noi şi noi concepte. * Adaptat după “Thinkpak” de Michael Michalko, publicat de Ten Speed Press, 1994. ETAPELE TEHNICII FLORII DE NUFĂR: 1. Construirea diagramei, conform figurii prezentate; 2. Scrierea temei centrale în centrul diagramei; 3. Participanţii se gândesc la ideile sau aplicaţiile legate de tema centrală. Acestea se trec în cele 8 “petale” (cercuri) ce înconjoară tema centrală, de la A la H, în sensul acelor de ceasornic. 4. Folosirea celor 8 idei deduse, drept noi teme centrale pentru celelalte 8 cadrane (“flori de nufăr”) 5. Etapa construirii de noi conexiuni pentru cele 8 noi teme centrale şi consemnarea lor în diagramă. Se completează în acest mod cât mai multe cadrane. (“flori de nufăr”). 6. Etapa evaluării ideilor. Se analizează diagramele şi se apreciază rezultatele din punct de vedere calitativ şi cantitativ. Ideile emise se pot folosi ca sursă de noi aplicaţii şi teme de studiu în lecţiile viitoare. Exemple: 1. Tema centrală: plantele medicinale Cele 8 idei secundare: sunătoare, muşeţel, coada şoricelului, tei, mentă, gălbenele, pelin, rostopască. 2. Tema centrală: modalităţi de stimulare a potenţia-lului creativ al elevilor Cele 8 idei secundare: − conduita creativă a profesorului; − climatul creativ din clasă; − relaţia elev-elev; − relaţia profesor-elev; − modalitatea de evaluare; − modalităţile de organizare a colectivului; − atitudinea cretivă a profesorului; − cerinţele şcolare. Evaluarea ideilor cu privire la stimularea şi dezvoltarea potenţialului creativ poate avea şi o utilitate practică. Astfel, ţinându-se cont de sugestiile oferite, se poate reamenaja sala de curs, creându-se astfel un “laborator al creativităţii”, în conformitate cu expectaţiile elevilor: se poate decora clasa cu picturi făcute de elevi, cu fotografii din timpul copilăriei, cu peisaje desenate sau fotografiate, cu cărţi ilustrate (pentru cei mici) sau cărţi însoţite de teste şi jocuri creative (pentru cei mai mari), cu jucării/jocuri menite să stimuleze creativitatea şi alte materiale didactice, materiale video cu activităţi creative sau spectacole realizate de ei sau de colegii lor. Tehnica Lotus poate fi desfăsurată cu succes în grup, fiind adaptabilă unor largi categorii de vârstă şi de domenii.Există şi posibilitatea dezvoltării unui Lotus individual, ca un exerciţiu de stimulare a creativităţii şi de autoevaluare. De exemplu, tema centrală ar putea fi întrebarea: “Ce ţi-ai dori să studiezi?”, la care s-ar putea propun ACTIVITĂŢI DE TIMP LIBER Am constatat cã sunt pãrinţi care petrec mult timp cu copiii lor, căutând activităţi cât mai variate. Aceste activităţi stimuleazã activităţile sociale ale copilului, spiritul de iniţiativă, dezvoltă sentimentul de apartenenţă al acestuia. Vă propunem câteva sugestii pentru petrecerea în comun a timpului liber: 1. Pictatul pe faţă şi corp. Folosind vopseluri speciale, vă puteţi bucura alături de copii de imaginaţia şi creativitatea lor. 2. În grădină. Pentru cei care beneficiază de o „bucată de pământ”, îngrijirea plantelor (flori, legume etc.) poate fi o modalitate plăcută de relaxare şi o posibilitate de comunicare afectivă. 3. Colecţia familiei. Putţþi colecţiona, împreună cu copiii dvs., cele mai variate obiecte, lucru care contribuie la dezvoltarea spiritului de echipă în familie. 4. Campionatele familiei: cărţi, remy, table, şah, scrabble, puzzle, „Nu te supăra, frate!”, Piticot, Monopoly etc. Orice joc trezeşte la copii spiritul de competiţie, stimulează ambiţia şi voinţa 5. Concursuri pe teme din desene animate. Mai ales pentru copiii mici povestea, jocul, animaţia sunt metode utile pentru stimularea imaginaţiei şi a proceselor de cunoaştere. 6. În bucătărie. Acordaţi-vă timp pentru a inventa împreună tot felul de reţete culinare. 7. Voluntariatul. Implicaţi-vă împreună, părinţi şi copii, în activităţi de volutariat, iniţiate de diverse organizaţii nonguvernamentale, în folosul comunităţii (acţiuni pentru: copiii străzii, bătrâni, persoane cu nevoi speciale, bolnavi cronici etc. sau diverse campanii de prevenire). 8. Produse artistice. Realizaţi împreună diverse produse artistice (colaje pe diverse teme, afişe, desene, ornamente, obiecte artizanale, podoabe de pom, cântece, poezii, origami etc.). Cu unele dintre acestea puteţi chiar decora casa. 9. Colţul vesel. Realizaţi un mic panou, plasat la vedere, pe care sã puteţi nota diverse mesaje, enunţuri, însemnări, caricaturi, desene pentru membrii familiei. Acestea dau culoare zilei.”3 3 Mihaela Raluca Preda, www.didactic.ro Capitolul 6 Tipologia lecţiilor Odată stabilite obiectivele urmărite şi cu ajutorul metodelor didactice aplicate parcimonios, se alege tipul de lecţie care poate finaliza acest demers didactic. Lecţia este pivotul activităţii de instruire şi educare în grădiniţă şi şcoală.Teoreticienii didacticii au formulat definiţii diverse pentru stabilirea funcţiilor ei.4 Lecţia reprezintă „unitatea didactică funcţională, centrată pe obiective şi implicând conţinuturi didactice şi strategii de desfăşurare şi evaluare bine determinate”5. Aşa cum este vehiculat în didactica modernă, termenul de lecţie desemnează un mod specific de organizare a procesului didactic, acesta presupunând obiective specifice, conţinuturi, metode de predare-învăţare-evaluare clare şi bine delimitate. Ca atare, lecţia reprezintă esenţa procesului didactic, întrucât în spaţiul ei dascălul firmator valorifică toate componentele şi experienţele didactice. Literatura clasică a didacticii a consacrat un model tridimensional al coordonatelor lecţiei, astfel identificându-se următoarele dimensiuni: „- funcţională – orice lecţie presupune un scop şi obiective bine determinate; - structurală – orice lecţie angajând resurse umane, materiale şi de conţinut; - operaţională – lecţia presupune selectarea mijloacelor didactice adecvate de realizare”.6 Ca unitate didactică de bază lecţia impune derularea unor etape, evenimente aşezate într-o anumită ordine7. Momentele lecţiei, aşa cum au fost propuse între alţi pedagogi şi de către R. Gagné sunt: 4 Ioan şi Florica Franţ, Lecţia-concept, tipologie, 2006 pe www. Didactic.ro.Vezi şi: Ghid de practică pedagogică a studenţilor colegiilor de institutori, Ed. Solness, Timişoara, 2002 5 Cucoş, C., Pedagogie, Ed. Polirom, Iaşi, 2002, p. 305 6 Vezi Cerghit, I. – Perfecţionarea lecţiei în şcoala modernă, E.D.P., Bucureşti, 1983, p.41. 7 Vezi Scenariul didactic pe www.didactic.ro/materiale/utilizatori activi/ifron) a. captarea atenţiei elevilor şi trezirea interesului acestora, prin elemente desprinse din activitatea de joacă, cu care începe îndeobşte o zi de activitate didactică b. informarea cu privire la obiectivele de atins, ca moment care să comute interesul copilului spre noutatea enunţului, care cu necesitate trebuie să fie captivant c. reactualizarea unor capacităţi formate anterior, care se cer a fi o bază pentru viitoarele edificări d. prezentarea elementelor noi de conţinut, cu necesitate captivante e. dirijarea învăţării, moment central, care solicită toată atenţia dascălului-formator f. obţinerea performanţei, prin care se potenţează înţelegerea conţinutului lecţiei g. asigurarea feed-backului şi evaluarea performanţelor, ca moment de certificare a eficienţei actului predării, h. intensificarea retenţiei şi asigurarea transferului. Fără ca lecţia tradiţională să fie contestată în întregul ei, s-a constatat că ea a prezentat unele disfuncţionalităţi, care pot fi înlăturate cu prudenţă de către cadrele didactice preocupate să facă un învăţământ modern şi de înaltă calitate. Elementele de noutate se cer introduse cu multă precauţie şi numai în măsura în care ele au dovedit prin experienţa fiecărui cadru că ele pot optimiza procesul de învăţare-educare. Printre modalităţile de modernizare a lecţiilor acreditate prin experienţa didactică la ciclul primar se impun: 1) Acordarea unui grad mai mare de autonomie elevilor, astfel ca activitatea din timpul lecţiei să fie centrată pe fincare copil. În această nouă accepţie a lecţiei, cadrului didactic îi revene un rol de mediator, de îndrumător care printr-o abilă consiliere va conduce procesul de învăţare; 2) Organizarea conţinutului informaţional după cerinţele şi necesităţile elevilor, pentru ca transmiterea cunoştinţelor să un depăşească nivelul de înţelegere a copilului, situaţie în care întregul demers didactic ar fi ratat, datorită descurajării acestuia şi ca atare a îndepărtării lui de domeniul abordat; 3) Stimularea motivaţiei învăţării şi evidenţierea potenţialului formator al disciplinelor specifice învăţământului primar, considerate o bază temeinică pentru întreaga devenire ulterioară a elevului; 4) Antrenarea tuturor elevilor, în sarcini de învăţare care să le solicite efortul de cunoaştere şi să le stimuleze chiar şi forţele creatoare, imaginaţia, gândirea critică, aşezate la temelia coordonatelor personalităţii în plin proces de formare; 5) Crearea momentelor propice pentru stimularea strategiilor cognitive, a deprinderilor intelectuale, a creativităţii, ceea ce solicită întreaga experienţă didactică şi destoinicia dobândită prin ea ; 6) Raţionalizarea timpului disponibil, astfel încât accentul să poată fi deplasat de la învăţarea acasă spre învăţarea în clasă, deziderat realizabil în măsura în care cunoştinţele noi sunt transmite într-o formă cât mai concret-palpabilă. Nu este lipsită de consecinţe negative, în schimb, nici concepţia modernă a pedagogilor care minimalizează responsabilitatea de lectură şi de studiu a elevilor, care riscă să substituie preocupările de învăţare cu alte manifestări sociale, ce se dovedesc mai apoi dăunătoare formaţiei lor intelectuale şi fizice; 7) Dezvoltarea unei atitudini şi gândiri pozitive de către toţi elevii, prin crearea unui climat favorabil în clasă.8 I. Tipologia lecţiilor de predare a limbii şi literaturii române la ciclul primar Tipul de lecţie defineşte un mod de concepere şi realizare al activităţii de predare-învăţare-evaluare. El se determină în funcţie de sarcina dominantă a acesteia, conturându-se şi cea mai cunoscută taxonomie a lecţiilor: 1) lecţia de transmitere şi însuşire a noilor cunoştinţe, numită în prezent lecţie de predare-învăţare; 2) lecţia de formare a deprinderilor şi priceperilor; 3) lecţia de recapitulare, sistematizare şi consolidare a cunoştinţelor; 4) lecţia de verificare, evaluare, notare; 8 Albulescu, I. Albulescu, M. – Predarea şi învăţarea disciplinelor socio-umane, Ed. Polirom, Iaşi, 2000, p.37. Desigur că unii autori de didactici teoretizează şi lecţia mixtă, având în structura ei elemente de verificare, dar şi de predare sau recapitulare. La ciclul primar mai mult decât la grădiniţă cele patru tipuri de lecţie menţionate anterior sunt intens valorificate. În funcţie de experienţa şi concepţia sa despre modul cum înţelege sş transmită elevilor un anumit conţinut de cunoştinţe prin acea lecţie învăţător hotărăşte desfăşurarea aceteia şi sistemul de predare. Opţiunea pentru un tip de lecţie sau altul are loc în funcţie de o diversitate de factori precum: conţinutul temei şi unităţile de învăţare, obiectivele operaţionale ale temei, nivelul acumulărilor elevilor, particularităţile elevilor acelei clase, mărimea ei, resursele materiale disponibile,pe toate acestea grefându-se stilul propriu al învăţătorului. 1) Lecţia de transmitere şi însuşire a noilor cunoştinţe, numită azi lecţia de predare-învăţare, are ca obiectiv didactic fundamental însuşirea de cunoştinţe noi. Această lecţie cuprinde toate momentele scenariului amintit cu o pondere temporală stabilită de fiecare cadrudidactic în parte. 2) Lecţia de formare a deprinderilor şi priceperlori se realizează în cadrul unor domenii de studiul limbii şi literaturaii române şi are drept scop formarea unor abilităţi şi automatisme în rezolvarea unor sarcini didactice. Variantele ei sunt: -lecţia de formare a deprinderi intelectuale priveşte rezolvarea de exerciţii şi probleme, realizarea unor analize de text literar, de exerciţii gramaticale etc. Momentele lecţiei sunt: captarea atenţiei, anunţarea temei şi obiectivelor, reactualizarea cunoştinţelor, dirijarea învăţării şi obţinerea performanţelor, asigurarea feed-backului, evaluarea, intensificarea retenţiei, asigurarea transferului. -lecţia-excursia şi lecţia-vizită au drept scop creşterea capacităţii de a observa fenomene şi procese în desfăşurarea lor şi de a interioriza şi de a prelucra informaţiile.Se organizează, spre exemplu, o excursie la casa memorială a unui scriitor despre care va fi vorba în lecţiile viitoare sau se desfăşoară o anumită lecţie în biblioteca şcolii, unde există o atmosferă de stimulare a interesului pentru operele unor scriitori.În mod obligatoriu anul şcolar are între obiectivele sale practice imediate vizitarea bibliotecii şi înscrierea noilor elevi, care să-şi poată apoi împrumuta cărţile pe care doresc să le citească. Aceste tipuri de lecţie se particularizează prin aceea că se desfăşoară în altă locaţie decât în sala de clasă şi pe o perioadă de timp variabilă în funcţie de materialul de studiat şi obiective. O asemenea lecţie are un moment de prezentare generală a obiectivului, prelucrarea normelor de securitate şi desfăşurarea pas cu pas a vizitei sau excursiei cu punctarea de fiecare dată a esenţialului. Notarea concluziilor se face la şcoală, într-o altă lecţie, cu valorificarea atât instructivă, cât şi educativă a celor observate la un anume obiectiv de vizitat, făcându-se legătura cu opera scriitorului care va fi studiat apoi. Efectul unei asemenea lecţii-excursie este maxim, mai ales atunci când pe lângă obiectivul ce focalizeză interesul, se mai dobândesc şi alte cunoştinţe oferite de traseul urmat, copiilor atrăgându-li-se atenţia în drum şi asupra frumuseţii pădurii cu arborii, florile şi animalele specifice zonei sau asupra caselor şi vestimentaţiei tradiţionale. 3) Lecţia de recapitulare, sistematizare şi consolidare a cunoştinţelor are drept target esenţial completarea lacunelor prin consolidarea cunoştinţelor, aprofundarea lor. Un asemenea target se atinge prin recapitulare, iar condiţia fundamentală pentru reuşita acestei lecţii este „redimensionarea conţinuturilor în jurul unor idei de valoare cognitivă relevantă”9, pentru ca elevii să poată face conexiuni cognitive şi să realizeze aplicaţii optime şi operative în contexte tot mai vaste. Ea are mai multe etape: captarea şi menţinerea atenţiei, anunţarea temei şi a obiectivelor, precizarea conţinutului ştiinţific de repetat, a planului de recapitulare a lecţiei, obţinerea performanţelor prin repetarea teoretică şi aplicaţii practice, asigurarea feed-backului prin punctarea principalelor concluzii, evaluarea prin rezolvarea unei fişe de evaluare formativă, intensificarea retenţiei şi asigurarea transferului. Acest tip de lecţie are mai multe variante : -lecţia de consolidare se realizează după câteva lecţii de predare-învăţare, în care au fost prezentate cunoştinţele de bază; -lecţia de recapitulare în baza unui plan dat sau alcătuit de învăţător împreună cu elevii, se realizează la sfârşitul unei unităţi de învăţare, a unui capitol -lecţia sinteză se realizează la sfârşitul unor unităţi mari de conţinut: capitol, trimestru, an şcolar, şi au rolul de a valorifica superior achiziţiile elevilor pe o perioadă de timp. 9 Cucoş C, op. cit, ed. cit, p. 309. 4) Lecţia de evaluare urmăreşte în principal constatarea nivelului de pregătire a elevilor, dar şi stabilirea măsurilor recuperatorii. Structura unei asemenea lecţii cuprinde momentele: pregătirea elevilor pentru verificare, prezentarea obiectivelor urmărite, prezentarea conţinuturilor itemilor şi a descriptorilor de performanţă, obţinerea performanţelor prin activitatea independentă, asigurarea transferului. Putem considera că o lecţie este eficientă dacă ea contribuie efectiv la sporirea cunoştinţelor, creşterea abilităţilor, formarea deprinderilor şi priceperilor. Esenţial este de reţinut că în cadrul noului curriculum naţional accentul în activitatea didactică se mută dinspre cadrul didactic şi predare spre elev şi învăţare, formare de deprinderi şi priceperi practice. Opinia noastră este aceea că implementarea noii concepţii didactice nu trebuie să facă loc unor măsuri excesive de abolire a sistemului tradiţional în favoarea unei modernizări abuzive. Tipurile de lecţii, la rândul lor, nu trebuie absolutizate sau înţelese ca scheme şi şabloane imuabile. Fiecare cadru didactic are libertatea de a inova, de a perfecţiona continuu activitatea didactică şi oricare practician al activităţii pedagogice poate atesta acest adevăr legic. El se perfecţionează în tehnica de a combina diferitele forme de activităţi în spaţiul lecţiei şi în afara ei. Numai astfel el izbuteşte să atingă cât mai bine obiectivele didactice, acoperind conţinutul prevăzut în programă, într-o manieră cât mai atractivă, cât mai emulatoare. Învăţătorul şi educatoarea au posibilitatea de a găsi cele mai adecvate şi mai eficiente modalităţi de organizare a lucrului la clasă, în funcţie de rezultatele obţinute, de specificul şi nivelul elevilor. În această competenţă, care devine uneori chiar o artă a didacticii, constă puterea actului pedagogic temeinic realizat. II. Tipologia lecţiilor de predare a limbii române în ciclul preşcolar În primii ani de modelare spirituală, afectivă şi etică a copilului, lecţiile din grădiniţă valorifică principalele tipuri de lecţie care sunt: -lecţia de transmitere a cunoştinţelor - lecţia de formare a unor priceperi şi deprinderi - lecţia de consolidare a cunoştinţelor -lecţia de evaluare Totuşi ele au un specific ce le diferenţiază de cele ale şcolii primare, ale gimnaziului şi ale liceului, datorită importanţei pe care o reprezintă activitatea didactică de educare a vorbirii, ca instrumet al comunicării. Aceasta se realizează prin memorizări, joc didactic, lecturi după imagini şi povestire cu repovestire. După efectuarea tuturor acestora, ca o formă de evaluare se recurge la convorbire, care se realizează cu planşe sau abstract (la grupele mari şi la cele pregătitoare). Încadrată în aria curriculară a limbii şi comunicării, dezvoltarea exprimării orale se realizează în lecţia de formare a unor priceperi şi deprinderi, combinată cu cea de achiziţie a cunoştinţelor. Povestirea este, spre exemplu, una dintre metodele de învăţământ expozitiv care oferă educatoarei, ca şi învăţătoarei sau profesoarei, de altfel, şansa de a transmite elevilor cunoştinţe care nu ar putea fi dobândite de copii printr-o experienţă personală, directă. Faţă de alte specii ale genului epic în proză, precum nuvela şi romanul, povestirea are la bază o unică întâmplare, petrecută într-un singur plan, dezvoltând forţa imaginativă a ascultătorului cel mic, ca şi a cititorului de mai târziu. Faţă de basm, în povestire imaginaţia este concurată de adevărul vieţii. Copilul face deosebirea între timpul obiectiv al faptelor şi cel subiectiv al povestirii. Această străveche specie a epicii culte îşi are originea în folclor, iar tematic alături de povestiri istorice se află cele animaliere, care se pretează etapei de vârstă a preşcolarilor, fiind chiar mai redusă ca dimensiuni decât basmul. Tema centrală a multor povestiri o constituie chiar viaţa copiilor, cu întâmplări din pruncie. Un loc privilegiat îl ocupă în povestiri părinţii, dar şi eroii de legendă, figurile de luptători. 6.1. Organizarea activităţilor de povestire la grădiniţă În exerciţiul didactic din grădiniţă se departajează două categorii distincte de povestiri: a. povestirile educatoarei, care antrenează atenţia, memoria, gândirea şi fantezia copiilor ascultători, cărora le furnizează cunoştinţe despre cele mai variate aspecte ale vieţii din lumea oamenilor, din lumea vegetală şi din cea a fenomenelor fizice. Obiectivele urmărite în alegerea unui text de proză pot fi: -voinţa de a ieşi dintr-un impas ( Motanul încălţat, Povestea celor trei purceluşi ), -necesitatea muncii şi dragostea pentru roadele acesteia (Cenuşăreasa, Fierarul năzdrăvan, Fata babei şi fata moşneagului), - iubirea părinţilor pentru copii şi consecinţele grave ale neascultării părinţilor ( Nuieluşa de alun, Inima mamei, Lebedele, Scufiţa Roşie, Capra cu trei iezi), -importanţa ajutorului prietenilor şi a vieţii în colectiv ( Mănuşa, Ridichea uriaşă ) etc. Actul în sine al povestirii devine un mijloc de educaţie estetică, prin exprimarea exemplară a educatoarei, care va dezvolta astfel şi vocabularul copiilor, insistând prin exerciţii de formulare asupra expresiilor şi cuvintelor noi, demne de memorat şi de utilizat în contexte diferite. Copiii antrenaţi în această activitate vor asculta cu atenţie povestirea, ei urmând să redea momentele principale ale întâmplării narate şi susţinute de imagini ilustrate. Ei vor formula enunţuri despre personaje, vor fi îndemnaţi să găsească un alt final al acţiunii şi să realizeze conexiuni cu alte povestiri cunoscute de ei. b. Preşcolarii îşi dobândesc deprinderea de a exprima liber impresii despre basmele şi poveştile ascultate, pe care ei încearcă să le şi reproducă. În funcţie de obiectivele respectivei lecţii, la grădiniţă se organizează în scopul dezvoltării gândirii şi al vocabularului copiilor : -Repovestirea, ca mod de consolidare a cunoştinţelor nou dobândite prin povestire şi de dezvoltare a gândirii logice, ea se organizează la început sub două forme: 1. repovestirea după tablouri, care poate reface episoadele narate în funcţie de înşiruirea imaginilor expuse în faţa copiilor, îndemnaţi să completeze întâmplarea cu noi amănunte reţinute de ei 2. repovestirea după un plan verbal dat, prin care se face trecerea spre povestirea liberă. Educatoarea delimitează episoadele ce vor fi redate de copii. Planul verbal va fi expus enunţiativ sau prin întrebări, care să refacă ordinea episoadelor şi logica întâmplării, atenţia îndreptându-se şi spre forma exprimării învăţăceilor. Astfel pregătiţi, copiii vor trece apoi la c. Povestirea după modelul educatoarei, ca mijloc superior de stimulare a imaginaţiei şi a exprimării, cu condiţia ca subiectul să fie simplu şi legat direct de experienţa de viaţă a celor mici. Acest tip de activitate se organizeză în doi timpi bine conturaţi, anume: - povestirea-model a educatoarei şi -elaborarea de către copii a altor povestiri similare d. O altă formă de activitate creatoare este povestirea copiilor după început dat, care solicită ca educatoarea să rostească numai momentul expoziţiunii, cu fixarea coordonatelor spaţio-temporale şi cu conturarea personajelor principale, şi să se prefigureze intriga.Urmează o scurtă conversaţie cu elevii care să fie dirijaţi spre diverse căi de utilizare a imaginaţiei prin descoperirea unor forme de închegare a acţiunii.După epuizarea variantelor de povestire narate de elevi, educatoarea va conchide, evaluând cele mai originale dintre ele, iar pe cea mai bună o va da drept model pentru viitoarele activităţi de profil. După asemenea forme de povestire cu rol intermediar şi pregătitor, urmează cea cu adevărat creatoare: e. Povestirea copiilor după un plan, care din punct de vedere metodic pot fi de două feluri: -povestiri ce imaginează întâmplări specifice basmului -povestiri cu subiecte din viaţa cotidiană Asemenea activităţi debutează cu o scurtă convorbire pe temă aleasă, acum constituindu-se şi planul povestirii. Al doilea pas este fixarea titlului povestirii. Abia apoi se prezintă planul propriu-zis. Structurat narativ, el va fi formulat din enunţuri simple şi clare. Copiii sunt solicitaţi să repete planul stabilit şi să dezvolte ideile acestuia. Toţi elevii care doresc să povestească sunt ascultaţi cu atenţie, educatoarea intervenind spre a-i corecta în expunere şi spre a-i conduce spre un final plauzibil.Ultimul moment al activităţii îl constituie aprecierea corectă, atent obiectivă a educatoarei. f. Povestirile copiilor despre jucării, fie ele păpuşi, animale, mijloace de locomoţie sau truse, pussle etc, au un suport intuitiv concret, care poate fi personificat, devenind personajul unei întâmplări dintr-o altă lume paralelă cu cea reală. Targetul urmărit este ca întâmplările narate să aibă un efect pozitiv asupra ascultătorilor mici. De aceea, vocea educatoarei trebuie să fie astfel modulată încât să contribuie la sublinierea aspectelor semnificative ca subiect şi ca personaje imaginate. În toate formele de narare ale acestor activităţi, educatoarea se mobilizează să capteze interesul tuturor copiilor, cărora să li se stimuleze atenţia voluntară şi să li se creeze stări afective intense. Evaluarea pentru asemenea activităţi de povestire se face zilnic în formă orală, recurgându-se la modalităţi diverse şi ingenioase precum: - plicul cu jetoane, ce conţin imagini dintr-o poveste cunoscută, pe care copiii le vor recunoaşte - prezentarea de către educatoare a unor segmente dintr-un diafilm cu o poveste cunoscută, astfel ca elevii să-i poată apoi reda cât mai amănunţit conţinutul integral. - pronunţarea unui titlul de povestire, pe baza căruia elevii să denumească personajele semnificative, tipice. - evidenţierea unor jucării ce reprezintă animale ca vulpea, iedul, iepurele, lupul, capra, puse în faţa copiilor care să recunoască în ele personaje ale unor povestiri şi să le caracterizeze. - se pun în faţa copiilor fişe cu diferite personaje, urmând ca ei să taie cu o linie pe cele negative. Un obiectiv important al acestei categorii de activităţi este corectarea şi îmbogăţirea limbajului copiilor atât fonetic, ortoepic, gramatical cât şi lexical. Acesta este, desigur, obiectivul fundamental al actului didactic în lecţiile de limba şi literatura română din această primă etapă, pe care o reprezintă învăţământul preprimar, urmat cu tehnici didactice specifice în cursul primar. 6.2. Memorizarea Eficientă este şi lecţia de memorare a unor texte poetice. Teoria metodicii a afirmat că poezia are o influenţă hotărâtoare asupra tuturor laturilor personalităţii copilului preşcolar, iar memorizarea ocupă un loc decisiv în activitatea instructiv-educativă din grădiniţă, contribuind la dezvoltarea cognitivă, afectivă, la educarea limbajului, de cultivare a sentimentelor morale, de exersare a memoriei şi de stimulare a imaginaţiei creatoare. Atunci când sunt alese cu discernământ, poeziile propuse între activităţile obligatorii, special organizate în grădiniţa de copii pentru însuşire conştientă, au o valoare instructiv-educativă incontestabilă. Atunci când poeziile au o valoare artistică evidentă, ele oferă celor mici odată cu codul lor estetic şi un mesaj moral şi un conţinut ideatic, pe care copilul le descifrează în dezbaterea iniţiată de educatoare. Prin memorare de poezií, preşcolarii îşi lărgesc orizontul cognitiv, îşi îmbogăţesc reprezentările despre natură, despre obiectele înconjurătoare, despre societate. Ascultând şi învăţând poezií, copiii îşi lărgesc orizontul de cunoaştere. Există în patrimoniul literar al fiecărei ţări un întreg repertoriu de poezií dedicate copiilor. Ele au o tematică reprezentativă şi diversă, din care menţionăm: a. Viaţa naturii, anotimpurile cu particularităţile şi cu frumuseţile lor (Iarna şi Oaspeţii primăverii de V. Alecsandri, Somnoroase păsărele de M. Eminescu, Iarna pe uliţă de G. Coşbuc) b. Lumea animalelor îndrăgite de copii (Zdreanţă de T. Arghezi, Căţeluşul şchiop de Elena Farago, După melci de Ion Barbu etc.) c. Aspecte ale activităţilor lucrative (Gospodina, Micul constructor) care cultivă respectul pentru munca celor mari şi le stârnesc chiar entuziasmul pentru iniţiative gospodăreşti în familie şi la grădiniţă. d. Tradiţiile legate de sărbătorile anului (Moş Crăciun de Oct. Goga, Crăciunul, Anul Nou, ), acestora alăturându-li-se munca, meseriile, dragostea pentru natură, animale, copilărie, educaţia religioasă etc. ) e. Sentimentele definitorii pentru părinţi (Mama mea de V. Aniţescu, Familia de E. Drăgan) pentru ţară cu natura ei (Pentru tine, primăvară de O.Cazimir), pentru prietenii din grădiniţă etc. În plan secund se realizează şi o educaţie estetică a copiilor care se bucură de sugestia unor imagini vizuale, auditive, create cu ajutorul armoniei muzicale, a onomatopeelor, repetiţiilor, armoniilor imitative, de mare efect pentru sensibilitatea copiilor de această vârstă, care sunt călăuziţi să recite poeziile expresiv, respectand pauzele gramaticale, logice şi psihologice, aşa cum acestea sunt marcate prin punctuaţie, prin sensul propoziţiilor, prin ritmul frazei poetice. 6.2.1. Organizarea activităţilor de memorare Memorarea se realizează prin : 1. Activităţi de predare, prin care copiii se familiarizează cu textul poeziei pe care o învaţă 2. Activităţi de fixare, prin care se asigură însuşirea temeinică a poeziilor predate, cunoştinţe care se consolidează în acest mod. 3. Activităţi de verificare a exactităţii reproducerii, dovedind temeinicia memorării poeziilor. Memorarea presupune un climat propice, atât ca stare afectivă cât şi ca ambient în care se desfăşoară o asemenea activitate. Ea se realizează în mai multe etape: -Introducerea copiilor în activitate se face printr-o scurtă convorbire ce reactualizează şi precizează reprezentările copiilor despre aspectul de viaţă vizat de text (Somnoroase păsărele de M.Eminescu), prezentarea jucăriei, a personajului, intuirea unui material adecvat, recurgerea la o naraţiune etc. -Anunţarea temei, a obiectului, motivarea activităţii. -Predarea poeziei, care se realizează în următorii paşi: anunţarea titlului, recitarea expresivă de către educatoare de 2-3 ori a textului poeziei, astfel încât să fie puse în evidenţă conţinutul de idei şi frumuseţea artistică a versurilor. Grupa mare va face şi unele comentarii pe baza textului. -Învăţarea poeziei de către copii, care abordează fragmentar textul mai lung sau memorează integral versurile. Recitarea globală se aplică în acelaşi timp întregii grupe, dacă este o singură strofă de memorat. Altfel, educatoarea recită prima strofă şi apoi 2-3 copii o repetă, se trece mai departe şi la sfârşitul activităţii se reiau toate strofele. Repetarea unei poezii învăţate anterior este o formă de verificare a cunoştinţelor, formând deprinderi de recitare expresivă şi conştientă. Exerciţiul se poate extinde asupra a 4-5 texte, care pot fi grupate tematic. Importantă este ca verificarea să se facă atunci când este pregătită o serbare. Activitatea poate lua forma unui joc, care primeşte titlul de „recită mai departe”. În final, se evidenţiază cei mai buni copiii şi se stabilesc elevii care vor face recitarea la serbare. Memorizarea-ca mijloc de îmbogăţire şi nuanţare a vocabularului, se concretizează prin jocuri-exerciţiu cu omonime, sinonime şi antonime, astfel activându-se vocabularul fundamental, prin recurgerea la imagini sugestive. Spre a diferenţia semnatic cornul, cuvânt care semnifică 4 realităţi distincte, anume o parte componentă a unor animale, produsul de panificaţie, instrumentul muzical şi fructul roşu cu flori galbene, ca forme ale omonimului, se recurge la imagini concludente, ca şi în cazul cuvintelor capra, berbec sau broască. Ideea diferenţei se poate stabili şi cu ajutorul unor versuri propuse spre memorare:”-Mamă, eu nu pot să dorm,/ Că tare-aş mânca un corn./ -Dar eu n-am corn de mâncat,/Ci am un corn de suflat/ Sau cornul de al Joiană,/ Care paşte în poiană.“ La fel se procedează în cazul sinonimelor şi a antonimelor. 6.3. Lectura după imagini Este o formă comună şi obligatorie de activitate instructiv-educativă în grădiniţă, contribuind la fixarea unor reprezentări ale copilului, valorificând experienţa sa de viaţă, potenţând capacitatea lui de a utiliza independent în vorbire cunoştinţele pe care le deţine. Gândirea copilului face eforturi de analiză, sinteză, generalizare şi abstractizare, astfel perfecţionându-se procesul de formare a deprinderilor de comunicare verbală corectă, coerentă şi expresivă. Se pot alege teme ca: O zi în grădiniţă, Familia mea, Început de an şcolar, Copiii harnici acasă şi la grădiniţă, La munte, la mare, Copiii din lumea toată, Jocurile copiilor în diferite anotimpuri, O zi de vacanţă, O faptă bună, La aniversare, Oraşul, Obiceiuri strămoşeşti, Sărbătoare în familie, Şcoala ne aşteaptă, Din tainele naturii, În jurul lui Moş Crăciun etc. 6.3.1. Organizarea activităţii de lectură după imagini - Materialul ilustrativ va fi cu atenţie verificat de către educatoare astfel ca el să corespundă adevărului ştiinţific, să fie adecvat vârstei copiilor prin conţinutul său, să pună în evidenţă elementul principal, să posede detalii pentru a forma reprezentări corecte, să mijlocească transmiterea mesajului prin elementele care o compun, să atragă atenţia prin expresivitatea cromatică, prin proporţiile elementelor componente, prin aşezare. - Corelarea temei cu prevederile programei şi cu grupa de vârstă a copiilor - Asigurarea condiţiilor de spaţiu şi timp necesare desfăşurării acestei activităţi - Se succed în desfăşurarea acestei activităţi 3 etape: a. Introducerea în activitate, constând din prezentarea ca surpriză a materialului, o convorbire pregătitoare, o poezie scurtă şi o ghicitoare pe tema anunţată sau o povestire cu elemente reale sau fantastice. Se face astfel apropierea de temă, recurgând la crearea unei stări emoţionale propice receptării mesajului propus de educatoare. b. Citirea tabloului, care presupune analiza, descrieree, interpretarea lui.La început se enumeră liber elementele compoziţionale, care pornind de la cel central se ajunge la detalii c. Încheierea activităţii cuprinde şi evaluarea finală, care constă în propunerea unui titlu pentru tabloul studiat, rezolvarea sarcinii unei fişe de evaluare, un joc de rol prin care câţiva copii să interpreteze roluri diferite, alcătuirea unei povestiri sau o activitate practică de îngrijire a unor plante. 6.4. Calculatorul, un nou instrument de cunoaştere pentru preşcolari Primit cu reticenţă de unii părinţi sau acceptat cu entuziasm de către copii, calculatorul s-a dovedit necesar activităţii de documentare a elevilor de toate vârstele. Am putea să ne întrebăm dacă el se cere oferit chiar şi copiilor din ciclul preşcolar, căci prin şansa de a ajunge uşor la orice informaţie el va crea impresia greşită şi atât de primejdioasă că mai târziu nici nu va mai fi nevoie de parcurgerea unor opere literare, din moment ce pe Google se găseşte rezumatul oricăreia dintre ele. Rolul familiei, în primul rând, şi cel al educatoarelor, iar apoi al învăţătorului şi al profesorului, este acela de a demonstra că apropierea de calculator nu incumbă îndepărtarea de cartea din bibliotecă, tot astfel cum folosirea minicalculatorului şi a telefonului mobil cu servicii de operaţiuni matematice nu îl va scuti pe viitorul adolescent să cunoască tabla înmulţirii, spre exemplu. Tot familiei îi revine responsabilitatea ca imediat ce instalează în casă un calculator, accesul copilului preşcolar şi şcolar să fie controlat ca arie tematică şi clar limitat în timp, mai ales când este vorba de jocuri şi nu de documentare ştiinţifică. Procesul de modernizare a bazei didactico-materiale a învăţământului românesc a condus şi la dotarea grădiniţelor cu calculatoare. A fost realizată şi conectarea la internet, care s-a dovedit a fi benefică atât pentru cadre didactice cât şi pentru preşcolari, gata cu precocitate să preia acest instrument modern de informare. Dotarea grădiniţelor cu calculatoare şi implementarea O.M nr 37568/14.08.2000 s-a grefat pe organizarea şi desfăşurarea activităţilor opţionale în grădiniţă ca parte integrantă a planului de îvăţământ. Un model de activitate în acest scop l-a constituit opţionalul denumit « Prietenul meu, calculatorul ». Este vorba nu numai de o activitate inter şi intradisciplinară, ci şi de una transdisciplinară, realizată imediat ce s-au creat softurilor educaţionale pentru preşcolari. S-a considerat că familiarizarea cu operaţiunile computerului încă de la vârsta preşcolară constituie pentru copii o deschidere benefică, în mers cu progresul tehnicii. În cele mai multe cazuri, înşişi părinţii solicită participarea copiilor la cursurile de iniţiere, în dezvoltarea abilităţilor legate de calculator: de la programul Word şi programul de desene se trece la aplicarea unor programe cu caracter informativ şi formativ prin care preşcolarii au posibilitatea să cunoască multe aspecte un numai din mediul lor înconjurător, ci şi din cele inaccesibile pe căile tradiţionale. DVD-urile şi CD-urile educaţionale bine selecţionate conform programei şi tematicii domeniilor de activitate de la nivelul preşcolar sunt extrem de utile în cunoaşterea lumii terestre, a universului cosmic, a artelor, a miturilor etc. Un asemenea sowt educaţional, intitulat “Profesorul Bufnită : Să învaţăm antonime, numere, forme geometrice şi culori”, este accesibil copiilor cuprinşi între vârsta de 3 şi 6 ani, prezentând lecţii atractive şi interesante. Cunoştinţele predate sunt apoi verificate prin diverse modalităţi atractive. Pe acestea copiii trebuie să le descopere singuri, ei fiind puşi în situaţia de a învăţa comenzile pe care sunt obligaţi să le dea computerului pentru a rezolva mica problemă ivită şi cerută de pe ecran. Se accesează şi se lucrează individual, utilizându-se programul pentru nivelul de vârstă respectiv, cu începere de la 3 ani. Ce se întâmplă în mod concret? După prezentarea lecţiilor de către “profesorul Bufniţă”, copiii vor trebui să rezolve 3 sau 4 probleme legate de lecţia învăţată. Nu se poate trece la lecţia următoare până ce nu se rezolvă corect toate problemele. Complexitatea acestora creşte treptat, iar pentru fiecare răspuns corect copilul primeşte felicitări, ceea ce constituie o încurajare, de natură să-l entuziasmeze pe micuţul navigator. Prezentarea subprogramelor : 1. ANTONIME ¾Lecţia I: mare – mic; gras – slab ¾Lecţia II: plin – gol; drept – strâmb ¾Lecţia III: scund – înalt; lung – scurt ¾Lecţia IV: simpatic – antipatic; vesel – trist ¾Lecţia V: rar – des; subţire – gros; lat – îngust; mult – puţin ¾Lecţia VI: cald – rece; deschis – închis; curat – murdar; ascuţit – bont ¾Lecţia VII: puternic – slab; prieten – duşman; bogat – sărac; ¾Lecţia VIII: poziţii spaţiale: deasupra – dedesupt; înăuntru – afară; la bază – la mijloc – în vârf ¾Lecţia IX: relaţii spaţiale şi direcţii: în faţă – în spate; stânga – dreapta ¾Lecţia X: grade de comparaţie: scurt – mediu – lung; stânga – mijloc – dreapta ¾Lecţia XI: grade de comparaţie: mic – mai mic – cel mai mic; plin – ½ plin – gol; puţin – mai mult – cel mai mult; înalt – mai înalt – cel mai înalt ¾Lecţia XII: şiruri de numere; adunarea şi scăderea cu o unitate ¾Lecţia XIII: lunile anului: anotimpuri, vremea ¾Lecţia IX: zilele săptămânii: enumerări, noţiunea de week-end Testarea capacităţii de observaţie, de memorare şi de atenţie se realizează prin problemele care urmează fiecărei lecţii.Pentru a mări eficienţa actului predării, se apelează la mimică în explicarea unor antonime (simpatic- antipatic, prieten – duşman). Copilul este pus în situaţia de a analiza, alege şi reda configuraţia feţei umane în ipostaze diferite, creând situaţii amuzante.Spre exemplu, reţinerea lunilor corespunzătoare fiecărui anotimp este foarte facilă din moment ce acestea sunt prezentate prin imagini sugestive incluzând aspecte din natură, vremea specifică, îmbrăcămintea, ocupaţiile oamenilor, etc. Ca tehnică a exerciţiului, dacă nu se rezolvă corect toate problemele, nu se poate trece la următoarea lecţie, iar în caz de necunoaştere se poate cere ajutorul”profesorului Bufniţă”, care repetă întrebarea. În schimb, dacă raspunsul dat este corect, tot el are grijă să felicite şi să dea “bonusuri” copiilor, care participă la această activitate. CAPITOLUL 7 Evaluarea 7.1. Evaluarea cunoştinţelor - ca finalitate a actului didactic În procesul activităţii didactice, evaluarea reprezintă un domeniu major al valorificării rezultatelor. În mod eronat, ea a fost considerată mult timp o activitate care se realizează de la sine. Abia din secolul al XX –lea, odată cu dezvoltarea psihologiei experimentale (care a demonstrat că fiecare elev este o individualitate, o personalitate din punct de vedere psihologic), s-a indicat faptul că evaluarea trebuie să ţină seama şi de realitatea de ordin psihologic. Evaluarea trebuie să se realizeze pe baza unor criterii obiective. În mod concret, subiectivitatea, hazardul, ecuaţia personală examinat-examinator reprezintă pericole în direcţia evaluării. Testele şi probele de evaluare deplasează centrul de interes dinspre memorie spre gândire, elevul fiind solicitat să aplice informaţia stocată în circumstanţe variabile. Pe aceste baze apare şi se dezvoltă o ştiinţa docimologică (gr. „dokime”- probă, cântărire, examen), care studiază metodologia verificării şi evaluării rezultatelor şcolare, sistemul de notare, comportamentele examinatorilor şi ale celor examinaţi. Evaluarea implică trei componente sau operaţii interdependente: a. controlul (verificarea)- este operaţiunea de constatare de către profesor a volumului şi a calităţii cunoştinţelor teoretice şi practice dobândite de elev; b. aprecierea- este operaţiunea de estimare a valorii, a nivelului şi a performanţelor cunoştinţelor dobândite de elev; c. notarea- presupune măsurarea şi validarea pregătirii elevului, în urma controlului şi aprecierii. Ea stabileşte şi admiterea (promovarea) sau respingerea (nepromovarea) celui evaluat şi înscrierea lui pe o anumită treaptă de evaluare. În învăţământ, evaluarea are mai multe funcţii: 1. funcţia de control, de constatare şi de apreciere a activităţii şi a rezultatelor obţinute în procesul de învăţământ. Prin această funcţie, se stabileşte unde se situează aceste rezultate în raport cu obiectivele proiectate. Astfel, evaluarea reperează factorii activi care influenţează rezultatele pozitive sau negative, având un rol de feed-back (autoreglator); 2. funcţia de reglare a sistemului- constă în demersurile comune ale profesorilor şi elevilor pentru a face corecţiile necesare în stilul de conducere a lecţiei, respectiv în activitatea de învăţare; 3. funcţia educativă - urmăreşte stimularea obţinerii de performanţe superioare în pregătirea elevilor, ca urmare a influenţelor psihomotivaţionale şi sociale ale rezultatelor ce le obţin prin evaluare. Succesul şcolar bucură, oferă satisfacţie, dinamizând sporirea rezultatelor bune la învăţătură, în timp ce insuccesul şcolar supără, determină insatisfacţie, dar, dacă este conştientizat ca fiind corect şi obiectiv, poate dinamiza înlăturarea nereuşitei la învăţătură; 4. funcţia de predicţie şi de orientare- încearcă prefigurarea desfăşurării activităţii în sistem şi anticiparea rezultatelor, ca urmare a măsurilor preconizate; 5. funcţia selectivă- este funcţia de competiţie şi asigură ierarhizarea şi clasificarea elevilor sub raport valoric şi al performanţelor în cadrul grupului; 6. funcţia socială, prin care se realizează informarea familiei, a societăţii, etc. asupra rezultatelor obţinute de elevi, eficienţa învăţământului influenţând hotărârile factorilor decizionali cu privire la dezvoltarea şi la perfecţionarea învăţământului, în funcţie de calitatea „produsului” şcolii. Evaluarea trebuie să respecte următoarele cerinţe psihopedagogice: a. compararea pregătirii elevilor în raport cu obiectivele de referinţă ale disciplinei Limba şi literatura română şi cu cele operaţionale ale fiecărei lecţii. b. diminuarea hazardului în evaluare, prin formularea întrebărilor care să permită verificarea cunoştinţelor şi deprinderilor esenţiale din materia parcursă. c. caracterul evaluării trebuie să fie stimulator fără a demotiva elevul, ca o sarcină firească a acestuia. Notarea nu trebuie făcută după fiecare evaluare, ci la un moment apreciat optim şi relevant de către profesor. 7.2. Forme de evaluare În învăţământul primar schimbarea sistemului de evaluare a fost determinată de luarea în considerare a unor realităţi pregnante. Notele acordate elevilor se explicau nu atât prin aplicarea unor criterii ferme de măsurare a cunoştinţelor şi abilităţilor elevilor, cât pe experienţa fiecărui cadru didactic. În sistemul de notare, cu o scară cu 10 trepte, era imposibil de conturat criterii clare şi precise, relevante pentru fiecare din aceste 10 unităţi. Oricine poate constata că este dificil, poate chiar imposibil, să se elaboreze criterii care să admită o discriminare reală între notele de 6 şi 7 sau 8 şi 9. Acordarea notei 6 în relaţie cu nota 7 sau a acesteia în relaţie cu nota 6 este o decizie care se susţine cu dificultate, pentru că explicaţiile trebuie date până la detaliu. Din aceste considerente, pentru clasele de ciclu primar s-a adoptat sistemul de evaluare prin calificative, pe o scară de patru trepte. Pentru învăţământul primar, în 1998 s-a procedat la înlocuirea sistemului de notare cifrică prin calificative (bazate pe descriptori de performanţă): foarte bine, bine, suficient, insuficient. Descriptorii de performanţă se elaborează în relaţie cu capacităţile şi subcapacităţile pe care elevii trebuie să le deţină după o perioadă de instruire. A stabili descriptorii de performanţă înseamnă a descrie ceea ce elevul ştie să facă pentru a obţine unul dintre cele patru calificative. Exemplificăm printr-o situaţie din comunicarea scrisă, capacitatea vizată fiind redactarea unor texte funcţionale/scrisoarea, la clasa a IV – a: FOARTE BINE -redactează scrisoarea, structurându-i conţinutul în cele trei părţi: introducere, cuprins, încheiere; -utilizează adecvat formulele de adesare: introducere şi încheiere; -transmite coerent informaţii esenţiale, în cadrul comunicării propriu-zise (cuprinsul scrisorii); -exprimă ideile corect, limpede, într-un limbaj corespunzător; -prezintă într-o formă estetică scrisoarea, respectând aşezarea în pagină; -scrie îngrijit şi lizibil. BINE -redactează scrisoarea, structurându-i, parţial corect, conţinutul în trei părţi: -introducere, cuprins, încheiere; -utilizează, relativ adecvat, formulele de adresare, introducere şi încheiere; -transmite, cu unele erori, ideile, respectând majoritatea regulilor gramaticale, ortografice şi de punctuaţie; -prezintă într-o formă estetică scrisoarea, respectând aşezarea în pagină; -scrie mai puţin îngrijit şi lizibil. SUFICIENT -redactează scrisoarea, structurându-i conţinutul parţial corect, în cele trei părţi: -introducere, cuprins, încheiere; -utilizează, cu unele erori, formulele de adresare, introducere şi încheiere; -transmite imprecis informaţii, în cadrul comunicării propriu-zise (cuprinsul scrisorii); -exprimă parţial corect şi într-un stil greoi ideile, respectând, cu unele erori, regulile gramaticale, ortografice şi de punctuaţie; -prezintă corect forma scrisorii, respectând relativ aşezarea în pagină; -scrie parţial îngrijit şi lizibil. După modul de integrare a evaluării în desfăşurarea procesului didactic se disting trei forme de evaluare: a) Evaluarea iniţială Se efectuează la începutul unor etape de instruire şi are ca scop să determine nivelul de pregătire a elevilor într-un anumit moment al existenţei lor şcolare. Evaluarea iniţială se practică pentru a stabili în ce stadiu se află elevii înaintea trecerii la etapa următoare de învăţare. b) Evaluarea sumativă ori cumulativă Se realizează prin verificările parţiale, de la finele unei unităţi de învăţare, pe parcursul programului de învăţare, asupra rezultatelor obţinute de elevi (a modului în care aceştia şi-au însuşit materia) pe perioade lungi.Unitatea de învăţare este de maxim 20 de ore, după care se dau testele de evaluare. c) Evaluarea continuă sau formativă Se practică pe secvenţe temporale mai mici, ceea ce oferă învăţătorului posibilitatea de a cunoaşte nivelul la învăţătură al fiecăruia dintre elevii clasei şi de a lua măsurile necesare de îndreptare. d. Evaluarea finală se realizează la finele de an. Asupra periodicităţii acestei forme de evaluare există păreri diferite: unii sunt pentru o evaluare desfăşurată după fiecare lecţie, alţii propun ca verificările să fie realizate după un timp mai îndelungat. Cele mai multe păreri susţin oportunitatea organizării acestui tip de evaluare pe parcursul unui sistem de lecţii, cum ar fi unitatea de învăţare a trei lecţii, după care urmează o dictare, spre exemplu. Dar utilitatea lor este de netăgăduit şi după lecţii cu un rol important în ansamblul obiectului respectiv. Ceea ce se mai obţine prin intermediul evaluării continue, pe lângă verificarea tuturor elevilor sub aspectul calităţii modului în care s-a realizat asimilarea materiei parcurse, este şi posibilitatea ca elevii să-şi cunoască nivelul atins. 7.3. Metode şi procedee evaluativ-stimulative Observarea şi aprecierea verbală Are în vedere gradul de implicare a elevilor în activitatea de învăţare şi calitatea rezolvării sarcinilor primite în cadrul orelor. Învăţătorul are posibilitatea să constate acestea în mai multe etape ale lecţiei, nu numai într-una singură. Informaţiile obţinute se concretizează în aprecieri verbale de tipul: scrie mai frumos, e bine, corectează aici, ai uitat să notezi ceva. Acestea trebuie să fie în concordanţă cu calitatea prestaţiei elevilor, să-i încurajeze, să le ofere sugestii, să nu-i lase pe un traseu greşit ori să-i descurajeze. Important este ca elevul să realizeze ce progres face învăţând. Chestionarea orală Se practică două forme: curentă şi finală. Prima se aplică în fiecare oră, ea adresându-se întregii clase sau, pe rând, elevilor. Chiar şi atunci când conversaţia de chestionare se desfăşoară cu un elev, ceilalţi elevi vor fi atenţi, pentru a putea confirma răspunsul, a interveni cu scopul completării sau al corectării. Chestionarea finală se practică la sfârşitul unui capitol, al unui semestru. Eficienţa metodei depinde de: - modul în care sunt formulate întrebările şi - ce se urmăreşte cu precădere: 1.simpla reproducere a cunoştinţelor; 2.interpretarea şi prelucrarea lor; 3.capacitatea de a opera cu ele; 4. de a le aplica în practică. Chestionarea orală este mai potrivită vârstelor mici, obişnuindu-i pe copii să expună un subiect, să nareze o întâmplare trăită de ei. Teste docimologice Testul docimologic este un set de probe sau de întrebări, aplicat cu scopul de a verifica şi evalua nivelul asimilării cunoştinţelor şi capacitatea de a opera cu ele. Răspunsurile se raportează la o scară de apreciere elaborată de învăţător, comunicată elevilor. Elaborarea corectă a unui test docimologic ridică două probleme importante: a) stabilirea întrebărilor b) măsurarea şi evaluarea răspunsurilor. Întrebările pot fi de două tipuri: a) cu răspunsuri deschise, care dau posibilitatea elevilor să-şi formuleze răspunsul pe baza achiziţiilor personale. Aceste întrebări solită elevii în activităţi de interpretare, argumentare, explicare. b) cu răspunsuri închise, care presupun un singur răspuns, potrivit relaţiei adevărat-greşit. O formă a acestui tip de întrebare este varianta cu răspunsuri la alegere. Se dau 2-3 răspunsuri posibile, dintre care doar un răspuns este corect. După aplicarea testului, răspunsurile elevilor se raportează la o scară etalon, iar rezultatul se va dobândi prin însumarea punctelor obţinute. Acestea se transformă apoi în calificative. Prin natura lor, obiectele de învăţământ acceptă, într-o măsură mai mare sau mai mică, evaluarea cunoştinţelor prin teste. Se aplică mai uşor şi prezintă garanţia obiectivităţii la gramatică, dar mai complicat/subiectiv la citire sau compunere. Aplicarea testelor este şi o modalitate de verificare a competenţelor elevilor în domeniul comunicării. De exemplu, pentru verificarea capacităţii de comprehensiune (înţelegere) a mesajelor de către elevi se aplică testul de completare. Utilizarea acestui procedeu se bazează pe faptul că un mesaj poate fi înţeles în totalitatea lui, chiar dacă un cuvânt, spre exemplu, este doar ghicit. Pentru a obţine materialul necesar aplicării testului, se ia un text, în care se omit cuvinte, la întâmplare sau periodic. Dacă cuvântul respectiv are un rol esenţial în construcţia textului, atunci fără înţelegerea lui, nici mesajul nu va putea fi înţeles. În aplicarea acestui test, al cincilea, al şaptelea sau al zecelea cuvânt este înlocuit de un spaţiu gol sau de un alt semn. Se apreciază că testele de completare, care au în vedere omiterea substantivelor, sunt mai adecvate decât testele în care omiterea s-a produs periodic. Prin aplicarea acestui test se compară comprehensibilitatea mesajelor şi felul de reacţie a diverşi elevi din punctul de vedere al gradului de înţelegere a mesajului. Oricum, nu se recurge în scopul acesta la texte din literatura artistică, puternic metaforizată, ci la texte neutre din punctul de vedere al expresivităţii, care sunt mai accesibile. 7.4. Itemii Itemii sunt elemente componente ale unui instrument de evaluare şi sunt de mai multe tipuri. În sens larg, prin item se înţelege şi tipul de răspuns aşteptat. Să urmărim tipurile de itemi, într-o clasificare care are la bază tipul de răspuns aşteptat şi gradul de obiectivitate a notării. 7.4.1.Itemi obiectivi Se caracterizează prin obiectivitate şi se raportează la zona inferioară a achiziţiilor cognitive. Itemi tip pereche: au în vedere operaţii de tip factual şi urmăresc dezvoltarea capacităţilor de asociere în gândirea elevilor. Exemple: Clasa I a II - a a III - a a IV - a Obiectivul evaluat - Să despartă corect în silabe - Să încadreze cuvintele date în clase lexico-gramaticale (elemente pregramaticale) - Să precizeze numărul substantivelor - Să distingă timpul în care se desfăşoară acţiunea unui verb. Itemul de evaluare Uneşte printr-o linie cuvintele din coloana A cu răspunsurile posibile din coloana B. A B apă trei silabe grădină patru silabe învăţător două silabe ceas o silabă cinci silabe Indică prin săgeată ce denumeşte fiecare cuvânt din coloana A. A Harnic - denumeşte un lucru Zece – exprimă o acţiune Aleargă – exprimă un număr Masă – exprimă o însuşire Indică prin săgeţi numărul fiecărui substantiv din coloană. castele şcolăriţă Singular bec câmpii Plural grădiniţe ploaie carte Uneşte fiecare verb din coloanele A şi C cu timpul corespunzător, din coloana B. A B C va fi sunt a avut voi avea pleacă prezent am plecat voi trecut desenez Itemi cu alegere duală: oferă elevilor posibilitatea să aleagă răspunsul corect din două alternative: corect/incorect, da/nu. Clasa Obiectivul evaluat I - Să distingă sensul de singular – plural al unui substantiv dat. (Elemente pregramaticale) a II – a - Să identifice cuvântul care răspunde la întrebarea „Cine?” într-o propoziţie dată. (Elemente pregramaticale) a III – a - Să deosebească adjectivul care exprimă o însuşire sufletească de substantivul care denumeşte o însuşire sufletească. a IV – a - Să pronunţe şi să scrie corect numeralele cardinale compuse. (Cunoştinţe de limba română) Itemul de evaluare Încercuieşte litera A dacă afirmaţia este adevărată sau litera B dacă este falsă (neadevărată). A.F. Cuvântul creioane denumeşte un singur lucru. Răspunde prin DA, dacă afirmaţia este corectă, sau prin NU, dacă afirmaţia este incoerentă. În propoziţia „Vântul deschide fereastra!, cuvântul fereastra răspunde la întrebarea „Cine?” Înscrie cuvintele din lista următoare în coloana corespunzătoare: cartofi, prăjitură, curat, amărui, dulceag, potrivit, cinstit, cinste, mititel, prietenie, televizor. Substantive Adjective Încercuieşte cuvântul DA, dacă scrierea este corectă, şi cuvântul NU, dacă scrierea este incorectă. Dacă ai întâlnit forme incorecte, scrie alături formele corecte. DA NU trei zeci DA NU optusprezece DA NU paişpe DA NU doisprezece Itemi cu alegere multiplă: solicită elevii să identifice răspunsul corect dintr-o listă de răspunsuri posibile. Clasa Obiectivul evaluat I - Să ordoneze cuvintele după litera iniţială, potrivit ordinii alfabetice. a II – a - Să recunoască versul, strofa şi silabele finale ale versurilor. Itemul de evaluare În care dintre listele de cuvinte de mai jos, acestea au fost aranjate în ordinea aşezării literelor în alfabet? Încercuieşte cifra corespunzătoare variantei pe care o consideri corectă. 1.apă, barcă, avion, grădină, bloc, pantofi; 2. ceas, dosar, păpădie, ridiche, vagon, zidar; 3. ac, brad, ciorap, dovleac, mac, joc, rac. Se dă textul: Se –nalţă abur moale din grădină. Pe jos, pornesc furnicile la drum. Acoperişuri veştede-n lumină Întind spre cer ogeacuri fără fum. Pe lângă garduri s-a zvântat pământul Şi ies gândacii- Domnului pe zid. Ferestre amorţite se deschid Să intre-n casă soarele şi vântul. (G.Topîrceanu) 1.Câte versuri are textul dat? a. patru versuri; b. şase versuri; c. opt versuri. 2. Câte strofe cuprinde? a. una; b. două; c. trei. 3. Cum rimează versurile în strofa care începe cu „Se-nalţă...”? a. versul 1 cu 2 şi 3 cu 4; Itemi semiobiectivi Elevii construiesc răspunsul. - itemi cu răspuns scurt- de exemplu: se dă o parte din definiţie şi se cere elevilor să o completeze; se dă un concept şi se cere elevilor să-l definească. Clasa Obiectivul evaluat I - Să distingă silabele din care se compun cuvintele. a II –a - Să identifice, în cuvintele date, grupurile de litere învăţate. a III – a -Să definească substantivul a IV- a - Să identifice atributele şi complementele într-o propoziţie dată. Itemul de evaluare Câte silabe are cuvântul televizor? (............................................) Citeşte următoarele cuvinte: genunchi, purcel, cineva, gingaş. 1.Care cuvânt conţine grupul de litere ce? (.............................................) 2.Care cuvânt conţine grupul de litere ci? (..............................................) 3.Care cuvânt conţine grupul de litere ge? (..............................................) 4.Care cuvânt conţine grupul de litere gi? (..............................................) Completează definiţia: Substantivul este partea de vorbire care denumeşte........ Animalele sălbatice vin adesea, iarna, pe lângă casele primitoare ale oamenilor buni. Completează afirmaţiile: a.Atributele din această propoziţie sunt... b. Complementele din această propoziţie sunt.... Întrebări structurate (sunt formate din mai multe întrebări de tip obiectiv şi semiobiectiv, legate printr-un element comun). În elaborarea lor trebuie să se ţină seama de următoarele recomandări: -succesiunea întrebărilor să se desfăşoare de la simplu spre dificil; -fiecare întrebare va fi autoconţinută, nedepinzând de corectitudinea răspunsului la întrebarea anterioară; -fiecare întrebare să se sprijine pe materialul lingvistic propus; -printr-o întrebare se pot viza unul sau mai multe obiecteive; -pe suprafaţa de scris pe care lucrează elevul, se va lăsa câte un spaţiu liber după fiecare întrebare, stabilit în funcţie de dimensiunea răspunsului aşteptat. Itemi cu răspuns deschis Prin ei, elevii au posibilitatea să formuleze, să descrie, să prezinte sau să explice anumite chestiuni, observaţii, fenomene, etc. Ei reprezintă forma mai cunoscută de evaluare şi, de aceea, sunt mai uşor de aplicat. Tipurile de itemi cu răspuns deschis sunt: itemi tip rezolvare de probleme Clasa Obiectivul evaluat a IV- a - Să realizeze portretul unui personaj, pornind de la un text. Itemul de evaluare Băiatul cel mai mititel al lui Dumitru Onişor ieşise cu şase oi la mugurul proaspăt al primăverii. Era un copilaş palid şi mărunţel şi târa pe pământul reavăn nişte ciubote grele ale unui frate mai mare. Ridică spre mine ochii trişti învăluiţi ca-ntr-o umbră cenuşie şi-şi scoase cu anevoie din cap pălărioara veche pleoştită ca o ciupercă. Îmi dădu bună ziua c-un glas moale în care parcă suna o suferinţă timpurie; apoi, acoperindu-se ridică deasupra oilor toiegelul alb, îndemnându-le spre crâng. (M.Sadoveanu – Un om necăjit) Se citeşte textul şi se va răspunde următoarelor întrebări: a.Care sunt însuşirile fizice desprinse din text? b.Care sunt însuşirile sufleteşti desprinse din text? c.Se ştie ceva despre condiţia de viaţă a familiei copilului? Itemi tip eseu a. eseu cu răspuns restrâns Compunerea unui text dialogat Pe baza unor ilustraţii din manual sau dintr-o carte de poveşti, elevii sunt invitaţi să imagineze dialogul dintre personajele înfăţişate. b. eseu cu răspuns extins Caracterizarea unui personaj dintr-o naraţiune. Se cere ca elevii să compună un text în care să înfăţişeze trăsăturile fizice şi sufleteşti ale personajului... c.eseu structurat Elevilor li se dau problemele pe care trebuie să le aibă în vedere în realizarea unei compuneri despre... d. eseu liber Se prezintă o întâmplare hazlie din timpul vacanţei de vară sau elevul este solicitat să imagineze o întâmplare cu..... despre....., amintindu-i de..... Capitolul 8 Tulburări de vorbire Dislalia (gr. Dys= dificil şi labein= a vorbi) este o tulburare de vorbire care constă în greutatea de articulare a cuvintelor. Mai concret, în sens larg ea denumeşte orice fel de abatere de la vorbirea obişnuită, iar în sens restrâns dislalia desemnează tulburarea ce constă în imposibilitatea de pronunţare corectă a unor sunete. 8.1. Tipologia dislaliilor După gradul de extindere există a. dislalia generală, respectiv complexă, când mai multe sunete se pronunţă defectuos. b. dislalia simplă sau parţială, caz în care se pronunţă defectuos numai anumite sunete. Cele mai afectate sunete sunt consoanele, întrucât vocalele solicită o capacitate de articulare mai redusă, ele fiind mai simple. Rotacismul este omisiunea sau denaturarea sunetului r, care se pronunţă mai greu şi apare mai târziu ca altele. Pararotacismul este imposibilitatea pronunţării consoanei r, care este înlocuită cu altele. Învăţătorul începe corectarea cerând elevilor să pronunţe consoana singură, apoi în silabe şi apoi în cuvinte şi în propoziţii întregi. Exersarea lor devine eficientă atunci când se recurge la zicători şi proverbe sau scurte povestiri, în care este solicitat respectivul sunet pronunţat deficient. Sigmatismul constă în pronunţarea defectuoasă a siflantelor, şuierătoarelor şi a africatelor, îndeosebi a lui s şi z, care pot fi corectate cu ajutorul onomatopeelor. Bâlbâiala se mai numeşte barbism sau logonevroză. Ea se deosebeşte de celelalte tulburări, întrucât are şanse mai slabe şi ceva mai târzii de redresare. Tratamentul va ţine conte de manifestarea emotiv-nervoasă pe care maladia aceasta o implică. Există două tipuri de bâlbâială: -clonică sau de formă primară, de tipul po-po-po-porul -tonică sau de formă secundară, de tipul p-p-p-poporul Ca formator profesionalizat, învăţătorul va acţiona asupra cauzelor, pe care trebuie să le diferenţieze în tulburări uşoare sau patologice. Familia este chemată să coopereze cu învăţătorul, fără a admonesta copilul, care altfel va fi traumatizat şi tensiunea între el şi cei din jur va deveni insuportabilă. Activităţile ludice cu toţi copiii grupei de grădiniţă sau ai clasei de şcoală sunt o bună ocazie de a exersa cu elevii care prezintă asemenea tulburări, ce se cer atrenuate şi chiar iradicate. Capitolul 9 Proiectarea activităţii didactice De-a lungul secolelor care s-au scurs între antichitate şi zilele noastre formele de organizare a procesului de învăţământ s-au schimbat, evoluând în funcţie de factori diverşi, de ordin material, tehnic, climateric şi nu în ultimă instanţă ştiinţific.În India s-a impus ideea centrării colectivului de elevi în jurul unui copac, ca ei să nu fie rupţi de natură. Instrucţia copiilor bogaţi s-a realizat în condiţii selecte, ca în antichitatea egipteană a Ptolemeilor în familiile regale şi nobiliare sau în spaţii anume amenajate în acest scop. In evul mediu şcolile erau apanajul mânăstirilor şi al cureţilor nobiliare. Alteori s-a recurs la improvizarea de către preoţi sau de alţi oameni cu minţi luminate ai satului a unor chilii ale bisericii, aşa cum relata la mijlocul secolului al XIX-lea Ion Creangă în nemuritoarele sale Amintiri din copilărie despre lumea Moldovei, în care se înfiinţau astfel primele şcoli rurale. Chiar şi în debutul secolului al XXI-lea o şcoală din capitala ţării noastre diferă ca dotare tehnică de una a satelor de munte din Apuseni. Totuşi ceea ce se cere menţionat este faptul că sistemul învăţământului pe lecţii şi pe clase a fost instaurat de către Comenius (1592-1670), el impunându-se în întreaga lume, ca cea mai eficientă formă de instrucţie. Clasa şcolară este cadrul organizatoric constituit ca unitate didactică esenţială, alcătuită din grupe constante de elevi, stabilite pe bază de vârstă, stadiu de dezvoltare intelectuală şi progres şcolar. Lecţia reprezintă forma de activitate desfăşurată de către cadrul didactic cu elevii clasei cu scopul asimilării cunoştinţelor şi a formării unor deprinderi, conform temei stabilite în programa şcolară şi într-o unitate de timp bine delimitată. Astfel se realizează în condiţii optime interacţiunea între factorii procesului de învăţământ, care sunt: scopul, tandemul elev-cadru didactic, conţinutul, metodele şi tehnologia didactică. În această ambianţă, pe care lecţia ca formă de bază a organizării procesului didactic o instituie, se împlinesc obiectivele instruirii şi ale educaţiei. Proiectarea didactică este o activitate complexă, concepută ca proces de anticipare a ceea ce cadrul didactic îşi propune să realizeze împreună cu elevii lui prin lecţie, care să se încadreze într-un sistem mai amplu de activităţi similare, extinse pe parcursul întregului an şcolar la disciplina respectivă, în conformitate cu obiectivele programei de profil. Conţinutul proiectării pedagogice curriculare cuprinde: -obiectivele şi conţinutul procesului de predare-învăţare -pregătirea psihopedagogică şi metodică a cadrului didactic pentru lecţie -metodologia şi formele de activitate cu elevii, fie ea frontală, grupată sau individuală. -evaluarea cu procedeele specifice în funcţie de tipul lecţiei şi de momentul procesului instructiv-educativ Funcţiile proiectării pedagogice sunt: -anticiparea rezultatelor aşteptate, -organizarea metodică a activităţii instructiv- educative -evaluarea rezultatelor acestei activităţi -reglarea şi optimizarea procesului instructiv-educativ Proiectarea didactică se realizează printr-un sistem de operaţii, constituit din programe de instruire, ce conţin obiective, conţinuturi, strategii cu componentele instruirii, şi relaţiile dintre acestea. 9.1. Etapele proiectării didactice 1. Analiza resurselor umane (psihologice şi pedagogice) şi materiale: - analiza nivelului dezvoltării structurilor cognitiv raţionale, a nivelului de pregătire, a intereselor, a motivaţiilor, a trăsăturilor psiho-sociale, a deprinderilor şi a tehnicilor de învăţare utilizate de elevii clasei; - analiza condiţiilor materiale existente în clasă. 2. Analiza sarcinilor de instruire ale disciplinei de limba şi literatura română şi fixarea obiectivelor-cadru: - proiectarea globală (concretizată în planuri de învăţământ şi programe analitice), - proiectarea eşalonată (se realizează anual, semestrial şi zilnic, prin proiectarea sistemului de lecţii). Documentele de lucru ale educatorului sau învăţătorului În activitatea sa, cadrul didactic va trebui să apeleze la cele mai importante documente care ordonează activitatea în domeniul respectiv: -Legea învăţământului din România -Statutul personalului didactic -Regulamentul de funcţionare şi organizare a învăţământului preprimar şi respectiv primar -Ghidul de aplicare a programei pentru învăţământul preşcolar şi primar -Scrisori metodice pentru aplicarea programei instructiv-educative în grădiniţe. Proiectarea didactică anuală preconizează, aşa cum am mai precizat la începutul cursului în capitolul 2, definirea obiectivelor generale, succesiunea capitolelor şi a temelor, stabilirea numărului de ore specific fiecărei unităţi de conţinut şi repartizarea acestui timp pe tipuri de activităţi (predare, recapitulare şi sinteză, evaluare). Se cer menţionate titlurile celor 15 teme propuse. Obiectivele specifice vor fi consemnate la începutul documentului. La baza întocmirii acestui proiect stă programa şcolară. Contribuţia cadrului didactic constă în stabilirea ponderilor atribuite aanumitor teme, în funcţie de nivelul de pregătire al elevilor şi de motivaţia lor pentru studiu.Proiectele semestriale se bazează pe teme şi acestea se raportează la unităţile de învăţare, stabilindu-se desfăşurarea, perioadele de timp afectate. Proiectarea se face pe unităţi de învăţare, cu un număr de ore distribuite la toate lecţiile, accentele punându-se pe trei obiective, ce constau în:-consolidare, -evaluare, -ameliorare. Fiecare dintre aceste targeturi trebuie să aibă resurse specifice. Proiectarea unei lecţii Este o activitate mentală de anticipare amănunţită a ceea ce va face cadrul didactic în lecţie în vederea realizării obiectivelor prevăzute curricular, aceasta fiind o operaţiune dintre cele mai detaliate şi decisive pentru reuşita demersului didactic. Proiectarea se concretizează printr-un document, numit scenariu sau proiect didactic, care este mai complex şi mai bine articulat decât vechiul plan de lecţie. EXEMPLUL 1 GRUPA: Mare INSTITUTOR: Vezure Dana Eugenia CATEGORIA ACTIVITĂŢII: Cunoaşterea mediului MIJLOC DE REALIZARE: Lectură după imagine TEMA: „Tablou de toamnă” TIPUL ACTIVITĂŢII: Consolidarea de cunoştinţe ( prin aplicarea metodei ,, explozia stelară”) SCOPUL ACTIVITĂŢII: - stimularea creativităţii prin formularea unor întrebări pentru rezolvarea de probleme şi noi descoperiri; - familiarizarea copiilor cu strategia elaborării de întrebări de tipul ,,Ce”, ,,Cum”,Cine”, ,,Când”, ,,De ce” pe baza conţinutului unei imagini, prin folosirea metodei interactive ,,explozia stelară”. OBIECTIVE OPERAŢIONALE: - să analizeze un tablou de toamnă; - să alcătuiască întrebări pe baza conţinutului unei imagini, folosind pronumele interogative,,Ce”, ,,Cum”, Cine”,,Când”, ,,De ce”; - să se exprime corect în propoziţii clare şi concise; - să formuleze întrebări corecte din punct de vedere gramatical pe care să le adreseze celorlalte grupuri de copii; - să se organizeze pe grupuri, să colaboreze între ei şi să manifeste spirit de echipă; - să păstreze ordinea şi disciplina pe tot parcursul activităţii; STRATEGIA DIDACTICĂ: - Metode sşi procedee: conversaţia euristică, explicaţia, descrierea, dialogul, problematizarea, enumerarea, analiza; - Mijloace de învăţământ: o stea mare, cinci steluţe mici, tablou cu aspecte de toamnă; - Forma de organizare: frontal, pe grupuri; - Locul de desfăşurare: sala de grupă. Evenimentul didactic 1.Captarea atenţiei 2.Reactualizarea cunoştinţelor 3.Anunţarea temei şi obiectivelor propuse 4.Dirijarea învăţării 5.Obtinerea performantei Conţinutul ştiinţific Va sosi în clasă elementul surpriză al activităţii ,, Poştaşul” care va aduce copiilor o imagine în care sunt ilustrate aspecte de toamnă; - se poartă o discuţie despre anotimpul ,,Toamna” -se anunţă copiii că se va desfăşura o activitate de cunoaştere a mediului: ,,Tablou de toamnă -se organizează colectivul de preşcolari sub formă de semicerc, iar în mijlocul lor se aranjează steluţele. In mijloc este aranjată o steluţa mare, iar peste ea se aşează o imagine ce reprezintă aspecte ale anotimpului toamna. Celelalte cinci steluţe mici se aşează în jurul Strategia didactică Metode şi Mijloace procedee de învăţare -elementul surpriza -comversaţia -tablou de toamnă -steluţa mare şi cinci steluţe mici, imaginea despre -conversaţia anotimpul toamna -expunerea Evaluare. ( Instrumente şi indicatori ) -proba orală : recunoaşterea unor aspecte ale anotimpului toamna Proba orală : descrierea materialului pregătit şi a sarcinilor de lucru Proba orală : formularea de întrebări realizarea de conexiuni între ideile descoperite steluţei mari, atenţionând copii ca pe fiecare steluta este scrisa cate o intrebare cu culori diferite. Astfel copiii vor reţine că întrebarea ,,CE ‘’ este scrisă cu roşu , CINE cu culoarea verde, CUM cu culoarea galbenă CÂND cu culoarea albastru şi DE CE cu culoarea portocalie. Poştaşul alege cinci copii,care la rândul lor aleg trei –patru parteneri cu care formează o echipă, împreună trebuie să găsească mai multe întrebări referitoare la imaginea prezentată folosind intrebarea de pe steluţa aleasă.Toţi copiii analizează tabloul şi formulează în grup câteva întrebări timp de cinci minute . La un semn ,se revine în semicerc şi fiecare grup comunică întrebările elaborate împreună. -enumerarea -descrirea -interpetarea -analiza -enumerarea -sinteza de copii în grup şi individual pentru rezolvarea unei probleme. - Observarea comportamentului - Comunicarea întrebărilor CE CINE 6.Evaluarea CUM -dialogul activităţii TABLOU DE 7.Incheierea activităţii TOAMNA DE CE CÂND -Aprecieri verbale Pe rând fiecare grup vine lângă margine şi adresează -dialogul întrebările celorlalte grupuri, aceştia răspund. CE : 1.-Ce anotimp este prezentat în imagine? -Stimulente 2.-Ce fac copiii după terminarea vacanţei mari atunci când începe acest anotimp? 3-.Ce fac păsările călătoare în anotimpul toamna? 4.-Ce se întâmplă cu vegetaţia în anotimpul toamna? 5.-Ce haine îmbracă copiii în anotimpul toamna? CINE: 1.-Cine nu mai încălzesşte cu atâta putere ca în anotimpul precedent? 2.-Cine lasă cuiburile goale şi pleacă în ţările calde? 3.-Cine suflă mai cu putere şi scutură frunzele din copaci? 4.-Cine alungă păsările în ţările calde? 5.-Cine sunt cei care se pregătesc pentru venirea frigului făcând provizii? CUM: 1.-Cum sunt frunzele în anotimpul toamna? 2.-Cum se pregătesc oamenii pentru venirea anotimpului friguros? 3.-Cum este ziua faţă de noapte? 4.-Cum este vremea în acest anotimp? 5.-Cum pregătesc oamenii grădinile ţi ogoarele în anotimpul toamna? CÂND: 1.-Când încep copiii sşcoala? 2.-Când pleacaă păsările în ţările calde? 3.-Când seamănă oamenii grâul? 4.-Când se culeg viile? 5.-Când se coc gutuile? DE CE: 1.-De ce pleacă păsările în ţările calde ? 2.-De ce este toamna? 3.-De ce culeg oamenii legumele şi fructele? 4.De ce nu pleacă toate păsările în ţările calde? 5.-De ce cad frunzele? Se apreciază întrebările copiilor, modul de exprimare în propoziţii, se apreciază cele mai corecte şi mai interesante întrebări care vor fi scrise şi afişate la panoul „dialog cu părinţii” Educatoarea aduce cuvinte de laudă asupra modului de cooperare şi interacţiune dintre membrii aceleiaşi echipe. Copiii vor da un titlu tabloului pe care l-au studiat. Se aminteşte şi denumirea metodei de grup folosită „explozia stelară”. In incheiere activitatea va fi completată în conţinut de un cântecel despre anotimpul toamna ”A! A! A! Acum e toamna da ! Copiii vor fi recompensaţi pentru buna desfaşurare a activităţii. EXEMPLUL 2 DATA: 27.03.2007 INSTITUŢIA: Grădiniţa nr. 2, Anieş EDUCATOARE: Bob Ioana Maria GRUPA: Mare TEMA SĂPTĂMÂNII: Mediul social şi cultural SUBTEMA. Profesii şi meserii CATEGORIA DE ACTIVITATE: Educarea limbajului TEMA ACTIVITĂŢII: „Ce miros au meseriile” de Gianni Rodari FORMA DE REALIZARE: Memorizare TIPUL ACTIVITĂŢII. Transmitere de cunoştinţe- predare DURATA: 30 Minute SCOPUL: Formativ: - consolidarea deprinderii copiilor de a reproduce expresiv prin exersarea funcţiilor memoriei; - formarea deprinderii de a recita cursiv şi expresiv o poezie pe strofe şi integral; - dezvoltarea memoriei voluntare şi a atenţiei; Informativ: - îmbogăţirea vocabularului cu cuvinte şi expresive noi; - îmbogăţirea cunoştinţelor referitoare la meseriile pe care şi le vor alege când vor fi mai mari; Educativ: - educarea dragostei faţă de muncă şi faţă de părinţi prin cunoşterea unor „ocupaţii”, a unor meserii; Obiective operaţionale O1 – să recite clar, corect şi expresiv pe strofe şi integral poezia; O2 – să indice titlul şi autorul poeziei; O3 – să răspundă corect la ghicitori; O4 – să dea exemple de anumite meserii; O5 – să indice meseriile părinţilor lor; O6 – să indice importanţa fiecărei meserii; O7 – să se exprime corect în propoziţii din punct de vedere gramatical; O8 – să „citească” planşele cu ajutorul întrebărilor adresate; O9 – să participe cu interes la activitate; Strategii didactice a) Metode şi procedee didactice: - conversaţia - explicaţia - exerciţiul - demonstraţia b) Materiale şi mijloace didactice: - textul poeziei - ghicitori - planşe - ursuleţi c) Forme de organizare: - frontală - individuală d) Tipuri de învăţare: - receptiv – reproductiv - inteligibilă SISTEM DE EVALUARE a) Forma de evaluare: - evaluare curentă b) Metode de evaluare: - observarea curentă - chestionarea orală Bibliografie: 1) Ghid metodic pentru dezvoltarea vorbirii şi în grădiniţă de copii şi în clasele I şi a II-a 2) Ghicitori pentru cunoaşterea mediului înconjurător, Ilie I Mirea, editura didactică şi pedagogică, Bucureşti, 1976 3) „Culegere de texte literare pentru copii”, Laurenţia Culea, Filofteia Grama, Stela Anghel, Editura didactică şi pedagogică, Bucureşti, 1994 4) „Didactica educaţiei limbajului în învăţământul preşcolar”- ghid metodic, Liviu Chiscop, Editura „Grigore Tălvăcaru”- 2000 „Ce miros au meseriile De Gianni Rodari Oricare meserie Are un miros, copii! A pâine şi plăcinte Miroase-n brutării. În orice tâmplărie, În sat sau la oraş A scânduri moi miroase A vrafuri de talaş. Miroase cofetarul A nuci şi scorţişoară, Iar un halat de medic A doctori- amară.” EXEMPLUL 3. PRECIZĂRI PRIVIND PLANIFICAREA ACTIVITĂŢII SĂPTĂMÂNALE, ÎN CONCORDANŢĂ CU NOUL CURRICULUM-2008 - ordinul MECT pt. noul curriculum are nr. 5233 din 1 sept.2008. Stimate colege, va precizăm clar, încă o data, următoarele: - putem încerca, cu curaj, sa abordam teme îndrăzneţe de proiecte, să desfăşuram activitati integrate, asa cum intelegem acum, sa facem o planificare chiar mai putin coerenta, dar gandita de noi, asa cum am inteles noi programa si sa discutam cu celelalte colege etc. - nu mai avem orar, avem doar programul zilnic de activitate - cand ne apucam de planificare, trei sunt pasii importanti: 1 - se aduna colectivul gradinitei (Comisia metodică) în cadrul Zilei metodice (care trebuie să se desfăşoare obligatoriu, în fiecare săptămână, cu toate educatoarele din Comisia metodică; „La nivelul Comisiei metodice, cel puţin o zi pe săptămână va fi dedicată efectuării celor 3 ore de activitate metodică în unitate.” 2 - se citeste cu atentie continutul (descriptivul) temelor mari de studiu din programa si se stabilesc astfel temele de proiecte (cu durata fiecaruia, continutul, pe fiecare nivel de varsta in parte) si 3 - pentru saptamanile ramase fara proiect, se stabilesc teme independente, in functie de ceea ce constat ca mi-a ramas neacoperit (ca si continut al curriculumului, adica din ce stiu eu ca se abordeaza la aceasta varsta cu prescolarii si nu mi-a intrat in temele proiectelor), orientandu-ma si dupa perioada din an in care se afla saptamanile respective, ce evenimente ar fi, ce proiect este inainte si ce proiect urmeaza etc. - lucrand astfel, colegele vor avea posibilitatea de a-si transmite una alteia, de la un an la altul, materialele folosite, ideile pe care le-au avut in cadrul proiectelor, experienta acumulata. Vă recomandăm următoarele etape: 1. După citirea cu atenţie a noului curriculum, şi a Scrisorii metodice –2008, care pot fi consultate pe: - site www.isjmm.ro/prescolar/noutati - site www.edu.ro/curriculum/invatamantprescolar - forum directori - la toate Cercurile pedagogice şi la nivelul Comisiilor metodice, pe format electronic sau listat; recomandăm STABILIREA CONŢINUTURILOR PENTRU FIECARE TEMĂ, în funcţie de vârsta copiilor, urmată de PLANIFICAREA TEMELOR DE STUDIU, astfel încât să avem o evidenţă clară a unităţii de timp alocate unei teme. Nu este obligatoriu într-un an să planificăm toate temele (minim 4). De exemplu :într-un an şcolar sunt 34 săptămâni tabel 1- planificarea temelor pe săptămâni-grupa mică nr TEMA 1 Cine sunt/suntem? Nr. de săptămâni alocate temei 10 Din care, pentru Proiecte alte conform subt metodei eme proiectelor 3 7 2 Cand/cum şi de ce se întâmplă? 10 4 6 3 Cum este/a fost şi va fi pe pamânt? 0 0 0 4 Cine şi cum planifică/organizează o 0 0 0 activitate? 5 Cu ce şi cum exprimăm ceea ce simţim? 8 1 7 6 Ce şi cum vreau sa fiu? 6 2 4 Exemplu grupa mare nr TEMA Nr. de săptămâni Din care, pentru proiecte alte subt eme 1 Cine sunt/suntem? 5 3 2 2 Cand/cum şi de ce se întâmplă? 8 5 3 3 Cum este/a fost şi va fi pe pamânt? 5 2 3 4 Cine şi cum planifică/organizează o 5 1 4 activitate? 5 Cu ce şi cum exprimăm ceea ce simţim? 5 2 3 6 Ce şi cum vreau sa fiu? 6 3 3 2. efectuez PLANIFICARE ANUALĂ A PROIECTELOR ÎN CADRUL TEMELOR DE STUDIU Cine Cand/cum şi Cum este/a Cine şi Cu ce şi Ce şi sunt/ de ce se fost şi va fi cum cum cum suntem? întâmplă? pe pamânt? planifică exprimă vreau sa /organiz m ceea fiu? ează o ce activitat simţim? e? Proiect: PERIO ADA Proiect: PERIOADA Proiect PERIOADA Proiect: PERIOA DA Proiect: PERIO ADA Proiect: PERIO ADA Proiect: PERIO ADA NOTĂ: Pentru proiectul transsemestrial nu se poate stabili perioada; el se va derula de-a lungul anului şcolar (vezi datele din planificarea calendaristică). De asemenea, pentru perioadele în care nu se derulează proiecte, temele săptămânale vor aborda fie aspecte legate de proiectul transsemestrial, fie aspecte care ţin de interesele de moment ale grupului de copii exemplu pentru fiecare grupă: Teme Grupa Mică Mijlocie Cine sunt/ suntem ? Proiect: „Ştiu cine sunt?” (corpul uman, familie, roluri/ac tivităţi specifice ) 6 - 24 octomb rie 2008 Proiect: „Tu şi eu” (corpul uman, familie şi prieteni, relaţii în familie şi cu prietenii, de ce avem nevoie de familie/ Cand/ cum şi de ce se întâmplă? Proiect transseme strial: „Anotimp urile” (modificăr ile din natură în fiecare anotimp, legume fructe şi flori specifice, activităţi ale oamenilor legate de anotimpur i, tradiţii şi obiceiuri) Proiect: „Material e” (proprietăţ i ale diferitelor materiale, schimbăril e pe care acestea le pot suferi prin acţiunea unui obiect/fen omen sau a omului, Cum este/ a fost şi va fi pe pamânt? Proiect: „Case şi oameni” (grădiniţa şi casa/camera mea, diferite tipuri de case/constru cţii, ţara mea, locuitori ai caselor/ţării şi relaţiile dintre aceştia) 5 - 30 ianuarie 2009 - Cine şi cum planifică/org anizează o activitate? Proiect: „În grădiniţa noastră” (activităţi în grădiniţă, planificarea unei activităţi, reguli de comportare, cum cooperăm şi cum ne ajutăm unii pe alţii, rezultate ale activităţii noastre şi răsplata) 20 aprilie – 8 mai 2009 Proiect: „Haideţi în excursie!” (ce este o excursie şi care sunt principalele momente ale unei excursii, cum se planifică o excursie, reguli de comportare în grup, observarea aspectelor Cu ce şi cum exprimă m ceea ce simţim? Proiect: „Cântecul lunii” (simţul văzului şi al auzului, culori şi sunete care ne impresion ează, lucrări artistice care exprimă mesaje) 3 - 14 noiembrie 2008 Proiect: „În lumeapove ştilor (ce sunt poveştile şi ce ne spun ele, cărţile cu poveşti şi cartea în general, cum transformă m o întâmplare reală într- Ce şi cum vreau sa fiu? - Proiect: „Vreau să fiu de folos” (activităţi în familie/gr upă, activ-pasiv şi muncă-lene, ce înseamnă să fii de folos, ce este responsabi litatea, prieteni) 6 - 24 octomb rie 2008 Mare Proiect: „Cele cinci simţuri” (corpul uman şi cele cinci simţuri, simţurile şi diferite moduri de reacţii corelate cu acestea, simţurile şi importa nţa lor în viaţa de zi cu zi şi în relaţiile cu cei din jur) scopuri ale utilizării diferitelor mat.) 5 – 16 ianuarie 2009 Proiect: „Lumini şi umbre” (diferite surse de lumină, soarele şi luna ca surse de lumină, ce este umbra şi cum se produce ea, importanţa luminii în viaţa omului, umbre şi urme) Proiect: „Explorator ii” (ce sunt exploratorii, pământul şi miracolele lui, factorii care ăntreţin viaţa, probleme ale lumii contempora ne: poluarea, dispariţia speciilor, încălzirea globală etc. – discuţii şi soluţii) importante din comunitate/na tură) 20 aprilie – 15 mai 2009 Proiect: „De pe câmp, pe masa noastră” (hrana omului, hrană crudă şi hrană preparată, produsele alimentare, procesul de producţie al alimentelor, unelte şi maşini, reguli de igienă şi reguli de protecţia muncii) o poveste dintr-o carte, cum se spune o poveste, cum se face o carte) 3 – 21 noiembrie 2008 Proiect: „În paşi de dans prin lumea largă” (ce este dansul, tipuri de dansuri, exprimare a sentimente lor prin dans/alte arte, popoarele lumii şi exprimare a propriilor valori prin dans) cum şi când suntem de folos) 9 februarie – 6 martie 2009 Proiect: „Harnic, cinstit şi bun” (meserii şi profesii, muncă şi învăţătură, reguli de comportar e, relaţii în procesul muncii, munca în echipă, munca şi răsplata muncii împlinite) 24 noiembrie 3 – 21 – 12 noiemb decembri 5 ianuarie – 6 februarie 6 – 24 octombrie 23 februarie – 13 martie 13 aprilie – 15 mai Pregătit oare rie 2008 Proiect: „Eu cred...” (credinţe şi obiceiuri ale oamenil or, exprima rea propriilo r idei/cred inţe, diferenţe le între oameni, drepturi şi obligaţi) e 2008 Proiect: „Cum se mişcă...” (mijloace de locomoţie, alte mecanism e, combustib ili, materie vie-materie moartă, mişcare -nemişcare ) 2009 Proiect: „Mândru sunt că sunt român!” (românii şi Romania de-a lungul timpurilor, însemne naţionale, trăsături şi valori definitorii, spaţiul georgrafic, minorităţile naţionale) 2008 Proiect: „Artişti populari şi meşteri făurari” (ce este arta populară, obiecte de artă populară, unelte şi instrumente utilizate, ce este şi cum poţi să devii un artist popular/meşte şugar, valorificarea muncii acestuia, mesajul artei populare) 2009 Proiect: „Scrisuri şi scrieri” (ce este scrisul, unde îl întâlnim, scrisul de-a lungul istoriei, tipuri de scris, cărţile şi tipuri de cărţi, cum scriem, cum vorbim, cum comunică m, mesajul) 2009 Proiect: „Patron şi angajat” (meserii şi profesii, munca în calitate de angajat şi munca în calitate de patron, munca fizică şi munca intelectual ă, tranziţia şi legătura şcoală-muncă-rezultate) 13 aprilie – 8 mai 2 – 20 2009 martie 2009 Proiect: „O istorie personal ă” (persoan a proprie, familia, arborele genealo gic, strămoşi i omului, evenime 24 noiembrie -5 decembrie 2008 12 ianuarie – 13 februarie 2009 3 – 21 noiembrie 2008 11 – 29 mai 2009 nte istorice specifice poporul ui nostru împărtăş ite de apropiaţi din familie, evenime nte din viaţa personal ă, ce ştim despre înregistr area evenime ntelor istorice/ personal e) 6 – 17 octomb rie 2008 2. efectuez o planificare calendaristică săptămânală, pentru întreg anul şcolar, în care este precizată săptămâna, tema de studiu (din cele 4,5,6 pe care ni le-am planificat la punctul 1), şi stabilesc în cadrul fiecărei teme subtema proiectului (respect numărul de săptămâni precizate în tabelul 1 şi 2), sau tema în afara proiectului (respect numărul de săptămâni din tabelul 1). Exemplu, grupa mică TEMA Cine sunt/suntem? (exemplul este corelat cu cele din tabelele 1,2) Nr Data Tema de studiu 1 15-19 Cine sunt/suntem? sept Subtema (tema proiectului) - Teme în afara proiectelor „Eu la grădiniţă”. 2 22-26 sept 3 29sept -03 oct 4 06-10 oct 5 13-17 oct 6 20-24 oct 7 27-31 oct 8 03-07 nov 9 10-14 nov 10 17-21 nov 11 24-28 nov 12 01-05 dec 13 08-12 dec 14 15-19 dec Cine sunt/suntem? Cine sunt/suntem? Cine sunt/suntem? vacanţa Cine sunt/suntem? Cine sunt/suntem? Proiect: „Ştiu cine sunt?” Proiect: „Ştiu cine sunt?” Proiect: „Ştiu cine sunt?” - - „Eu şi familia mea” „Sănătoşi şi fericiţi” 15 22-26 dec 16 29 dec-02 i 17 05-09 ian 18 12-16 ian 19 19-23 ian 20 26-30 ian 21 02-06 febr 22 09-13 febr 23 16-20 febr 24 23-27 vacanţa vacanţa febr 25 02-06 Cine sunt/suntem? - „ Eu şi mama” martie 26 09-13 martie -Cine sunt/suntem? „Eu şi prietenii mei”. 27 16-20 martie 28 23-27 martie 29 30 martie -03 apr 30 06-10 apr 31 13-17 apr 32 20-24 apr 33 27 apr-01 mai 34 04-08 mai 35 11-15 mai 36 18-22 mai 37 25-29 mai 38 01-05 iun Cine sunt/suntem? - Cine sunt/suntem? - „Eu pot, eu vreau, eu trebuie” „O minune de copil…” 39 08-12 iun 4.la fel se poate proceda cu toate temele propuse, 5.se stabilesc conţinuturi, în funcţie de prevederile programei, vârsta copiilor, etapa din an. Pentru planificarea săptămânală, - nu completăm partea de început cu obiective de referinţă (pe care le putem trece şi codifica dacă nu avem suficient loc, dar având grija să le avem printate, la indemână în planificare), materialele pentru centre, ce ştim şi ce vrem să aflăm decât atunci când avem un proiect. -pentru temele independente se completează doar partea de tabel cu activităţile de învăţare şi semnătura şi casetele cu munca metodică aferente. - nu evaluăm pe bază de calificative. Căutaţi ultima scrisoare metodicaă din anul şcolar trecut şi recitiţi-o cu atenţie (acolo se găsesc mai multe opţiuni cu privire la înregistrarea datelor privind progresul copilului). In plus, copiii trebuie implicaţi în procesul de evaluare (fie stabilesc ei împreună cu educatoarea care pot fi criteriile, fie construiesc împreună cu ea o fişă şi se evaluează reciproc, fie se autoevaluează, aşa cum sugerăm pe ultimele fişe transmise ca exemplu etc.: La Cercul pedagogic din primul semestru, vom discuta despre: -modalităţi de planificare a activităţii anuale, semestriale, săptămânale, zilnice -activitate pe ateliere prin care vom exersa tipuri de planificare anuală, semestrială, săptămânală, zilnică -exemple de practici europene -exemple concrete de abordare a unor rutine (calendar, prezenţa) -completarea Caietului de planificare Vă rugăm sa ne contactaţi oricând simţiţi că aveţi nevoie de vreo clarificare, Inspectori şcolari de specialitate Marcela Pop Georgeta Pop TEMA: „Cine sunt/suntem?” (EVALUARE - domenii de dezvoltare: limbaj, cognitiv, socio-emoţional) __________________________poate să: se prezinte (nume, vârstă, aspect fizic) vorbească despre familia lui (componenţă, roluri şi activităţi specifice) îşi adapteze comportamentul la normele de convieţuire socială însuşite reprezinte prin desen/pictură/modelaj corpul uman Însemnări ale educatoarei:_________________________________________________ _______________________________________________________________________________________ _______________________________________________________________________________________ _______________________________________________________________________________________ Data:___________________ TEMA: „Cine sunt/suntem?” (EVALUARE - domenii de dezvoltare: limbaj, cognitiv, socio-emoţional) __________________________poate să: se prezinte răspundă la întrebarea „Câţi ani ai?” identifice şi să numească părţi ale corpului propriu vorbească despre ceea ce îi/nu îi place îşi exprime sentimentele proprii prin gesturi, muzică, desen, cuvinte Însemnări ale educatoarei:_________________________________________________ _______________________________________________________________________________________ _______________________________________________________________________________________ _______________________________________________________________________________________ Data:___________________ CAPITOLUL 10 Studiu de caz Dintre obiectivele punctuale pe care le are de împlinit ciclul primar, niciunul nu poate concura importanţa învăţării scris-cititului, care devine placa turnantă a întregului proces de edificare intelectuală pe care şcoala o patronează şi o călăuzeşte pas cu pas. Extragem din Metodica predării limbii şi literaturii române pentru liceele pedagogice un comentariu edificator, devenit clasic pentru această temă, text în care intervenţia noastră a fost minimă. 10.1. Învăţarea cititului şi scrisului în clasa I Procesul formării deprinderilor de citire şi scriere are un caracter complex, aceste deprinderi fiind ele însele complexe. Devine astfel necesară formularea şi respectarea unor cerinţe metodologice generale, care să ţină seamă, pe de o parte, de particularităţile fizice şi psihice ale copiilor de vârstă şcolară mică, iar pe de altă parte, de particularităţile specifice ale limbii române. Analiza particularităţilor fonetice ale limbii române permite formularea unor cerinţe de ordin metodologic cu privire la învăţarea citirii şi scrierii de către şcolarii mici. 1) Există, aşa cum s-a văzut, o relaţie strânsă între pronunţia corectă şi ortografie, în condiţiile în care- cu unele excepţii-în ortografia limbii române există o concordanţă între sunete (foneme) şi litere (grafeme). 2) Pronunţia corectă are o influenţă pozitivă asupra învăţării citirii şi scrierii corecte. În acest sens, cu cât este mai corectă şi mai literară pronunţia, cu atât ea devine un instrument de autocontrol valoros, de prevenire a unor greşeli de citire şi de scriere. Deoarece scrisul corect reflectă normele de pronunţare, însuşirea ortografiei depinde într-o măsură considerabilă de auz şi de pronunţie. Învăţarea scrisului corect depinde în mare măsură de auzul fonematic şi pronunţie, ceea ce nu implică neapărat formularea unor reguli teoretice. Elevii mici, începând cu cei din clasa I, pot să înveţe scrierea corectă înainte de cunoaşterea gramaticii. La vârsta când teoria lingvistică nu este încă accesibilă, ortografia se poate instala totuşi cu titlu aproape definitiv, iar o condiţie în acest sens o constituie pronunţia corectă. 2) Asigurarea unui început bun în procesul învăţării cititului şi scrisului reprezintă o condiţie esenţială a succesului, fiind vorba despre deprinderi intelectuale de o deosebită complexitate, cu o arie de folosire extrem de vastă, care se întinde pe parcursul întregii vieţi. Pe de altă parte, asigurarea începutului bun este cerută şi de particularităţile psihologice ale copiilor de 6 — 7 ani, de plasticitatea sistemului lor nervos. Ceea ce se imprimă sau nu se imprimă în conştiinţa copiilor la această vârstă este, de cele mai multe ori, decisiv pentru evoluţia lor viitoare. Asigurarea unui început bun în citire şi scriere presupune verificarea capacităţii de citire şi scriere a copiilor chiar la venirea lor în şcoală, prin testarea felului în care se comportă în faţa literelor tipărite sau scrise manual. În acest sens, scrierea literelor de tipar sau de mână, mici sau mari, de către copii, ca simple forme,fără cunoaşterea denumirii lor, pe baza asocierii şi comparării lor prin exerciţii,poate duce la constatări demne de luat în seamă în activitatea imediat următoare. Astfel, se vor întâlni copii care cunosc tot alfabetul, alţii care-1 cunosc parţial, iar alţii care vor putea sorta literele fără a le cunoaşte denumirea. În fine, sunt copii care nu pot nici măcar sorta literele. Este firesc ca începutul în învăţarea citirii să ţină seama de aceste diferenţieri. În ceea ce priveşte scrisul, o simplă, „lucrare de control", dată în prima zi de şcoală, care să solicite pe copii să deseneze ceea ce ştiu, inclusiv litere, furnizează date preţioase pentru buna organizare a începutului. Urmărirea progresului realizat de copii, în special în primele etape ale învăţării cititului şi scrisului, apare ca o cerinţă de prim ordin. Aceasta mai ales dacă ţinem seama de faptul că, spre deosebire de o etapă avansată în învăţarea cititului şi scrisului, rămânerea în urmă în prima perioadă, cea a alfabetizării propriu-zise, are consecinţe negative, ea fiind foarte greu de recuperat. Pe ele altă parte, rămânerea în urmă manifestată prin necunoaşterea unor sunete şi litere constituie o frână de netrecut în exersarea în continuare a citirii cuvintelor, propoziţiilor sau a textelor închegate, în care apar literele respective. 3) Studiile noi de psihologia învăţării, cele de didactică modernă atrag atenţia asupra faptului că succesul în orice activitate de învăţare este determinat de măsura în care sunt angajaţi elevii, de efortul intelectual propriu al fiecărui elev în această activitate, ceea ce este valabil, fireşte, şi pentru învăţarea cititului şi scrisului la copiii de 6- 7 ani. Angajarea efortului intelectual propriu în actul învăţării acestor deprinderi are, evident, un anumit specific, determinat de conţinutul deprinderilor respective şi de particularităţile fizice şi psihice ale copiilor de vârstă şcolară mică. Fiind vorba de o activitate intelectuală care trebuie extinsă până la nivel de deprindere, formarea acestora este determinată de calitatea exerciţiilor efectuate de fiecare elev în parte. Dar calitatea acestor deprinderi este asigurată de capacitatea pe care o au elevii de a le efectua în mod independent. Prin urmare, sarcina ce trebuie realizată în scopul exersării actului cititului şi scrisului este aceea de a cultiva capacitatea de muncă independentă a fiecărui elev, pentru că este vorba ca toţi să exerseze în mod corect, prin efort propriu, acţiunile care se constituie, în cele din urmă, în aceste deprinderi. Cum această exersare se face în mod independent, controlul învăţătorului trebuie completat cu autocontrolul fiecărui elev. Acesta, la rândul lui, se poate face în mod eficient numai în condiţiile în care elevii dispun de anumite instrumente de autocontrol. Asemenea instrumente de lucru pot fi însuşite, aşa cum se va vedea în lecţiile următoare, făcând apel chiar la metoda fonetică, analitico-sintetică. 4) Cele mai multe cazuri de rămânere în urmă la învăţătură, dintre care unele ajung până la situaţia de repetenţie, apar la clasa I. S-ar putea crede că această situaţie este legată de dificultăţile create de şcolarizarea copiilor la vârsta de 6 ani. O asemenea explicaţie este ne întemeiată, deoarece şi pe vremea când şcolarizarea se făcea la vârsta de 7 ani situaţia semnalată era identică, la noi ca si în alte ţări. După opiniile specialiştilor, cauza principală trebuie căutată în greutăţile de adaptare a copiilor de la o formă de activitate la alta, respectiv de la joc la învăţătură. De aceea este necesar să se asigure o continuitate firească între activitatea specifică celor două etape în dezvoltarea copiilor. O asemenea continuitate asigură o mai rapidă adaptare a copiilor din clasa I la particularităţile muncii de învăţare. Şcoala îşi începe acţiunea de instruire şi educare pe fondul acumulărilor realizate de copii la vârsta preşcolară. De aceea e necesară cunoaşterea „zestrei" intelectuale a acumulărilor realizate de copii înainte de intrarea lor în şcoală, a nivelului lor de dezvoltare intelectuală. Aceste achiziţii trebuie preluate „din mers", astfel ca adaptarea să se facă treptat, prin noi acumulări pe care elevii le vor face, de data aceasta, în forme specifice activităţii şcolare. Măsurile menite să asigure continuitatea între perioada preşcolară şi cea a micii şcolarităţi sunt multiple. Unele dintre ele sunt de natură igienico-sanitară şi au în vedere îmbunătăţirea sistemului de examinare medicală şi psihologică a tuturor copiilor de 6 ani, înainte de începerea şcolarizării. O asemenea măsură, formulată in Studiul privind creşterea nivelului de pregătire a elevilor şi lichidarea repetenţiei în ciclul primar, vizează punerea de acord a vârstei de şcolarizare cu vârsta „biologică", „vârste" care nu se pot confunda. Prin această măsură se previne înscrierea la cursurile clasei I a unor copii de 6 ani care nu au ajuns la nivelul de dezvoltare fizică şi intelectuală necesare pentru solicitările muncii intelectuale. Continuitatea între grădiniţă şi şcoală se asigură în special prin măsuri de ordin pedagogic. O primă măsură o constituie cunoaşterea temeinică a copiilor la intrarea în clasa I, în special a acumulărilor realizate în perioada preşcolară, care constituie elemente pregătitoare pentru învăţarea citirii şi scrierii. Acestea sunt strâns legate de capacitatea de exprimare a elevilor, de nivelul auzului lor fonematic, având în vedere activităţile speciale organizate în acest scop în grădiniţă, de posibilităţile de mânuire a instrumentelor de scris, de coordonarea mişcărilor mâinii în vederea trasării unor contururi ş.a.m.d. O a doua categorie de măsuri pedagogice menite să contribuie la asigurarea continuităţii între grădiniţă şi şcoală se referă la corelaţia dintre programele grădiniţei şi cele ale clasei I. Aceste programe trebuie cunoscute atât de educatoare cât şi de învăţători. Continuitatea în activitatea instructiv-educativă, între grădiniţă şi clasa I nu poate fi concepută fără o cunoaştere temeinică a tot ceea ce realizează copiii preşcolari în vederea pregătirii lor pentru învăţarea citirii şi scrierii. Cunoaşterea sumară a programei de dezvoltare a vorbirii, în special pentru grupa mare din grădiniţă, dezvăluie numeroase acţiuni care anticipează familiarizarea elevilor cu unele componente de bază ale deprinderii cititului. Astfel, principala sarcină a activităţilor de dezvoltare a vorbirii în grupa mare o constituie „perceperea, articularea şi pronunţarea cu claritate, exactitate, expresivitate şi siguranţă a,; tuturor sunetelor şi grupurilor de sunete, precum şi a cuvintelor în propoziţii", în: aceeaşi programă mai sunt formulate sarcini care se referă, de asemenea, la dezvoltarea auzului fonematic, la sporirea capacităţii de diferenţiere perceptiv-fonetică a cuvintelor în vorbirea rostită, precum şi la conştientizarea exprimării proprii sub raport fonetic. Programa stabileşte mijloacele de realizare a sarcinilor respective, formele de activitate care anticipează, de fapt, forma corespunzătoare de activitate din clasa I şi care asigură o solicitare intelectuală mai susţinută din partea elevilor. De aceea, folosirea unei anumite tehnologii didactice în clasa I, în vederea familiarizării elevilor cu cititul şi scrisul, nu poate neglija ceea ce s-a efectuat în grădiniţă. Se cer a fi preluate, prin urmare, atât elementele de conţinut, cât şi cele de metodologie. O a treia categorie de măsuri pedagogice, din sfera tehnologiei didactice, o reprezintă continuitatea în folosirea metodelor şi procedeelor didactice în activitatea de învăţare, precum şi intervenţiile în înseşi formele de organizare a procesului de învăţământ, în primul rând în lecţii. în acest sens trebuie cunoscute măsurile luate cu privire la durata şi structura lecţiilor în clasa I, la introducerea activităţilor în completare şi în special cele referitoare la folosirea jocului în acti-vitatea de învăţare, atât ca mijloc de relaxare, de destindere pentru copii, cât şi ca mod de învăţare. O analiză mai amănunţită a măsurilor amintite o vom face în lecţiile următoare. Trebuie reţinută necesitatea de a se asigura o continuitate firească între grădiniţă şi şcoală, fără de care nu poate fi concepută adaptarea cât mai rapidă a copiilor din clasa I la specificul muncii de învăţare. Familiarizarea elevilor cu instrumente de autocontrol O particularitate a metodei fonetice, analitico-sintetice o constituie legătura strânsă între activitatea de învăţare a cititului şi a scrisului. Între aceste activităţi există numeroase note comune, numeroase acţiuni sprijinindu-se reciproc. De aceea, cititul şi scrisul se învaţă simultan, într-o unitate indisolubilă. Din motive de ordin didactic, pentru a putea evidenţia mai pregnant ceea ce are specific fie-care din aceste instrumente ale muncii intelectuale în procesul de predare-învăţare le vom trata, în continuare, separat, subliniind însă ceea ce este comun în acest proces. Însuşirea cititului este un proces complex, îndelungat, care parcurge, în linii mari, două etape : a) învăţarea tehnicii, a mecanismului propriu-zis al cititului b) învăţarea instrumentelor sau tehnicilor muncii cu cartea. în clasa I, elevii parcurg doar o parte din prima etapă a acestui proces, care este decisivă în drumul pe care-1 fac pentru ca cititul să devină un mijloc de autoinstruire. Ceea ce se realizează în clasa I este „alfabetizarea" propriu-zisă, familiarizarea elevilor cu sunetele şi literele corespunzătoare, citirea silabelor, a cuvintelor, propoziţiilor şi a unor texte închegate, de dimensiuni reduse. Aceasta nu înseamnă însă că, în clasa I, cititul se rezumă doar la aspectele exterioare, fără o participare intelectuală, fără a se urmări semnificaţia mesajelor citite, oricât de simple ar fi ele. Prin urmare, învăţarea cititului în clasa I are atât valenţe instrumentale, cât şi informative şi formativ-educative. Componentele deprinderii cititului. Cititul este constituit din câteva componente, a căror cunoaştere constituie un mijloc de a asigura caracterul conştient al învăţării acestei deprinderi. Orice deprindere este, la originea ei, o activitate conştientă. Pentru a asigura conştientizarea necesară trebuie pornit de la componentele deprinderii respective care, prin exerciţii sistematice, se vor automatiza, adică se vor transforma în deprinderi. Prin actul cititului se realizează transpunerea unor structuri grafice în structuri sonore şi mintale, transpunere care este legată, totdeauna, de o semnificaţie : cuvântul, propoziţia sunt purtătoare de informaţii. O primă componentă o constituie recunoaşterea literelor. Realizând actul cititului, copilul trebuie să perceapă mai întâi literele după forma şi orientarea lor, precum şi locul fiecăreia în cuvânt, fiind ştiut că orice schimbare a locului acestora sau orice omitere schimbă însuşi cuvântul. Recunoaşterea literei este asociată cu sunetul. Litera, luată separat, nu are nici o semnificaţie, iar cuvântul care are o semnificaţie nu poate constitui pentru copiii începători în ale cititului unitatea optică sau câmpul vizual de citire, adică ei nu pot cuprinde în acest câmp un cuvânt întreg. De aceea se recurge la silabă care, chiar dacă nu are o semnificaţie, uşurează trecerea pragului spre citirea cuvintelor. Unirea literelor în silabe şi realizarea timpului de citire de o silabă reprezintă o altă componentă a deprinderii cititului. în decursul acestui act, elevii vor realiza apoi trecerea pragului de la silabă la cuvânt, ceea ce constituie o componentă pe cât de dificilă pentru elevi, pe atât de necesară. Această componentă îi apropie pe elevi de citirea cuvintelor, citire care oricât de lentă este la început, prin reveniri succesive, asigură în cele din urmă înţelegerea conţinutului semantic al cuvintelor. Actul cititului presupune şi capacitatea de a citi propoziţii şi- în cele din urmă- texte închegate. Pentru micii cititori, stabilirea locului fiecărui cuvânt în propoziţie sau frază şi înţelegerea sensului acestora reprezintă o activitate complexă şi dificilă, care constituie- în acelaşi timp - componente ale actului cititului. Cunoaşterea acestor componente de către învăţător este necesară, întrucât fiecare din ele urmează să fie însuşită de către elevi în vederea înţelegerii tehnicii cititului. Cunoaşterea şi exersarea lor asigură conştientizarea actului cititului, activizarea operaţiilor intelectuale, posibilităţi sigure de interiorizare, precum şi un câmp larg de transfer. 2 - Metodica predării limbii române cl. I- IV Consecinţă, problemele metodologice la care ne vom referi în continuare au în vedere însuşirea de către elevi a acestor componente ale deprinderii cititului. Acest lucru nu trebuie privit ca un scop în sine, ci ca un mijloc de a asigura caracterul conştient al învăţării, de a pune la îndemâna micilor şcolari instrumente de lucru, de autocontrol. Rolul exerciţiilor de analiză şi sinteză fonetică în familiarizarea elevilor cu tehnici de autocontrol. Creşterea randamentului în orice activitate de învăţare, deci şi în învăţarea cititului, este asigurată în foarte mare măsură de felul în care elevii participă activ şi efectiv la activitatea respectivă. în cazul învăţării cititului această participare implică exersarea corectă şi sistematică a tuturor acţiunilor care sunt constituite în deprinderea cititului, ceea ce presupune un oarecare grad de independenţă din partea fiecărui elev. Posibilitatea de a efectua în mod independent exerciţii corecte de citire implică, la rândul ei, o anumită capacitate de autocontrol. Se poate afirma că succesul în învăţarea corectă a tehnicii cititului în clasa I este determinat de nivelul la care fiecare elev dispune de anumite instrumente de autocontrol, de capacitatea de a-şi autoregla exersarea cititului, în scopul prevenirii greşelilor, pentru formarea de la început a unor deprinderi corecte. O asemenea cerinţă se realizează prin familiarizarea elevilor cu înseşi componentele deprinderii cititului, cu regulile tehnice legate de actul cititului. în practică, familiarizarea elevilor cu aceste reguli se face printr-un complex de măsuri printre care un loc important îl ocupă exerciţiile de analiză şi sinteză fonetică. Aceste exerciţii sunt justificate de caracterul fonetic al scrierii în limba română şi de necesitatea de a pune la îndemâna elevilor instrumente de lucru, care să le permită autocontrolul, în vederea prevenirii greşelilor. Urmărind şcolarii mici în timp ce citesc sau compun cuvinte cu litere mobile sau în timp ce scriu, se constată destul de frecvent greşeli care constau de obicei din omisiuni, inversiuni, substituiri sau adăugiri de litere, uneori chiar de silabe întregi. Cauza principală a unor asemenea greşeli constă în greutatea pe care o resimt elevii în a-şi reprezenta corect structura fonetică a cuvintelor. Un elev care dispune de capacitatea de a face exerciţii de analiză şi sinteză fonetică are posibilitatea să identifice cu uşurinţă structura fonetică a cuvintelor pe care urmează să le citească sau să le scrie, fie cu litere de tipar (din alfabetul mobil), fie, mai ales, cu litere de mână. Realizând analiza fonetică până Ia nivelul sunetului ce urmează să fie învăţat, este necesar ca acesta să fie studiat în mod temeinic, indicându-se felul cum se pronunţă, prin rostirea lui comparativă cu alte sunete asemănătoare sau în combinaţii diferite de cuvinte. O dată cu studierea sunetelor trebuie depistate şi eventualele greşeli de pronunţie ale elevilor, stabilindu-se cauzele lor. Dacă la originea unor greşeli stau cauze de natură congenitală, altele pot proveni din însuşi mediul social de viaţă al elevilor. în general, deprinderile articulatorii formate în prima copilărie, precum şi pronunţarea cuvintelor în mediul ambiant al copiilor au o puternică influenţă asupra pronunţiei corecte şi, implicit, asupra determinării exacte a structurii fonetice a cuvintelor. În asemenea situaţii sunt justificate, pe lângă procedeele intuitive, reguli ortoepice, care să fie aplicate în pronunţie. Educarea pronunţiei este posibilă şi necesară în cazurile de rostire semicultă sau neîngrijită. Un termen nou devine achiziţie autentică numai în măsura în care este învăţat împreună cu pronunţia şi cu scrierea lui corectă. Forme ca : subect, conjucţie, tranversa, conrupt, petagog, escursie etc. pot şi trebuie să fie corectate prin educaţia auzului şi a pronunţiei. Cu prilejul exerciţiilor de analiză şi sinteză fonetică este necesar să se realizeze ambele operaţii. Există tendinţa de a se realiza analiza până la nivelul sunetului, dar se neglijează sau chiar se omite sinteza, în mod cu totul nejustificat. Neglijarea sau omiterea sintezei are consecinţe negative atât din punctul de vedere al dezvoltării capacităţilor intelectuale ale elevilor, cât şi al însuşirii corecte a tehnicii cititului. Cu toate că analiza fonetică- până la nivelul sunetului- oferă posibilitatea studierii lui, această operaţie nu reprezintă un scop în sine. Numai dacă se realizează şi sinteza, se poate asigura conştientizarea tehnicii cititului, trecerea pragului de la silabe la cuvânt şi apoi la propoziţii, şi înţelegerea sensului acestora. Rostirea sunetelor, a silabelor se face numai cu scopul de a înţelege actul cititului. Unitatea de bază a vorbirii care are o semnificaţie este cuvântul, iar pentru înţelegerea sensului cuvintelor şi al propoziţiilor este necesară folosirea atât a analizei, cât şi a sintezei. Exprimarea articulată, mijloc de autocontrol. Datorită ritmului foarte lent în care elevii mici asociază sunetul literei respective sau în care ei percep silaba şi realizează trecerea de la silabe la cuvânt, chiar atunci când s-au efectuat exerciţii de analiză şi sinteză fonetică, greşelile cele mai frecvente constau în omisiuni, inversiuni sau substituiri de litere. Asemenea greşeli pot fi prevenite prin însoţirea activităţii de citire, de compunere a cuvintelor cu ajutorul literelor mobile sau a activităţii de scriere, de exprimarea articulată, adică de pronunţarea răspicată, clară a silabelor şi a sunetelor, în ordinea în care acestea se află în cuvinte. Aceste operaţii constituie un mijloc de exersare simultană a analizatorului vizual cu cel verbo-motor, devenind astfel un eficient instrument de autocontrol. Există o corelaţie strânsă între pronunţarea corectă a cuvintelor şi perceperea lor auditivă, pe de o parte, şi imaginea vizuală a unor simboluri şi semne (litere, elemente grafice), pe de altă parte. Asigurarea unei pronunţii corecte duce la o corelaţie perfectă între cele două aspecte ale sunetelor şi cuvintelor. Activitatea de cultivare a limbajului începe prin a ajuta elevii să desprindă cuvintele din vorbire şi să diferenţieze sunetele. De aceea, în activitatea de dezvoltare a limbajului oral şi mai ales a celui scris, precum şi pentru familiarizarea elevilor cu tehnicile de citit şi scris, apare necesară exersarea auzului fonematic, dezvoltarea funcţiilor aparatului fonator, respectarea corectă a pauzelor în vorbire, accentuarea corectă a cuvintelor, ceea ce îi va ajuta pe elevi să se exprime, să citească şi să scrie corect. Cultivarea atentă şi sub toate aspectele a limbii vorbite este cu atât mai importantă, cu cât ea influenţează nemijlocit limba scrisă. Calitatea limbii vorbite reprezintă, în ultimă instanţă, unul dintre cele mai eficiente instrumente de prevenire a greşelilor de scriere ale elevilor, de autocontrol. Elevul care se exprimă corect şi clar poate folosi această calitate ca mijloc de a se autocontrola în acţiunea de citire şi scriere. Exprimarea articulată a cuvintelor în vederea citirii şi, mai ales, a scrierii lor constituie deci o condiţie hotărâtoare în formarea unor deprinderi corecte, în prevenirea, greşelilor. Din acest punct de vedere, se poate aprecia că elevul care dispune de capacitatea de,a exprima articulat, în mod corect cuvintele, în vederea citirii şi scrierii lor, dispune de un important mijloc de autocontrol. Un elev care pronunţă corect un cuvânt şi, prin urmare, îl percepe corect şi pe cale auditivă, distingând sunetele respective şi ordinea exactă a lor în cuvinte posedă capacitatea de a preîntâmpina greşeli frecvente în activitatea de citire şi, în special, în cea de scriere : omisiuni, inversiuni, substituiri sau chiar adăugiri de litere. 1. În legătură cu acest fenomen, studiile de lingvistică subliniază ideea că „...tot ce se confundă în pronunţare poate fi confundat şi în scris". De aceea exerciţiile de pronunţare corectă apar ca o modalitate de bază menită să-i facă pe micii şcolari să-şi reprezinte corect structura fonetică a cuvintelor, în scopul prevenirii greşelilor de citire şi scriere. Asemenea exerciţii sunt cu atât mai necesare, cu cât şcolarii din clasa I, deşi dispun de capacitatea de a se exprima, uneori suficient de cursiv şi corect, nu au fost orientaţi în mod special asupra componenţei sonore a cuvintelor pe care le rostesc şi pe care le înţeleg perfect. Deseori sunete sau chiar grupuri de sunete nu sunt rostite clar şi, ca urmare, nu sunt percepute corect auditiv. Pe elevi îi interesează mai puţin componenţa sonoră a cuvintelor, fiind satisfăcuţi de înţelegerea sensului acestora. De aceea aspectele de „formă" sunt neglijate, ceea ce are ca urmare firească apariţia unor greşeli de felul celor amintite. Asemenea greşeli apar foarte frecvent în cazul unor vocale, în special al semivocalelor, care, nesesizate în vorbire, nu vor apărea nici în scriere. De asemenea, elevii mici întâmpină dificultăţi în rostirea, respectiv scrierea diftongilor. Foarte frecvente sunt cazurile în care ei nu diferenţiază corect sunetele care au o sonoritate apropiată, cum sunt ş-j, s-z, d-t, p-b etc. De asemenea, atât în pronunţie cât şi în scriere se omit deseori consoanele finale ale unor cuvinte, mai ales articolul hotărât l. La toate acestea mai trebuie adăugat faptul că numeroase sunete, atunci când se rostesc izolat, se aud într-un anumit fel, iar când se pronunţă în componenţa unor cuvinte se aud oarecum altfel. Mai mult chiar, o serie de sunete, în special dintre vocale, au o sonoritate diferită chiar în cadrul aceluiaşi cuvânt. Bunăoară, vocala e în cuvântul merge se pronunţă şi se aude în moduri diferite, iar în scris se foloseşte aceeaşi literă. De aceea este necesară sporirea ponderii exerciţiilor de analiză şi sinteză fonetică, în special a celor de studiere atentă a sunetelor. Exerciţiile de pronunţare corectă în clasa I au loc, de fapt, la toate disciplinele şcolare, în special la dezvoltarea vorbirii, precum şi, fireşte, la orele de citire şi scriere. Defectele de pronunţare a sunetelor au consecinţe nefavorabile asupra dezvoltării intelectuale a elevilor. De aceea, în clasa I, încă din primele zile de şcoală se impune depistarea cauzelor deficienţelor de vorbire, prin observarea zilnică a copiilor, prin antrenarea lor în exersarea actului vorbirii şi prin organizarea unor exerciţii sistematice de corectare a pronunţării. Articularea clară şi precisă a cuvintelor, rostirea corectă a sunetelor sunt asigurate în mare măsură de felul în care este efectuată respiraţia în timpul vorbirii, de modul în care se fac mişcările articulatorii, precum şi de calitatea auzului fone-matic. De aceea exerciţiile de vorbire trebuie să urmărească deopotrivă realizarea acestor sarcini. Numeroşi copii de 6 ani schimbă ritmul respiraţiei, care devine neuniformă în timpul vorbirii. Neregularităţile ritmului respirator se accentuează în timpul vorbirii, de obicei accelerându-se, de aceea unii copii forţează actul respiraţiei, favorizând contracţii ale muşchilor gâtului, ceea ce împiedică emisia vocală normală şi favorizează apariţia prematură a oboselii. La alţi copii, mişcările respiratorii sunt superficiale, cu o frecvenţă accelerată, ei inspirând aproape după fiecare cuvânt din cuprinsul unei propoziţii, uneori chiar la mijlocul cuvântului. Există copii care, grăbiţi când vorbesc, încearcă să emită sunete, chiar să articuleze cuvinte în cursul inspiraţiei, nu al expiraţiei, cum e normal. Aceste neregularităţi în respiraţia elevilor mici, departe de a constitui defecte fiziologice, duc la apariţia tulburărilor de exprimare. Prevenirea unor asemenea tulburări se asigură prin exerciţii care-i familiarizează pe copii cu un ritm normal de respiraţie, cu folosirea corectă a pauzelor în timpul vorbirii. Asemenea exerciţii de respiraţie pot fi de tipul celor de gimnastică, copiii fiind puşi să efectueze inspiraţii adânci, urmate de expiraţii puternice şi prelungite, având ca scop şi fortificarea muşchilor abdominali, ai toracelui şi ai gâtului. Jocurile de mişcare sunt, de asemenea, un bun mijloc de exersare corectă a actului respirator. Umflatul baloanelor, suflatul pe suprafaţa unei oglinzi până se abureşte, umflarea puternică a obrajilor şi dezumflarea lor treptată, jocurile de emitere a unor onomatopee însoţite de mişcări (care imită foşnetul frunzelor, zumzetul albinelor, şuieratul vântului ş.a.) sunt ocazii prielnice de a obişnui copiii cu o respiraţie corectă care, în cele din urmă, favorizează o pronunţie corectă. Exerciţii speciale de mişcări ritmice, cu rolul unei gimnastici pentru organele vocale, sunt necesare şi pentru acei copii care vorbesc cu capul aplecat în faţă, cu gura insuficient deschisă, cu buzele imobile sau cu vălul palatin prea coborât şi limba plasată într-o poziţie mai anterioară decât este necesar. O deosebită eficienţă o au exerciţiile de gimnastică facială, cum sunt : închiderea şi deschiderea alternativă a gurii, umflarea şi sugerea simultană a ambilor obraji, imitarea surâsului, cu scopul de a obţine deschiderea transversală a gurii, vibrarea puternică a buzelor imitând sforăitul cailor, precum şi exerciţii de gimnastică a limbii, în scopul însuşirii corecte a mişcărilor de articulaţie ne verbală, care, treptat, se pot asocia cu exerciţii de emitere a unor sunete mai dificile. Bunăoară, consoanele s-z se obţin prin pronunţarea ritmică a unor serii de silabe directe şi indirecte (sa, se, si, so, su ; as, is, es, os etc). Prin diverse exerciţii, chiar sub formă de jocuri, copiii pot fi puşi în situaţia de a pronunţa numele unor diferite obiecte, fiinţe sau acţiuni ale căror denumiri se deosebesc printr-un singur sunet (pere-mere-bere ; barză-varză ; ramă-lamă-mamă ; lac-mac etc). La acestea se pot adăuga şi cunoscutele „frământări de limbă". Destul de frecvent unii copii comit greşeli în vorbire şi datorită grabei de a formula răspunsurile la întrebările puse. Uneori această grabă poate constitui cauza unei false bâlbâieli, chiar la copiii fără defecte de vorbire. Solicitaţi să răspundă repede, negăsindu-şi cuvintele, copiii le pronunţă incorect, se bâlbâie. Asemenea tendinţe pot fi anihilate prin punerea lor în situaţia de a vorbi într-un ritm normal, care să le permită să pronunţe complet şi clar cuvintele, spre a fi înţeleşi. Pronunţarea corectă a sunetelor se poate obţine atunci când copiilor li se oferă modele ireproşabile de pronunţare, însoţite de explicaţii verbale asupra modului în care se folosesc organele vorbirii, a felului în care se emite fiecare sunet. Prin mişcări de articulare lente şi precis conturate, copiii vor reuşi, pe baza imitaţiei şi a explicaţiilor verbale, să-şi însuşească o pronunţie corectă. Formarea câmpului de citire. în articularea cuvintelor este necesar să se ţină seama de modul lor de formare. Un cuvânt este alcătuit din silabe, care sunt grupuri de sunete pronunţate cu o singură deschidere a gurii, cu un singur efort respirator. Rostirea articulată trebuie să se facă deci luându-se în seamă silabele, prelungind fiecare sunet, în special vocalele. Acest lucru este cu atât mai important în timpul scrisului, deoarece, obişnuind copiii să însoţească activitatea de scriere cu pronunţarea cuvintelor pe silabe şi nu pe sunete, ei vor realiza actul cititului având ca unitate de bază tot silaba, ceea ce va permite trecerea mai uşoară a pragului de la silabă la cuvinte, ca şi despărţirea corectă a cuvintelor în silabe, la sfârşitul rândului. Formarea câmpului de citire de o silabă reprezintă atât un scop cât şi un mijloc eficient în învăţarea cititului de către elevi. De aceea, este necesar ca toate formele de activitate utilizate în clasa I să ducă la realizarea acestui obiectiv. In acest scop, alfabetul mobil va fi utilizat în aşa fel încât să contribuie la formarea câmpului de citire de cel puţin o silabă. Presupunând că orice cuvânt sau propoziţie compuse din alfabetul mobil vor fi urmate imediat de citirea lor şi că elevii vor citi întocmai cum au compus, se cere ca unitatea de compunere a cuvintelor cu ajutorul alfabetului mobil s-o constituie silaba. Elevii vor citi astfel tot pe silabe ; vor exersa, prin urmare, exprimarea articulată a silabelor, cu trecerea spre realizarea sintezei cuvântului. Chiar, dacă alfabetarele de care dispun elevii nu conţin toate silabele necesare în alcătuirea unor cuvinte, se impune în primul rând formarea silabei respective, din litere izolate, astfel ca, în cele din urmă, unitatea de bază pentru compunerea cuvintelor respective să fie silaba. Acelaşi lucru trebuie avut în vedere şi cu alte prilejuri. Bunăoară, în jocurile de transformare a unor cuvinte, unitatea respectivă de transformare va fi tot silaba (de exemplu, în cazul transformării cuvântului, ma-ma în ra-ma se înlocuieşte silaba ma cu silaba ra, nu litera m cu litera r). În familiarizarea elevilor cu tehnica cititului şi a scrisului, reuşita depinde într-o măsură considerabilă de înarmarea lor cu capacitatea de a se autocontrola, iar cel mai eficient instrument de autocontrol îl constituie articularea corectă a sunetelor, a cuvintelor. Exerciţiul: rolul, locul şi specificul lui în învăţarea cititului în clasa I Însuşirea tehnicii cititului până la nivel de deprindere se realizează prin exerciţii. Conştientizarea actului cititului şi exersarea sa sistematică reprezintă condiţii hotărâtoare în formarea deprinderii cititului. Exersarea cititului de către copiii de şase ani, în general de către începători, este o activitate complexă, presupunând înţelegerea corectă a sensului pe care îl are însuşi exerciţiul. Exersând actul cititului, elevul de clasa I desfăşoară o activitate mult mai complexă decât un cititor cu experienţă, care dispune de deprinderea de a citi şi care efectuează acest act în mod aproape automat, gândirea fiindu-i concentrată asupra mesajului textului respectiv. Cititorului cu experienţă îi este suficient să recurgă doar la analizatorul vizual, fără a mai rosti, eventual cu voce tare, ceea ce citeşte, şi astfel să perceapă şi pe cale auditivă conţinutul sonor al cuvintelor sau propoziţiilor citite. Din această cauză el are posibilitatea să realizeze cititul într-un ritm mai rapid decât vorbirea curentă. Exersarea actului cititului de către începători, mai ales când aceştia sunt copii de 6- 7 ani, nu se poate realiza recurgându-se doar la simpla percepere vizuală a textului tipărit sau scris. Copilul de 6 ani nu are format câmpul de citire de un cuvânt, nici măcar de o silabă. Acest câmp se reduce la o singură literă, iar asocierea literei cu sunetul respectiv se realizează lent, fără siguranţă, uneori chiar prin tatonări, ceea ce creează dificultăţi în înţelegerea sensului cuvântului citit. Din această cauză şcolarul din clasa I simte nevoia să revină de câteva ori asupra cuvântului pe care, după serioase eforturi, a reuşit să-1 „descifreze", eventual prin a-1 silabisi. Pe de altă parte, exersarea cititului de către începători implică şi rostirea celor citite, pentru a le percepe şi pe cale auditivă. Aceasta constituie o particularitate psihologică esenţială a începătorilor, care impune, în consecinţă, măsuri corespunzătoare de ordin didactic. Un exerciţiu corect şi complet al actului cititului implică, prin urmare, solicitarea obligatorie a celor trei analizatori angajaţi în efectuarea acestui act: vizual, verbo-motor şi auditiv. Cum este şi firesc, la analizatorul vizual nu se va putea renunţa niciodată. El rămâne să fie angajat şi după dobândirea deprinderii respective. Pe măsură ce se acumulează însă experienţă prin exersarea corectă şi completă a cititului, elevul va putea renunţa, treptat, la ceilalţi doi analizatori. Mai întâi, evident, va renunţa la cel auditiv. Astfel, dacă la început simte nevoia să „se audă" când citeşte, cu timpul se va limita la cititul în şoaptă, apoi numai la ceilalţi doi analizatori şi, în mod treptat, la unul singur. Şcolarii mici au deseori tendinţa de a exersa actul cititului incomplet. în mod frecvent ei renunţă foarte repede tocmai la analizatorul fundamental, la cel vizual, şi „exersează" actul cititului pe bază de memorie, limitându-se doar la rostirea cuvintelor şi, o dată cu aceasta, la perceperea lor auditivă. Explicaţia acestei tendinţe trebuie căutată în faptul că din moment ce textul respectiv din abecedar a fost parcurs o dată sau de două ori, iar ei au reuşit să-1 reţină, le-a fost satisfăcută curiozitatea. Când acest lucru s-a realizat în condiţiile în care elevii au parcurs, prin efort propriu, o dată sau de două ori, textul respectiv pe care l-au şi „descifrat", ei au realizat totuşi un exerciţiu corect, dar insuficient ca pondere. Se întâmplă însă foarte frecvent ca nici prima citire să nu fi fost efectuată prin efortul personal al elevilor, iar ei să ajungă la memorarea, uneori inexactă, a textului respectiv pe alte căi, prin citirea învăţătorului sau a altor elevi. în acest caz, actul cititului a fost lipsit tocmai de perceperea vizuală, fără de care nu poate fi conceput un exerciţiu real de citire. în astfel de cazuri, chiar clacă elevii au participat, în aparenţă, efectiv la lecţie, reuşind, bunăoară, să „comenteze" un text, să explice nişte termeni noi şi să alcătuiască propoziţii cu aceştia, din punctul de vedere al angajării lor la exersarea corectă a actului cititului randamentul este nesatisfăcător. Numeroase cazuri de rămânere în urmă în învăţarea tehnicii cititului în clasa I se datoresc tocmai faptului că exerciţiile de citire nu sunt efectuate corect. Dimpotrivă, exersarea completă a componentelor citirii, cu o pondere adecvată ca durată la fiecare lecţie, constituie o modalitate de lucru care asigură accelerarea ritmului de însuşire a tehnicii cititului de către elevi. Asigurarea succesului în învăţarea corectă a mecanismului cititului în clasa I mai este asigurată de gradul de independenţă a elevilor în efectuarea exerciţiilor. Orice cunoştinţă devine durabilă atunci când este rodul propriului efort intelectual. Acest lucru este pe deplin valabil şi în cazul învăţării tehnicii cititului. Expresia cea mai evidentă a unei asemenea orientări o constituie punerea elevilor în situaţia de a realiza ei înşişi prima citire a coloanelor de cuvinte şi a textului din abecedar, de a descifra" prin efort propriu semnificaţia cuvintelor şi a propoziţiilor respective. Citirea independentă, la „prima vedere" a unui text din abecedar este condiţionată de măsura în care elevii dispun de unele instrumente simple de autocontrol, precum şi de nivelul în care s-a realizat pregătirea lor prealabilă pentru această primă citire. O asemenea pregătire constă în primul rând din exerciţii susţinute de analiză şi sinteză fonetică. Ele se fac pentru a-i înarma pe elevi cu capacitatea de a se autocontrola şi devin instrumente de lucru atunci când elevii şi-au însuşit tehnica efectuării lor. Exerciţiile de analiză şi sinteză fonetică, premergătoare primei citiri sunt eficiente atunci când în cadrul lor se operează chiar cu cuvinte sau scurte propoziţii pe care elevii le vor descoperi şi în text. Vor fi analizate, mai ales, unele cuvinte noi pentru copii, cuvinte de dimensiuni mai mari, alcătuite din mai multe silabe ; se va face analiza şi sinteza lor, se vor compune alte cuvinte sau scurte propoziţii pornind de la ele. Citirea independentă, la prima vedere, a unei pagini noi din abecedar presupune o pregătire prealabilă complexă, care- în esenţă- îi familiarizează pe elevi atât cu sunetul nou învăţat, cât şi cu structura fonetică a unor cuvinte. Toate acestea se vor face pe fondul unei susţinute activităţi de dezvoltare a vorbirii, un rol important avându-1 ilustraţiile din abecedar, precum şi alte materiale intuitive, care vor constitui o sursă de „inspiraţie" pentru exerciţiile respective. După o asemenea pregătire elevii pot fi solicitaţi să efectueze în mod independent prima citire, atât a coloanelor de cuvinte, cât şi a textului respectiv, rezervându-li-se în acest scop timpul necesar. Exersarea independentă a cititului se face, aşa cum o cer particularităţile psihologice ale începătorilor, prin transpunerea datelor vizuale în date auditive, pe baza citirii, dacă nu cu voce tare, măcar în şoaptă. Numai explorarea vizuală a cuvântului citit nu poate asigura înţelegerea sensului acestuia şi de aceea copiii simt nevoia să citească astfel ca să se poată şi auzi. Un asemenea mod de lucru permite şi individualizarea activităţii de citire; fiecare elev citeşte în ritmul său propriu. în acelaşi timp, în funcţie de posibilităţile reale ale fiecărui elev se poate asigura ajutorul concret care trebuie acordat elevilor cu un ritm mai lent de citire sau celor care manifestă greutăţi în această activitate. După citirea independentă se face controlul prin cititul cu voce tare. Această operaţie trebuie făcută în aşa fel încât să se asigure exersarea corectă a actului cititului de către toţi elevii clasei. În cadrul claselor care au o oarecare omogenitate există posibilitatea de a determina pe toţi elevii să exerseze cititul simultan cu cel care este controlat prin cititul cu voce tare. Când ritmurile de citire sunt însă diverse, „urmărirea" obligatorie, pe text, a elevului care citeşte cu voce tare poate deveni fictivă, simulată, şi ea nu asigură o exersare corectă, dacă nu se iau măsuri în acest sens. Sarcina principală în această etapă este aceea de a determina fiecare elev să exerseze corect şi complet cititul, fie în acelaşi ritm, fie în ritmuri diferite. Este de preferat individualizarea activităţii decât încadrarea ei în tipare prestabilite, obligatorii pentru toţi elevii clasei. Condiţia esenţială este ca toţi elevii să depună un efort propriu în procesul învăţării. Cititul cu voce tare reprezintă o activitate necesară în însuşirea acestei deprinderi, dar el este numai un mijloc, o etapă înspre învăţarea citirii în gând, care este lectura cu cel mai mare randament, cea mai frecvent folosită atât în activitatea şcolară, cât şi după terminarea şcolii. Cititul în gând constituie o necesitate de fiecare moment: de aceea exersarea lui, pe măsură ce elevii au realizat în prealabil o citire corectă cu voce tare, apare ca o necesitate de prim ordin. Subliniind ideea că cititul se învaţă prin efortul personal al fiecărui elev şi că primele încercări de descifrare a unui text din abecedar este bine să fie realizate de către elevi, nu trebuie neglijată câtuşi de puţin citirea-model a învăţătorului, care va oferi elevilor un model de lectură. Acest lucru se va face după ce elevii înşişi au realizat primul contact cu textul respectiv şi după controlul de rigoare al felului în care au citit elevii. Procesul însuşirii tehnicii cititului nu se încheie o dată cu învăţarea alfabetului sau cu parcurgerea întregului abecedar. De aceea, este firesc ca şi în clasa a II-a, uneori, în cazuri mai dificile, chiar şi în clasa a IlI-a, să fie utilizate unele instrumente metodice specifice învăţării cititului în clasa I, ponderea acestora fiind însă mult mai mică. Dar din moment ce elevii şi-au însuşit în linii mari tehnica cititului, accentul se va deplasa, cum vom vedea în lecţiile următoare, spre învăţarea instrumentelor muncii cu cartea, a modului de a se orienta într-un text citit, de a recepta mesajul acestuia. Particularităţi ale învăţării scrisului în clasa I Învăţarea scrisului se realizează în strânsă legătură cu învăţarea cititului. Faţă de citit, scrisul este o activitate mai complexă, mai dificilă pentru micii şcolari, deoarece include, pe lângă activitatea intelectuală specifică cititului, şi un efort fizic, de reproducere a semnelor grafice ale limbii vorbite. O serie de operaţii, cum sunt analiza şi sinteza fonetică, precum şi exprimarea articulată a cuvintelor ş.a. sunt comune, atât în activitatea de realizare a cititului, cât şi în aceea a scrisului. De aceea, scrisul poate fi învăţat concomitent cu cititul şi, în general, în acelaşi ritm. Sunt necesare însă unele măsuri de ordin metodic, nu numai o dată cu învăţarea sistematică a scrierii în clasa I, ci, în cazul copiilor care frecventează grădiniţa, chiar în instituţiile preşcolare. în acest sens trebuie asigurată continuitatea între ceea ce se realizează la grădiniţă şi apoi în clasa I. În grădiniţă au loc forme de activitate specifice, cu rolul de a pregăti elevii pentru scriere. Astfel, copiii preşcolari folosesc instrumente de scris încă din grupa mica, cu care trasează numeroase contururi. Unele din aceste contururi sunt asemănătoare sau chiar identice cu elementele grafice ale literelor. Astfel, realizarea lor reprezintă o bună pregătire a copiilor pentru scrisul propriu-zis, pe care-l vor învăţa în clasa I. Intrând în clasa I, micii şcolari sunt angajaţi la forme de activităţi specifice în vederea pregătirii lor pentru scriere. Conţinutul activităţilor în perioada pre-abecedară este determinat de cerinţele cărora trebuie să le facă faţă elevii înainte de începerea învăţării scrisului propriu-zis. De aceea, în această perioadă pregătitoare, exerciţiile pe care le efectuează copiii urmăresc destinderea musculară, supleţea braţelor, a pumnului, a articulaţiei mâinii şi a degetelor, exerciţii pentru orientarea în spaţiul grafic şi pentru perceperea cu precizie, pentru însuşirea reprezentărilor de formă şi mişcare şi, în cele din urmă, de scriere a elementelor grafice ale literelor. Componentele deprinderii scrisului. Scrisul, ca mişcare grafică voluntară intenţionată, este la bază o „acţiune conştientă", iar transformarea ei în acţiune automatizată se realizează prin exerciţii. înţelegerea procesului de învăţare a deprinderii scrisului este asigurată de cunoaşterea componentelor de bază ale deprinderii scrisului. Acestea sunt: mânuirea corectă a instrumentului de scris, poziţia corectă a caietului şi coordonarea corectă a mişcărilor manii în vederea însuşirii gestului grafic. Scrisul mai presupune, de asemenea, reprezentarea corectă a formei literelor asociată cu sunetele respective, precum şi a elementelor grafice de legătură a acestora în cuvinte. Realizarea acestor sarcini mai impune respectarea unor cerinţe ca : înclinarea constantă a literelor, uniformitatea lor ca volum, distanta şi poziţia lor uniformă. Particularităţile psihologice ale învăţării scrisului la începători. Ca orice deprindere, scrisul se învaţă prin exerciţii. în exersarea corectă a componentelor deprinderii scrisului se vor lua în considerare particularităţile psihologice ale începătorilor în această activitate. Pentru persoanele care au formată această deprindere toate acţiunile care duc la realizarea scrisului se derulează automat, cursivitatea şi viteza în scris fiind semne exterioare ale acestui fapt. Silabe şi chiar cuvinte întregi sunt scrise fără a ridica instrumentul de scris de pe hârtie. Concentrarea atenţiei, a gândirii asupra conţinutului de idei nu este, pentru cel care are deprinderea scrisului, o piedică în calea realizării unui scris corect, citeţ, chiar dacă el nu este preocupat de aspectul scrisului, de elementele componente ale acestei deprinderi, de ordinea în care le realizează. Deprinderea pe care o stăpâneşte îi oferă posibilitatea să aplice regulile tehnice şi grafice1 ale scrisului, fără a se gândi la ele şi fără a-şi fixa sarcini speciale cu privire la respectarea lor în realizarea fiecărui element grafic, a fiecărei litere sau element de legătură a literelor în cuvinte. Ca rezultat al automatizării, scrisul are un caracter constant; forma literelor şi combinaţiile lor în diverse cuvinte se menţin constante, astfel că particularităţile scrisului servesc drept temei pentru stabilirea autenticităţii documentelor. Pentru începători, realizarea scrisului propriu-zis presupune un mare efort intelectual şi fizic. Şcolarii mici sunt nevoiţi să-şi concentreze atenţia mai întâi asupra asocierii fiecărui sunet cu litera corespunzătoare, să stabilească exact structura fonetică a cuvintelor, să realizeze fiecare element grafic, să-şi coordoneze mişcările mâinii în timp ce scriu, pentru a da o formă corectă literelor. Observând şcolarii mici în timpul scrisului, se constată că mişcările diferitelor părţi ale mâinii- degete, palmă, braţ, antebraţ- nu sunt bine coordonate. Ei schimbă des poziţia trupului, a capului, a braţelor, iar muşchii sunt excesiv de încordaţi, mai mult decât este necesar, de aceea obosesc foarte repede. La toate acestea se adaugă faptul că, în timpul exersării, copiii execută o serie de mişcări de prisos. Astfel, ei se „ajută" cu capul, cu limba, chiar cu picioarele. Toate aceste mişcări în plus, inutile, măresc consumul de energie şi fac să apară prematur oboseala. Regulile generale de care se ţine seama în activitatea de scriere, cele cu privire la poziţia corectă a corpului, a mâinilor, a caietului, la modul de a ţine stiloul etc. se numesc reguli tehnice, iar cele cu privire la modul de reprezentare a fiecărui element grafic, a fiecărei litere, reguli grafice. Ca o consecinţă a tuturor acestor particularităţi, ritmul de scriere este extrem de lent, iar scrisul nu are un caracter constant. Chiar în condiţiile unui asemenea efort şi al preocupării evidente de a respecta regulile de scris, elevii le încalcă foarte frecvent; aceeaşi literă şi chiar acelaşi element grafic sunt executate deseori diferit. Trecerea de la procesul acesta lent şi nesigur, care angajează un mare efort din partea şcolarilor, la formarea deprinderii scrisului reprezintă o sarcină de seamă nu numai a clasei I, ci a întregului ciclu primar. Avem în vedere faptul că până să ajungă la a realiza scrisul la nivel de deprindere, până la automatizare, elevii au de parcurs un drum care începe în clasa I, etapele celelalte întinzându-se şi în clasele următoare. Etapele învăţării scrisului. O primă etapă, numită a elementelor, este tipică perioadei abecedarului, deci clasei I. Aşa cum arată şi denumirea ei, în această etapă, atenţia elevului este îndreptată în special asupra realizării corecte a elementelor grafice ale literelor şi a respectării regulilor tehnice în timpul scrisului. Cu toate că, şi în această etapă, elevii realizează atât litere cât şi combinaţii de litere în diferite cuvinte, prioritară rămâne preocuparea lor pentru scrierea corectă a elementelor grafice. După ce, pe baza exerciţiilor, şcolarii şi-au format un gest grafic care să le asigure realizarea cu relativă uşurinţă a contururilor elementelor grafice, accentul trece pe executarea corectă a literelor. De aici şi denumirea celei de-a doua etape, a literelor. Acum, grija pentru aplicarea regulilor de scriere a elementelor grafice ale literelor trece pe planul al doilea, deoarece începe automatizarea procesului de aplicare a regulilor, elevii manifestând o oarecare siguranţă, în scris, care le per-mite să-şi deplaseze efortul spre realizarea integrală a literelor. În etapa următoare, atenţia este îndreptată asupra îmbinării literelor în cuvinte, precum şi asupra elementelor grafice de legătură a literelor. De aceea, etapa aceasta este denumită a scrisului legat. Acum, pe baza unei oarecare automatizări a scrierii literelor, elevii sunt orientaţi în direcţia aşezării corecte a literelor în rând, a respectării unor dimensiuni, înclinări şi distanţe uniforme. Scrisul corect, sub aspectul său grafic, este realizat concomitent cu preocuparea pentru corectitudinea iui şi din punct de vedere ortografic, precum şi pentru înţelegerea sensului cuvintelor. Problemele legate de structura fonetică a cuvintelor, pe baza pronunţiei corecte, precum şi cele privind sensul lor sunt rezolvate, de obicei, înainte de începerea scrisului, astfel că aproape întregul efort al elevilor este îndreptat spre realizarea scrisului propriu-zis. Totuşi, cele două aspecte ale scrisului (cel exterior - grafic-şi cel ortografic) nu pot fi privite şi realizate în mod izolat; realizarea lor se face într-o strânsă unitate şi printr-o influenţare reciprocă. Ultimul stadiu în învăţarea scrisului îl constituie etapa scrisului rapid. Este o etapă superioară, pregătită de cele anterioare. Nivelul la care a ajuns elevul în activitatea de scriere îl face capabil să-şi poată deplasa atenţia şi, în general, efortul de gândire asupra sensului cuvintelor, al propoziţiilor şi al textelor respective. în această perioadă, problemele de natură tehnică, cele care se referă la aplicarea regulilor tehnice şi grafice ale scrisului sunt rezolvate fără efort prea mare, datorită automatizării acţiunilor respective. Pe prim plan se situează problemele legate de exprimarea corectă a unor idei, de respectarea cerinţelor logice şi stilistice în formularea acestor idei, de înţelegerea semnificaţiei fiecărui cuvânt. Un asemenea nivel în efectuarea scrisului presupune, în prealabil, o muncă intensă ele cunoaştere şi aplicare corectă şi sistematică a regulilor grafice şi tehnice de scriere, ceea ce constituie un proces îndelungat, desfăşurat cel puţin pe parcursul primelor trei clase. Forţarea deplasării atenţiei, a efortului intelectual spre aspectele de conţinut ale scrisului, înainte ca elevii să dispună de un oarecare nivel de automatizare în aplicarea regulilor de scriere duce inevitabil la deformarea scrisului. Etapele învăţării scrisului, aşa cum au fost prezentate mai sus, pot corespunde, fiecare, unei clase. Etapa elementelor şi cea a literelor sunt caracteristice claselor I şi a II-a; etapa scrisului legat aparţine clasei a IlI-a, iar cea a scrisului rapid începe în clasa a IV-a, continuând şi în clasele ciclului gimnazial. Repartizarea de mai sus este convenţională. în fiecare etapă sunt anticipate elemente ale etapei care urmează, în timp ce, pe de altă parte, se mai menţin elemente specifice etapei precedente. Caracterul convenţional al acestei identităţi decurge şi din diferenţierile ce apar în evoluţia elevilor ; unii evoluează într-un ritm mai rapid, alţii în ritm mai lent. Oricum însă, procesul complex al învăţării scrisului implică parcurgerea acestor etape, chiar dacă ritmul în care se ajunge în cele din urmă la realizarea scrisului rapid este diferit de la elev la elev. Această diferenţiere a ritmului nu este totuşi atât de mare încât să nu poată fi luate măsuri corespunzătoare, la nivelul fiecărei clase, în funcţie de etapa în care se află elevii în învăţarea scrisului, pentru asigurarea succesului tuturor elev Prevenirea greşelilor de scriere la elevii din clasa I Învăţarea corectă a scrisului este asigurată în mare măsură de calitatea exerciţiilor efectuate de fiecare elev în parte. Exersarea corectă, în mod independent a componentelor deprinderii scrisului este o condiţie esenţială a reuşitei în această activitate. Succesul în exersarea corectă a scrisului depinde, ca şi în învăţarea cititului, de capacitatea de muncă independentă a elevilor, iar aceasta se desfăşoară cu bune rezultate atunci când se asigură conştientizarea întregului complex de mişcări, care, prin exerciţii, duc la formarea deprinderii scrisului. Acest lucru poate fi asigurat prin formarea la elevi a capacităţii de a se autocontrola, de a-şi autoregla activitatea de scriere, în scopul prevenirii greşelilor. Cu alte cuvinte, copiii trebuie înarmaţi cu acele „instrumente" de lucru care să le permită să se autocontroleze în timpul exersării actului scrisului. Stabilirea şi aplicarea riguroasă a regulilor tehnice şi, mai ales, a celor grafice de scriere a fiecărui element grafic, a fiecărei litere şi a elementelor de legătură a acestora în cuvinte reprezintă principalul mijloc de conştientizare a învăţării scrisului Cunoaşterea acestor reguli înainte de exersarea scrisului stă la baza formării şi dezvoltării la elevi a capacităţii de a se autocontrola, de a-şi autoregla activitatea de scriere. în ultimă instanţă, aceste reguli învăţate corect sunt instrumente pe care le folosesc elevii în vederea prevenirii greşelilor de scriere. Familiarizarea prealabilă a elevilor cu acţiunea pe care urmează s-o efectueze se face prin prezentarea unor modele exterioare ale noilor elemente grafice sau litere. Acestea sunt înfăţişate (şi integral, şi descompuse), fie pe tablă, fie pe o planşă ilustrată, care sugerează copiilor noul sunet şi litera corespunzătoare, sau prin prezentarea unor modele simple, decupate din material plastic sau executate din sârmă ş.a. Uneori sunt prezentate toate aceste modele, cărora li se adaugă şi cele realizate de învăţător în caietele elevilor şi de noul tip de caiet care conţine modelul tipărit. Aceste modele, deşi valoroase, nu pot constitui decât în mică măsură instrumente de autocontrol. E destul să ne gândim la faptul că ele acţionează numai atunci când se află nemijlocit în faţa elevilor. Pe de altă parte, modelul exterior nu oferă prin el însuşi toate elementele teoretice de care au nevoie elevii pentru a-1 reproduce corect. El nu sugerează, bunăoară, sensul mişcării, al direcţiei în care se realizează fiecare contur, precum şi ordinea în care se fac diferitele elemente grafice. De asemenea, numai acest model îndeamnă la o simplă reproducere, care poate deveni mecanică, fără a angaja şi o activitate intelectuală. O asemenea reproducere nu poate asigura o învăţare trainică. Drept consecinţă, când elevul nu va mai avea modelul în faţă, va întâmpina mari greutăţi în realizarea lui. Ca orice deprindere, scrisul reprezintă un anumit mod de aplicare în practică a unor cunoştinţe, mai exact spus a unor reguli tehnice şi grafice. Sursele de cunoştinţe care urmează să fie aplicate în practica scrisului sunt oferite de modelele semnelor grafice respective, însoţite de explicaţiile învăţătorului. Pentru a înţelege cât mai clar modelul, elevul trebuie să urmărească demonstraţia învăţătorului, însoţită de explicaţiile corespunzătoare, care constituie, de fapt, principala sursă de cunoştinţe cu privire la realizarea modelului respectiv. Astfel, în cele din urmă, învăţarea scrierii unei litere noi se realizează prin transpunerea în acţiune a cunoştinţelor primite, a regulilor respective de scriere. Aceste cunoştinţe, sugerate de modelul exterior al literei, devin în cele din urmă un mijloc de autocontrol. Pe baza lor, modelul exterior duce la formarea unui model mintal care este mult mai durabil şi care poate servi la prevenirea greşelilor ; în lipsa modelului exterior elevii vor apela la acest model interior. Crearea modelului mintal se poate face prin stabilirea riguroasă a regulilor grafice de scriere, prin comunicarea şi reproducerea lor verbală, în ultimă instanţă prin studierea temeinică a noii litere. Studierea modelului noii litere implică precizarea punctului de unde se începe, a sensului urmat în redarea conturului ei, a felului în care se realizează elementele cele mai dificile şi a punctului unde se termină scrierea literei. Această intuire trebuie să fie verbalizată, urmărindu-se continuitatea în scrierea literei. Unele litere se realizează dintr-o singură mişcare, fără ridicarea tocului, altele din mai multe mişcări, în acest din urmă caz fiind necesară stabilirea, în prealabil, a locului unde se întrerupe mişcarea continuă pentru a se realiza semnele diacritice. Studierea noii litere este, prin urmare, o condiţie esenţială în pregătirea prealabilă a elevilor pentru scris. în nici un caz nu poate fi lăsată la voia întâmplării, pe seama elevilor, stabilirea regulilor grafice care sunt extrem de variate de la literă la literă. Elevii trebuie să-şi dea seama că exersarea scrisului nu este o simplă reproducere a modelului pe care-1 au în faţă, ci o activitate de aplicare a unor reguli de scriere. Aceasta înseamnă că eventualele greşeli se datoresc nerespectării regulilor respective, iar îndreptarea greşelilor se face prin reactualizarea regulilor în mintea copiilor. Dar acest lucru presupune cunoaşterea şi verbalizarea în prealabil a regulilor grafice de către elevi. învăţătorul trebuie să se convingă că elevii au înţeles regulile grafice, să le solicite să le reproducă verbal, înainte ca ei să realizeze prima încercare de scriere. Elevii vor realiza primul exemplar cu noul model numai după ce învăţătorul s-a convins că ei ştiu să verbalizeze regulile grafice de scriere. Practica şcolară demonstrează că, pentru coordonarea mişcărilor mâinii în vederea realizării unui contur grafic, sunt utile exerciţiile de realizare a acestui contur mai întâi cu degetul în aer, cu ochii deschişi şi închişi, pe bancă, apoi cu ajutorul instrumentului de scris pe hârtie ne liniată, la dimensiuni diferite, mai mari decât spaţiile caietelor. Prima încercare a realizării modelului nu înseamnă neapărat o reuşită deplină pentru toţi elevii. De aceea e bine ca după realizarea a două-trei exemplare cu noua literă să se efectueze un prim control, pentru a se vedea în ce măsură elevii au reuşit să aplice corect regulile grafice de scriere a noii litere. Dacă un număr mai mare de elevi au comis abateri de la aceste norme, sunt necesare explicaţii suplimentare pentru reactualizarea lor, însoţite de demonstraţiile corespunzătoare ale învăţătorului şi ale unor elevi. După această primă verificare, elevii vor fi solicitaţi sa mai execute încă de două-trei ori noua literă, efectuându-se un nou control. Numai după ce există certitudinea că începutul e bun se poate continua exersarea executării literei, eventual pe un rând sau două. Fiecare încercare noua de a realiza un model al literei este bine să se facă pe fondul unei activităţi intelectuale, atât pe baza modelului exterior, cât mai ales pe baza celui interior, care constituie principalul instrument de autocontrol cu adevărat durabil, şi nu prin simpla repetare a unor mişcări. Coordonarea mişcărilor mâinii pentru scrierea unei litere se face prin intermediul modelului interior. Posibilitatea de prevenire a greşelilor de scriere este determinată, în mare măsură, şi de rapiditatea cu care copiii sesizează propriile greşeli. Cu cât acest lucru se realizează mai repede, cu atât sporeşte posibilitatea de corectare timpurie a greşelilor. Elevii mici observă cu destulă greutate propriile lor greşeli. Uneori nici nu le sesizează sau, chiar dacă fac acest lucru, nu pot stabili în ce constau ele, decât, eventual, cu ajutorul întrebărilor puse de învăţător. Treptat, pe baza experienţei acumulate, copiii reuşesc să descopere singuri greşelile, ajungând să facă acest lucru imediat sau chiar în momentul comiterii lor. Fără îndoială că grăbii ea ritmului de sesizare a greşelilor constituie o premisă importantă şi o condiţie esenţială a îndreptării lor. De aceea, în orice activitate de scriere este necesar să se urmărească formarea şi dezvoltarea la copii a capacităţii de a se autocontrola, de a sesiza cu uşurinţă şi cât mai repede greşelile. în realizarea unui scris corect trebuie să se ţină seama şi de concordanţa dintre ritmul scrisului şi posibilitatea de sesizare a greşelilor de către fiecare elev. Fără a sacrifica precizia formei şi regularitatea scrisului în favoarea vitezei, nu se poate renunţa nici la ideea că ritmul de învăţare a scrisului poate şi trebuie să fie mai accelerat. Tocmai de aceea formarea şi dezvoltarea la elevi a capacităţii de a se autocontrola, de a-şi autoregla propria lor activitate de scriere reprezintă o condiţie importantă în învăţarea corectă şi rapidă a scrisului. Legătura dintre citire şi scriere; felurile exerciţiior de scriere O trăsătură specifică a metodei fonetice, analitico-sintetice, o constituie corelaţia dintre citire şi scriere, faptul că în învăţarea acestor deprinderi există o influenţare reciprocă. în perioada în care se parcurge abecedarul, elevii desfăşoară numeroase activităţi care reflectă şi consolidează această legătură şi influenţare reciprocă. Astfel, atât citirea cât şi scrierea corectă sunt influenţate în foarte mare măsură de exerciţiile de analiză şi sinteză fonetică, de exprimarea articulată a cuvintelor, care constituie importante instrumente de autocontrol. Efectuând corect un exerciţiu de citire, elevii fac în acelaşi timp o pregătire pentru scriere. Orice text tipărit sau scris de mână, care urmează să fie transcris sau copiat, mai întâi se citeşte. Pe de altă parte, textele scrise de mână sunt şi ele citite, ceea ce constituie un bun prilej de exersare a cititului în condiţii specifice. Există, aşadar, o corelaţie strânsă între activităţile de citire şi scriere, care se influenţează reciproc. Această relaţie apare şi în procesul de formare a câmpului de citire al elevilor. Primele exerciţii de scriere a literelor de mână, a cuvintelor şi a propoziţiilor se realizează pe baza citirii prealabile, după exerciţii fonetice adecvate de analiză şi sinteză, precum şi pe baza înţelegerii sensului cuvintelor, al propoziţiilor sau al textului respectiv. în felul acesta actul scrisului este scutit de atenţia ce trebuie dată înţelegerii sensului celor scrise, acest lucru fiind cunoscut dinainte. Efortul principal al elevilor este îndreptat astfel spre realizarea grafică şi ortografică a scrisului. Primele încercări de scriere se fac de obicei după modelele de mână. Această activitate e denumită în mod curent copiere. Ulterior se trece şi Ia scrierea după modele de tipar, activitate cunoscută sub denumirea de transcriere. în cazul transcrierii, elevii au de rezolvat unele sarcini în plus faţă de scrisul după modele de mână. Ei vor trebui să realizeze mintal corespondenţa între literele de tipar şi cele „de mână", să-şi concentreze atenţia asupra elementelor grafice ale fiecărei litere, asupra elementelor de legătură a acestora în cuvinte. Toate aceste sarcini suplimentare apar în condiţiile în care elevii nu mai au în faţă modelele respective „de mână". Recunoaşterea şi reproducerea propriu-zisă a fiecărui element grafic şi realizarea legăturii acestora în cuvinte prin copiere (după un text de mână) favorizează în mod evident scrisul, deoarece elevii au modelele respective în faţă, pe care în mod obişnuit le reproduc. Există şi o oarecare influenţă negativă asupra scrisului, deoarece, preocupaţi prea mult de modelul din faţă, asupra căruia îşi vor fixa privirea foarte frecvent, elevii vor întrerupe „firul" continuu al scrisului, ba chiar vor fi tentaţi să schimbe şi sensul firesc al mişcării, al direcţiei de scris, iar unii să copieze mecanic, „desenând" literele. Copierea ca exerciţiu de scriere poate avea influenţe negative în formarea câmpului de citire al elevilor. Considerând că procesul scrierii unui text de mână implică în prealabil şi actul citirii, citirea cuvintelor se va face literizând. în procesul scrierii, în cazul de faţă, unitatea optică de citire este litera, elevul citind fiecare literă pe care o scrie şi pe care o are drept model, în textul după care copiază. Dacă urmărim elevii în timp ce copiază propoziţii scrise cu litere de mână, după ce acestea au fost citite şi analizate în prealabil, se poate constata că, în timpul scrierii, media folosirii textului pentru copiere (numărul mediu al fixărilor vizuale pe text) este mai mare chiar decât numărul literelor care compun textul respectiv. Aceasta se explică prin faptul că elevii, având modele gata realizate după care scriu, sunt tentaţi să-şi fixeze privirea asupra fiecărei litere în parte sau chiar numai asupra unor elemente grafice ale literelor. Pentru ei e mai simplu să recurgă la modelul exterior decât să facă apel la cel mintal. După cum se vede, copierea (după modele de mână) are o influenţă negativă asupra formării câmpului vizual de citire, deci asupra cititului, în general. Această activitate favorizează însă, cu unele rezerve, scrisul corect. Având modelele după care scriu în faţa lor, elevii le vor putea reproduce cu mai multă uşurinţă decât în situaţia în care scriu după text de tipar. Analizând activitatea de transcriere (de scriere după modele de tipar), vom constata că ea favorizează procesul formării câmpului de citire. Considerând că fiecare cuvânt care urmează să fie scris este în prealabil citit şi analizat din punct de vedere fonetic, elevul va însoţi activitatea de scriere cu rostirea articulată a cuvântului, concentrându-şi atenţia asupra reprezentării clare a literelor respective, precum şi asupra elementelor grafice de legătură a acestora. De data aceasta, elevul nu mai este tentat să-şi fixeze privirea pe fiecare literă a cuvântului tipărit, pe care-1 transcrie în caietul său (cu modele de mină). Numărul mediu al fixărilor pe text în acest caz este mult mai mic, uneori chiar mai mic decât numărul silabelor. Fixările pe textul după care se transcrie se fac pe silabe sau chiar pe cuvinte. Prin urmare, se poate spune că transcrierea favorizează formarea câmpului de citire de o silabă. în ceea ce priveşte însă scrisul, calitatea acestuia nu mai este, totdeauna, la nivelul celui realizat după modele de mână, prin copiere. Apare totuşi un element pozitiv şi în ceea ce priveşte scrisul, şi anume rapiditatea lui. Neavând modelele în faţă, elevii nu-şi vor mai consuma timpul cu desele întreruperi pentru urmărirea modelelor, iar scrierea se va desfăşura în ritm ceva mai accelerat. Analiza corelaţiei dintre citire şi scriere, făcută în perspectiva formării câmpului de citire de o silabă, conturează unele concluzii practice pentru activitatea la clasă. Astfel, pentru formarea câmpului de citire al elevilor în perioada în care se parcurge abecedarul este necesară acordarea unei atenţii deosebite activităţii de scriere a elevilor. După cum s-a văzut, scrisul influenţează pozitiv sau negativ formarea câmpului de citire, în funcţie de felul cum este orientat. De aceea, activitatea de scriere va trebui să fie pregătită şi îndrumată în aşa fel încât ea să contribuie şi la formarea câmpului de citire al elevilor. Pe de altă parte, trebuie urmărită şi formarea unui scris corect din punct de vedere grafic. în acest scop este recomandabil ca, în funcţie de obiectivele ce stau în faţă, în diferite perioade, elevii să fie îndrumaţi cu mult discernământ să efectueze exerciţii de scriere după cele două categorii de texte, de mână şi de tipar, adică să realizeze copieri sau transcrieri. De asemenea, sunt necesare mai multe exerciţii de citire după texte scrise de mână. Pentru aceasta, în afara textelor scrise cu litere de mână din abecedar, care sunt puţine şi de dimensiuni reduse, se poate cere elevilor să citească texte scrise de ei. Pentru a li se oferi modele corecte de citire după texte scrise de mână este necesar ca acestea să fie corectate în prealabil. Deprinderea de a citi texte scrise de mână influenţează pozitiv şi citirea textului de tipar. Un tip de exerciţiu cu un nivel de dificultate mai ridicat este scrierea după dictare. în cazul acestor exerciţii, elevii nu mai au în faţă nici un fel de model care să le influenţeze într-un fel scrisul. Condiţia principală a reuşitei în efectuarea scrisului după dictare este, în primul rând, reprezentarea corectă de către elevi a cuvintelor, propoziţiilor şi în special a structurii fonetice a fiecărui cuvânt. Acest lucru se realizează prin exerciţii speciale de analiză şi sinteză făcute înaintea începerii scrisului. Exerciţiile amintite asigură conştientizarea activităţii pe care o vor efectua elevii, constituind şi un mijloc de autocontrol. Ele permit ca, împreună cu rostirea articulată a cuvintelor, care se face concomitent cu scrisul, activitatea respectivă să devină o autocorectare. Elevii îşi vor „dicta" singuri cuvintele pe care le scriu, pronunţându-le răspicat, pe silabe, prelungind fiecare sunet. Primele exerciţii de dictare pot începe cu scrierea literelor învăţate, apoi a unor cuvinte izolate, urmând ca, pe măsură ce elevii câştigă experienţă, să se efectueze şi dictări de propoziţii, de scurte texte, stabilind totodată şi regulile de aşezare în pagină. O altă condiţie a asigurării succesului în scrierea după dictare o constituie reactualizarea regulilor de scriere, în special a celor tehnice. De asemenea, e necesar să fie reamintite regulile grafice de scriere a unor litere sau a unor elemente de legătură care prezintă dificultăţi mai mari. Transpunerea grafică a unor cuvinte sau propoziţii presupune mai întâi' o reprezentare corectă a acestora pe plan mintal, pe baza pronunţiei corecte şi a perceperii auditive. O cerinţă importantă, a cărei respectare asigură eficienţa exerciţiilor de scriere, o constituie dozarea, adică folosirea lor în proporţii bine determinate. Fiecare din tipurile de exerciţii expuse îşi are valoarea sa. Ele vor fi utilizate deci în mod succesiv, ţinând seama de contribuţia lor specifică la formarea deprinderilor de scriere corectă. Dozarea exerciţiilor de scriere este strâns legată de eşalonarea lor, adică de repartizarea la anumite intervale de timp în aşa fel încât prin întregul sistem de exerciţii să se realizeze sarcinile propuse. Eşalonarea trebuie să aibă în vedere şi o frecvenţă ritmică în exerciţii a literelor învăţate. Pentru a fi consolidate temeinic, literele învăţate se introduc periodic în exerciţii de tipuri diferite, înainte de a fi uitate (în special acele litere cu o frecvenţă mai scăzută în scriere), pentru a se preveni uitarea lor. Activităţile transdisciplinare la lecţiile de citire şi scriere În unele teoretizări, şcolarizarea copiilor de la vârsta de 6 ani a necesitat reducerea duratei timpului afectat fiecărei lecţii, de la 50 la 40 de minute, în vederea prevenirii apariţiei oboselii. În acelaşi scop, la lecţiile din clasa I sunt introduse activităţi transdisciplinare, în completare, care au un caracter de relaxare, de destindere. Cele mai multe din activităţile în completare pot lua forma unor jocuri. În mod concret, ziua începe şi sfârşeşte cu jocul. Deşi au aspect de joc, multe din aceste forme de activitate pot constitui un mijloc eficient de învăţare, având un deosebit rol formativ şi educativ. Procesele intelectuale declanşate de joc, în special cele ale gândirii, au darul de a-i conduce pe elevi la „aflarea" sau „descoperirea" unor adevăruri noi pentru ei, cu o oarecare uşurinţă, angajându-i în eforturi de gândire şi oferindu-le evidente satisfacţii. Jocul didactic poate fi utilizat ca o tehnică atractivă de explorare a realităţii, pe o cale mult mai accesibilă. La clasa I, jocul didactic poate da un randament sporit faţă de alte modalităţi de lucru folosite în activitatea de învăţare, deoarece el face parte din preocupările zilnice preferate ale copiilor. Prin prezenţa tuturor caracteristicilor situaţiei de joc (trebuinţa de performanţă, risc, incertitudine), jocul didactic solicită o angajare deplină a capacităţilor intelectuale ale elevilor. Aceasta mai ales dacă se are în vedere că între joc şi situaţia reală- cea urmărită de învăţare- există întotdeauna o asemănare formală, o analogie. Valoarea principală a jocului rezidă în faptul că face elevii participanţi nemijlocit, direct interesaţi la propria lor formare. Jocul reprezintă o modalitate de asigurare a continuităţii între grădiniţă şi şcoală, de uşurare a procesului adaptării copiilor la specificul muncii şcolare, de învăţare. Deşi au caracter relaxant, de destindere, activităţile în completare nu pot fi organizate şi desfăşurate la voia întâmplării. Reuşita lor depinde de buna rezolvare a problemelor legate de conţi-nutul şi metodologia lor. În ceea ce priveşte conţinutul activităţilor în completare, precum şi formele lor de organizare, trebuie spus că, făcând parte integrantă din lecţie, este necesar să li se asigure un conţinut şi forme care să permită integrarea lor organică în activitatea dominantă a fiecărei lecţii. Scopul activităţilor transdisciplinare este de a crea momente de destindere, de relaxare, de odihnă însă pe fondul activităţii care domină la fiecare lecţie, în funcţie de subiectul ei. Numai astfel se va asigura caracterul unitar şi continuitatea în fiecare lecţie, evitând ca activităţile în comple-tare să-i supraîncarce pe micii şcolari cu lucrări fără valoare didactico-educativă sau să ducă la irosirea timpului, cu urmări la fel de negative. Există numeroase posibilităţi pentru satisfacerea acestei cerinţe, iar în sistemul de lecţii dedicate unei teme, cum ar fi Iarna, se programează şi ls matematică ceva adecvat temei, cum ar fi un rebus pe motive hibernale. Aşa cum s-a subliniat, corectitudinea cititului şi a scrisului depinde în bună măsură de nivelul la care se realizează pronunţia, iar aceasta depinde de calitatea auzului fonematic. Tocmai în scopul dezvoltării auzului fonematic, în lecţiile respective pot fi introduse, printre celelalte forme de activitate, şi jocuri didactice cu un conţinut adecvat, legat de sarcina dominantă a unor asemenea lecţii. Astfel, jocuri cum sunt: „Spune mai departe", „Jocul silabelor", „Completează cuvântul", „Unde se găseşte sunetul"1 etc. contribuie la dezvoltarea auzului fonematic, la exersarea pronunţării corecte a unor sunete, atât în mod izolat, cât şi în cuvinte. Tot sub formă de joc pot fi organizate, şi exerciţii de rostire prelungită a unor sunete (a, c, u, s, z, r). Bunăoară, pentru u este bine cunoscut jocul „De-a trenul". Alte asemenea jocuri pot fi „Albinele", „Cine face aşa?", „Scara" ş.a.2. Acestea din urmă oferă posibilităţi de exersare a pronunţiei unor consoane labiodentale (/, v), velare (r, g), a siflantelor (s, z), a şuierătoarelor (ş, j), a vibranlei (/;. a diftongilor (ai, au, eu, ea, ia). Ase-menea activităţi organizate sub formă de joc au conţinut care poate fi integrat organic în unitatea lecţiilor respective, făcând corp comun cu acestea. Unele jocuri le oferă elevilor prilejul de a opera cu elemente de vocabular în situaţii gramaticale, cu mult înainte, de a studia gramatica. Bunăoară, prin jocuri didactice, elevii îşi pot consolida deprinderea de a folosi corect substantivele în cazurile nominativ (articulate), genitiv, dativ şi acuzativ („Baba-Qarba", „Un tăciune şi-un cărbune", „Ce-mi dai ?" ş.a.), de a face acordul adjectivului cu substantivul („Fata moşului şi a babei", „Cutiuţa cu surprize"), de a folosi corect unele timpuri ale verbului („Roata vremii", „Când faci- ai făcut, vei face- aşa ?") sau pronumele personal şi cel demonstrativ („Ce ştii despre mine ?", „Ce este acesta ?" [aceasta] ş.a.) Există situaţii când aceste activităţi îşi pot avea locul în cadrul orei de curs mai ales când ele au rol de a consolida, de a fixa şi sistematiza unele lucruri învăţate în timpul lecţiei sau după un şir de lecţii. Se înţelege că şi în asemenea situaţii este recomandabil ca activităţile respective să se integreze in conţinutul unitar al lecţiei. Sunt însă şi împrejurări când elevii dau semne de oboseală înainte de a se epuiza cele 30- 35 de minute programate pentru activitatea propriu-zisă de învăţare. Este foarte posibil ca unele sarcini didactice stabilite în cadrul unei lecţii să-şi găsească cea mai bună rezolvare tocmai prin jocuri didactice, care implică şi mişcare. Mai mult chiar, pot exista situaţii în care introducerea elevilor în conţinutul noii teme ce constituie subiectul lecţiei să se facă în modul cel mai eficient printr-un joc didactic, în asemenea împrejurări, locul cel mai potrivit al „activităţilor în completare" îl constituie chiar prima parte a lecţiei. Un aspect aparte al conţinutului şi formelor activităţilor în completare îl constituie posibilitatea introducerii lor în lecţii, de la caz la caz, nu într-o singură etapă, ci în 2- 3 reprize. Asemenea situaţii pot apărea fie în funcţie de „starea" în care se află elevii, fie în funcţie de măsura în care prin joc se pot rezolva sarcini didacticii cu mai multă eficientă, în diferite momente ale lecţiei. Recomandările programelor şcolare, precum şi cele ale altor documente care orientează activitatea didactică în ciclul primar, după care 10- 15 minute din orele de curs vor fi afectate activităţilor în completare,, trebuie interpretate în mod creator, atât în ceea ce priveşte conţinutul şi formele de organizare, cât şi locul lor in momentele cele mai potrivite ale orelor de curs. Citirea - activitate fundamentală în cadrul procesului didactic în ciclul primar Familiarizarea elevilor cu cititul presupune în primul rând însuşirea tehnicii cititului, iar apoi învăţarea instrumentelor muncii cu cartea, a tehnicilor de folosire a cărţii, ca mijloc de autoinstruire. Prima etapă în învăţarea citirii, aceea a alfabetizării propriu-zise, se parcurge în linii mari în clasa I. Măsura în care elevii şi-au însuşit mecanismul citirii poate fi hotărâtoare în parcurgerea cu randament sporit a celei de-a doua etape, care conduce, de fapt, spre realizarea scopului final al învăţării citirii. Fără a se reduce la aspectele lui exterioare, actul cititului efectuat în clasa I implică, aşa cum s-a văzut, şi o evidentă participare intelectuală din partea elevilor, care se referă atât la operaţiile angajate în mecanismul cititului, cât şi la efortul de înţelegere a semnificaţiei mesajelor citite. Tehnica cititului propriu-zis nu se încheie integral până la sfârşitul clasei I. Procesul de consolidare şi perfecţionare a deprinderii cititului continuă şi în clasa a Ii-a. în acest scop, chiar dacă procesul de alfabetizare propriu-zisă a elevilor este încheiat, se mai apelează la tehnici de lucru specifice activităţii la clasa I. Astfel, exerciţiile de analiză şi sinteza fonetică, cele de pronunţie, de exprimare articulată rămân în continuare instrumente de autocontrol indispensabile, în ve-derea prevenirii greşelilor, mai ales în cazul citirii textelor în care apar cuvinte mai puţin cunoscute pentru elevi sau cuvinte de dimensiuni mai mari (cu un număr mai mare de silabe). Fireşte, ponderea unor asemenea activităţi în clasa a Ii-a şi în celelalte este clin ce în ce diminuată, locul fiind luat, în mod treptat, de acelea care vizează familiarizarea elevilor cu tehnicile muncii cu cartea şi care orientează elevii în textul citit. Deşi multiple, sarcinile citirii, ca obiect de învăţământ, specific în ciclul primar, ar putea fi grupate în următoarele două: a) însuşirea de către elevi a mesajului unui text, a valorilor multiple ale acestuia (cognitive, formativ-educative, cultural-artistice, stilistice etc.) şi b) familiarizarea elevilor cu capacitatea de a se orienta în textul citit, altfel spus, cu instrumentele muncii cu cartea. Aceste două obiective majore ale citirii sunt inseparabile. Realizarea unuia în detrimentul sau prin neglijarea celuilalt ar avea consecinţe dăunătoare asupra elevilor. Chiar atunci când elevii reuşesc să-şi însuşească mecanismul cititului, acesta nu devine un mijloc de autoinstruire dacă ei nu stăpânesc în măsura necesară instrumentele muncii cu cartea, dacă nu dispun de posibilitatea de a realiza şi în mod independent analiza unui text citit, de a extrage conţinutul esenţial, eventual prin formularea unor idei principale, şi de a avea imaginea unitară a textului respectiv. Conţinutul esenţial al unui text poate fi asimilat de către elevi fie prin reproducerea lui de către învăţător, fie prin recurgerea la unele mijloace auxiliare : discuri, benzi de magnetofon, ilustraţii etc. Asemenea mijloace, „chiar dacă sunt eficiente pentru înţelegerea mesajului, al valorilor multiple ale textului respectiv, rămân totuşi insuficiente dacă această înţelegere nu se realizează prin exersarea de către elevi a unor componente ale lecturii explicative, în vederea familiarizării lor cu tehnicile muncii cu cartea. în aceste situaţii, chiar dacă elevii reuşesc să înţeleagă şi să redea în mod independent conţinutul unui text o fac adeseori mecanic. Ca urmare, ei se desprind cu greutate de forma textului şi nu sunt stimulaţi să analizeze, să interpreteze, să exprime opinii, impresii personale cu privire la mesajul lucrării citite. Asemenea lacune se răsfrâng, fireşte, şi în lectura particulară a elevilor. De fapt, forma cea mai gravă de manifestare a acestor lacune se manifestă prin aceea că unii elevi fac puţină lectură particulară. Ei preferă să asculte o creaţie literară, ştiinţifică sau de altă natură, fie de la învăţător sau de la părinţi, fie prin intermediul, discului, al benzilor magnetice, al radioului, al televizorului etc. Este un adevăr incontestabil că mijloacele de comunicare în masă concurează serios lectura independentă a elevilor, mai ales atunci când ei nu stăpânesc în măsura necesară tehnicile muncii cu cartea, atunci când ritmul cititului, al înţelegerii sensului celor citite este prea lent. Ca urmare, elevii preferă, de multe ori, un intermediar pentru receptarea mesajelor tipărite ale culturii şi nu recurg la carte sau la alte surse de informaţii pe care să Ie utilizeze în mod independent, prin lectură. Cauza unei asemenea situaţii stă, printre altele, şi în faptul că interesul elevilor pentru a şti, pentru a se informa, nu este stimulat în măsura necesară, prin forme eficiente de activitate în timpul lecţiilor şi al activităţilor extraşcolare. Tocmai de aceea ei preferă ca sursă de informare, de satisfacere a curiozităţii mijloacele audio-vizuale, în ge-neral căile indirecte, ocolind mesajul tipărit. Activitate complexă, citirea devine un instrument eficient de activitate intelectuală atunci când ea întruneşte unele condiţii de bază. O primă calitate a citirii este corectitudinea, fără omisiuni, inversiuni sau silabisiri de litere sau de silabe sau cuvinte. Înţelegerea celor citite depinde şi de ritmul în care se efectuează citirea. Cel mai potrivit ritm de citire pentru cei care învaţă această deprindere este ritmul propriu de vorbire al fiecărui elev. Grăbirea sau încetinirea acestui ritm creează greutăţi în înţelegere. De aceea este necesară o concordanţă deplină între ritmul cititului propriuzis şi ritmul de înţelegere a celor citite. Aceasta înseamnă, că ritmul de citire trebuie grăbit numai în măsura în care poate fi grăbit şi ritmul de înţelegere. Procedeele de reglementare a ritmului citirii sunt variate. Iată câteva : citirea pe roluri, răspunsuri la întrebările învăţătorului după citire, alternarea de către acelaşi elev a povestitul celor citite ş.a. Toate aceste procedee duc spre punerea de acord a ritmului cititului cu ritmul înţelegerii. Citirea conştientă, o altă calitate de bază a acestei deprinderi, este condiţionată de corectitudine, precum şi de ritmul normal în care se face cititul. Sesizarea sensului celor citite e strâns legată de nivelul la care s-a însuşit tehnica citirii. Cu cât tehnica citirii e mai bine însuşită, cu atât se realizează mai uşor înţelesul sensului celor citite, iar cu cât e sesizat mai uşor şi mai repede sensul unui cuvânt sau text, cu atât citirea propriu-zisă se desfăşoară în condiţii mai bune. Pentru şcolarii din clasa I, simpla „citire" a unui cuvânt nu înseamnă totdeauna şi sesizarea simultană a sensului lui. Înţelegerea sensului unor cuvinte, propoziţii sau texte poate avea loc fie pe baza perceperii întregii structuri grafice (în urma analizei şi sintezei) a cuvântului, fie pe baza perceperii numai a unei părţi a structurii grafice a cuvântului. Când cuvântul care se citeşte este foarte cunoscut, anticiparea sensului lui se face uneori chiar de la citirea primei silabe. în situaţia când se citesc propoziţii, anticiparea sensului e ajutată şi de legătura după înţeles a cuvintelor în propoziţie. Înţelegerea sensului celor citite constituie o cerinţă principală a unei citiri bune. De fapt, însuşi obiectivul de bază al citirii îl constituie înţelegerea mesajului unui text. De aceea, trebuie să ne convingem în permanenţă că elevii au înţeles mesajul unui text. Numai astfel se poate asigura o citire conştientă, lucru deosebit de important şi pentru asigurarea celorlalte calităţi ale citirii. Expresivitatea este un corolar al tuturor celorlalte calităţi ale citirii. A citi expresiv a exprima în mod sugestiv, plastic, frumos şi convingător mesajul textului, gândurile, sentimentele cuprinse în acesta. Expresivitatea este asigurată de fiecare din celelalte calităţi amintite mai sus. Ea se realizează prin luarea în seamă a unor reguli. O primă regulă o constituie respectarea pauzelor, care pot fi de mai multe feluri: gramaticale, indicate de semnele de punctuaţie, logice pentru a marca unele cuvinte sau expresii cu valoare specială, psihologice, care servesc la marcarea unei anumite stări sufleteşti, a trecerii de la o stare la alta. Alte reguli care asigură expresivitatea se referă la accent. Accentuarea unor cuvinte se face cu scopul de a sublinia importanţa, rolul deosebit al acestora. Este vorba de accentul logic. Ca şi în cazul pauzelor, există şi accente psihologice, pentru a sublinia starea sufletească ce se desprinde din mesajul textului. Alteori, accentele psihologice marchează sensul figurat al unor cuvinte şi expresii şi rolul lor e de a dezvolta trăiri emoţionale. La asigurarea expresivităţii citirii mai contribuie ritmul, precum şi intonaţia cea mai potrivită conţinutului. O citire de calitate se realizează nu prin acţiuni izolate. Numai respectarea tuturor regulilor, prin angajarea efortului tuturor elevilor la exersarea corespunzătoare a actului cititului, asigură învăţarea temeinică a acestei deprinderi, astfel ca ea să devină un mijloc de autoinstruire. Scopul fundamental este cel de a ajuta elevul să înţeleagă mesajul textului citit, ceea ce se realizează numai printr-un efort constant, făcut în lecţie şi în timpul liber dedicat lecturii. Lectura explicativă - metodă specifică în familiarizarea elevilor cu tehnici ale muncii cu cartea Obiectivele citirii ca obiect de învăţământ pot fi realizate prin folosirea unei metode adecvate, în funcţie de particularităţile de vârstă ale elevilor. Stabilirea acestei metode trebuie să ia în considerare însuşi felul în care se face receptarea. Analizând actul cititului, aşa cum e realizat de cititorii cu experienţă, se vor putea găsi componentele de bază ale metodei folosite în efectuarea acestui act. Cel care îşi propune să se autoinstruiască folosind cartea realizează mai întâi o privire de ansamblu asupra textului, printr-o primă lectură integrală, pentru ca apoi să stabilească structura, componentele, fragmentele lui în conti-nuare are loc etapa principală a receptării conţinutului esenţial al cunoaşterii, al „descoperirii" unor noi adevăruri, dau imaginea deplină ă" fiecărei unităţi în parte. Cititorul parcurge cu mare atenţie, în ordine, componentele textului, căutând să desprindă mai întâi faptele cu semnificaţia lor, datele şi noţiunile ştiinţifice, conţinutul de idei, mijloacele artistice. Foarte frecvent, această etapă a actului lecturii individuale e însoţită de folosirea dicţionarelor, pentru înţelegerea deplină a unor. termeni, noţiuni, expresii etc. Toate aceste acţiuni, care duc la analiza fiecărui capitol sau fragment ăl cărţii sau a textului citit declanşează, fireşte, trăiri afective, stări emoţionale, care, pe fondul satisfacţiei furnizate de actul cunoaşterii, al „descoperirii" unor noi adevăruri, dau imaginea deplină a clipelor de profundă vibraţie sufletească pe care le oferă lectura. în această etapă, cititorul caută să desprindă conţinutul esenţial al fragmentului respectiv, să-1 reproducă pe scurt, şi de la caz la caz, să-1 constituie în idei principale, care pot lua forma fie a unor simple propoziţii sau fraze, fie a unui conspect. Toate aceste însemnări dau, în cele din urmă, planul — sumar sau conspect — al întregii lecturi. De obicei, în timpul cititului se urmăreşte raportarea permanentă a fiecărui fragment şi a ideilor desprinse la unitatea textului în continuare, lectura independentă include o reproducere sintetică într-o exprimare originală a întregului conţinut al textului, pe baza planului, a însemnărilor făcute cu prilejul analizei fiecărui capitol sau fragment. De obicei se încheie o revedere a întregului text citit. Fireşte, parcurgerea etapelor de mai sus se face astfel încât unele momente pot avea o pondere mai mare, altele mai mică în economia lecturii, în funcţie de o serie de factori, cum ar fi : -specificul textului (determinat şi el de genul şi specia căruia îi aparţine), - particularităţile temperamentale ale cititorului, - scopul în care se face citirea etc. Această sumară analiză a modului în care se realizează actul cititului atrage atenţia asupra faptului că, pentru a-i familiariza pe elevi cu instrumente ale muncii cu cartea, trebuie apelat la o metodă ce urmează calea parcursă de cititorul cu experienţă atunci când citeşte. Fiind un instrument de lucru folosit în vederea receptării unei opere scrise, lectura explicativă este, de fapt, un fel deosebit de analiză literară a textelor pe care le citesc elevii din ciclul primar, adaptată la nivelul capacităţilor lor intelectuale. Ca şi în cadrul analizei literare, citire explicativă este un act de cunoaştere realizând instrumentelor muncii cu cartea. Componentele lecturii explicative, ca metodă specifică folosită în receptarea unui text citit, sunt sugerate chiar de momentele pe care le parcurge un cititor ce urmăreşte să se instruiască prin intermediul cărţii, aşa cum am văzut mai sus. Orice lecţie de citire a unui text nou începe printr-o activitate de pregătire a elevilor în vederea lecturii. Aceasta are menirea de a introduce elevii în atmosfera generală a textului, în problematica lui. De asemenea ea urmăreşte şi trezirea interesului afectiv pe care să se desfăşoare lecţia de citire. Pregătirea pentru citire se realizează printr-o conversaţie adecvata fie prin povestirea învăţătorului (atunci când elevii nu cunosc faptele necesare înţelegerii textului), fie pe baza observaţiilor şi impresiilor elevilor (realizate prin contactul lor nemijlocit cu realitatea despre care vor afla prin citirea textului), fie chiar pe baza unor expuneri libere ale elevilor (atunci când observaţiile şi impresiile lor sunt mai puternice). În multe situaţii, activitatea pregătitoare se poate face prin intuirea unor tablouri, a unor ilustraţii, prin prezentarea unui diafilm sau cu ajutorul altor mijloace audio-vizuale. Etapele sau componentele lecturii, explicative prin care se face receptarea mesajului textului sunt următoarele: - citirea integrală a textului, - citirea pe fragmente, activitatea în legătură cu planul textului, - conversaţia generalizatoare cu privire la conţinutul textului, -- reproducerea textului pe baza planului, printr-o exprimare pe cât posibil originală, - citirea de încheiere. Aceste componente, care vor fi analizate în lecţiile următoare, constituie în foarte multe cazuri etapele, momentele pe care le parcurge lecţia de citire. Este necesară însă o precizare. Textele de citire sunt foarte diverse din punctul de vedere al conţinutului şi al formei, după cum extrem de diversă e şi realitatea pe care ele o oglindesc. De aceea, componentele lecturii explicative trebuie folosite în mod diferit, în funcţie de specificul fiecărui text. Folosirea lecturii explicative, a componentelor acestei metode în funcţie de particularităţile textului respectiv atrage după sine marea diversitate a lecţiilor de citire. Chiar dacă metoda este aceeaşi, locul şi ponderea fiecărei componente a ei sunt diferite de la lecţie la lecţie. De aceea, în organizarea şi desfăşurarea lecţiilor de citire, ca de altfel şi a lecţiilor la celelalte discipline, nu se pot stabili structuri general valabile, obligatorii în toate cazurile. Problema este tocmai de a asigura fiecărui text un echilibru corespunzător între componentele lecturii explicative pentru a putea fi valorificate în mod deplin valenţele multiple ale textului citit. Aceste probleme vor fi reluate mai pe larg în lecţiile următoare. Privită în acest sens, lectura explicativă reprezintă un instrument de lucru folosit de învăţători, spre a dezvălui elevilor conţinutul unui text citit şi valorile multiple. Aşadar, lecţiile de citire au şi rolul de a familiariza elevii cu tehnici ale muncii cu cartea, care să le permită să se orienteze şi independent în textul ales. Această importantă sarcină poate fi realizată tot prin intermediul lecturii explicative, ale cărei componente, aşa cum s-a văzut, sunt identice cu tehnicile muncii cu cartea. Sarcina învăţătorului este, ca atare, şi familiarizarea elevilor cu valorile informative, formativ-educative, artistice ale unui text precum şi cu instrumentele muncii cu cartea. Ideea aceasta se înscrie, cum se constată, în orientările moderne ale învăţământului contemporan, în sensul de a se asigura caracterul instrumental al activităţii didactice. În lumina acestor aprecieri trebuie înţelese şi obiectivele principale ale citirii, ca disciplină şcolară, care au mai fost amintite, precum şi necesitatea realizării lor unitare. Caracterul ştiinţific al metodei folosite în familiarizarea elevilor cu cititul şi scrisul Componentele principale ale limbii în activitatea de citire şi scriere a elevilor cu care se operează sunt faptele de limbă. Limba reprezintă sistemul de comunicare între oameni şi „presupune un ansamblu de reguli a căror aplicare conduce la realizarea comunicării; încălcarea acestor reguli este sursa greşelilor”, aşa cum afirma Valeria Guţu Romalo în cartea Corectitudine şi greşeală, apărută la Editura Ştiinţifică din Bucureşti în anul 1972. Învăţarea corectă a cititului şi a scrisului presupune un proces de familiarizare a elevilor prin metode adecvate de învăţământ. Cunoaşterea intuitivă a unor reguli de bază ale limbii de către elevi se completează de către cadrul didactic prin fundamentarea lingvistică a procesului de învăţare. Spaţiul lingvistic presupune două tipuri de sisteme ortografice. Ortografia etimologică notează cuvintele în felul cum erau pronunţate într-o fază mai veche a limbii, nu aşa cum sunt pronunţate astăzi, eventual într-o limbă din care au fost împrumutate, spre exemplu cuvintele de limba engleză sau franceză. Ortografia fonetică presupune scrierea aproximativ exactă cu pronunţarea actuală. Limba română face parte din acest sistem fonetic. Metodele de învăţare pentru însuşirea scrisului şi cititului aplicate pentru aceste sisteme ortografice sunt diferite. Metoda globală aplicată spre exemplu în învăţarea limbii franceze este caracterizată pentru citirea în întregime a cuvintelor, fără cunoaşterea prealabilă a sunetelor şi a literelor. Însuşirea limbii române prespune metoda fonetică, analitico-sintetică. Persoanele care nu cunosc gramatica decât superficial consideră un cuvânt ceea ce la o analiză, fie şi sumară, se dovedeşte a fi un grup de cuvinte. Analiza cuvântului şi despărţirea lui în sunete nu se poate face decât după o perioadă specială de învăţare. Componentele limbii, particularităţile limbii române sunt principalele elemente de care trebuie să ţină seama dascălul în procesul de însuşire corectă a scrisului şi a cititului. În prima etapă elevii trebuie să dispună de capacitatea de a delimita cuvintele din vorbire, în cazul limbii române, fără a le despărţii în sunete, pentru ca apoi să fie realizată unirea sunetelor în cuvinte şi a acestora în propoziţii. În ortografia fonetică concordă scrierea cu pronunţarea, delimitatea unei propoziţii din vorbire, delimitarea cuvintelor în silabe şi a fiecărei silabe în sunete. Acest procedeu urmează calea inversă, de la sunete la silabă, cuvânt şi propoziţie ceea ce înseamnă că metoda folosită este şi analitico-sintetică. Deci, a analiza înseamnă a împărţi un întreg, propoziţia, respectiv cuvintele, în părţile lor componente, până la nivelul sunetelor. Sinteza este operaţia inversă, de îmbinare sau de reunire a acestor părţi în întregul lor. Caracteristicile psihologice ale copiilor cu vârsta preşcolară şi şcolară în stabilirea metodei folosite pentru însuşirea scrisului şi a cititului sunt elemente definitorii. Acest fapt se realizează şi pe baza experienţei didactice dobândite de învăţător. Delimitarea cuvintelor din vorbire nu întâmpină mari piedici. Fonetica limbii, delimitarea sunetelor şi studierea acestora, s-a dovedit a fi mai dificilă etapă pentru elevii claselor mici. Adoptarea metodei fonetice, analitico-sintetice pentru familiarizarea elevilor cu cititul şi scrisul este indicată deoarece permite depăşirea dificultăţilor şi prevenirea unor greşeli. Nediferenţierea cuvintelor, scrierea legată a acestora, omiterea, inversiunea, substituirea sau adăugarea de litere, ca urmare a nediferenţierii în vorbire, a sunetelor respective presupune o muncă asiduă de corectare a greşelilor apărute. Esenţială este separarea cuvintelor din vorbire, fapt absolut necesar în procesul de scriere şi citire. Exista anumite cuvinte care crează dificultăţi, chiar unor cititori cu experienţă, precum cuvintele compuse. Înainte de a fixa scrierea dascălul trebuie să facă o analiză a gândirii exprimate, pentru a stabili cazul în care se scrie despărţit sau legat. Dicţionarul ortografic, ortoepic şi morfologic al limbii române-DOOM-ediţia a II-a revăzută şi adăugită apărută la Editura Univers Enciclopedic, Bucureşti 2005, oferă noţiuni clare cu privire la aceste aspecte fiind un sprijin real pentru cadrele didactice şi elevi. Adverbul bine intră în formarea unor compuse adjectivale şi adverbiale precum binecunoscut, bineînţeles, în formarea unor verbe ca a binevoi, care se scriu într-un singur cuvânt datorită faptului că adverbul respectiv şi-a pierdut independenţa. Când adverbul îşi păstrează funcţia originară, trebuie scris separat. În aceste cazuri se poate spune lucru cunoscut bine, n-a fost înţeleasă bine. Putem consemna şi adverbul numai; nu mai. Numai exprimă o idee unică şi poate fi înlocuit cu doar sau cu exclusiv, fără excepţie, etc. Deci se scrie: pe drum nu mai e praf, el nu mai scrie, etc. În ceea ce priveşte adverbele odată şi o dată le putem înlocui cu odinioară, cândva, iar al doilea cu numeralul o şi substantivul dată: mai dictează-mi încă o dată (mai spune-mi de două ori – două dăţi). Lucrurile se petrec asemănător cu nicicând, cu sens de niciodată, şi nici când (nici când a spus doamna directoare...). În formaţiile cu particula negativă ne se sugerează unirea acesteia cu elementul care îi urmează. Spre exemplu, neînţelegere, negreşit, nepăsător (păsător, nu apare niciodată izolat), nesocotit, nedumerit, nemaivăzut, etc. Adeseori apar confuzii cu privire la folosirea prepoziţiei de, care intră în formarea cuvintelor deloc, defel, devreme, aici nepăstrându-se înţelesul primitiv al elementelor componente. Se notează de vreme în: totul depinde de vreme, unde se exprimă starea timpului, iar de îşi păstrează valoarea de prepoziţie. La fel se întâmplă cu de mult şi demult care reprezintă răspunsul la întrebarea: de când eşti aici? De mult, iar în caz contrar se scrie într-un cuvânt: când s-au întâmplat acestea? Demult. Elevii clasei I sunt tentaţi să considere un grup de cuvinte drept unul singur, sau de a rupe în două un cuvânt. Pentru a prevenii asemenea cazuri este necesar ca exerciţiile de despărţire a propoziţiilor în cuvinte să aibă o pondere mărită începând cu perioada preabecedară, apoi pe parcursul clasei I şi chiar în clasele următoare. Unele cazuri mai dificile vor fi introduse în mai mică măsură în exerciţiile de analiză, în special în prima parte a clasei I, când elevii îşi însuşesc tehnica acestui tip de exerciţii. Pentru a facilita procesul de învăţare pentru şcolari se vor utiliza modalităţi de lucru cu valoare intuitivă, în special comparaţii şi analogii. Elevii învaţă prin practica intuitivă că scrisul redă cuvintele separate prin pauză de forma lor absolută. Altă etapă este cea de delimitare a sunetelor de către şcolari, care metodologic ţine seama de sonoritatea unor foneme – sunetul emis, în diferite cuvinte. Astfel, „un român va nota prin e pe e accentuat din deget, indiferent de calitatea deschisă sau închisă a lui e, deoarece deschiderea mai mare sau mai mică a lui e nu serveşte pentru a diferenţia două cuvinte sau forme gramaticale10” Sonoritatea diferită în diverse cuvinte şi chiar în acelaşi cuvânt a unor sunete poate induce în confuzie anumiţi şcolari în ceea ce priveşte identificarea exactă a sunetelor. Limba română are conform principiului fonetic 31 de litere. Există şi cazuri când acelaşi sunet este redat prin litere diferite şi când aceeaşi literă redă sunete diferite. Un grup de 10 Al.Rosetti, Introducere în fonetică, Bucureşti, Editura Ştiinţifică, 1972, p. 5. sunete poate reda litere diferite şi aceeaşi literă poate reda un grup de sunete. Grupul de litere ch, gh urmate de e, i redau câte un singur sunet k, g (cheamă, gheată; chimir, ghindă), iar literele c şi g urmate de e sau i redau consoanele č, ğ (cer, cine, ger, gintă). Litera x redă uneori sunetele cs (explozie), alteori sunetele gz (examen), iar literele â şi î redau aceeaşi vocală (român, mână). Pe de altă parte, grupul de litere ch (urmat de e, i) şi litera k redau acelaşi sunet (chimic, kilometru), iar grupul de sunete cs se redă fie prin litera x (expediţie), cum s-a văzut, fie prin literele cs (ticsit). Aceste situaţii crează dificultăţi în activitatea didactică care impun metode speciale care nu se bazează numai pe pronunţie. Studierea fiecărui sunet, exerciţiile de pronunţare corectă în scopul prevenirii greşelilor, analizarea, clasificarea şi descrierea sunetelor vor facilita pentru elevii înţelegerea corectă a lor. Lucrările de specialitate semnalează greşelile frecvente de acest gen ale elevilor. Spre exemplu pluralele litere, opere, galere, precum şi singularele de declinarea a III-a, ca iepure, ginere, se termină în e, iar prin adăugarea articolului -le, ele devin literele, operele, ginerele, şi nu operile, literile, iepurile, etc. Există un conflict de ordin regional între e şi ă când sunt urmate de consoanele şuierătoare ş şi j. În asemenea cazuri se scrie cu ă (acolo unde această vocală alternează cu a): uşa-uşă, gija- grijă, tovarăşa – tovarăşă, etc. Diftongii, care sunt emisiuni vocalice constituite din două sunete diferite (semivocală şi vocală) pronunţate în aceeaşi silabă, creează, de asemenea, dificultăţi atât în pronunţare cât şi în scriere. Iată câteva asemenea cazuri: după s, j se scrie şi se pronunţă ea nu a în cuvintele formate cu sufixele -eală, ean: greşeală; mureşean, orăşean, clujean, etc. Tot cu ea, nu cu a se scriu cuvinte cum sunt: seamă, seară, ţeapă, ţeapăn, zeamă. În schimb, se scrie şi se pronunţă ia, nu ea, după vocale când există forme alternante cu ie: tăia, tăiat – tăiere, băiat – băieţi. După vocale, când terminaţiile – iască, - iază alternează cu – iesc, -iez, se scrie şi se pronunţă ia nu ea: croiască – croiesc, alcătuiască – alcătuiesc, întemeiază – întemeiez. Diftongul ie este înlocuit în mod greşit cu vocala e. Potrivit normelor ortografiei române, cu unele excepţii se scrie şi se pronunţă ie nu e, la început de cuvânt sau la începutul unei silabe care urmează după o vocală: ieftin, iepure, ieşire; baie, claie, odaie, femeie, proiect, statuie, voie, atribuie, trebuie, treier. De asemenea, după consoane, acolo unde în limba literară se pronunţă ie, se scrie şi se pronunţă ie, nu e: miei, miercuri, fier, piept, pierde, vieţi. Datorită neconcordanţei pe alocuri dintre scriere şi pronunţie apar dificultăţi în scrierea cuvintelor. Aşa este cazul pronumelui personal eu, el, ea, precum şi al verbului a fi la prezent, la persoanele a II- a şi a III-a (eşti, este) şi la imperfect, care deşi se scriu cu e, se pronunţă: ieu, iel, ia, ieste, ieram, etc. În aceste cazuri nu apar confuzii de pronunţare, pot fi evitate şi confuziile în scris. Diftongul ua, când nu există forme cu alternanţa o- oa; roua, steaua, ziua; a doua, a noua, precum şi ale triftongului eau: beau, vreau (nu biau, vriau). În ceea ce priveşte consoanele apar mult mai puţine cazuri dificile pentru elevi, în special când apar consoane în grupuri. Consoanele duble, precum cc cu pronunţări diferite nu prezintă dificultăţi: accent, accident, succes. Problema principală a consoanelor duble apare în cazul cuvintelor formate cu prefixul în- : dacă tema începe cu n- în mod normal vom avea doi n la rând. Avem n scris dublu, acolo unde formaţia este analizabilă, deci în cazul lui înnegri (în +negru), înnoda (în +nod), înnopta (în+noapte), înnora (în + nor), etc. Cunoaşterea şi rezolvarea corectă a problemelor lingvistice depinde în mare măsură de succesul predării şi al înţelegerii de către elevi a lecţiilor. Rezolvarea exerciţiilor de analiză şi sinteză fonetică, cunoaşterea particularităţiilor psihologice ale copiilor şi considerarea tuturor factorilor care conlucrează la asimilarea cunoştinţelor de către elevi, conferă caracterul ştiinţific al muncii exercitate de dascăl. Principii care asigură succesul în învăţarea cititului şi scrisului la nivelul clasei I Lectura explicativă şi tehnicile muncii cu cartea Orice act de învăţare se desfăşoară cu rezultate bune prin angajarea efortului personal al celui ce învaţă. învăţarea instrumentelor muncii cu cartea se realizează, de asemenea, prin punerea elevilor în situaţia de a opera în mod independent cu elemente ale lecturii explicative. Toate componentele de bază ale lecturii explicative pot constitui forme de muncă independentă sau semiindependentă la lecţiile, de citire, în general, în toate împrejurările în care elevii sunt puşi în situaţia să folosească manuale sau alte cărţi. Numai operând cu aceste instrumente ale muncii cu cartea, elevii şi le vor putea însuşi, că bunuri personale pe care să le utilizeze în munca lor independentă: numai astfel vor învăţa cum să înveţe, prin mijlocirea cărţii. În continuare se vor analiza câteva forme de muncă independentă ce pot fi utilizate la lecţiile de citire. Lectura integrală a unui text la orele de citire poate fi efectuată în mod independent, de la caz la caz. Experienţa zilnică dovedeşte, că atunci când elevii cunosc tehnica cititului, ei citesc, de obicei, cu anticipaţie textul pe care-1 vor parcurge la lecţia de citire, aşa încât curiozitatea pe care o oferă prima lectură este deja satisfăcută. Când această primă lectură se face pe baza unor cerinţe şi explicaţii formulate în prealabil de către învăţător, eficienţa ei este cu mult sporită. Explicaţiile prealabile se pot referi la unele cuvinte şi expresii noi întâlnite în text, precum şi la felul în care trebuie realizată lectura în funcţie de specificul textului. De asemenea, elevii pot fi orientaţi să reflecteze asupra ideii de bază ce se desprinde din text, eventual asupra structurii textului, a imaginilor artistice etc. Prima lectură integrală a unui text poate fi realizată ca temă pentru acasă, fie în clasă. Nu orice text poate fi însă dat pentru a fi citit independent. Dacă textele aparţinând genului epic nu creează atâtea dificultăţi, cele care aparţin genului liric sunt mult mai dificile, iar înţelegerea lor se realizează printr-o minuţioasă muncă de analiză, în vederea dezvăluirii semnificaţiei imaginilor artistice utilizate. De asemenea, nu se recomandă să fie date pentru citire independentă, înaintea analizei lor, textele cu o accentuată valoare, educativă. Oricum însă, există numeroase texte, fie din manualele şcolare, fie din alte cărţi, care pot ii citite integral în mod independent, în vederea familiarizării elevilor cu această componentă a lecturii explicative. Determinarea structurii unui text, a părţilor sau fragmentelor sale este o activitate destul de dificilă nu numai pentru elevi, ci şi pentru cititorii cu experienţă.. Pentru a uşura această operaţie se poate apela la delimitarea fragmentelor după criteriul logic, fiecare fragment constituind o unitate logică în structura întregii lecturi. Acest criteriu este însă inaccesibil şcolarilor mici şi trebuie recurs la altul, mai accesibil lor (evitând fragmentarea arbitrară, după criterii formale, cum ar fi strofele sau alineatele). Delimitarea fragmentelor depinde, fireşte, şi de specificul textului, de genul sau specia căreia îi aparţine. Astfel, textele lirice prezintă cele mai mari dificultăţi. Unele dintre ele sunt constituite dintr-o singură unitate, iar încercarea de a le fragmenta este nejustificată, diminuând mult valoarea lor afectivă. Altele, cum sunt pastelurile, sunt constituite din unu, două sau mai multe tablouri, a căror delimitare se face în funcţie de posibilitatea de a raporta fiecare tablou la imaginea integrală a poeziei. Cele mai multe texte, considerându-le chiar şi pe cele din manualele de citire, pot fi însă delimitate pe fragmente după criterii determinate fie de structura lor internă, fie de însăşi desfăşurarea acţiunii. Astfel, unele texte sunt concepute după structura clasică a unei compoziţii: introducere, cuprins, încheiere. Pentru altele, mult mai numeroase, prima idee înfăţişează, de obicei, cadrul general al desfăşurării acţiunii. În continuare, marcarea limitelor fragmentelor poate fi făcută în funcţie de deplasarea în spaţiu a acţiunii, deci de trecerea ei dintr-un loc în altul, de succesiunea ei în timp, respectiv, momentul deplasării în timp a acţiunii putând constitui limita de unitate didactică. Apariţia sau dispariţia în povestire a unor personaje mai importante, precum şi relaţia dintre cauză şi efect pot constitui, de asemenea, criterii de împărţire pe fragmente. O condiţie care poate asigura succesul în delimitarea independent a fragmentelor o constituie tocmai familiarizarea elevilor cu câteva criterii care să stea la baza unei asemenea activităţi, în vederea" conştientizării ei. De asemenea, se poate apela la unele puncte de sprijin pentru elevi. Astfel, în primele încercări de delimitare independentă a fragmentelor elevii se pot sprijini pe ideile principale formulate dinainte, fie în manual, fie de către învăţător. Numărul ideilor arată numărul fragmentelor, elevii orientându-se în fragmentarea textului după ideile principale. Ulterior se pot introduce sarcini suplimentare, dându-se bunăoară numai o parte din ideile principale. Pentru restul textului se vor stabili alte criterii de delimitare a fragmentelor. După ce a fost parcurs un asemenea drum în care elevii au efectuat în mod independent identificarea fragmentelor unui text, ei se vor familiariza, treptat, cu această componentă a lecturii explicative, pe care şi-o vor putea însuşi ca un instrument al muncii cu cartea. Momentul cel mai important al unei lecţii de citire este analiza textului pe fragmente. Familiarizarea elevilor cu această componentă a lecturii explicative, prin exersarea ei în mod independent, constituie una din sarcinile prioritare ale citirii. Această componentă a lecturii explicative reprezintă, de fapt, cel mai de seamă instrument al muncii cu cartea. De însuşirea lui depinde, în cele din urmă, capacitatea cititorului de a se orienta în mod independent într-un text. Efectuarea independentă a analizei unui fragment presupune formularea prealabilă a unor cerinţe care să fie cunoscute şi urmărite de elevi. Astfel, parcurgerea independentă a unui fragment nu se limitează la simpla citire a acestuia. Elevii trebuie să ştie că a analiza o parte a unui text citit înseamnă să efectueze citirea o dată sau de mai multe ori, să reflecteze asupra conţinutului, asupra semnificaţiei unor fapte desprinse, asupra limbajului utilizat, să raporteze mereu fragmentul la întregul text. De asemenea, elevii vor fi îndrumaţi să reproducă în gând conţinutul textului citit, folosind o exprimare liberă şi să reflecteze asupra ideii principale, căutând cea mai bună formulare a ei. O asemenea activitate solicită un mare efort intelectual din partea elevilor şi numai o pregătire prealabilă, adecvată le asigură reuşita deplină. Îndrumarea atentă a elevilor în timpul cât ei lucrează independent este, desigur, obligatorie, şi trebuie făcută în mod diferenţiat, chiar individualizat. Trebuie avuţi în vedere în special elevii care întâmpină greutăţi, cei care au un ritm mai lent de citire. Citirea şi analiza independentă a unui fragment sunt urmate de verificarea măsurii în care elevii au înţeles conţinutul esenţial al fragmentului, de comentarea acestuia, în vederea valorificării depline a conţinutului lui. O formă eficientă de muncă independentă, într-un fel subordonată celei precedente, cu o sferă mai restrânsă de acţiune, o constituie citirea în gând, în scopul selectării cuvintelor şi expresiilor noi. Efectuarea în mod independent a acestei operaţii nu se reduce, fireşte, la simpla stabilire a înţelesului unor cuvinte, recurgân-du-se doar la sinonime. A lucra pe text în-mod independent cu elementele de vocabular înseamnă a căuta sensul unor cuvinte sau expresii mai întâi în contextul întâlnit în manual, iar apoi a le introduce în contexte noi. De aceea, o asemenea activitate trebuie să urmărească, mai ales, punerea elevilor în situaţia de a opera în mod independent cu noile achiziţii, prin introducerea lor în alte construcţii de limbă. Tema dată pentru a se efectua în mod independent poate solicita alcătuirea unor scurte compuneri, în care să fie analizate cuvintele şi expresiile noi, sau se poate cere alcătuirea unor propoziţii dezvoltate cu folosirea acestor achiziţii. Citirea în gând, în scopul reproducerii orale a unui text, integral sau parţial, constituie o formă de muncă independentă cu o mare valoare instrumentală. Spre deosebire de prima citire, care — aşa cum s-a arătat — şi ea poate fi efectuată independent, citirea în gând urmează după analiza textului, după cunoaşterea integrală a conţinutului lui. De aceea, citirea în gând în scopul reproducerii orale a textului nu solicită un prea mare efort din partea elevilor. Ea poate fi chiar relaxantă, după efortul depus în etapele precedente. Valoarea ei constă în aceea că elevii exersează independent citirea în gând, forma cea mai productivă a citirii, având drept obiectiv şi reproducerea conţinutului textului, angajamentul lor în realizarea actului complex al citirii este deplin. În plus, elevii vor realiza, tot în gând, reproducerea orală, într-o expunere originală, noile achiziţii fiind deci un bun propriu, cucerit prin efort personal, şi în consecinţă, ele vor fi durabile. Activitatea independentă a elevilor în scopul însuşirii unor instrumente ale muncii cu cartea poate lua şi alte forme. O astfel de formă este citirea selectivă a unor fragmente sau pasaje, fie pe baza cerinţelor formulate de învăţător, fie pe baza preferinţelor elevilor. Foarte frecvent şi cu rezultate bune se pot folosi răspunsurile — orale sau scrise — la întrebările sau temele formulate la sfârşitul unor texte sau la cele fixate de învăţători. Calitatea întrebărilor şi a temelor, indiferent că sunt formulate de manual sau de învăţător, este dată de măsura în care ele solicită efort de gândire din partea elevilor. Întrebările, al căror răspuns se află gata formulat în textul citit, iar elevilor le rămâne simpla sarcină să-1 reproducă mecanic, au o valoare limitată doar la aspectul informaţional, fără a le angaja resorturile formativ educative. De aceea, ele sunt cu atât mai valoroase, cu cât au un caracter mai generalizator şi îi obligă pe elevi ca, pornind de la datele aflate din textul studiat, să-şi lărgească sfera de cunoaştere cu elemente noi, la care au ajuns prin efort propriu de gândire, prin încadrarea şi restructurarea noilor achiziţii în întregul patrimoniu cultural de care dispun, oricât de modest ar fi acesta. Răspunsurile formulate de elevi la întrebările de la sfârşitul textelor sunt condiţionate, fireşte, de însuşi specificul şi gradul de dificultate al acestor întrebări. Astfel, unele întrebări sau teme solicită un răspuns concis, altele se pretează la o dezvoltare mai amplă a răspunsului. În cel de-al doilea caz sunt evidente posibilităţile de a se formula răspunsuri cu un mai înalt grad de originalitate. De aceea, în funcţie de aceste caracteristici ale întrebărilor şi temelor, răspunsurile vor fi formulate fie oral, fie în scris. Se ştie că formularea în scris a răspunsurilor este o activitate mai dificilă decât formularea lor orală. în acest sens, dacă răspunsurile concise pot fi date şi în scris, răspunsurile ample se vor da oral, ţinând seama şi de ritmul relativ lent de scriere al elevilor. Întrucât activitatea de scriere nu ocupă un loc special în planul de învăţământ decât în clasa I, iar ulterior exerciţiile de scriere se efectuează, mai ales, în cadrul lecţiilor de limba română (citire, gramatică, compunere), este necesar ca exerciţiile de scriere să aibă o pondere corespunzătoare la orele de citire. Condiţia principală a temelor scrise, la citire, o constituie necesitatea ca efectuarea lor să angajeze elevii în exersarea atât a actului scrisului, cât şi al cititului. O formă foarte frecventă de temă scrisă la citire o constituie copierea unei anumite părţi a textului. Această formă de activitate independentă este eficientă numai în situaţia în care este precedată de exersarea actului cititului. Altfel se ajunge în situaţia că efectuarea temelor de muncă independentă Ia citire se limitează doar la exerciţii de scriere, fără a constitui şi un mijloc de exersare a cititului. Indiferent de forma pe care o ia activitatea independentă la citire, ea trebuie să-i pună pe elevi în situaţia de a opera cu elementele de bază ale lecturii explicative, în scopul însuşirii lor ca instrumente ale muncii cu cartea. Lectura explicativă, ca de altfel şi formele muncii independente la citire, nu sunt scopuri în sine, căci ele nu reprezintă doar simple modalităţi de organizare şi desfăşurare a lecţiilor de citire, ci calea cea mai eficientă de a-i învăţa pe elevi cum să înveţe prin intermediul cărţii. Lectura explicativă şi varietatea textelor de citire Aşa cum s-a văzut într-o lecţie anterioară, funcţia instrumentală a citirii, ca disciplină şcolară în ciclul primar, se referă la însuşirea de către elevi a instrumentelor muncii cu cartea. Pentru ca aceste instrumente să fie cu adevărat operante,, cel care le posedă va trebui să le poată utiliza în condiţiile foarte diferite pe care le oferă expresia tipărită. Un cititor ajunge, în mod inevitabil, în faţa unei mari diversităţi de genuri şi specii literare. Realitatea pe care o înfăţişează o operă tipărită ia o multitudine de forme şi modalităţi de expresie. Ea poate să apară prin faptele, cuvintele şi întregul comportament al unor personaje, desfăşurându-se în timp şi spaţiu: în multe creaţii literare realitatea este oglindită prin puterea de expresie a imaginilor artistice, a unor figuri de stil cu profunde semnificaţii. Unele opere redau, cu o mare forţă evocatoare, imagini şi fapte ale unui trecut îndepărtat ; altele cuprind realităţi ale zilelor noastre. în numeroase opere, realitatea, în special din natură, este înfăţişată direct, sub forma explicării unor noţiuni ştiinţifice; în altele, elementele reale se îmbină cu ficţiunea, chiar cu anticipaţia ştiinţifică. Unele creaţii sunt în proză, altele în versuri. Ilustrările făcute mai sus, fără a epuiza marea diversitate a expresiei tipărite., sunt suficiente pentru a sublinia ideea că un cititor posedă cu adevărat instrumentele muncii cu cartea numai atunci când este capabil să le folosească în mod creator, cu discernământ, în funcţie de specificul fiecărui text. Altfel, o bună parte din creaţiile tipărite, deşi sunt pe deplin accesibile, nu vor fi înţelese şi, ca urmare a acestui fapt, vor fi abandonate. Se ajunge astfel ca preferinţele cititorului pentru un anumit gen de carte, de text tipărit, să fie orientate nu atât după gustul fiecăruia sau de anumite motive interioare, ci mai mult de capacitatea disponibilă pentru a folosi instrumentele muncii cu cartea în funcţie de specificul operei respective. Tocmai de aceea instrumentele muncii cu cartea trebuie să aibă un caracter polivalent, pentru a fi într-adevăr eficiente. Procesul familiarizării elevilor cu tehnicile muncii cu cartea trebuie să includă şi formarea capacităţii de a folosi aceste tehnici potrivit genului şi speciei căreia îi aparţine fiecare operă citită. Această posibilitate se capătă concomitent cu însuşirea instrumentelor muncii cu cartea şi nu se întârzie până în momentul învăţării noţiunilor de teoria literaturii. Elevii capătă aceste noţiuni în ciclul gimnazial şi în special în liceu, în timp ce –inevitabil- ei întâlnesc mult mai devreme în lectura lor creaţii literare foarte diverse, încă în primele clase ale ciclului primar. Capacitatea elevilor de a se orienta în diversitatea textelor tipărite nu este determinată de cunoaşterea noţiunilor de teoria literaturii, aşa cum se învaţă acestea în liceu. Posibilitatea înarmării elevilor cu capacitatea de a se orienta în textul citit, în funcţie de specificul lui, este asigurată de faptul că, încă din primele clase ale şcolii generale, elevii operează cu elementele lecturii explicative, deci cu instrumente ale muncii cu cartea,, pe texte extrem de diferite. De fapt, ceea ce va deosebi modul de abordare a textelor de citire în funcţie de specificul lor nu este metoda, care rămâne aceeaşi, lectura explicativă, ci ponderea diferită pe care o vor avea diversele componente ale lecturii explicative, în funcţie de particularităţile fiecărui text. Familiarizarea elevilor cu unele tehnici eficiente de activitate cu cartea trebuie rezolvată, prin urmare, pornindu-se de la diversitatea textelor de citire. Datorită faptului că aceasta este extrem de mare, textele oferă largi posibilităţi de a-i pune pe elevi în situaţia să opereze cu instrumentele muncii cu cartea în condiţii diferite, în funcţie de spe-cificul fiecăruia dintre ele. Iată de ce vom face un succint inventar al textelor de citire, de lectură în general, aşa cum de altfel ele sunt sugerate de înseşi programele şcolare, fără a urmări neapărat criteriul cunoscutelor genuri şi specii literare. De asemenea, trebuie avut în vedere că, de fapt, nu există genuri pure, căci deseori în aceeaşi creaţie apar elemente specifice fiecărui gen literar. Vom lua în considerare, drept criteriu principal, conţinutul textelor şi forma în care ele sunt rea-lizate. Un asemenea inventar poate fi realizat chiar făcând abstracţie de actualul conţinut al manualelor şcolare de citire. În general, în lecturile şcolarilor mici, bazate fie pe manualele, fie pe alte cărţi de profil, o pondere însemnată o deţin textele cu caracter epic. În ceea ce priveşte conţinutul lor, acesta înfăţişează nu numai aspecte din viaţa copiilor sau a adulţilor, ci şi momente din trecutul sau prezentul patriei etc.. Basmele, poveştile şi povestirile fac parte, de asemenea, din lecturile preferate ale şcolarilor. Fireşte, însuşi acest conţinut obligă la o tratare diferenţiată a textelor respective. În lectura preferată a elevilor există numeroase texte cu conţinut istoric înfăţişând momente glorioase din trecutul neamului şi din prezentul luminos al patriei. Ele se încadrează în genul epic, dar au un specific anume, determinat de marea lor forţă evocatoare. De asemenea, ele însele se diferenţiază, ceea ce obligă la o tratare corespunzătoare. Astfel, unele momente din istoria patriei şi a poporului nostru sunt înfăţişate sub forma legendelor; alte texte istorice, realizate de maeştri ai scrisului românesc, au o mare valoare artistică, o abordare specifică. În sfârşit, pot exista texte cu conţinut istoric „pur", care îi apropie pe elevi de manualul de istorie. Alte texte ce impun un anumit fel de tratare din partea elevilor sunt cele care evocă viaţa, activitatea şi opera unor personalităţi marcante din istoria culturii româneşti sau universale. Niciunul dintre textele care stau la dispoziţia elevilor claselor primare nu creează dificultăţi mai mari în înţelegere decât cele care aparţin genului liric. Este adevărat că ele au o pondere mai mică în manualele şcolare de citire. Apreciem însă faptul că valoarea lor este incontestabilă şi, în ciuda dificultăţilor pe care le impun, creează micuţului lector satisfacţii deosebite. Pentru a depăşi greutatea parcurgerii şi analizării unui text liric trebuie să se ţină seama de faptul că el exprimă gândurile, sentimentele, emoţiile autorului în mod direct, prin intermediul imaginilor artistice. Asemenea texte nu conţin o naraţiune care să poată fi povestită, ci urmăresc mai ales dezvoltarea unor trăiri emoţionale. De aceea, structura lecţiilor în care se citesc texte lirice diferă de cea a lecţiilor în care se citeşte o naraţiune. În acest caz, deşi e vorba tot de texte literare, lectura explicativă se foloseşte într-un mod specific. De reţinut este faptul că înţelegerea mesajului unui text liric cere un efort suplimentar, care poate fi însă depăşit printr-o orientare corectă a lecţiilor respective. A nu-i pune pe elevi în faţa unor texte lirice, în general, a nu-i învăţa încă din ciclul primar să citească şi chiar să creeze ei înşişi asemenea texte, pe motiv că ar fi mai grele pentru ei, înseamnă a-i priva de cunoaşterea unuia dintre cele mai bogate domenii ale literaturii. În oferta de lectură a elevilor din clasele primare se întâlnesc şi texte cu conţinut ştiinţific. Este drept că ponderea lor este mult diminuată în manualele de citire, în condiţiile în care există manuale speciale de cunoştinţe despre natură. Chiar dacă din punctul de vedere al conţinutului informaţional au un caracter „ştiinţific", cel puţin unele din aceste texte sunt totuşi literare în privinţa formei. Pe lângă categoriile de texte amintite, un loc aparte îl ocupă fabulele, care aparţin de fapt genului epic (relativ puţin în manualele şcolare), ghicitorile, zicătorile ş.a. Toate textele acestea sunt realizate în proză sau în versuri, ceea ce impune, de asemenea, o anumită abordare metodologică, care are exigenţe specifice. Prin intermediul lecturii educarea elevilor se realizează eficient, pornind de la premisa că accesibilitatea şi evitarea supraîncărcării nu exclude punerea lor în contact cu o literatură de valoare, adresată anume copiilor. Şcolarii mici sunt capabili să înţeleagă şi să guste o creaţie de un nivel artistic superior. De aceea, analizând o operă literară destinată copiilor, nu trebuie să se recurgă la schematizări, la simplificări" care sărăcesc de tot ce e valoros, invocând caracterul ei inaccesibil. Accesibilitatea unui text pe care-1 citesc şcolarii mici nu este dată atât de nivelul lui artistic ridicat, de numărul figurilor de stil, ci de măsura în care problematica acestei creaţii se înscrie în sfera de interese ale copiilor, precum şi de felul în care elevii sunt conduşi, prin intermediul lecturii explicative, să-i înţeleagă sensurile. Astfel, accesibilitatea devine nu atât o chestiune de conţinut, cât mai ales, de metodă utilizată. În patrimoniul textelor de lectură pe care le parcurg elevii din ciclul primar mai pot fi incluse, evident, şi multe altele, mai ales acum, la început de secol XXI, când cărţile pe suport de hârtie sunt dublate de cele pe suport magnetic, la fel de accesibile micilor cititori, care se iniţiază de la bun început în tehnica folosirii computerului. Totuşi, faptul că textele de citire sunt extrem de variate nu trebuie să ducă la concluzia că fiecăruia trebuie să-i corespundă o anumită structură metodică. În realitate, metoda rămâne lectura explicativă. Important de realizat este dozarea fiecărei componente a lecturii explicative. Lectura explicativă raportată la analiza textelor narative Între solicitările la care este supus micul lector, formarea capacităţii elevilor din clasele primare de a se orienta în textul citit, în funcţie de specificul lui, se poate asigura prin intermediul lecturii explicative. Elementele constitutive ale lecturii explicative oferă resurse multiple de valorificare deplină a conţinutului unui text citit, indiferent de genul sau specia din care face parte acesta. Cele mai multe texte din manualele de citire sau din cărţile de lectură pentru elevii din ciclul primar se încadrează într-un gen şi într-o specie literară, care se cere identificată cu pricepere, sau pot conţine pasaje, replici din categorii variate.În principiu, textele cele mai numeroase şi mai accesibile pentru elevii din ciclul primar aparţin genului epic. Dată fiind experienţa cu totul redusă în plan estetic a elevilor ciclului primar, nu se cere formulată vreo definiţie. Fără a se face apel la noţiuni de teorie literară, care să fie comunicate elevilor, după o primă lectură, care poate fi repetată până la însuşirea sumară a conţinutului, se stabileşte că în textul respectiv se povesteşte ceva , respectiv o întâmplare, o acţiune. După aceasta se pot adresa întrebări de tipul: - Cine povesteşte ? Şi astfel se conturează conceptul de autor. - Cine săvârşeşte faptele, întâmplările povestite de autor ? Se ajunge la înţelegerea faptului că acestea sunt personajele, individuale şi cele colective. Astfel se poate stabili, de la început, că e vorba de un text în care se povesteşte ceva, în care apar personaje ce participă la întâmplări. În aceste texte, autorul redă faptele săvârşite de personaje, povestind; de cele mai multe ori, autorul nu participă la acţiune. Copilul poate înţelege şi gusta cu mai multă plăcere textul dacă e condus să intuiască gradaţia interioară a acţiunii, desfăşurarea mai mult sau mai puţin dramatică a acesteia. El urmăreşte cu entuziasmul descoperirilor dintâi conflictul dintre bine şi rău în basme, în legende, în povestiri unde aceste două elemente contradictorii sunt mai bine conturate şi se bucură sincer de succesul binelui. Din felul cum el este tot timpul alături de eroul pozitiv preferat se configurează atitudinea etică a micului lector. Există deci o participare activă, determinată, pentru că există în acest cititor o tendinţă înnăscută de a dori triumful binelui împotriva a ceea ce este meschin, rău, urât. Această tendinţă firească a copiilor poate fi utilizată ca punct de plecare pentru înţelegerea modului în care autorul unui basm, al unei povestiri sau legende îşi organizează gradat desfăşurarea acţiunii, până la punctul culminant, care în mod firesc îi atrage cel mai mult pe copii şi, apoi, până la deznodământ, care dă satisfacţia deplină a triumfului binelui asupra răului, a nedreptăţii, a spiritului malefic. În general cărţile de lectură ale elevilor mici şi în particular manualele de citire pentru clasele primare oferă asemenea texte închegate, în care însăşi organizarea lor interioară poate deveni un instrument de lucru utilizat în vederea înţelegerii mesajului operei literare, a analizei acesteia. Desigur că o analiză corectă a acestor creaţii presupune cunoaşterea de către învăţător a noţiunilor teoretice legate de organizarea interioară a unui text epic, chiar dacă aceste noţiuni nu se vor transmite şi elevilor din clasele primare. Înţelegerea textului epic îporfneşte de la identificarea expoziţiunii, care oferă cadrul natural, timpul şi principalele personaje ale acţiunii. În multe texte aceste elemente apar clar încă de la început, dar în alte cazuri este necesar un comentariu asupra timpului în care are loc acţiunea, pentru a se clarifica în mintea copiilor momentul istoric respectiv, ales de autor drept cadru. Fără îndoială că timpul nu prezintă totdeauna interes, deoarece faptele şi caracterele înfăţişate sunt general valabile, fiind manifestări ale unor atitudini fundamentale ale omului în faţa vieţii de la hărnicie,opusă lenii, la deşteptăciune ori lăudăroşenia, contrare prostiei sau minciunii etc. Comentariul asupra expoziţiunii poate fi doar primul moment al analizei. În continuare ,intriga textului, al doilea moment al subiectului, apare ca o motivare a acţiunii ce urmează. Este posibil ca intriga să fie inclusă chiar în expoziţiune. De cele mai multe ori însă intriga e un moment scurt dar foarte important al subiectului, care determină desfăşurarea acţiunii şi, uneori, chiar deznodământul. Acest moment se află, în fapt, imediat după stabilirea locului şi timpului subiectului şi determinarea lui are menirea de a orienta, în continuare, atenţia elevilor asupra mersului acţiunii. Astfel, în textul Vulpea bearcă, încă din paragraful al doilea elevii vor putea intui înţelegerea făcută între vânător şi slujitorul său, sătul de minciuni vânătoreşti, hotărât să plece, şi vor înţelege de ce vânătorul a ciuntit coada vulpii abia în momentele următoare. În textul Judecata vulpii, elevii află, tot în al doilea frag-ment, de ce vulpea a închis şarpele înapoi în văgăună, după ce fusese eliberat de om. Aici se dezvăluie tocmai intriga poveştii, căci în felul acesta acţiunea în sine capătă o motivare şi o desfăşurare de o logică stringentă. Identificarea acestui moment al subiectului dintr-o creaţie literară, chiar pentru elevii din ciclul primar, are o importanţă deosebită nu numai pentru înţelegerea textului, ci şi pentru activitatea de elaborare a compunerilor, care adesea nu au o motivaţie corespunzătoare. Iată pentru ce în textele citite de şcolarii mici, desfăşurarea subiectului se reduce deseori la una sau două idei principale. Alteori aceasta e mai amplă, cuprinzând mai multe momente, cum se întâmplă în texte ca Din anii de şcoală ai lui Nicolae Bălcescu sau Darul tui Moş Miron de la clasa a IlI-a şi în Stejarul din Borzeşti de la clasa a IV-a ş.a. Aşadar, analiza desfăşurării subiectului este orientată, în continuare, spre receptarea şi înţelegerea punctului culminant, care este momentul cel mai captivant pentru orice cititor. Analiza punctului culminant al unui text poate constitui un bun prilej pentru a evidenţia trăsături de înaltă ţinută morală ale unor personaje, trăsături verificate tocmai din acest moment de maximă încordare. Stabilirea punctului culminant oferă mari resurse educative, căci cititorul percepe momentul de maximă trăire afectivă. În unele cazuri, punctul culminant dezvăluie resurse comice care provoacă bună dispoziţie, dar care au şi valenţe educative la fel de evidente. Astfel, acţiunea din povestirea Vulpea bearcă de la clasa a III-a se desfăşoară lent, cu nuanţe uneori dramatice, către punctul culminant, marcat de binecunoscuta replică a vânătorului: „Ce? Vrei să las vulpea bearcă ? Dar mai bine mă lipsesc de tine decât să rămâie vulpea mea fără coadă". În cele din urmă, deznodământul unei naraţiuni nu trebuie privit doar ca sfârşitul acţiunii, căci el nu încheie activitatea de analiză a textului, ci reprezintă un prilej în plus de reflecţii care creează emoţii, satisfacţii pentru triumful binelui şi al adevărului. De aceea, discuţiile referitoare la deznodământ trebuie astfel dirijate încât elevii să vadă în rezolvarea conflictului expresia spiritului de dreptate ce caracterizează nu numai poporul nostru, cum suntem tentaţi să credem, ci în genere spiritul uman. Analiza deznodământului poate cuprinde sau poate fi completat cu o învăţătură, o maximă sau un proverb, izvorâte din înţelepciunea poporului nostru, din concepţia lui sănătoasă despre viaţă. Îndeobşte, la cele mai multe texte care conţin o naraţiune, familiarizarea elevilor cu subiectul se face cu prilejul analizei textului respectiv pe fragmente, prin urmare în etapa în care se parcurge una din componentele de bază ale lecturii explicative. În aceste texte, ideile principale se desprind din acţiunea şi comportarea personajelor. Conţinutul tematic şi cel de idei etc. pot fi desprinse după parcurgerea integrală a textului.Iată câteva întrebări călăuzitoare: - Care este ideea centrală (principală) a textului ? - Ce alte idei se mai desprind din acţiune ? Urmează analiza textului, pentru a se afla cum procedează autorul (povestitorul) ca să poată transmite cititorului aceste idei (prin înfăţişa-rea unor momente, a unor întâmplări legate de subiectul textului, de ideea sa de bază). Aşadar, subiectul textului care conţine o naraţiune este constituit astfel din totalitatea acestor momente dispuse într-o anumită ordine. Elevii vor fi orientaţi spre ordinea momentelor pentru a putea înţelege mai uşor mesajul operei şi pentru a realiza apoi o expunere sistematică a conţinutului textului respectiv, cu sublinierea a ceea ce are el mai semnificativ. Pe această cale, elevii vor fi învăţaţi să facă o expunere clară, echilibrată şi gradată a conţinutului unui text care conţine o naraţiune. Delimitarea fragmentelor unui text epic, fără a se identifica întru totul cu organizarea interioară sau cu momentele acţiunii — departe de a fi un lucru minor şi uşor — poate fi realizată totuşi corect de la caz la caz, fie după criteriile arătate mai sus, fie după altele. Astfel, succesiunea în timp a întâmplărilor, evenimentelor, faptelor, locul unde se petrece acţiunea (momentul deplasării ei în spaţiu), apariţia sau dispariţia unor personaje, relaţia dintre cauză şi efect ş.a. pot marca, aşa cum s-a mai subliniat, limite ale unor fragmente, criterii după care se face această operaţie, în cazul textelor care conţin o naraţiune. Oricum, fragmentele - indiferent de genul în care se încadrează textul- nu reprezintă o parte luată la întâmplare din acel text. El nu se confundă cu alineatele sau cu strofele şi nu se de-limitează deci după criterii formale. De aceea, intervenţia şi dirijarea atentă a elevilor de către învăţător reprezintă o condiţie a reuşitei acestei acţiuni. Celelalte momente ale lecturii explicative se desfăşoară în continuare, cu accent simultan pe conţinut şi formele de exprimare folosite de autor. Analiza textelor cu conţinut istoric Analiza textelor epice cu ajutorul lecturii explicative se face în mod diferit şi în funcţie de particularităţile fiecărui text. În unele cazuri, aceste particularităţi sunt determinate nu numai de specia respectivă, de forma artistică specifică în care e realizat un text, ci şi de alţi factori. Astfel, textele cu conţinut istoric au, prin natura lor, un anumit specific, determinat de marile lor resurse educative. În abor-darea lor se va face deci apel cu prioritate la acele componente ale lecturii explicative care solicită mai mult resorturile afective ale elevilor. Fără a fi vorba de un curs sistematic de istoria patriei, în clasele II- III, elevii iau cunoştinţă, în special prin conţinutul unor texte de citire, de unele dintre cele mai semnificative momente din istoria milenară a poporului român. Ei află despre trecutul de luptă al poporului nostru pentru libertate naţională, dreptate socială şi progres. Prin conţinutul a numeroase texte de citire sau lectură, prin diverse activităţi extra didactice ei află despre măreţele fapte de vitejie ale înaintaşilor, cunosc figuri de eroi ai poporului român, ai clasei muncitoare, care au luptat pentru făurirea unei vieţi noi în patria noastră. Prin citirea a numeroase texte din manuale sau din alte cărţi, elevii iau cunoştinţă, de asemenea, de forţa creatoare a poporului nostru, care sub conducerea partidului a schimbat chipul patriei. Contactul pe care elevii ciclului primar îl fac cu unele dintre cele mai reprezentative momente din istoria poporului nostru, încă din primele trei clase, în cadrul. lecţiilor de citire şi al altor forme de activitate uşurează înţelegerea cursului sistematic de istoria patriei, pe care elevii îl parcurg pentru prima dată în clasa a IV-a. Citirea textelor cu conţinut istoric ajută la familiarizarea elevilor, desigur fără nici o definiţie, cu unele din cele mai importante reprezentări şi noţiuni isto-rice, cum sunt cele cu privire la cronologie (epocă, perioadă, mileniu, secol etc), referitoare la viaţa economică (muncă, unelte de muncă), cu privire la organizarea socială şi viaţa politică (clase sociale, forme de stat, război drept şi război nedrept) etc. În strânsă legătură cu reprezentările şi noţiunile pe care le-am amintit, studiul istoriei în general, al istoriei patriei noastre în special, trebuie să-i conducă pe elevi la înţelegerea, în măsura posibilităţilor lor, a interdependenţei fenomenelor ce au loc în societate, a faptului că diferitele evenimente sociale se datoresc unor cauze bine stabilite, care pot fi nu numai cunoscute, ci şi influenţate. Pe de altă parte, cunoştinţele de istoria patriei pe care şi le însuşesc elevii ciclului primar au o valoare educativă cu totul remarcabilă. Dacă unele date, fapte sau noţiuni istorice pot fi uitate, semnificaţia acestora, sensurile lor declanşează puternice trăiri afective, sentimente profunde de dragoste faţă de patrie, faţă de popor. Ţinând seama de faptul că în ciclul primar funcţia educativă a cunoştinţelor de istorie este prioritară şi că însăşi formarea unor reprezentări şi noţiuni istorice este determinată în mare măsură de existenţa unui fond afectiv corespunzător, este firesc ca abordarea textelor de citite cu conţinut istoric să se facă în aşa fel încât acestea să-şi aducă o contribuţie sporita la educarea patriotică a elevilor. Textele de citire cu conţinut istoric urmăresc în mare măsură cultivarea unor sentimente nobile, în special a patriotismului. Acest lucru se realizează atât prin conţinutul faptelor, evenimentelor înfăţişate, prin înţelegerea semnificaţiei acestora, cât şi prin forma în care sunt realizate, prin modul de exprimare. Este necesar să avem în vedere că sentimentele nu se „învaţă" aşa cum se însuşesc noţiunile ştiinţifice. Ele nu se repetă spre a fi memorate şi reproduse,. nu se potrivesc ca, bunăoară, faptele, evenimentele istorice. Sentimentele se trăiesc. De aceea, se impune ca faptele, evenimentele istorice înscrise în textele de citire să fie nu numai înţelese, ci mai ales trăite. A trăi sentimentele declanşate de forţa evocatoare a faptelor de eroism înseamnă, în primul rând, a înţelege semnificaţia acestor fapte, precum şi limbajul specific folosit în asemenea texte. Prin urmare, este vorba tocmai de însuşirea unor reprezentări şi noţiuni corespunzătoare, de realizarea aspectului cognitiv al istoriei. Tocmai de aceea este bine ca abordarea acestor texte să pornească de la dezvăluirea conţinutului, a mesajului lor, precum şi a modului specific de exprimare. Pe această bază se formează trăirile afective adecvate, care determină un comportament corespunzător. Textele de citire cu conţinut istoric, destul de numeroase în clasele a II-a şi în special a IlI-a, au un specific aparte faţă de alte categorii de texte. De aceea şi metodologia lecţiilor în care se citesc aceste texte trebuie să fie oarecum diferită, chiar dacă, în esenţă, metoda utilizată este aceeaşi ca şi la celelalte texte- lectura explicativă. Specificul textelor cu conţinut istoric este determinat atât de conţinutul lor, cât şi de limbajul lor specific. Chiar în rândul acestor texte există diferenţieri evidente. Unele dintre ele înfăţişează faptele istorice prin intermediul legendei, altele sunt creaţii literare pe teme istorice, iar altele se apropie, prin conţinut şi formă de prezentare, de textele întâlnite în manualul de istorie. Pe de altă parte, unele texte istorice sunt în proză, altele în versuri. Privite din această perspectivă, textele cu conţinut istoric determină o tratare diferenţiată din punct de vedere metodic. Se ţine seama de faptul că, indiferent de deosebirile sub care apar, textele cu conţinut istoric înfăţişează date, fapte, fenomene sociale ce nu pot fi prezentate pe calea intuiţiei directe, că în cuprinsul lor se întâlnesc o serie de termeni şi denumiri noi pentru elevi, care redau culoarea epocii respective, că însuşi limbajul unor texte are un anumit specific, este lesne de înţeles că înţelegerea lor creează elevilor; anumite dificultăţi comparativ cu alte categorii de texte. De aceea, fără a le transforma în lecţii pure de istorie, fără a abandona exersarea actului citirii, la aceste lecţii este bine ca lectura explicativă să se folosească în aşa fel încât să fie atinse la nivelul necesar obiectivele amintite urmărite prin învăţarea' istoriei. O categorie aparte a unor asemenea texte evocatoare, cu o mare forţă educativă, o constituie legendele istorice. Explicând geneza unui lucru, a unei fiinţe, a unui fenomen, caracterul aparte al unui eveniment istoric, evocând isprăvi neobişnuite ale unor eroi, atestaţi sau nu de documente, legendele apelează, de obicei, la elemente fantastice. Datorită acestor caracteristici, precum şi unui limbaj specific, mai greoi, legendele istorice prezintă unele dificultăţi în înţelegerea lor de către elevi. Dificultăţile apar nu atât în înregistrarea faptelor înfăţişate, cât mai ales în ceea ce priveşte înţelegerea semnificaţiei acestor fapte. Dacă s-ar parcurge ca un text oarecare, ar fi periclitate sau estompate tocmai valenţele afective ale faptelor neobişnuite de eroism, ceea ce ar constitui o pierdere irecuperabilă. Faptele de legendă, oricât de mult ar impresiona, se pot uita în cele din urmă ; semnificaţia lor, înţeleasă corect, îşi pune însă amprenta pe întregul comportament al elevilor. De aceea, în abordarea acestei categorii de texte cu conţinut istoric, întâlnite încă de la clasa a Ii-a, se cere un asemenea mod de analiză care să asigure un numai înţelegerea evenimentelor, a faptelor de legendă, ci mai ales semnificaţia acestora, în scopul valorificării lor sub raport educativ. Experienţa acumulată în citirea legendelor istorice arată că soluţia cea mai eficientă, care asigură realizarea dezideratului amintit, este aceea ca primul contact al elevilor cu conţinutul legendei să fie realizat prin povestirea învăţătorului. Aceasta favorizează, pe de o parte, accesibilizarea înţelegerii mesajului legendei, a conţinutului ei, iar pe de altă parte, asigură crearea unui fond afectiv puternic, pe care se poate desfăşura, în continuare, activitatea de analiză a textului. O povestire caldă, nuanţată, expresivă, cu o intonaţie adecvată, cu pauzele şi accentele necesare, cu gesturile cele mai potrivite emoţionează puternic şi menţine atenţia elevilor pe tot parcursul ei. Povestirea realizată înaintea analizei propriu-zise a legendei istorice oferă posibilitatea să fie introduse, la locul potrivit, cuvintele şi expresiile noi din text, pe care se vor contura apoi unele reprezentări şi idei istorice fundamentale. Ceea ce conferă acestui mod de tratare a legendelor istorice un plus de eficacitate este faptul că toate noile achiziţii pe care le vor face elevii vor fi explicate în context, fără a întrerupe firul povestirii şi deci fără a se diminua trăirile afective. Lucrul acesta ar fi greu de realizat dacă elevii ar lua cunoştinţă de conţinutul de idei al legendei prin citirea integrală, aşa cum se procedează cu alte categorii de texte epice. Practica folosirii povestirii în familiarizarea elevilor cu o legendă istorică nu exclude, fireşte, activitatea de analiză a textului respectiv, care, astfel, se desfăşoară pe un fond afectiv de mare efervescenţă. Comentate pe un asemenea fond afectiv, legendele istorice capătă semnificaţii profunde, nu sunt doar simple povestiri. Copiii îşi dau seama astfel că din legende istorice pot afla adevăruri despre trecutul îndepărtat al poporului. În manualele şcolare şi în cărţile de lectură figurează şi alte creaţii care au conţinut istoric. în rândul acestora se încadrează texte cum sunt : Mircea cel Mare şi Baiazid, de M. Eminescu, Din anii de şcoală ai lui Nicolae Bălcescu, după I. Ghica, Luarea Griviţei, după M. Sadoveanu, În anul 190 7, după Zaharia Stancu, Mărăşeşti, după M. Sadoveanu, Darul lui Moş Miron, după I. Agârbiceanu, Visul împlinit după Lucian Blaga ş.a., ca să ne referim doar la câteva texte întâlnite în clasa a IlI-a. Cele mai multe din aceste texte se încadrează în genul epic, unele fiind creaţii de seamă ale unor reputaţi scriitori şi, de aceea, au şi o accentuată valoare artistică. Un text cu valoare literar-artistică se cere a fi citit integral, de mai multe ori, înainte de analiza propriu-zisă. În aceste situaţii, în etapa pregătitoare în vederea trecerii la citire e necesar să fie rezolvate problemele legate de încadrarea evenimentelor respective în timp, de înţelegerea acestor evenimente în contextul gene-ral al perioadei istorice respective. Există texte istorice care au o valoare strict documentară, datele istoriei fiind tratate la dimensiunea realităţii. în cazul acestora, ţinând seama de vârsta elevilor, datele — mai mult sau mai puţin lucide — vor trebui sensibilizate, umanizate, apropiate de viaţă, pentru ca ele să poată deveni şi date ale procesului de educaţie moral-cetăţenească a elevilor. În ceea ce priveşte textele cu conţinut istoric în versuri, care de obicei se încadrează în genul liric, accentul va cădea pe analiza sensului figurat al imaginilor artistice folosite. În rândurile unor asemenea creaţii se încadrează poezii populare cum sunt : Cântecul lui Mihai Viteazul, Cântecul lui Avram lancu, precum şi Hora Unirii de V. Alecsandri, Imn eroilor de Iuliu Dormidont. O mare forţă evocatoare o au poeziile care înfăţişează istoria actuală, închinate patriei. Analiza textelor de lirica patriotica Manualele de citire, precum şi alte cărţi de lectură cuprind un număr însemnat de texte care, fie integral, fie parţial, se încadrează în genul liric, şi care datorită specificului lor, impun un mod aparte de analiză. Asemenea texte sunt lipsite de subiect-acţiune, de personaje care să întruchipeze concepţii, sentimente, atitudini sau un anumit comportament. Cele mai multe dintre ele sunt în versuri şi redau sentimentele şi gândurile autorului, prin intermediul imaginilor artistice. A trata aceste texte întocmai ca pe cele epice, doar pentru că sunt literare, înseamnă nu numai a nu valorifica deplin conţinutul lor educativ, ci a le face de-a dreptul inaccesibile elevilor. În aceste texte, sentimentele, gândurile autorului sunt înfăţişate prin intermediul imaginilor artistice. La analiza textelor lirice trebuie să se pornească, în primul rând, de la dezvăluirea modului specific de exprimare a sentimentelor, de la explicarea sensului figurat al limbajului folosit de autor. în aceste creaţii, accentul se pune pe realizarea unor trăiri emoţionale puternice, prin înţelegerea semni-ficaţiei imaginilor artistice şi apoi utilizarea în contexte noi a figurilor de stil întâlnite. În cazul acestor texte, analiza prin împărţirea pe fragmente este mai dificilă decât la textele care conţin o naraţiune. Fragmentele nu se confundă în nici un caz cu strofele. Deseori un fragment (sau un tablou, în cazul pastelurilor) poate fi alcătuit din mai multe strofe şi chiar din întreaga poezie. Stabilirea apartenenţei unei poezii la genul liric se face, ca şi in cazul textelor epice, în mod direct, fără nici o noţiune de teorie literară. Iată, bunăoară, cum se poate face acest lucru în cazul unei poezii lirice populare Cântecul lui Mihai Viteazul (clasa a IlI-a). Pentru a preciza conţinutul, după ce s-a citit poezia, se stabileşte că aici nu se povesteşte vreo întâmplare, nu este vorba de o acţiune. După aceea se pot formula direct întrebările : - Cine vorbeşte ? (autorul, poetul, în situaţia de faţă, poporul). - Ce exprimă, ce arată, ce redă el ? (exprimă admiraţia sa pentru Mihai Viteazul, pentru deosebitele lui calităţi). Astfel se ajunge la determinarea specificului textului: nu este vorba de înfăţişarea unor evenimente, întâmplări; în această poezie sunt exprimate sentimentele de admiraţie, de stimă, de dragoste ale autorului (care e poporul) faţă de eroismul domnitorului muntean. În ceea ce priveşte analiza poeziei (compoziţia, imagini, procedee), forma ei impune să fie privită în ansamblu. - Cui se adresează poetul ? (cititorului, ascultătorilor). Se mai poate face constatarea că formele în care se adresează poetul anonim variază ; în primele strofe el interoghează, apoi ia ca martor natura. Fireşte, lucrul acesta se face dacă permite nivelul de înţelegere al elevilor. Astfel, se trece direct la analiză, rămânând ca această remarcă să se facă, eventual, la sfârşit, urmărindu-se şi efectul pe care-1 are asupra cititorului. Pentru a sublinia modul în care se poate face analiza imaginilor şi a procedeelor în raport cu conţinutul, ne vom referi aici doar la prima strofă. - Ce realizează poetul în prima strofă ? (localizarea eroului). - Care sunt procedeele folosite ? Este identificată repetiţia, insistând asupra locului de origine: „Auzit-aţi de-un oltean, De-un oltean, de-un craiovean, Ce nu-i pasă de sultan ?" Se stabileşte rolul interogaţiei care invită la meditaţie: „auzit-aţi ?"; Se cercetează expresia populară „ce nu-i pasă", care exprimă atitudinea cutezătoare faţă de temutul sultan; La rândul său, verbul „auzit-aţi ?" ne pregăteşte să înţelegem reputaţia personalităţii evocate. Pentru strofele următoare se insistă asupra a ceea ce se reia şi, mai ales, asupra elementelor noi introduse de poet. În finalul lecţiei se vor formula întrebări care să reamintească virtuţile eroului, sentimentul autorului şi mijloacele de exprimare. - De ce poezia este intitulată „Cântec" ? Dacă e posibil, răspunsul elevilor va sublinia faptul că poezia exprimă admiraţia poporului faţă de erou. Mihai Viteazul este cântat şi slăvit. Poezia mai poartă titlul de Cântec şi datorită muzicalităţii versurilor. O poezie asemănătoare atât din punctul de vedere al conţinutului, cât şi al formei şi care are aceeaşi ideea de bază este Cântec lui Avram Iancu. Desigur că maniera de analiză a textului este aceeaşi. Singurele elemente care au note specifice sunt imaginile artistice, precum şi prezenţa unor versuri ce înfăţişează pe Iancu şi oastea lui în acţiune şi care, fireşte, se cer a fi interpretate potrivit sensului lor. În poezia sa intitulată Limba noastră Al. Mateevici exprimă în versuri de mare vibraţie, dragostea faţă de graiul moştenit de la strămoşi. În manual sunt prezentate, selectiv, doar patru strofe din cunoscutele şi nepieritoarele sale versuri, dar poezia rămâne unitară prin ideea pe care o exprimă. Autorul foloseşte imagini artistice de o mare forţă expresivă, dezvăluind admiraţia şi dragostea pentru limba română care e, pe rând, „o comoară", „foc ce arde", „numai cântec", „doina dorurilor noastre", sau „graiul pâinii"...A analiza o asemenea poezie, în care în mod evident nu e vorba de nici un fel de acţiune, în care nu apar fapte, întâmplări, personaje înseamnă a conduce elevii spre înţelegerea sensului imaginilor artistice, care sunt purtătoare ale unor sentimente înălţătoare. Iată, foarte sumar, doar sensurile imaginilor artistice din prima strofă, care pot fi dezvăluite cu relativă uşurinţă elevilor din clasele primare. „Comoara"... în „adâncuri înfundată" cu care e comparată limba sugerează bogăţia ei, amplificată mai ales de sensul pe care-1 au acele „adâncuri" semnificând, în poezie, vechimea limbii noastre. Şi pentru ca admiraţia faţă de limba pe care o vorbim să capete noi valenţe, ea mai e comparată cu: „ Un şirag de piatră rară / Pe moşie revărsată". Dacă şiragul de piatră rară se menţine în domeniul unui lucru de mare preţ, „moşia" semnifică dimensiunea spaţiului pe care se vorbeşte limba noastră, întregul pământ românesc. La fel, în celelalte strofe ale poeziei, primul vers conţine o comparaţie prescurtată care subliniază o caracteristică esenţială a limbii noastre. „Limba noastră-i foc ce arde"... „Limba noastră-i numai cântec"... „Limba noastră-i graiul pâinii". Prin urmare, analiza acestei poezii impune, în primul rând, înţelegerea sensului figurat al primului vers din fiecare strofă, înţeles sugerat de metafore, explicate drept comparaţii prescurtate. Comparaţia este întâlnită în numeroase texte din manualele şcolare şi din alte lecturi, iar înţelesul ei poate fi desprins cu uşurinţă de către elevi. Exemplele de texte în care apar comparaţii şi metafore între alte figuri de stil sunt numderoase. Cunoscând valoarea lor stilistică, se impune sublinierea semnificaţiei lor în textul analizat. Înţelegerea sensului figurat al imaginilor artistice solicită un evident efort intelectual din partea elevilor la care ei vor putea fi antrenaţi sub călăuzirea învăţătorului. Este sigur că fără acest ajutor, unii copii nu izbutesc să găsească adevăratul înţeles al metaforelor. Când însă termeni ca aceia folosiţi de Mateevici în Limba noastră (de exemplu : „comoară", „şirag", „moşie") sunt bine cunoscuţi de către elevi, ceea ce se cere a fi relevat este doar sensul lor figurat. O asemenea înţelegere a sensului figurat al unor cuvinte reprezintă elementul cognitiv pe care se bazează trăirile emoţionale, sentimentele înălţătoare de dragoste pentru limba noastră. În acest sens trebuie văzut faptul că la analiza poeziei lirice se parcurge drumul invers pe care 1-a făcut poetul în creaţia sa: de la dezvăluirea sensului figurat al imaginilor artistice spre sentimentele pe care le-au generat. Neîndoios că aceste transferuri semantice sunt între cele mai dificile şi complicate pentru înţelegerea elevilor mici, dar ele pot fi totuşi mult mai simple dacă se face apel la o metodologie adecvată. De fapt, este greşit să se ceară elevilor, cum se obişnuieşte uneori, să formuleze idei principale şi să povestească cele citite într-o poezie lirică. Drapelele, stemele, decoraţiile, inscripţiile comentate, precum şi datele legate de ele vor constitui o bună bază de asociere a lor cu textul liric studiat. Pentru înţelegerea corectă a operelor încadrate în lirica patriotică trebuie ştiut că simpla emoţie produsă de lectura textului creează o stare afectivă, însă nu şi conştientizarea spre care se tinde. În analiza acestor creaţii trebuie să se recurgă deci şi la textele de tip narativ studiate anterior, la cunoştinţele de istorie ale elevilor, indiferent de sursa acestora, precum şi la propria lor experienţă, completată cu observaţiile şi impresiile culese cu prilejul unor vizite la expoziţii, muzee şi chiar la monumente ale eroilor. Lectura explicativă şi analiza textelor din lirica peisagistă Sentimentul naturii, care generează lirica peisagistă, se asociază cu cu patriotismul, cu dragostea de viaţă, chiar cu admiraţia pentru frumos. Iată pentru ce o categorie însemnată de texte ale programei şcolare care fac de asemenea apel la resorturile afective ale per-sonalităţii sunt cele din lirica peisagistă, deja abordată în anii de grădiniţă. Având multe note comune cu textele aparţinând liricii patriotice, analiza lor în ciclul primar are numeroase asemănări. Apartenenţa poeziei la genul liric, faptul că nu e vorba despre o acţiune se poate stabili cu uşurinţă după o primă citire. Spre exemplu, în poezia Toamna, Octavian Goga asociază anotimpul cu sentimentul tristeţii, sugerat de vegetaţia ofilită, în lupta cu „vântul fără milă". Pe de altă parte, din poezie se desprinde şi un sentiment de compasiune pentru natura aflată sub puterea aspră a toamnei, sentiment care ni se transmite prin cuvinte şi chiar dincolo de ele. Poezia debutează cu constatarea privind acoperirea grădinii la venirea toamnei cu un „Văl de brumă argintie..." Sub învelişul de brumă care acoperă florile, grădina capătă alt aspect asemenea unui văl (metaforă). Cuvântul „argintie" (epitet) indică reflexele metalice ale plantelor brumate. Peste fondul general de reflexe metalice se desenează în cuvinte simple, directe, „firele de lămâiţă". Aici se poate recurge la o asociere a poeziei cu pictura, căci ambele arte redau tablouri (desen, culoare); diferă numai mijloacele de exprimare: în pictură se folosesc acuarela, uleiul etc, iar în poezie „se pictează" prin cuvinte. Plecând de la asocierea poeziei cu pictura, se reliefează ideea că în poezie unele cuvinte sunt folosite cu alt sens decât cel obişnuit, în sensul dat de poet care astfel creează figurile de stil. În strofele următoare pe linia unei gradaţii crescânde a sentimentelor vom mai sublinia câteva sensuri ale imaginilor folosite de poet. Astfel, dumbrava se află sub povara norilor, care în mişcarea lor greoaie „îşi poartă plumbul". Metafora „plumbul", ca o comparaţie prescurtată, exprimă în acelaşi timp culoare şi apăsare: culoarea dominantă este cenuşiul sugerat de norii „suri", iar apăsarea este sugerată de greutatea norilor. Mişcarea porumbului exprimă, prin verbul „tremură", suferinţa plantelor din cauza frigului, iar efectele vântului fac să crească tristeţea oamenilor şi a vieţuitoarelor, trăiri sugerate prin câte un detaliu: „De pe vârful şurii noastre Smulge-n zbor câte-o şindrilă" „Se-ndoiesc nucii, bătrânii". Prin epitetul „bătrânii" poetul redă dimensiunile arborilor şi forţa vântului care-i îndoaie. Imaginea finală, atât de plastică încât s-ar putea desena, accentuează atât atmosfera, cât şi sentimentele desprinse încă de la începutul lecturii, cuvântul cel mai expresiv fiind „plânge": „Plânge-un pui de ciocârlie Sus pe cumpăna fântânii". Asemenea imagini dau o notă de muzicalitate: muzică interioară, determinată de glasul vântului, de diferitele zgomote ale plantelor bătute de vânt, de plânsul puiului de ciocârlie. Chiar dacă prin introducerea în programele şi manualele şcolare a celor câteva pasteluri se are în vedere familiarizarea elevilor cu aspecte ale naturii în diferite anotimpuri, ele pot fi folosite şi ca material pentru a-i orienta pe aceştia în înţelegerea unei specii literare accesibile şi cu o mare valoare artistică. Acest lucru se poate realiza fără nici un fel de teoretizare, ci doar prin angajarea elevilor la o interpretare corectă a acestei specii literare. Atunci când se analizează pasteluri ce înfăţişează aspecte ale aceluiaşi anotimp, se recurge la analogii, căutându-se atât notele comune, cât şi ceea ce are specific în creaţia sa fiecare poet. Astfel, de cele mai multe ori, când prezintă aspectul toamnei, pastelul exprimă sentimente de tristeţe, de nostalgie, împletite cu un ritm legănat, elegiac. Astfel poate fi interpretat, spre exemplu, pastelul Toamna de O. Goga, care tocmai a fost analizat. Anotimpul iernii româneşti este şi el prezent în pasteluri de o neasemuită frumuseţe, pe care le întâlnesc în manuale elevii din ciclul primar. Prezentarea acestui anotimp poate fi completată şi cu lectura altor pasteluri despre iarnă, care sugerează diverse laturi frumoase, luminoase, pline de voioşie, datorită prezenţei vieţii, cum sunt: Iarna, Miezul iernii de V. Alecsandri, Iarna pe uliţă de G. Coşbuc sau Baba-Iarna intră-n sat de Otilia Cazimir. În poezia Bradul (clasa a IlI-a) de Bogdan-Petriceicu Hasdeu, imaginea bradului veşnic verde, sfredelind stânca, înfruntând viscolul sau căldura puternică a soarelui, sugerează tăria poporului român, chiar dragostea sa de viaţă. Copiii vor putea să vadă în imaginea bradului nu numai un copac „cu cetina tot verde”, ci un simbol al încrederii în viaţă a poporului român, faţă de care poetul exprimă o profundă adoraţie. Prin dezvăluirea semnificaţiei imaginilor artistice, care susţin mesajul unui pastel, învăţătorul ajută elevii să-şi fixeze în mod intuitiv în gând trăsăturile definitorii ale acestei specii literare şi, ca urmare, ei se vor orienta mai uşor în identificarea acesteia. Tratarea schematică, şablonizată a unor strategii de analiză literară după structuri de lecţii prestabilite, considerate în mpd eronat ca general valabile, poate face unele texte de-a dreptul inaccesibile. Chiar dacă în aparenţă este dificilă pentru înţelegerea şcolarilor mici, poezia lirică, analizată în mod corect, cu accent pe dezvăluirea sensului figurat al cuvintelor şi expresiilor, devine nu numai accesibilă, ci şi plăcută. În concluzie, prin lectura explicativă realizată corect în lecţie, analiza literară specifică ciclului primar, folosită în modul cel mai firesc, în funcţie de caracterul creaţiei lirice, nu numai că nu supraîncarcă elevii, dar accesibilizează înţelegerea mesajului unui asemenea gen de text. Analiza textelor de proză lirică De la clasele primare, elevilor li se cere imprimată imaginea marii diversităţi a structurilor în care se manifestă literatura. Desigur că cele mai multe creaţii lirice sunt scrise în versuri. Există însă şi creaţii în proză în care scriitorul exprimă direct, prin intermediul imaginilor artistice, gândurile şi sentimentele sale. Asemenea texte aparţin prozei lirice, în care predomină descrierea, caracterizată prin înfăţişarea în proză a unor tablouri din natură. Nici în aceste texte nu este vorba de acţiune cu subiect, de personaje, de înfăţişarea unor întâmplări, evenimente, care sunt intuite facil de către elevi. Tocmai de aceea, asemenea texte trebuie abordate din punct de vedere metodic în maniera textelor lirice. Fragmentele devin tablouri, iar „ideile principale" pot apărea, eventual, sub forma titlurilor ce se dau tablourilor. Analiza acestora se face insistându-se asupra înţelegerii sensului figurilor de stil utilizate de autor, în special al metaforelor. Înţelegerea sensului figurat al unor cuvinte şi expresii nu se poate confunda cu însuşirea unor noţiuni ştiinţifice; de aceea, accesibilitatea unor texte în care predomină descrierea nu este dată, decât în mică măsură, de numărul metaforelor şi al celorlalte figuri de stil. Pentru micii şcolari este mai uşor să explice o noţiune ştiinţifică, în parte inaccesibilă, recurgând la metafore. De aceea ei trebuie să fie receptivi, şi mai ales, sensibili nu numai la lectura poeziei lirice, ci şi la lectura prozei lirice. Sunt numeroase texte din manualele şcolare ale claselor mici, precum şi din cărţile de lectură care, prin limbajul artistic folosit, transmit mesaje cu o mare valoare emoţională şi care au ca temă principală frumuseţile naturii. Chiar dacă asemenea creaţii literare nu pot fi introduse integral în manuale, elevii claselor primare pot fi familiarizaţi cel puţin cu părţi, cu fragmente din asemenea creaţii literare. De fapt, în publicaţiile pentru copii sunt destul de frecvente textele de proză lirică, iar pentru a le putea parcurge în mod independent se cere ca elevii să ajungă să se poată lesne orienta în aceste categorii de texte. Prin intermediul lor, cititorul este pus în faţa unor minunate tablouri din natură, în faţa unor străvechi monumente istorice sau el vine în contact cu oameni şi fapte din zilele noastre. O descriere cum este Drumul Oltului, de Geo Bogza, al cărei titlu sugerează pregnant conţinutul operei, este un text pe deplin accesibil şcolarilor mici. Elevii îşi pot imagina, atât prin titlul scrierii, cât şi prin ilustraţii adecvate, despre ce e vorba în text chiar înainte de a-1 parcurge. După o primă citire, realizată artistic de către învăţător, se scoate în evidenţă faptul că autorul vorbeşte despre Olt ca despre o persoană. Se aduc, în acest sens, câteva argumente : ,,e nehotărât", „se răzgândeşte", „îşi ia tovarăşi de drum" etc. Elevii vor fi solicitaţi să găsească şi alte asemenea imagini pentru a înţelege procedeul artistic folosit de scriitor, acela de a atribui Oltului însuşiri umane prin recurgerea la personificare. Existenţa unor termeni şi denumiri geografice nu poate fi socotită un prilej de supraîncărcare a elevilor, deoarece acestea nu sunt un scop în sine, ci marchează cadrul natural pe care autorul 1-a zugrăvit prin intermediul imaginilor artistice. În analiza unor asemenea texte nu se va pune accentul pe memorarea acestor denumiri, ci pe valenţele estetice şi morale ale conţinutului lor. Transformarea în lecţii de geografie a orelor în care se citesc asemenea texte ar fi într-adevăr o supraîncărcare, de care învăţătorul înţelege să se ferească. În cazul textului la care ne-am referit, tablourile înfăţişate de scriitor pot fi marcate foarte uşor după traseul parcurs de Olt înainte de traversarea Carpaţilor, printre munţi, şi de la ieşirea dintre munţi până la vărsare. Sprijinindu-se pe aceste elemente ajutătoare, elevii vor fi stimulaţi să delimiteze tablourile (fragmentele) printr-o citire efectuată în mod independent. Astfel, ei vor opera cu un important instrument al muncii cu cartea. După o asemenea activitate pregătitoare, analiza care urmează va evidenţia semnificaţia imaginilor artistice şi procedeele folosite de autor. Dezvăluind sensul acestor imagini, învăţătorul îi va conduce pe elevi la înţelegerea faptului că acestea exprimă sentimentele de admiraţie şi dragoste ale autorului faţă de patrie, faţă de frumuseţile naturii ei şi de ceea ce au creat mâinile vrednice ale oamenilor ţării. În acelaşi fel pot fi analizate şi texte cum sunt Podoabe ale Argeşului, care înfăţişează, prin intermediul imaginilor artistice, aspecte din frumuseţea muncii pline de eroism a celor care lucrează în „cetăţile" luminii. Fireşte, înţelegerea imaginilor artistice poate fi considerată prin prezentarea unor imagini vizuale: diafilme, diapozitive, albume cu ilustraţii etc. Asemenea texte nu trebuie neapărat povestite, reproduse, ci înţelese, pentru ca pe baza acestei înţelegeri elevii să simtă mândria de a trăi într-o patrie în care la fiecare pas se întâlnesc asemenea frumuseţi. Un text cum este Iarna, un mic fragment din Sultănica de B. Şt. Delavrancea, deşi foarte scurt, conţine o bogăţie de imagini artistice de o rară frumuseţe. Iată un tablou măreţ al iernii, care poate fi „privit" dintr-un loc anume ales şi admirat în toată splendoarea lui. În depărtare se văd „Muscelele care dorm sub zăpadă”, o imagine care sugerează ideea că deşi e iarnă, e ger, muscelele nu sunt moarte, ci numai amor-ţite; ele dorm. - Ce înfăţişare au pădurile ? („par cercelate cu flori de zarzări şi corcoduşi") Aici cuvântul „cercelate" sugerează ideea că pădurile par gătite, împodobite, iar zăpada de pe ramuri e comparată cu florile de zarzăr, ceea ce atrage atenţia asupra prezenţei vieţii. - Ce se mai vede în tablou ? („zăpadă nemiluită, care cade puzderie, măruntă şi deasă, ca făina la cernut"). Abundenţa zăpezii poate fi comentată cu copiii atât ca un semn al frumuseţii pe care o dă tabloului, cât şi ca un semn al bogăţiei. În analiza acestui text pot fi subliniate şi culorile întâlnite: mai întâi, culoarea cerului (ca leşia), cea a tulpinilor copacilor (fumurie). Culoarea care domină tabloul este însă cea albă, ceea ce poate sugera sentimentul de încredere, de optimism. Acest sentiment este accentuat de urmele vieţii: poteca ce duce la şcoală, luminile de văpaiţă care joacă în ferestre, precum şi de imaginile auditive care completează tabloul, dându-i viaţă; vuietul surd, croncănitul de corbi, vârtej care trece dintr-un colnic în altul, vâjâitul mânios al râului, sloiurile izbite de meterezele podului. Un asemenea comentariu poate sugera elevilor şi subiecte pentru realizarea unor desene înfăţişând peisaje de iarnă. Un text oarecum asemănător, care înfăţişează fenomene ale naturii ce au loc în plină vară, este Furtuna, după Calistrat Hogaş (clasa a IlI-a). Textul înfăţişează măreţia unui fenomen al naturii la o maximă dezlănţuire a forţelor sale. Creaţia este realizată în patru tablouri uşor distinctive. Fiecare tablou poate primi un titlu, sugerat şi în manual. În primul tablou, imaginile vizuale sunt reduse la elemente de bază ale naturii: soare, cer, pământ, ceea ce atrage atenţia că acest tablou se cere a fi perceput temporar, vizual, auditiv. Căldura e „ucigător de arzătoare", soarele e „un disc alb de lumină topită", „E înăbuşitor de cald". Pe de altă parte e o tăcere deplină : „pământul e cufundat într-o tăcere adâncă", „greierul... amuţise la umbra unui fir de iarbă", „vântul nu clatină nici o frunză", „nici o pasăre nu mai brăzda văzduhul". În acest fel vor putea fi interpretate, în cunoştinţă de cauză, celelalte tablouri, elevii fiind conduşi să înţeleagă complexitatea fenomenului descris prin puterea limbajului. Ei vor constata că fiecare tablou este realizat prin împletirea unor imagini vizuale, auditive, motrice, că în momentele de dezlănţuire a forţelor naturii predomină imaginile auditive şi motrice. Dincolo de imaginile în sine, elevii trebuie conduşi să distingă tgrăirea autorului, sentimentul de admiraţie in faţa măreţiei naturii. Ei vor constata că scriitorul nu s-a limitat doar la simpla fotografiere a unui tablou din natură, ci a realizat un peisaj în care se topesc propriile sale sentimente. În felul acesta lectura descrierilor nu constituie o simplă cunoaştere a mediului înconjurător, ci oferă elevilor prilejul de a face cunoştinţă cu posibilităţile limbajului de a înfăţişa, prin imagini artistice, un peisaj din natură care, chiar dacă nu e totdeauna autentic, e în concordanţă cu un complex de sentimente ce au generat un asemenea tablou. În principiu, armonizarea peisajului patriei, înfăţişat în chip măiestrit de condeie nemuritoare, cu monumente vechi sau cu bijuterii industriale moderne, declanşează un sentiment de profundă mândrie patriotică. Acum la început de secol XXI sentimentul patriotic trebuie să intre în consonanţă cu convingerea cetăţenilor ţării noastre că aparţin unui spaţiu naţional şi totodată unuia continental. Spiritul globalizării nu distruge convingerea identităţii noastre naţionale, ca parte indestructibilă a unei structuri mai vaste, europene şi chiar mondiale. Textele descriptive sunt ele însele foarte variate. Elevii vor trece de la descrieri „pure" ale naturii până la descrieri care umanizează, prin •prezenţa unor vieţuitoare în conţinutul lor. Textul Veveriţa, după Mihail Sadoveanu (clasa a IlI-a), încadrează descrierea pădurii şi a acestei gingaşe vieţuitoare într-o acţiune scurtă, la care este martor autorul, el însuşi realizând „povestirea". Astfel în primul tablou, elevii vor constata că descrierea pădurii la sfârşitul iernii a fost necesară pentru a crea tabloul în cadrul căruia are loc acţiunea; aceasta culminează, de fapt, cu o descriere de mare valoare artistică, realizată chiar de autor. Acest tablou reprezintă însăşi chintesenţa întregului text, care pune în evidenţă sentimentele de profundă încântare a omului, în faţa măreţiei naturii şi, mai ales, a acelui „ghem de blăniţă de culoarea flăcării, cu coada stufoasă adusă pe spinare spre urechi, c-un căpşor minuscul, în care licăreau ochişorii, ca două boabe de ploaie ori de lacrimi". Un text în care pe fondul unei descrieri apare o vieţuitoare la fel de gingaşă şi de iubită este Căprioara de Emil Gârleanu. Sacrificiul suprem al mamei pentru salvarea puiului este mult mai bine apreciat şi emoţionează mai profund atunci când moartea căprioarei este pusă alături de splendorile naturii care cheamă la viaţă. Descrierile, chiar în texte care au la bază o naraţiune, scot în evidenţă stări sufleteşti, ce dau sensuri majore acţiunii, personajelor participante la acţiune, în lectura Şcoala domnească, descrierea şcolii pune în lumină deziluzia, dezamăgirea creată în sufletul copilului de înfăţişarea şcolii, imaginată ca „un palat mare, mare şi frumos, ca în basme... cu uşi de cleştar, cu ziduri vopsite". Descrierea făcută clasei duce la înţelegerea atmosferei de spaimă şi de teroare prin câteva exemple semnificative în acest sens, cum sunt: nuiaua, copiii cu urechile înroşite, copiii în genunchi şi cu lacrimi în ochi. În manualele şcolare, ca de altfel în general în literatura pentru copii, există numeroase texte epice (poveşti, povestiri, legende ş.a.) care conţin fragmente, pasaje întregi străbătute de un puternic lirism. Chiar dacă atenţia principală este orientată spre subiectul-acţiune, nu pot fi neglijate descrierile, care adeseori creează nu numai cadrul în care se petrec anumite întâmplări, ci şi prilejuri de dezvoltare a capacităţilor de exprimare ale elevilor şi de înţelegere deplină a mesajului textului. Uneori natura înfăţişată în aceste texte face parte integrantă din povestire, este un tovarăş de încredere al unor eroi îndrăgiţi. în Monumentul de la Putna, unde este realizat un tablou măreţ, dominat de figura lui Ştefan cel Mare, subiectul legendei este simplu, uşor de înţeles de către elevi. Acţiunea se petrece pe un fond natural, înfăţişat prin imagini de o mare valoare artistică şi educativă, care-i vor face pe elevi să poarte în minte şi în suflet multă vreme acest tablou, de o neasemuită frumuseţe. Scoasă din acest cadru natural, figura lui Ştefan ar pierde, în faţa copiilor, din măreţia sa. Textele din manualele de citire ale claselor primare deschid drumul luminos al cunoaşterii, al formării conştiinţei, prin intermediul literaturii, al cărţii, îndeobşte. În acelaşi timp, lecţiile de citire au menirea de a iniţia şcolarii în tehnicile muncii cu cartea, iar un atribut indispensabil al acestor tehnici îl reprezintă caracterul lor polivalent, cerut de marea diversitate a expresiei tipărite. Ţelul general al lecţiilor de literatură este cel de a nutri interesul elevilor mici pentru lectura textelor beletristice, percepute ca izvor de înţelepciune şi de simţire autentică. Lecţiile de citire şi componente de analiză stilistică În curriculumul claselor I- IV din învăţământul clasic şi în cel modern în aceeaşi măsură Citirea este o disciplină de studiu a limbii române. Ea împlineşte sarcini fundamentale cu caracter formativ, facilitând comunicarea. Pe de o parte citirea mijloceşte însuşirea de către elevi a mesajului unor texte din manual, ce aparţin atât creaţiilor literare cât şi ştiinţifice, cu condiţia ca acestea să deţină valori multiple, de natură cognitivă, formativ-educativă, cultural-artistică, estetică etc. Pe de altă parte cititul înarmează elevii primelor clase de studiu al limbii române cu capacitatea de a se orienta în textul citit şi de a se deprinde cu instrumentele de bază ale muncii cu cartea. Aceste două sarcini fundamentale ale citirii trebuie realizate într-o unitate inseparabilă. Înţelegerea mesajului unui text citit se poate înfăptui prin folosirea unor tehnici de lucru, care prin exersarea lor co-rectă şi sistematică asigură, în acelaşi timp, însuşirea instrumentelor muncii cu cartea. De fapt, se cere subliniat faptul că acest al doilea obiectiv are o valoare instrumentală cu totul deosebită; odată deprins şi intrat între automatismele activităţii spirituale, de-a lungul anilor cititul devine un instrument de muncă intelectuală de care omul are nevoie toată viaţa. Dimpotrivă, analfabetismul se dovedeşte a fi un handicap cu repercusiuni grave atât în activitatea practică precum şi în viaţa socială a individului, care este izolat de colectivitate din cauya ignoranţei. Un element de seamă, care se regăseşte în fiecare din cele două sarcini fundamentale ale citirii, îl constituie capacitatea cititorului de a înţelege şi apoi de a folosi corect şi creator noile elemente de vocabular asimilate. Pe de o parte, un text nu poate fi înţeles fără pătrunderea semnificaţiei fiecărui cuvânt, cu sensul lui propriu şi chiar cu cele figurate. Pe de altă parte, copiii îşi dezvoltă capacitatea de-a descifra sensul unor cuvinte noi, de a înţelege şi trăi semnificaţia lor prin forţe proprii. La lecţiile de citire, activitatea cu vocabularul se desfăşoară pe parcursul întregii ore, în mod deosebit cu prilejul analizei textului pe diferite unităţi. Această activitate poate fi integrată în procesul de analiză, mai ales a formei unei creaţii, a mijloacelor artistice prin care textul respectiv comunică mesajul ideologic şi moral, determinând în conştiinţa cititorului anumite atitudini. O asemenea activitate ar putea constitui un început bun, bineînţeles modest, de familiarizare a elevilor cu metodologia analizei literare, atât de necesare în clasele mari, mai ales în studiul, literaturii, precum şi- în general- în lectura particulară. Limbajul artistic care dă expresie unor stări de mare tensiune sufletească face apel la sensurile figurate ale cuvintelor, la diferitele figuri de stil, la procedee artistice variate, pe care elevii ciclului primar nu numai că nu le ocolesc pentru o presupusă inaccesibilitate a lor, dar le caută şi, deseori chiar le creează şi le folosesc apoi în exprimarea lor curentă. Astfel, fără a le defini şi a le denumi, în analizele textelor de lectură învăţătorul are posibilitatea să evidenţieze valorile cognitive şi mai ales afective ale unor figuri de stil, precum şi sensul figurat al unor expresii, al unor cuvinte, altfel cunoscute de către elevi în contexte familiare. În mod concret, elevii din ciclul primar, în special cei din clasele a IlI-a şi a IV-a, pot recepta şi înţelege valorile artistice ale epitetelor, care- cum se ştie- scot în evidenţă, însuşirea unei fiinţe, a unui obiect sau acţiuni, socotită de autor ca esenţială pentru ideea sau sentimentul pe care îl reliefează. Spre exemplu, chiar dacă nu se constituie într-o lecţie specială, Imnul de Stat al României, întâlnit în primele pagini ale manualelor de citire, oferă un bun prilej pentru a dezvălui elevilor frumuseţea acestei figuri de stil, fără a o defini. Analizând versurile, se poate sublinia faptul că unele cuvinte au un înţeles aparte, ele evidenţiind însuşiri cu totul deosebite ale steagului ţării, ale patriei, ale poporului nostru: “brav” popor, „vechi renume”, ţel „cutezător”, „gloriosul popor”. Cuvintele subliniate dau dimensiuni aparte substantivelor pe care le însoţesc şi, prin încărcătura lor afectivă, transmit fiorul contactului cu valorile artistice autentice. Spre a înţelege mai bine valoarea şi semnificaţia epitetelor, ca figură de stil care arată însuşiri ale obiectului, înfăţişând imaginea acestuia aşa cum se reflectă în simţirea şi fantezia scriitorului, se poate face legătura şi cu noţiunea de adjectiv, învăţată la gramatică; pe această cale, elevii vor înţelege mai bine însăşi noţiunea gramaticală respectivă, precum şi rolul ei în vorbire şi comunicare. Prezenţa epitetului este foarte frecventă în lecturile care conţin descrieri. Astfel, lectura Căprioara de Emil Gîrleanu oferă posibilitatea sublinierii valorii afective, în special, a unor cuvinte şi expresii. „Pe muşchiul gros, „cald ca o blană a pământului”, căprioara stă jos lângă iedul ei. Acesta şi-a întins capul cu botul mic, „catifelat” şi umed pe spatele mamei lui şi cu ochii închişi se lasă dezmierdat". Analizând textul, elevii vor putea fi conduşi să observe şi să înţeleagă valoarea şi semnificaţia unor cuvinte cum sunt: cald, catifelat, umed. Eimvor interpreta şi expresia (comparaţie) „ca o blană a pământului”. Parcurgând mai departe lectura, apar alte epitete; fiinţă „fragedă”, ochii „îndureraţi”, ceea ce creează o atmosferă care accentuează sentimentul profund al durerii provocate de despărţirea de fiinţa dragă. Nu orice element determinant (adjectiv sau adverb) este epitet. Tocmai de aceea, în exemplul : „(...) şi părinţii şi fraţii şi surorile îmi erau „sănătoşi" (I. Creangă, Amintiri din copilărie), determinarea este neutră, din punct de vedere stilistic, fără să implice participarea imaginaţiei sau sensibilităţii scriitorului. Sentimente de adâncă admiraţie faţă de bunică sunt declanşate din înţelegerea semnificaţiei unor epitete remarcabile, în poezia Bunica de St. O. Iosif: „Cu părul nins, cu ochii mici / Şi calzi de duioşie, / Avea parc-o văd aici / Icoana firavei bunici / Din frageda-mi pruncie." Epitetele subliniate contribuie atât la conturarea portretului bunicii, cât şi la dezvăluirea sentimentelor care le-au generat. În aceeaşi manieră, fără nici un fel de dificultate, elevii pot fi conduşi să înţeleagă şi;să folosească în exprimarea lor curentă comparaţia, care este alăturarea, pe baza unor însuşiri comune, a unui termen mai concret şi mai cunoscut cu altul mai abstract şi mai puţin cunoscut. Ne-am referit la această figură de stil în analiza textelor din lirica patriotică ilustrate cu poezia „Limba noastră" de Al. Mateevici. În manualele de citire pentru clasele a IlI-a şi a IV-a apar asemenea texte, atât în proză, cât şi în versuri. Comparaţii cu o mare forţă evocatoare se întâlnesc în texte în proză. În lecţiile „Buchetul de flori" (cl. a IV-a), harta patriei este asemuită cu „un buchet de flori aşezat într-o vază: Marea Neagră". Această comparaţie dublă este imaginea centrală a întregului text. Semnificaţiile ei trebuie descoperite întâi aici, apoi în iradierea lor în întregul text, prin analogia între forma hărţii şi forma unui buchet, între diversitatea peisajului („şesuri..., dealuri..., munţi..., ape..." etc.) şi varietatea culorilor („verzi..., galbene..., bruni..., albastru..."). Metafore apar foarte frecvent în lecturile elevilor, mai ales la clasele a IlI-a şi a IV-a. Prin puterea lor de sugestie sensul lor figurat oferă elevilor mari satisfacţii. Chiar titlurile unor texte sunt constituite din metafore: „Bucureşti- inima ţării",, „Argeş- calea luminii", „Hunedoara - cetate de foc". În numeroase texte, unele cuvinte nu pot fi luate în sensul lor propriu. Bunăoară în poezia „Patria mea" (cl. a IV-a) strofa: „Patria e primul nostru leagăn, / Drumul până-n prag şi înapoi, / Plopii-n faţa casei şi-un mesteacăn / Ori un tei ce freamătă în noi", sugerează ideea că noţiunea de patrie se formează încă din copilărie, când se încorporează în sensibilitatea copiilor elemente ce-i leagă de un anumit spaţiu concret: leagăn, drum, plopi, precum şi elemente care ţin de viaţa spirituală: „un tei ce freamătă în noi". O asemenea poezie este în întregimea ei o definiţie metaforică a patriei. Explicarea sensului figurat al metaforelor nu se face doar prin căutarea unor sinonime, mai ales că de cele mai multe ori sensul propriu al cuvintelor respective e bine cunoscut de către elevi. Aceste figuri de stil trebuie comentate, interpretate în contextul în care se află, pentru ca prin puterea lor de sugestie să emoţioneze, să cultive sensibilitatea copiilor faţă de conţinutul de idei exprimat cu ajutorul unor mijloace artistice. Creatorii de literatură recurg adesea la personificare,pe care copiii o recunosc cu multă încântare. Poezia eminesciană Revedere oferă un exemplu remarcabil în acest sens. Personificarea codrului contribuie la creşterea intensităţii sentimentelor poetului la reîntâlnirea cu acest „prieten", simbol al veş-niciei. Revederea cu codrul prilejuieşte poetului clipe de meditaţie. Folosirea personificării şi a dialogului între poet şi codru contribuie la crearea unei atmosfere de bucurie, produsă de întâlnirea cu un mediu natural atât de drag, cu profunde rezonanţe în amintirea poetului: „Codrule, codruţule, / Ce mai faci, drăguţule, / Că de când nu ne-am văzut / Multă vreme au trecut / Şi de când m-am depărtat, Multă lume am îmbiat". Elementele simple de analiză stilistică ce pot fi realizate mai ales la clasele a IlI-a şi a IV-a nu constituie un scop în sine. Pe de altă parte, ele ajută elevii să înţeleagă mai bine mesajul unor lecţii, în special sensul figurat al unor cuvinte sau expresii, care încorporează în conţinutul lor un mare potenţial cognitiv şi, mai ales, educativ-afectiv. Pe această cale, pe de altă parte, elevii învaţă cum să se apropie, cu forţe proprii, de asemenea valori artistice, pentru a le putea pătrunde multiplele lor înţelesuri. În acest fel, elementele de analiză stilistică au o contribuţie de seamă la îmbogăţirea, precizarea şi activizarea vocabularului elevilor. Pe lângă însuşirea unor cuvinte şi expresii noi, copiii sunt ajutaţi să pătrundă sensul ideilor şi al simţirilor, exprimate prin cuvinte. În acest scop, ei trebuie orientaţi să opereze cu diferitele sensuri ale aceluiaşi cuvânt, să întrebuinţeze cuvintele în diversele lor accepţiuni, în contexte accesibile. Prin exerciţii efectuate cu acest scop, elevii sunt solicitaţi să încerce integrarea noilor cuvinte şi expresii în fondul lor lexical şi să probeze aceasta prin construcţii proprii de exprimare verbală. Asemenea activităţi îi stimulează pe elevi în înţelegerea resurselor limbii, le cultivă capacitatea de a completa sau de a înlocui cuvintele în contexte diverse, în vederea exprimării cât mai precise şi nuanţate a gândirii lor şi a sentimentelor, afirmăndu-şi astfel capacităţilor lor creatoare, spiritul originalităţii. Dezvoltarea vorbirii - disciplină şcolară la clasele i-iii O importantă sarcină a curriculumului la ciclul primar o constituie cultivarea capacităţii de exprimare a elevilor. Realizarea acestei sarcini în condiţii dintre cele mai bune are implicaţii favorabile pentru întreaga evoluţie intelectuală a şcolarilor. În activitatea de învăţare la toate disciplinele nu poate fi conceput un succes real fără ca elevii să dispună de posibilitatea de a se exprima. Această capacitate se răsfrânge pozitiv asupra întregii lor formaţii, influenţând nemijlocit atât procesele de cunoaştere, prin conţinutul informativ pe care-1 vehiculează, cât şi întregul comportament al elevilor din ciclul primar. Capacitatea de exprimare a şcolarilor mici se cultivă în toate împrejurările, atât în activităţi didactice, cât şi extradidactice- în care elevii sunt puşi în situaţia să exerseze actul vorbirii, ca practică esenţială a comunicării. Dată fiind importanţa deosebită a cultivării acestei capacităţi, în planul de învăţământ al claselor I-III a fost introdusă o disciplină specială, al cărei principal obiectiv este dezvoltarea posibilităţilor de exprimare a elevilor. Sarcina principală a acestei discipline complexe este sugerată de însăşi denumirea ei-dezvoltarea vorbirii, care solicită strategii didactice speciale din partea învăţătorului. Aşa cum sunt formulate în programa şcolară, sarcinile dezvoltării vorbirii au în vedere asigurarea continuităţii între ceea ce se realizează în grădiniţă pe linia cultivării capacităţii de exprimare a copiilor şi ceea ce trebuie să se facă în clasele cursului primar. Totodată, aceste sarcini ţin seama de influenţa pozitivă a exprimării corecte pentru învăţarea citirii şi scrierii. Obiectivele dezvoltării vorbirii au în vedere, mai ales, exersarea organului fonator al vorbirii, în vederea asigurării unei pronunţii clare a cuvintelor. Astfel se asigură prevenirea unor greşeli sau corectarea unor defecte de pronunţare a sunetelor sau a cuvintelor. O altă sarcină este îmbogăţirea vocabularului, însuşirea corectă a sensului cuvintelor, activizarea vocabularului prin folosirea cât mai frecventă a cuvintelor nou învăţate, precum şi prin introducerea acestora în structuri corecte de limbă. Dezvoltarea vorbirii ca disciplină şcolară la ciclul primar nu are drept target numai tehnica exprimării corecte, ci şi o evidentă funcţie formativ-educativă. Ea contribuie în mare măsură la dezvoltarea proceselor de cunoaştere, iar prin conţinutul de idei al temelor abordate contribuie la educaţia estetică şi etică a elevilor. Obţinerea unor rezultate bune în activitatea de învăţământ în clasa I este condiţionată de adaptarea cât mai rapidă a copiilor la specificul muncii şcolare. Fără îndoială că adaptarea este influenţată în bună măsură de posibilităţile de exprimare de care dispun elevii. Printre factorii esenţiali ce determină acest proces se numără modul în care ei au exersat actul vorbirii atât în perioada preşcolară, cât şi după intrarea în ciclul primar. Ca în oricare formă de învăţare, şi în deprinderea exprimării corecte succesul depinde mai ales de măsura în care elevii participă activ şi efectiv la procesul respectiv de studiu, la exersarea exprimării. Neîndoios că învăţarea exprimării nu poate fi concepută fără ca elevii înşişi să exerseze această activitate. Faptul că elevii ascultă şi înţeleg ceea ce li se relatează de către învăţător nu poate fi suficient pentru a învăţa să exprime ei înşişi, în mod firesc ceea ce cunosc, formulând observaţii, impresii sau gânduri proprii. Înainte de intrarea în şcoală, atât în grădiniţă, cât şi în familie, precum şi în activităţile libere de joc, împrejurările în care copiii exersează verbalizarea în mod liber sunt foarte frecvente. Pornind de clasa I, exersarea verbalizării libere, îndeosebi de către elevii cu greutăţi în exprimare, creează premisele depăşirii dificultăţilor de adaptare la specificul muncii şcolare. În felul acesta copiilor li se stimulează încrederea în posibilităţile de a relata aspecte din experienţa personală, impresiile şi observaţiile pe care le-au făcut asupra realităţilor în mijlocul cărora îşi desfăşoară activitatea de studiu şi în care ei trăiesc. O dată cu intrarea lor în şcoală, rigorile procesului de învăţământ, mai ales în cazul unor clase cu efective mari, reduc simţitor ocaziile în care şcolarii pot să se exprime liber, să exerseze liber actul vorbirii. În cazul lecţiilor în care nu se folosesc metode active de învăţare, se pot întâlni elevi care pe parcursul unor ore sau chiar zile întregi nu exer-sează deloc actul vorbirii. Învăţătorul trebuie să prevină şi situaţiile în care verbalizarea elevilor se rezumă la reproducerea unei întrebări şi la completarea răspunsului cu lucruri dinainte cunoscute, situaţii în care efortul elevilor este cu totul neînsemnat, verbalizarea reducându-se doar la aspectul ei exterior, iar aportul formativ al unui asemenea demers este minim. Condiţiile care asigură desfăşurarea normală a lecţiilor solicită elevii să vorbească numai când sunt întrebaţi. Totuşi, există posibilităţi pentru extinderea considerabilă a situaţiilor în care elevii să fie angajaţi în exersarea actului exprimării libere. Important de reţinut este faptul că acest obiectiv se cere urmărit la toate disciplinele şcolare, precum şi în activitatea extradidactică, dar cel mai prielnic cadru în care elevii pot exersa actul vorbirii, în vederea cul-tivării capacităţilor lor de exprimare, îl constituie lecţiile speciale de dezvoltare a vorbirii. Se înţelege că în clasa I, unde elevii nu şi-au însuşit încă o „tehnică" a exprimării scrise, se recurge cu precădere la exprimarea orală. Nefiind îngrădiţi de rigorile exprimării scrise, elevii pot fi îndrumaţi în aceste lecţii să se exprime în mod liber, anticipându-se astfel compunerile libere folosite în orele respective. În acest sens, se poate spune că începutul compunerilor libere poate fi realizat încă din clasa I, chiar din perioada pre-abecedară. În realitate, acest început are loc încă de la grădiniţă şi se concretizează, mai ales, sub forma povestirilor create de copii, care ajungând în clasa I au întotdeauna ceva de relatat din experienţa lor de viaţă, din ceea ce văd la cei din jur. Totul e să fie stimulaţi şi încurajaţi în redarea liberă a observaţiilor, a impresiilor, părerilor şi simţirii lor. Desigur că uneori această relatare este lipsită de o logică riguroasă în înlănţuirea ideilor sau în orice caz, celor mari le scapă legăturile ce se realizează în mintea celor mici. De fapt, ca obiectiv al activităţii învăţătorului în aceste lecţii nu logica expunerii trebuie să stea pe primul plan, ci verbalizarea în sine, exersarea liberă a actului exprimării. Intervenţia învăţătorului trebuie îndreptată în mod obligatoriu spre corectitudinea exprimării. De aceea, aceste aşa-zise compuneri libere elaborate încă din clasa I sunt, în fapt, rezultatul punerii lor în situaţia de a relata în mod liber aspecte cunoscute de viaţă, observate la cei din jur sau trăite de ei înşişi. În mod inerent în aceste relatări apar creaţiile, plăsmuirile proprii ale copiilor. Asemenea situaţii pot fi create nu numai la orele speciale de dezvoltare a vorbirii, ci şi la alte discipline, în special lecţiile de cunoaştere a mediului înconjurător. Mai târziu, pe măsură ce elevii dispun de posibilitatea de a se exprima în scris, ei vor trece la relatarea scrisă a creaţiilor lor. Acum ajutorul învăţătorului va viza în special evitarea greşelilor de ortografie etc. Programa şcolară recomandă şi felurite activităţi prin care se realizează sarcinile dezvoltării vorbirii. Acestea sunt o continuare a unor forme similare de activitate din grădiniţă şi sunt: convorbirile, povestirile, memorizările, copierile şi dictările, prin care se poate asigura, în măsură mai mare sau mai mică, exersarea liberă a actului vorbirii de către elevii claselor primare. Astfel, convorbirile se bazează, cum de altfel sugerează chiar denumirea lor, pe conversaţie. Ele pot avea ca teme: obiecte, întâmplări şi situaţii din mediul cunoscut al copiilor, precum şi aspecte din natură şi din viaţa oamenilor, care nu pot fi percepute direct de copii. La acestea din urmă se utilizează ilustraţii, diapozitive, filme şi alte mijloace, care înfăţişează obiecte sau aspecte din viaţa şi activitatea oamenilor. Convorbirea începe prin pregătirea copiilor pentru activitatea de dezvoltare a vorbirii, prin orientarea lor către tema respectivă, fie prin folosirea unor mijloace intuitive, fie prin evocarea unor date sau fapte semnificative sau prin recitirea unor versuri potrivite, cu rezonanţă afectivă. Desfăşurarea propriu-zisă a convorbirii are ca aspect esenţial succesiunea întrebărilor, care determină răspunsurile elevilor. Cerinţele faţă de întrebări şi răspunsuri (care asigură eficienţa convorbirii) sunt cele cunoscute de la pedagogie. Fiind vorba de o activitate care urmăreşte cu prioritate dezvoltarea exprimării, întrebările trebuie să fie astfel formulate încât să corespundă posibilităţilor reale ale elevilor. Se cere ca ele să fie „accesibile" şi legate de tema convorbirii, ele orientând atenţia elevilor spre această temă. De asemenea, întrebările trebuie să determine un răspuns care solicită efortul de gândire al elevilor. În esenţă, întrebările trebuie astfel concepute încât să determine răspunsuri cuprinzătoare, care să asigure o exersare adecvată a actului vorbirii libere. O altă cerinţă este păstrarea unei succesiuni logice, astfel încât să se realizeze o contribuţie firească în înlănţuirea ideilor, iar întregul conţinut al temei dezbătute să fie rezultatul activităţii de vorbire a elevilor, cel al răspunsurilor lor. Ca formă de activitate specifică folosită la orele de dezvoltare a vorbirii, povestirile oferă condiţii sporite pentru exersarea actului vorbirii. Ele asigură micilor elevi prilejul de a spune cu de-amănuntul întâmplări, de a istorisi, de a nara. Povestirile iau forme diferite, în funcţie de gradul de intervenţie creatoare în relatarea lor. Spre exemplu Povestirea realizată de învăţător a unor istorioare, basme sau relatări după diferite texte literare, cu un evident conţinut educativ şi cu valoare artistică pregnantă, este mai accesibilă pentru copii, în condiţiile în care solicită într-o mai mică măsură activitatea lor creatoare. Cum se desfăşoară o asemenea lecţie? După introducerea elevilor în tema respectivă, se trece la povestirea propriu-zisă de către învăţător. Povestirea oferă cel mai prielnic mijloc de a dezvălui elevilor valenţele multiple ale conţinutului unei teme, în special cele cu mare forţă evocativă, care au rol educativ şi dezvoltă trăiri emoţionale. De aceea, povestirea se cere să fie plastică, expresivă, folosindu-se intonaţia, mimica, gesturile, ritmul, pauzele şi accentele în conformitate cu conţinutul celor povestite. Dacă în timpul povestirii învăţătorului, participarea elevilor este legată doar de înţelegerea mesajului povestirii, activitatea ce urmează trebuie să determine şi o participare în ceea ce priveşte exprimarea impresiilor proprii, a gândurilor şi aprecierilor elevilor în legătură cu faptele relatate. O povestire este cu atât mai reuşită, cu cât, după terminarea ei, elevii au cât mai multe de spus. Dacă se dă curs acestei dorinţe a lor, lăsându-i să verbalizeze liber, activitatea în ansamblu este cu adevărat eficientă. De aceea, după povestirea învăţătorului urmează discuţii libere cu elevii în legătură cu conţinutul acesteia. O formă a povestirii care angajează în mai mare măsură verbalizarea elevilor este repovestirea, care poate fi organizată după un şir de ilustraţii, după un plan verbal dat de învăţător, precum şi în mod absolut liber. În principiu, ea pune elevii în situaţia de a exersa actul vorbirii, chiar dacă ei nu fac altceva decât să reproducă o povestire, un basm, în general o lectură literară cunoscută, fie din povestirea învăţătorului, fie din lectura ei. Această formă de activitate didactică poate constitui o treaptă spre povestirea în mod liber de către şcolari a anumitor întâmplări din viaţa lor personală. Drumul spre aceste povestiri libere poate fi uşurat de povestiri ale copiilor realizate după modelul învăţătorului. Acesta relatează întâmplări la care a fost martor cu scopul de a reactualiza în mintea copiilor impresii asemănătoare, fapte trăite, trezind dorinţa lor de a le relata. Povestirile copiilor pot fi organizate şi pe baza unui început dat de către învăţător. Asemenea moduri de a pune elevii să verbalizeze contribuie la sporirea contribuţiei lor în realizarea unor povestiri libere, în care nota de originalitate să fie din ce în ce mai mare. Acest tip de activitate presupune o experienţă pe care elevii o pot dobândi prin celelalte forme de activitate şi de aceea ele vor fi planificate în ultima parte a anului şcolar. Memorizările, ca formă de activitate pentru dezvoltarea vorbirii, sunt foarte solicitate de şcolarii mici. Poeziile oferă bune prilejuri pentru exersarea actului vorbirii atât prin memorizarea lor propriu-zisă, cât şi prin convorbirile anterior organizate, precum şi prin comentarea lor, în special a cuvintelor şi expresiilor alese. Fiind o activitate care nu creează dificultăţi, memorizările se recomandă să alterneze- în planificare- cu celelalte feluri de activitate pentru dezvoltarea vorbirii, pe tot parcursul anului şcolar. Activităţile de dezvoltare a vorbirii, care se desfăşoară pe cale orală sunt completate cu exerciţii de copiere şi dictare, care vor pregăti elevii pentru trecerea treptată la realizarea unor mici compoziţii scrise. Redactarea unor compuneri scrise este determinată de exersarea unor forme de activitate pentru dezvoltarea vorbirii, care se desfăşoară oral. În concluzie, organizarea acestor activităţi în aşa fel încât elevii să exerseze actul vorbirii, pe cât posibil liber, constituie orientarea de bază ce trebuie dată lecţiilor moderne de dezvoltarea vorbirii la elevii ciclului primar. Semnificaţia didactică a compunerii ca disciplină şcolară Ca obiectiv important al procesului de învăţământ în ciclul primar, exprimarea corectă, orală şi scrisă constituie unul din instrumentele de bază ale muncii intelectuale, întrucât fără ea nu poate fi concepută dezvoltarea intelectuală a şcolarului. Acei elevi care reuşesc să exprime idei cu uşurinţă încă din clasele mici prezintă garanţii aproape sigure de reuşită deplină în activitatea de învăţare. Ei se situează în afara pericolului de a rămâne în urmă la învăţătură. Dimpotrivă, o bună parte din elevii predispuşi rămânerii în urmă la învăţătură şi chiar repetenţiei, în special în clasele I şi a II-a, sunt proveniţi din rândul celor cu exprimare greoaie, al celor care nu îndrăznesc sau nu reuşesc să-şi verbalizeze observaţiile, gândurile, sentimentele lor în mod liber. Investigaţiile făcute asupra fenomenului repetenţiei au stabilit că aproximativ 20% din rândul elevilor din ciclul primar care ajung în situaţia de a rămâne în urmă la învăţătură provin din cei cu greutăţi în exprimare.Tocmai de aceea, una dintre cele mai însemnate sarcini care stau în faţa învăţământului primar o constituie formarea şi dezvoltarea capacităţilor de exprimare orală şi scrisă corectă a elevilor. Activitatea legată de dezvoltarea exprimării corecte a elevilor este foarte complexă. Ea se desfăşoară în sfera întregului proces de învăţământ, la toate disciplinele şcolare, precum şi în cadrul activităţilor extradidactice. Ca şi în cazul învăţării celorlalte instrumente ale muncii intelectuale, de la citit şi scris, la calculul aritmetic şi la mânuirea calculatorului, capacitatea de exprimare se formează şi se perfecţionează prin solicitarea efortului intelectual al elevilor, prin punerea sistematică a lor în situaţia de a exersa verbalizarea, într-o formă sau alta, pe cât posibil în mod liber. În mod concret, elevii pot exersa actul vorbirii liber la toate disciplinele şcolare, cu prioritate însă la limba română, disciplină care ocupă mai bine de o treime din numărul total de ore cuprinse în planul de învăţământ al ciclului primar. În rândul componentelor limbii române, ca disciplină şcolară, compunerea constituie cadrul cel mai prielnic pentru cultivarea capacităţilor de exprimare corectă a elevilor. Valoarea lecţiilor de compunere constă, în primul rând, în faptul că oferă condiţii optime pentru punerea elevilor în situaţia de a exersa în mod sistematic actul exprimării; activitatea elevilor la aceste lecţii angajează în mod evident capacităţile lor intelectuale de percepţie şi chiar de creaţie. Compunerile realizează, pe de o parte, o sinteză a tot ceea ce învaţă elevii la gramatică, la citire, precum şi la celelalte obiecte de învăţământ, mai ales sub raportul corectitudinii exprimării. Pe de altă parte, ele constituie cel mai nimerit prilej de valorificare a experienţei de viaţă a elevilor, de manifestare a imaginaţiei şi fanteziei lor creatoare. După cum arată însăşi denumirea disciplinei „compunere", elementele de creaţie originală, de compoziţie trebuie să reprezinte cri-teriul principal de evaluare a tuturor lucrărilor pe care elevii le realizează, fie în clasă, fie în afara orelor de curs, atât oral cât şi în scris. Înţelegând în acest fel sensul compunerii, ca disciplină şcolară, sunt evidente valenţele ei formative în ceea ce priveşte dezvoltarea capacităţilor intelectuale ale elevilor, în special a imaginaţiei şi a gândirii creatoare. Gradul de originalitate al unei compuneri realizate de elevi, fie oral, fie scris, este determinat, în bună măsură, şi de felul compunerii respective. Activitatea de elaborare a unor compuneri angajează în moduri diferite imaginaţia creatoare a copiilor. De aceea, este necesar să fie cunoscute unele criterii care explică felurile compunerilor în ciclul primar. Problema tipologiei compunerilor trebuie privită sub două aspecte. Pe de o parte, orice compunere are un anumit subiect, luat din realitatea înconjurătoare, cunoscută fie direct, fie indirect de către elevi. Nivelul originalităţii unei compuneri depinde în mare măsură de subiectul tratat. În legătură cu acesta trebuie avut în vedere volumul de cunoştinţe, experienţa de care dispun elevii şi acumulările realizate cu privire la tema respectivă. Subiectul abordat într-o compunere nu poate constitui totuşi criteriul de bază în stabilirea tipologiei compunerilor. Cu privire la subiectul unei compuneri, se pot lua în considerare mai degrabă sursele de inspiraţie de la care se porneşte, respectiv materialul faptic utilizat. Dar nici acest lucru nu poate fi suficient pentru a realiza o clasificare cât mai corectă a diversităţii compunerilor. El ne introduce însă spre un alt indicator care poate orienta cel mai bine tipologia compunerilor: gradul de independenţă a elevilor în elaborarea unei compuneri. Sursa, materialul utilizat oferă posibilităţi diferite de participare independentă a elevilor la realizarea compunerilor. Astfel, o compunere după un text pe care-1 citesc elevii solicită în măsură mai mică efortul lor independent decât, de exemplu, o compunere pe baza observaţiilor şi a impresiilor personale ale elevilor, variantă care conduce la dezvoltarea capacităţii lor creatoare. Ca atare, principalul criteriu în stabilirea tipologiei compunerilor îl constituie măsura în care ele oferă posibilitatea unei activităţi independente din partea elevilor. Se poate aprecia că în clasificarea compunerilor se are în vedere, pe de o parte, materialul pe baza căruia se realizează compunerea, şi acesta poate fi textul citit, un şir de ilustraţii, un tablou etc, iar pe de altă parte, graul i de participare independentă, creatoare a elevilor în elaborarea compunerilor. Din acest punct de vedere pot fi compuneri cu cuvinte de sprijin, cu început dat, cu sfârşit dat, pe baza unui text încurcat, pe baza observaţiilor şi a impresiilor elevilor, compuneri libere ş.a. În tipologia genului, o categorie aparte de compuneri o constituie cele cu valoare instrumentală. Prin acestea elevii sunt familiarizaţi cu unele instrumente de muncă intelectuală, precum şi cu tehnica elaborării unei compuneri. Astfel, prin lecţii speciale de compunere, elevii învaţă cum se alcătuieşte o compunere, care sunt etapele parcurse în această activitate, care sunt părţile unei compuneri, cum se foloseşte caietul-vocabular sau dicţionarul, cum se aşează în pagină o compunere etc. Desigur că elementele de tehnică propriu-zisă a compunerilor nu pot fi confundate cu felurile acestora. Bunăoară, în elaborarea unei compuneri, planul este un element de tehnică şi el nu poate denumi un anume fel de compunere. Toate compunerile se alcătuiesc pe baza unui plan, dar ceea ce apare diferit de la o compunere la alta în legătură cu planul este gradul de independenţă a elevilor în întocmirea lor. Există compuneri al căror plan elevii îl găsesc chiar în manual sau pe care li-l oferă învăţătorul, pe când în alte situaţii, planul se întocmeşte în colective de către toţi elevii, sub conducerea învăţătorului. Mai există cazuri când planul unei compuneri este în totalitatea lui rodul efortului personal al elevilor. Prin urmare şi atunci când este vorba de planul unei compuneri, acesta trebuie privit prin prisma gradului de independenţă a elevilor în întocmirea lui. Acestea nu reprezintă însă criterii care să determine feluri ale compunerilor, ci elemente de tehnică a elaborării unei compuneri. Criteriile după care se face clasificarea compunerilor nu trebuie înţelese ca un scop în sine. Ele sunt necesare numai pentru a orienta în aşa fel întreaga activitate de elaborare a compunerilor încât să se asigure un grad sporit de independenţă a elevilor, pentru ca ele să reprezinte în cât mai mare măsură rodul efortului personal al elevilor, pentru a spori astfel gradul lor de originalitate, cuantumul lor creator. Tocmai în această deschidere edificatoare trebuie văzută valoarea formativă a compunerilor, contribuţia lor la dezvoltarea exprimării corecte, precum şi a capacităţilor intelectuale ale elevilor, în special a imaginaţiei şi a gândirii creatoare. Cu referire la acest ultim target al experienţei didactice, practica arată că toţi elevii, începând cu cei din clasa I, sunt capabili, într-o măsură mai mare sau mai mică, să desfăşoare o activitate de creaţie, să aducă o notă de originalitate în compunerile pe care le realizează. Pentru aceasta ei trebuie să fie pregătiţi în acest scop şi să li se creeze condiţiile corespunzătoare. Activitatea independentă a elevilor în realizarea diferitelor tipuri de compuneri Pornind de la adevărul axiomatic conform căruia se poate afirma că tipologic compunerile sunt de o mare diversitate, ajungem să atestăm faptul că în funcţie de caracterul lor diferă atât modul de rezolvare cât şi originalitatea cu care elevii le elaborează. Indiferent însă de felul compunerilor, există posibilitatea de a pune elevii în situaţia să realizeze o activitate creatoare, de a face ca fiecare lucrare a lor să fie rodul unei activităţi independente, al unui efort intelectual şi nu doar o simplă reluare a unor lucruri dinainte cunoscute. Aceasta este premisa principală de la care trebuie pornit în îndrumarea elevilor pentru activitatea de concepere a unei compuneri, indiferent de felul ei. Spre a realiza un asemenea obiectiv este necesară stabilirea cu mult discernământ atât a conţinutului fiecărei compuneri, cât şi a felurilor acestora. De asemenea, se cere sporită ponderea compunerilor care solicită în mai mare măsură activitatea independentă, creatoare a elevilor. În mod concret, există compuneri care, prin însăşi natura lor, obligă sau chiar sugerează o anume activitate de creaţie din partea elevilor, iar altele care exclud sau reduc posibilităţile unei activităţi creatoare. Indiferent de natura compunerilor, se impune căutarea unor modalităţi de lucru care să solicite activitatea de creaţie a elevilor. Cele mai simple compuneri sunt acelea care obligă pe elevi să facă reproduceri ale unor texte citite, mai simple ori mai ample,, sau ale unor relatări făcute pe cale verbală. Ar fi greşit să credem că o asemenea activitate se poate reduce la reproducerea unor fapte citite sau auzite, căci aceea nu este o activitate cu adevărat creatoare. Există numeroase posibilităţi de a desfăşura o activitate creatoare în compunerile după texte citite sau după cele povestite pe cale orală. Important este ceea ce pregătesc elevii pentru realizarea unor compuneri în care ponderea activităţii de creaţie este din ce în ce mai mare. De aceea, la fiecare lecţie de citire se poate şi trebuie să se facă şi activitate de compunere, deoarece însuşi obiectivul principal al citirii îl reprezintă înţelegerea sensului celor citite, chiar reproducerea conţinutului textului respectiv. Ne aflăm, prin urmare, la pragul a două discipline ale limbii române, unde elementele de interferenţă, sub raport metodic, sunt foarte evidente. De aceea, este firesc ca şi modalităţile de lucru, indiferent dacă este vorba de lecţii de citire sau de compunere, să fie aproape identice. Atât la lecţiile de citire, cât şi la cele de compunere, există posibilităţi de solicitare a unei activităţi de creaţie din partea elevilor, chiar dacă unele din ele sunt în aparenţă neînsemnate. Pe o scară de la facil la mai complex, prima formă de creativitate o constituie însăşi redarea într-o exprimare originală a conţinutului textului citit sau auzit. Contribuţia personală a elevilor poate consta în folosirea unor imagini artistice noi faţă de cele din text, cunoscute cu alte prilejuri. Elevul reuşeşte să regrupeze elementele unei naraţiuni sau descrieri într-o manieră proprie. Analiza pe text trebuie folosită pentru solicitarea efortului de gândire al elevilor. Ideile principale dintr-un fragment şi apoi ideea de bază a întregului text pot fi formulate în moduri diverse. Participarea efectivă a elevilor la această activitate este hotărâtoare. Fiecare elev poate fi solicitat de învăţător să caute şi să găsească formularea cea mai adecvată. Imaginile artistice reprezintă, odată identificate, prilejuri de folosire a lor în contexte diferite, în vederea înţelegerii sensului şi a utilizării lor în exprimarea cât mai expresivă de fiecare zi. Intervenţia creatoare a elevilor la aceste feluri de compuneri, ca şi la lecţiile de citire, poate consta şi în exprimarea opiniei personale, a punctelor de vedere proprii cu privire la faptele prezentate şi analizate în aceste texte. Uneori aspectele de viaţă, faptele, fenomenele, obiectele prezentate în aceste texte pot constitui puncte de plecare în elaborarea unor compuneri prin analogie. De asemenea, pot fi făcute intervenţii chiar în desfăşurarea naraţiunii, creându-se situaţii noi, prin modificarea finalului sau prin schimbarea atitudinii, a poziţiei unui personaj. Întrebări de felul : Ce s-ar fi întâmplat dacă... ?, Voi cum aţi fi procedat? creează o stare de efervescenţă în rândul elevilor, stimulând imaginaţia şi gândirea lor creatoare. Iar de la compuneri prin asemănare şi de la intervenţii de felul celor arătate mai sus până la crearea unor poveşti originale nu mai este decât un pas. În compunerile pe bază de text citit contribuţia personală a elevilor este, desigur, mai mică. Totuşi, cu prilejul realizării acestor compuneri există posibilităţi de a solicita contribuţia personală a elevilor în vederea înţelegerii sensului textului, a valorii estetice a acestuia şi pentru însuşirea de către elevi a unor instrumente de muncă intelectuală. O treaptă mai înaltă de dificultate o constituie compunerile pe bază de texte literare, iar succesul în alcătuirea lor depinde în bună măsură şi de selectarea acestora, precum şi de redarea diferenţiată a conţinutului lor în funcţie de genul şi specia literară căreia îi aparţine acesta. De aceea, primele compuneri pe bază de texte citite e bine să se facă după lucrări în proză de mică întindere, în care e folosită, mai ales, naraţiunea. În aceste texte, elementele de creaţie trebuie căutate cu mai multă insistenţă, pentru a se evita simpla lor reproducere. În schimb, textele aparţinând genului liric, deşi sunt mai dificile pentru micii şcolari, oferă posibilităţi mai largi pentru o activitate creatoare. Alegerea lor trebuie făcută cu multă grijă. Sunt de preferat texte din lirica peisagistă. Cum aici nu mai e vorba de acţiune, de personaje, alcătuirea unei compuneri pe baza lor presupune o pregătire prealabilă specială, drept care învăţătorul va prezenta el însuşi un model de o asemenea compunere. Fie că sunt în proză, fie că sunt în versuri, operele care înfăţişează descrieri vor fi prezentate în succesiunea firească a tablourilor respective din natură, cum este cazul bunăoară, al textului Furtuna după C. Hogaş, sau al poeziei Seara de Octavian Goga. Printre textele utilizate destul de des pentru compuneri sunt şi acelea în care apar frecvent dialogurile, dar care sunt indicate mai ales la clasa a IV-a, unde şi există lecţii speciale de transformare a dialogului în vorbire indirectă. Alcătuirea compunerilor pe baza unor texte presupune stabilirea prealabilă a unui plan, care să sugereze fie momentele esenţiale ale acţiunii, în cazul unei naraţiuni, fie tablourile principale, într-o anumită succesiune, în cazul unei lucrări cu caracter descriptiv. În acelaşi fel se pot face intervenţii creatoare şi în compunerile care au ca sursă de inspiraţie poveşti sau povestiri făcute oral, fie de învăţător, fie redate prin intermediul discurilor sau al benzilor magnetice. Planurile compunerilor, cu ideile lor principale, pot fi redate nu numai prin formularea unor întrebări sau enunţuri, ci adesea se utilizează un şir de ilustraţii. Fiecare din ilustraţii redă un moment esenţial din succesiunea momentelor care marchează conţinutul de bază al unei naraţiuni. Posibilităţile unei activităţi de creaţie la acest fel de compuneri sunt mult mai mari decât la cele pe bază de texte. Aici, ilustraţiile respective nu mai redau direct, prin cuvinte, naraţiunea sau peisajul respectiv din natură. Ele au menirea numai să sugereze. Elevul va reflecta asupra fiecărei ilustraţii în parte, pentru ca, apoi, urmărind succesiunea lor, să poată stabili înlănţuirea ideilor pe baza cărora se va alcătui compunerea. Dacă acţiunea respectivă este sugerată de conţinutul şi succesiunea ilustraţiilor, redactarea compunerii trebuie să fie rezultatul unei activităţi creatoare din partea elevilor. S-ar putea ca imaginile să sugereze şi unele expresii, dar oricum elevii vor trebui să depună un efort intelectual pentru găsirea celor mai potrivite forme de exprimare, cu ajutorul cărora să realizeze compunerea respectivă. Primele compuneri de acest fel e bine să se realizeze oral, pe baza unor ilustraţii care să înfăţişeze scenele principale din poveşti cunoscute, cum sunt: Povestea ridichii, Ursul păcălit de vulpe, Capra cu trei iezi ş.a. Acestea vor realiza o trecere treptată de la compunerile pe bază de texte citite sau auzite la compunerile după un şir de ilustraţii. Un plus de efort intelectual, de activitate creatoare chiar, îl vor face elevii atunci când vor fi puşi în faţa unei succesiuni de imagini pe care le văd pentru prima dată. Deşi în acest tip de compuneri fiecare imagine reprezintă un punct din plan, acesta trebuie alcătuit şi în scris; de obicei fiecare ilustraţie va primi un titlu sau va fi completată de un text care să redea succint conţinutul său. Compunerile pe baza unui şir de ilustraţii pregătesc elevii pentru alcătuirea unor compuneri după un tablou. În realizarea primelor compuneri de acest tip este bine ca tabloul respectiv să fie însoţit de un text literar adecvat, care să orienteze elevii asupra felului în care trebuie să observe un tablou, pentru a reda nu numai conţinutul acestuia, ci şi modul în care pictorul a dat viaţă gândurilor. sentimentelor sale. Tablourile însoţesc adesea textele literare, completându-le conţinutul prin imagini. Este evident faptul că problemele de ordin metodic privind compunerile pe bază de texte se interferează cu cele după tablouri. Atunci când un tablou constituie însă singura sursă de inspiraţie pentru alcătuirea unei compuneri, sarcina cea mai dificilă este aceea de a-i învăţa pe elevi să observe tabloul. Normele după care se face observarea unui tablou sunt cele cunoscute: după observarea cadrului general al tabloului se vor urmări, pe rând, detaliile, începându-se cu cele din primul plan şi apoi cele din planurile următoare. În fapt se procedează la alcătuirea unei „inventarieri" a secvenţelor care alcătuiesc tabloul respectiv, stabilindu-se în acelaşi timp succesiunea lor. Activitatea creatoare a elevilor în alcătuirea unei asemenea compuneri trebuie să vizeze, pe lângă „descifrarea" tabloului respectiv, şi stabilirea succesiunii secvenţelor sale, precum şi eventualele semnificaţii ale unor detalii. În cazul unui tablou care înfăţişează aspecte din activitatea copiilor, succesiunea ideilor sugerate de tablou va fi stabilită după felul acţiunilor la care participă copiii. Un tablou de artă, care înfăţişează un colţ din natură, poate sugera, prin însuşi coloritul său, sentimentele pictorului. Tablourile care au în prim plan portrete sugerează, pe lângă trăsăturile fizice ale personajelor respective, stările sufleteşti ale acestora. Reliefarea lor cere un evident efort de gândire din partea elevilor. În rândul compunerilor care prin însăşi natura lor obligă la o activitate creatoare, compuneri specifice elevilor din clasele mici şi chiar preşcolarilor, sunt compunerile cu început sau cu sfârşit dat, compunerile cu cuvinte de sprijin, sau cele pe baza unui text încurcat. În asemenea compuneri, nivelul originalităţii este dat, mai ales, de ceea ce asigură „materialul brut" oferit de învăţător sau de manual. „Modele" de asemenea materiale oferă şi manualele şcolare. Învăţătorul îşi va procura şi el, în plus, materiale care să sugereze elaborarea unei compuneri. De asemenea, se poate face apel chiar la imaginaţia copiilor pentru a se realiza asemenea puncte de sprijin de la care să se pornească în elaborarea propriu-zisă a compunerilor. După momentul introductiv, în care s-a stabilit materialul ce constituie un punct de plecare, se trece la elaborarea compunerii de către fiecare elev. Pregătirea elevilor în acest scop se referă, mai ales, la probleme de tehnica redactării compunerilor (aşezare în pagină, structura compunerii, folosirea dicţionarelor etc). Sursa de inspiraţie primară o constituie însuşi materialul de sprijin pus la dispoziţie. Există multiple posibilităţi de utilizare, de dezvoltare a acestui material. Fiecare elev poate „vedea", în felul său propriu, continuarea începutului dat sau folosirea cuvintelor de sprijin. Experienţa anterioară a elevilor, precum şi î particularităţile psihologice ale fiecăruia, vor determina modul de originalitate al acestor compuneri. De aceea, pregătind elevii pentru elaborarea unei astfel de compuneri, nu li se va ştirbi personalitatea sugerându-le conţinutul compunerii. Eventual li se pot sugera, cel mult, şi alte surse de inspiraţie la care ei să facă apel pentru a elabora compunerea. Cele mai bune surse care asigură un grad ridicat de originalitate sunt observaţiile şi impresiile personale ale elevilor culese din contactul lor nemijlocit cu realitatea. Compuneri libere În evaluarea făcută de învăţător, calitatea compunerilor se apreciază după gradul de independenţă a elevilor în elaborarea lor, după măsura în care ei şi-au exprimat în mod liber propriile observaţii, gânduri şi sentimente. Gradul de libertate a elevilor este diferit de la o compunere la alta. Privite în acest fel, compunerile cu cea mai mare notă de originalitate sunt cele libere. Tocmai de aceea, ideea de bază care trebuie avută în vedere în definirea acestei categorii de compuneri este de a se acorda elevilor cât mai multă libertate, atât în alegerea subiectului compunerii, cât şi în redactarea acestora. Dar problema cea mai „delicată" cu privire la acest gen de compuneri este aceea cu privire la sensul conferit ideii de „libertate" care poate fi acordată elevilor în alcătuirea lor. Nu poate fi vorba de o libertate totală, deoarece elevii mici nu dispun încă de suficientă experienţă în a se exprima liber, nici măcar oral. De asemenea, experienţa lor de viaţă este extrem de săracă, iar informaţiile de care dispun sunt şi ele limitate. Pe de alta parte, elevii mici nu dispun de posibilitatea de a colecta asemenea informaţii şi de a observa în mod nemijlocit şi independent obiecte şi fenomene, (peisaje, procese de muncă şi -mai ales- de a selecta şi ordona toate aceste date care vor trebui să stea la baza alcătuirii compunerilor. Deseori, însăşi valoarea afectivă a contactului direct cu realitatea este estompată de faptul că elevii nu ştiu cum să observe, cum să distingă ceea ce are cu adevărat calitatea de a emoţiona. Fără a da un caracter obligatoriu observaţiilor care trebuie făcute contemplând unele aspecte din realitatea înconjurătoare, copiii trebuie îndrumaţi să surprindă acele elemente care determină trăiri afective intense. Este bine ca să i se lase copilului posibilitatea să-şi manifeste în mod liber sentimentele. Deşi elevii trebuie pregătiţi pentru a realiza o compunere liberă, oricât de simplă ar fi ea, această pregătire nu-i scuteşte de efort, astfel încât compunerea să devină rezultatul unei activităţi creatoare. Realizând o compunere liberă, elevii trebuie să dispună de un volum de cunoştinţe diverse, care să constituie „sursa de inspiraţie" în alcătuirea lucrării; pe de altă parte, ei trebuie să aibă capacitatea de a reda în mod liber, oral sau în scris, propriile lor idei. Principalele probleme metodice cu privire la compunerile libere apar tocmai în legătură cu aceste două coordonate. De aceea, succesul în elaborarea compunerilor libere depinde de pregătirea prealabilă, atât informaţională, cât şi tehnică a elevilor. Realizarea propriu-zisă a compunerii poate şi trebuie să fie liberă, cu condiţia ca elevii să fie pregătiţi corespunzător în acest sens. Pregătirea informaţională a elevilor în vederea elaborării unor compuneri libere este o acţiune complexă; ea nu se confundă cu pregătirea obişnuită, care precede de obicei elaborarea unei compuneri în clasă. Pregătirea informaţională sau invenţiunea, cum mai e numită, se referă la toate acţiunile care oferă elevilor surse de inspiraţie pentru elaborarea compunerii. Acest gen de surse pot fi, în primul rând, contactul nemijlocit cu realitatea înconjurătoare şi observarea independentă a acesteia. Asemenea surse trebuie completate cu informaţiile pe care elevii le au de la diferite obiecte de învăţământ, chiar din lectura particulară a acestora şi din alte activităţi extradidactice, întrucât ele îmbogăţesc materialul cules din experienţa de viaţă a copilului şi creează un orizont informaţional mai larg. La fel de adevărat este faptul că o compunere liberă nu se poate baza pe o singură sursă de informaţie, pe o simplă lectură a unui text, pe o simplă ieşire în natură sau pe amintirile vagi ale copiilor. Astfel, invenţiunea ca etapă a elaborării unei compuneri pe tema Primăvara harnică poate consta din explorarea a cel puţin trei surse: textele din manualul de citire pe această temă, alte lecturi, creaţii ale unor scriitori cunoscuţi, precum şi contactul direct cu natura. Informaţiile, imaginile, expresiile artistice din diverse lecturi constituie o paletă bogată de culori, sunete, acţiuni legate de acest frumos anotimp. După culegerea materialului din sursele arătate, căruia i s-au adăugat achiziţiile rezultate din observarea independentă a unor aspecte de primăvară, acesta poate fi prelucrat într-o oră specială consacrată pregătirii compunerii. La această oră se urmăreşte nu atât conturarea structurii şi conţinutului, cât mai ales conştientizarea datelor culese, a imaginilor artistice întâlnite. Elevii vor fi puşi să contemple imaginile reţinute care apar ca un decor viu în grădina primăverii. Prin urmare, „etapa informaţională" presupune o acţiune amplă şi nu trebuie confundată cu pregătirea obişnuită care precede de obicei elaborarea unei compuneri. Pe parcursul acestei etape, învăţătorul trebuie să stimuleze continuu atitudinea conştientă a elevilor, să-i înveţe să vorbească, să sesizeze ceea ce este esenţial, să-i ajute să găsească relaţiile cauzale dintre diversele obiecte şi fenomene cu care ei vin în contact. Numai pe un fond informaţional adecvat se poate manifesta adevărata libertate a copiilor în a realiza o compunere originală. „Invenţiunea" nu poate fi rezultatul unei simple inspiraţii de moment, cu toate că şi aceasta are o mare importanţă în elaborarea unei compuneri libere. Inspiraţia însăşi se bazează pe un suport informaţional, pe capacitatea elevului de a valorifica informaţiile de care dispune. Primele compuneri libere, bazate pe experienţa de viaţă a copiilor, sunt de obicei narative, ceea ce uşurează însăşi redactarea lor. Planul unor asemenea compuneri este dat de cronologia faptelor, de locul în care s-au petrecut ele; de aceea nu este necesară stabilirea lui prealabilă de către învăţător. Aria compunerilor libere nu trebuie limitată la cele narative. Desfăşurarea aspectelor de viaţă se face nu numai în timp, ci şi în spaţiu. Aceste aspecte de viaţă se localizează într-un anumit peisaj. însăşi prezentarea faptelor, a momentelor din viaţă se face mai convingător când ele sunt încadrate într-un decor natural. Acest decor reprezintă nu numai un cadru al acţiunii, ci şi o sursă de observaţii, de reflecţii, de sentimente. De aceea, este firesc ca în compunerile de tip narativ să intervină şi elemente descriptive. Respectând o anumită gradare, potrivit dificultăţilor pe care le presupun, compunerile libere pot fi îmbinări de elemente narative, descriptive, precum şi de dialog. Posibilităţile de alegere a subiectelor pentru compunerile în care predomină elementele narative sunt, practic, nelimitate pentru că nelimitate sunt şi aspectele de viaţă pe care le pot surprinde copiii. De aceea libertatea în alegerea subiectului poate fi deplină. În ceea ce priveşte compunerile libere predominant descriptive, posibilităţile de alegere a subiectului sunt, de asemenea, foarte variate, aşa cum sunt, de altfel, obiectele şi fenomenele din realitatea înconjurătoare. În elaborarea unei compuneri libere urmează dispunerea sau ordonarea materialului într-un plan de idei. Reuşita ei este condiţionată de materialul concret de care dispun elevii în legătură cu subiectul pe care şi l-au ales, precum şi de măsura în care ei stăpânesc tehnica alcătuirii unei compuneri. Activitatea de întocmire a planului, numită dispoziţiunea, îi învaţă pe elevi să-şi ordoneze gândirea, să stabilească legături între idei, să orienteze aceste idei şi să stabilească modul lor de prezentare spre subiectul compunerii. în acest scop este utilă analogia cu unele opere literare, chiar din manualele de citire, la care elevii înşişi au fost solicitaţi să facă analiza şi să formuleze ideile principale. Pot fi recomandate drept modele, în funcţie de specificul compunerii, specii literare, cum sunt povestirile de mică întindere, pastelurile, textele cu caracter descriptiv, legendele în proză, toate realizate după scriitori bine cunoscuţi. Operaţia de dispunere a materialului este extrem de dificilă şi de aceea trebuie să crească ponderea lecţiilor speciale de compunere, în care elevii sunt familiarizaţi cu structura unei compuneri, cu modul de alcătuire a unui rezumat şi chiar cu etapele elaborării unei compuneri. De asemenea, este necesar ca la lecţiile de citire elevii să opereze în mai mare măsură, în mod independent, cu elementele lecturii explicative pentru a-şi însuşi acele instrumente ale muncii intelectuale necesare nu numai în folosirea cărţii ca sursă de informaţii, ci şi în activitatea de elaborare a unei compuneri. Există în rândul a numeroşi învăţători practica de a-i obişnui pe copii să aibă caiete speciale de studiu individual, în care aceştia îşi notează observaţiile şi impresiile personale prilejuite de lecturile pe care le-au realizat ei înşişi. Etapa următoare - redactarea propriu-zisă a compunerii -concretizează pregătirea complexă realizată în prealabil. Cu toată această pregătire, activitatea de elaborare a unei compuneri reprezintă prin ea însăşi un act creator. Actul de creaţie, în cazul nostru redactarea unei compuneri, depinde în mare măsură şi de momentul cel mai propice în care el are loc. Stabilirea acestui moment este o problemă care trebuie soluţionată cu discernământ. Astfel, pot exista situaţii când compunerea se redactează în clasă, la ora de compunere. Nu totdeauna însă ora stabilită în programul săptămânal constituie momentul cel mai potrivit pentru ca elevii să dea randamentul cel mai bun. De aceea, după pregătirile de rigoare, elevii pot ii orientaţi să redacteze compunerea liberă atunci când sunt predispuşi să facă acest lucru. Fiecare îşi alege subiectul preferat şi redactează compunerea în mod liber. Redactarea unei compuneri poate fi realizată şi acasă. Elevii vor fi anunţaţi din timp să pregătească asemenea compuneri libere, care urmează să fie analizate în ora de compunere. Cu acest prilej se vor selecţiona cele mai bune lucrări şi se vor analiza, cu participarea tuturor elevilor. Este de presupus, fireşte, că vor apărea diferenţieri evidente în ceea ce priveşte nivelul lucrărilor elevilor; unii nu vor reuşi la primele încercări să realizeze o compunere corespunzătoare. Esenţialul este ca toţi elevii să fie stimulaţi in a reda în mod liber aspectele de viaţă care le-au sugerat subiectul compunerii, gândurile şi simţămintele lor. Reuşita redactării unei compuneri libere este asigurată şi de organizarea prealabilă a unor exerciţii de exprimare liberă orală, de realizarea unor acţiuni speciale care să familiarizeze elevii cu tehnica elaborării unei compuneri, cu structura ei. Elaborarea unor compuneri cu adevărat libere poate fi precedată, de asemenea, de realizarea unor compuneri libere colective sau semi-colective. Relatarea ideilor, a faptelor, a informaţiilor pe care le au elevii este însă şi în acest caz individuală. Învăţătorul stimulează relatarea individuală, dar va avea grijă să nu fie preluate aidoma propriile sale păreri şi formulări. Fiecare elev îşi înfăţişează propriile preferinţe. Invenţiunea nu este deci colectivă. Planul de idei poate fi întocmit tot individual. Se comentează apoi două-trei planuri şi se scoate în evidenţă originalitatea părerilor elevilor. Şi în cazul acestor compuneri libere, colective sau semi-colective, redactarea propriu-zisă e bine să se facă independent. Planul stabilit în prealabil poate fi şi el modificat, dacă se consideră necesar. Elaborarea compunerilor cu adevărat libere presupune, prin urmare, o pregătire desfăşurată în timp a elevilor. Primele compuneri de acest fel, deşi libere, vor fi elaborate în colectiv. Planul şi în general pregătirea pentru elaborarea compunerii se fac în colectiv dar, pe cât posibil, individualizat. Fiecare elev va fi stimulat ca în legătură cu tema respectivă să redea ceea ce-1 interesează, ceea ce i-a plăcut, ce a gândit, ce a simţit ; fiecare să folosească exprimarea care-i convine, pe care o găseşte mai adecvată. Se pot face şi schimburi de impresii, ca şi de expresii, respectându-se însă individualitatea fiecărui copil. Compunerea se realizează mai întâi oral, apoi în scris. Redactarea în scris, în condiţiile arătate, se poate face în clasă folosindu-se uneori chiar două ore. Într-o etapă următoare va spori gradul de independenţă a elevilor, lăsându-i să-şi alcătuiască planul de idei. Pot fi solicitate opiniile mai multor elevi în ceea ce priveşte formularea fiecărei idei, lăsând libertatea de a fi aleasă ideea preferată. Este bine ca pentru aceeaşi idee să se caute formulări diferite. În ora de compunere, după ce una sau două din ideile planului sunt dezvoltate sub conducerea învăţătorului, celelalte vor fi redactate în mod liber de către elevi. După parcurgerea acestor etape pregătitoare, fără a considera că toţi elevii sunt apţi pentru alcătuirea unor texte libere, gradul lor de „libertate" poate fi sporit până vor ajunge să redacteze compuneri în care nota de originalitate, elementele de creaţie să fie din ce în ce mai evidente. În ceea ce priveşte locul compunerii libere în sistemul celorlalte feluri de compuneri, soluţia cea mai bună este alternarea lor cu celelalte feluri de compuneri. Astfel, multe din elementele pregătitoare pentru acest gen de compuneri -privind atât conţinutul cât şi tehnica elaborării- se realizează în ore speciale. Formarea capacităţii de a redacta o compunere liberă cere în mod necesar continuitate. Elevii trebuie să fie angajaţi permanent în activitatea de elaborare a unor texte libere. Activitatea de elaborare a compunerilor are o certă influenţă asupra dezvoltării capacităţilor intelectuale ale elevilor, în special a imaginaţiei şi gândirii lor creatoare. Pentru a asigura dezvoltarea capacităţilor intelectuale ale elevilor prin compunere este necesar să considerăm compunerile drept un rezultat al efortului personal de gândire al elevilor. Acum se poate evalua rezultatul activităţii lor creatoare şi să folosim, în consecinţă, metodologia în vigoare spre a ajunge la rezultate cât mai fecunde în dezvoltarea imaginaţiei şi a puterii de abordare de către elevii ciclului primar a unor aspecte ale realităţii sau ale literaturii vârstei lor. Gramatica, disciplină şcolară în ciclul primar Cultivarea limbajului reprezintă una din cele mai de seamă sarcini ale ciclului primar şi ale şcolii în general. La clasele I- IV acest lucru se realizează în primul, rând la obiectul Limba română, celelalte discipline şcolare fiind antrenate de asemenea în învăţarea corectă a limbii. Astfel, la clasa I, chiar dacă nu apar ore speciale de gramatică, elevii fac în mod practic-aplicativ exerciţii de exprimare corectă, orală şi scrisă, la fiecare lecţie de citire şi scriere, precum şi la cele de dezvoltare a vorbirii. Cu ajutorul exerciţiilor variate de vorbire se amplifică, se precizează şi se activizează vocabularul elevilor. Aceştia învaţă să construiască propoziţii şi să alcătuiască chiar mici compoziţii, cultivându-şi astfel limbajul, fără a se face apel la cunoştinţe-de gramatică. În această accepţie trebuie înţeleasă şi realizată sarcina dezvoltării exprimării corecte a elevilor. Exprimarea elevilor se cultivă în toate împrejurările în care ei exersează actul vorbirii, indiferent că acest lucru se face la limba română, la istoric, geografie, cunoştinţe despre natură sau la alt obiect de învăţământ, întrucât pentru toate limbajul este un instrument de comunicare. Disciplina în cadrul căreia elevii învaţă în mod sistematic un ansamblu de reguli elementare privitoare la „modificarea formelor cuvintelor şi la îmbinarea lor în propoziţii" este gramatica. Prin studiul gramaticii elevii înţeleg logica limbii, bogăţia ei şi se deprind să folosească în mod corect şi conştient, atât în vorbire cât şi in scriere, un vocabular adecvat, o exprimare corectă. Studiind gramatica, elevii reuşesc să înţeleagă mai bine gândurile altora şi să se folosească de limbă ca mijloc de comunicare, de acumulare a unor cunoştinţe. Activitatea de învăţare a cunoştinţelor de limbă asigură în acelaşi timp cultivarea „zestrei" lingvistice a copiilor şi contribuie la stimularea proceselor de cunoaştere, a gândirii abstracte în mod deosebit. Astfel în studiul limbii la ciclul primar se disting două etape care se succed, dar care merg şi concomitent. În prima etapă, elevii operează cu noţiunile gramaticale fără să le numească şi fără să le definească; aşa se petrec lucrurile în clasele I şi a II-a. În această etapă, elevii sunt familiarizaţi cu unele cunoştinţe simple de limbă pe cale oral-practică, prin exerciţiile de limbă, de exprimare pe care le fac în special la citire, la scriere, la dezvoltarea vorbirii, iar în clasa a I-a în orele special desti-nate acestui scop. În cea de-a doua etapă, elevii îşi însuşesc în mod ştiinţific noţiuni de limbă prin reguli şi definiţii. În acest scop se face apel şi la „experienţa lingvistică" dobândită în etapa oral-practică, pe baza căreia elevii învaţă unele-reguli şi definiţii gramaticale. O particularitate esenţială a învăţării noţiunilor de limbă o constituie reluarea, pe un plan superior a celor învăţate anterior, fie că acest lucru s-a făcut pe cale oral-practică sau prin reguli şi definiţii de gramatică. Acest sistem de repartizare a volumului de cunoştinţe în programa şcolară, precum şi de învăţare a gramaticii se numeşte concentric. Potrivit sistemului concentric, elevii îşi însuşesc noţiunile gramaticale şi îşi dezvoltă capacitatea de a se exprima corect, oral şi scris, în mod gradat, adăugând mereu, la ceea ce cunosc, noi elemente de limbă. Astfel, încă din clasa I, elevii învaţă despre propoziţie pe cale oral-practică, fără definiţie, pentru ca în clasa a II-a s-o şi definească, iar prin aplicaţii practice să cunoască şi unele norme de ortografie şi punctuaţie (scrierea cu majusculă, folosirea punctului şi a celorlalte semne de punctuaţie). Aceste exerciţii pregătesc elevii pentru învăţarea, în clasele a IlI-a şi a IV-a, a felurilor propoziţiilor (după alcătuirea lor), precum şi a părţilor principale ale propoziţiei (în clasa a III-a) şi a părţilor secundare (în clasa a IV-a). În acelaşi mod concentric se parcurge drumul învăţării fiecărei noţiuni gramaticale. Elevii învaţă şi folosesc în vorbire cuvinte care denumesc fiinţe, lucruri, fenomene ale naturii încă din clasa I şi construiesc propoziţii cu ajutorul acestor cuvinte, pentru ca în clasa a III-a să înveţe că aceste „părţi ale vorbirii" se numesc substantive. Elevii învaţă încă din clasele I şi a II-a că aceste cuvinte pot denumi o singură fiinţă, un singur grup, lucru sau un singur fenomen al naturii, pentru ca în clasa a III-a să înveţe despre numărul substantivelor, iar în clasa a IV-a să adauge şi noţiunea de gen al substantivelor. În clasele ciclului gimnazial elevii vor învăţa şi declinarea, fireşte, pornind de la ceea ce ei cunosc despre substantiv încă din ciclul primar. În acelaşi mod se reiau, pe un plan superior, toate cunoştinţele gramaticale, atât cele de sintaxă cât şi cele de morfologie. Caracterul abstract al noţiunilor de limbă împiedică formarea lor completă la vârsta şcolarului mic. Sistemul concentric de învăţare a gramaticii corespunde, aşa cum s-a constatat, particularităţilor psihologice ale copiilor de vârstă şcolară mică, precum şi caracteristicilor ştiinţei limbii. El determină un mod specific de organizare şi desfăşurare a întregii activităţi de predare-învăţare a gramaticii. Noţiunile de gramatică se învaţă în procesul exprimării, deci prin mijlocirea limbii, iar odată învăţate, noţiunile de limbă devin un instrument valoros în dezvoltarea vorbirii corecte a elevilor. Cunoştinţele teoretice de limbă sunt înţelese şi asimilate temeinic numai atunci când devin operante, adică sunt folosite în practica exprimării, producându-şi astfel efectul. În acest mod ele au rolul de a controla, dirija şi regla exprimarea; ele reprezintă argumentul ştiinţific în motivarea sau susţinerea unei forme concrete, practice de exprimare. Prin urmare, gramatica nu se învaţă ca un scop în sine, pentru că ea nu este un studiu închis, arid, formal, stereotip, rupt de realitate, străin de limba vie românească, atât de savuroasă şi plină de culoare. Conform sistemului concentric al predării-învăţării gramaticii, încă din prima etapă a acestui proces, când nu se face apel la reguli şi definiţii sau când acestea se dau parţial, cunoştinţele de limbă dobândite de elevi trebuie să fie corecte, chiar dacă ele rămân la nivelul oral-practic. Orientarea greşită a elevilor în studiul limbii în această etapă are urmări negative pentru învăţarea corectă a noţiunilor teoretice de limbă şi de aceea trebuie evitată. Ceea ce se adaugă de la o etapă la alta, de la o clasă la alta sunt elementele definitorii ale unor noţiuni, precum şi unele categorii gramaticale noi. Astfel, aşa cum s-a văzut, dacă în clasa a IlI-a cunoştinţele despre substantiv se mărginesc la definiţie (parte de vorbire care arată nume de fiinţe, de lucruri, de fenomene ale naturii) la felul şi numărul substantivelor, în clasa a IV-a sfera cunoştinţelor despre această parte de vorbire se lărgeşte şi prin categoria de gen. Acelaşi lucru şi în cadrul adjectivului, care determină substantivul. Tot aşa se procedează şi cu celelalte părţi de vorbire, ca şi cu noţiunile de sintaxă. Sistemul concentric de dispunere a materiei de gramatică în programa şcolară are unele consecinţe practice, de ordin metodic. Astfel, în numeroase cazuri, învăţarea unor cunoştinţe noi se poate asigura pe baza regulilor şi a definiţiilor gramaticale cunoscute. În asemenea situaţii, drumul spre noile noţiuni gramaticale se poate face pornindu-se de la o generalizare, adică de la o regulă sau definiţie cunoscută de elevi, chiar dacă acestea nu sunt complete. Deci este vorba de calea deductivă, de la general la particular. Deşi drumul cu cel mai mare randament din punctul de vedere al solicitării capacităţilor intelectuale îl constituie cel inductiv, de la cazuri particulare la generalizări, sistemul concentric al studiului gramaticii ne pune în situaţia de a recurge şi la calea deductivă, care în acest caz devine mai productivă, conducând elevii mai direct spre dobândirea unor noi cunoştinţe şi angajându-i mai activ în acest demers. Astfel, revenind la substantiv, care se învaţă cu definiţii la clasele a III-a şi a IV-a, la lecţia respectivă de la clasa a IV-a se poate porni de la definiţia dată în clasa precedentă. După aceasta pot fi efectuate exerciţii de recunoaştere a substantivelor, stabilindu-se pentru fiecare ce anume denumesc, respectiv fiinţe, lucruri, fenomene ale naturii. În textele din care se identifică substantivele pot fi introduse şi cuvinte- părţi de vorbire - care denumesc stări sufleteşti, însuşiri şi acţiuni. Prin analogie cu celelalte substantive cunoscute dinainte, elevii sunt conduşi să observe că şi aceste cuvinte sunt părţi de vorbire care denumesc ceva. Mai rămâne de stabilit că ele arată stări sufleteşti, însuşiri, acţiuni şi fiindcă denumesc ceva sunt tot substantive. Astfel, se marchează elementele noi. În continuare se fac exerciţii de recunoaştere a acestor substantive, iar elevii vor fi solicitaţi să dea ei înşişi exemple de substantive care denumesc stări sufleteşti, însuşiri, acţiuni. În exemplul la care ne referim este important ca elevii să înţeleagă că aceste părţi de vorbire denumesc ceva şi de aceea sunt substantive. Acest lucru se poate face cel mai bine prin comparaţie cu alte cuvinte înrudite, dar care arată o însuşire (nu denumesc însuşirea) sau o acţiune săvârşită de cineva (nu denumesc acţiunea). Bunăoară, în formularea albul zăpezii — primul cuvânt denumeşte culoarea (însuşirea) zăpezii şi este deci substantiv, în timp ce spunând zăpadă albă, această parte de vorbire arată altceva (o însuşire). De asemenea, în exemplele: Şcolarul merge şi Mersul lui e drept, merge arată o acţiune, în timp ce mersul denumeşte această acţiune şi, ca atare, este substantiv. Tot aşa se poate proceda şi la învăţarea altor noţiuni gramaticale. De exemplu, în cazul adjectivului, care se predă la clasa a IlI-a, cu definiţie, lecţia respectivă trebuie să ţină seama de faptul că elevii au învăţat despre cuvinte- părţi de vorbire- care arată însuşiri ale fiinţelor, lucrurilor şi ale fenomenelor naturii. De fapt ei au deja, în mod practic, notele esenţiale care definesc adjectivul, aşa încât în lecţia respectivă se poate porni de la aceste elemente care au o oarecare notă de generalizare. Calea deductivă este însă şi mai pregnantă atunci când, după stabilirea definiţiei adjectivului, se fac exerciţii de recunoaştere a acestei părţi de vorbire, care determină un substantiv. De data aceasta, deosebirile între cuvinte care denumesc însuşiri şi cele care arată însuşiri sunt evidente şi mai uşor de sesizat. Exerciţiile aplicative cu privire la adjective e bine să urmărească mai ales rolul acestei părţi de vorbire în exprimare. Aceasta nu se realizează prin exerciţii de recunoaştere cât, în special, prin construcţii de limbă, în care elevii introduc cuvinte care arată însuşiri. Exemplele care ilustrează posibilitatea de a folosi, în unele cazuri, calea deductivă în învăţarea unor cunoştinţe de gramatică sunt multiple şi ele pot fi luate şi din sintaxă. Astfel, în predarea, învăţarea părţilor secundare ale propoziţiei, la clasa a IV-a se poate porni de la faptul că elevii cunosc încă din clasa a II-a propoziţia dezvoltată, ei ştiu că aceasta mai are, pe lângă subiect şi predicat, şi alte părţi care determină fie un substantiv (atribut), fie un verb (complement). Lecţiile despre atribut şi complement permit să se pornească de la unele generalizări cunoscute despre propoziţia dezvoltată şi despre acele alte părţi ale propoziţiei care duc la alcătuirea propoziţiei dezvoltate. Un asemenea mod de lucru permite ca noile cunoştinţe de limbă să fie dobândite prin efort propriu, urmându-se o cale care asigură înţelegerea lor deplină. În situaţia când se poate opera de la început cu unele definiţii cunoscute, materialul de limbă ce se foloseşte, chiar dacă este absolut necesar în parcurgerea drumului spre noile cunoştinţe, poate fi mai restrâns. El trebuie selecţionat cu grijă, pentru a oferi posibilitatea ca, pe baza operaţiilor de gândire, să fie dezvăluite noile note care definesc noţiunea gramaticală respectivă. O pondere deosebită o au în aceste lecţii exerciţiile gramaticale prin care elevii aplică în practica exprimării cunoştinţele de limbă. Pe această cale, noile cunoştinţe devin durabile şi operative, ajungând cu adevărat elevii în formarea capacităţii de a vorbi corect limba română. Particularităţi ale formării noţiunilor gramaticale la elevii din ciclul primar Spre deosebire de noţiunile din alte domenii ale realităţii, noţiunile gramaticale au un specific aparte, care determină şi anumite particularităţi ale procesului de formare a lor. Operaţiile de gândire care sunt implicate în procesul formării noţiunilor gramaticale (analiza, sinteza, comparaţia, abstractizarea, generalizarea) au şi ele un specific deosebit. De aceea, însuşirea noţiunilor gramaticale de către elevi reprezintă un proces complex Gramatica studiază elementele constitutive ale limbii, regulile privitoare Ia modificarea formelor cuvintelor şi la îmbinarea lor în propoziţii. Elementele de bază cu care operează gramatica sunt cuvintele, care ele însele sunt abstracţiuni, generalizări. Cuvinte cum sunt om, pisică, masă denumesc, fiecare, obiecte cu anumite caracteristici, cu însuşiri esenţiale, generale, constituind astfel nişte generalizări, în gramatică însă, om, pisică, masă sunt substantive, adică fac parte din totalitatea cuvintelor ce aparţin unei părţi de vorbire caracterizată prin aceea că denumeşte obiecte, schimbându-se după număr, caz, după faptul că primeşte articol etc. Ca atare, abstractizarea şi generalizarea în gramatică apar ca o treaptă superioară faţă de abstractizarea şi generalizarea cu care se realizează însuşi înţelesul cuvintelor. Se poate spune că noţiunile gramaticale reprezintă abstracti-zări ale altor abstractizări. Substantivele, după cum se ştie, sunt abstractizări ale unei anumite categorii de cuvinte, care - ele însele -sunt abstractizări. Tocmai din aceste particularităţi ale noţiunilor gramaticale decurg şi dificultăţile inerente legate de procesul însuşirii lor mai ales de către şcolarii mici. De aceea e necesar să se ţină seama de anumite cerinţe general valabile în formarea noţiunilor gramaticale. O primă cerinţă care decurge din specificul noţiunilor gramaticale este aceea că materialul concret, intuitiv, de la care se porneşte în învăţarea unei noţiuni gramaticale trebuie să fie cuvântul, textul, şi nu obiecte, imagini ilustrative, care orientează copilul spre gândirea concretă. Elevii trebuie orientaţi să opereze în studiul gramatical nu numai cu conţinutul noţional al cuvântului, ci şi cu cuvântul privit din punctul de vedere al structurii morfologice şi al raporturilor în care se află cu celelalte cuvinte din propoziţie. Este vorba de distincţia ce trebuie făcută între cunoaşterea laturii semantice a cuvântului, care vizează sensul acestuia, şi cunoaşterea caracteristicilor lui gramaticale. Chiar din primele clase elevii sunt îndrumaţi să intuiască existenţa materială a cuvântului, căruia îi analizează silabele, sunetele şi reprezentarea grafică. De asemenea, studiind părţile de vorbire şi unele categorii morfologice, elevii ciclului primar fac legătura dintre forma cuvântului şi sensurile gramaticale pe care i le conferă modificările aduse de acestea în cursul comunicării. Caracterul generalizator al noţiunilor gramaticale cere ca şi materialele intuitive auxiliare, ce se folosesc la lecţiile de gramatică de la clasele primare, să ţină cont de această caracteristică. Astfel, pot fi întocmite diferite scheme, tabele, liste ortografice ş.a. cu ajutorul cărora se pot ilustra grafic raporturile ce se stabilesc între cuvintele unei propoziţii sau sinteza cunoştinţelor esenţiale dintr-un capitol. Aceste mijloace auxiliare nu pot însă înlocui cuvintele, textele care oferă principalul material pe baza căruia se face studiul noţiunilor gramaticale. Drumul pe care-1 parcurg elevii de la materialul de limbă până la elaborarea definiţiilor gramaticale este foarte dificil şi implică angajarea unui susţinut efort de gândire din partea elevilor. Etapa cea mai importantă în acest proces este aceea în care, pe baza cercetării materialului lingvistic cu ajutorul operaţiilor de gândire, elevii sunt conduşi să elaboreze o definiţie gramaticală. Caracterul conştient al înţelegerii noii definiţii este asigurat de măsura în care elevii participă efectiv la elaborarea acesteia, astfel încât formularea ei să constituie o consecinţă firească a eforturilor pe care elevii le fac sub conducerea învăţătorului, pe baza operaţiilor de gândire. În activitatea de gândire pe care o întreprinde fiecare elev este important să se facă apel la ana-liză şi sinteză, la comparaţie, la abstractizare şi generalizare. Mai mult chiar decât în alte domenii, o definiţie gramaticală memorată mecanic se uită foarte uşor şi nu are nici o valoare operaţională. În procesul de elaborare a unei definiţii gramaticale, operaţiile de gândire au un specific deosebit, determinat de materialul lingvistic cu care se lucrează, de noţiunile anterior însuşite. Pentru a ilustra acest specific ne vom referi la unele exemple concrete, care se întâlnesc la ciclul primar. Iată, spre exemplu, cum se poate face apel la operaţiile de gândire în elaborarea definiţiei subiectului (clasa a III-a). Prima grijă o constituie alegerea sau alcătuirea unui text corespunzător format din mai multe propoziţii, cu situaţii variate în care poate apărea subiectul (în poziţii diferite, exprimat prin substantive diferite- nume de fiinţe, de lucruri etc). Aceste situaţii variate permit comparaţii între diferitele cazuri luate separat şi, mai ales, asigură o abstractizare riguroasă, adică o desprindere exactă a ceea ce este esenţial în fiecare propoziţie cu privire la subiect. Procesul de elaborare a definiţiei subiectului începe cu analiza fiecărui exemplu de propoziţie în parte. După cum se ştie din psihologie, abstractizarea este operaţia gândirii prin care se desprind notele sau însuşirile esenţiale din fiecare caz particular în parte. Cu privire la subiect, a cărui definiţie ne interesează, nota esenţială este faptul că în fiecare propoziţie analizată există o parte (de propoziţie) care arată despre cine se vorbeşte, despre cine se comunică ceva. Deci, făcând abstractizarea, înseamnă a sublinia că o anumită parte a propoziţiei arată despre cine se vorbeşte în acea propoziţie. Pentru ca abstractizarea să fie cât mai clară şi pentru a nu apărea confuzii în mintea elevilor, se iau în considerare şi unele note neesenţiale, cum sunt poziţia în propoziţie, locul pe căre-1 ocupă în raport cu predicatul şi prin ce cuvânt e exprimată partea respectivă a propoziţiei. De aceste însuşiri se face abstracţie. Esenţial rămâne faptul că acea parte pe care am desprins-o din propoziţie arată despre cine se vorbeşte în propoziţia respectivă. Desprinderea notei esenţiale a subiectului în fiecare propoziţie care conduce spre formularea definiţiei este întărită dacă se face apel şi la comparaţie, operaţie a gândirii prin care -în cazul nostru- se stabilesc asemănări şi deosebiri între fiecare din exemplele (propoziţiile) analizate. Elevii vor fi conduşi să compare această parte a propoziţiei, aşa cum o întâlnesc în propoziţia analizată, cu cazurile similare din celelalte propoziţii pentru ca pe această bază (prin comparaţie) să poată desprinde ceea ce este esenţial de ceea ce este neesenţial. Ei vor fi orientaţi să înţeleagă că însuşirile neesenţiale, faptul că partea respectivă a propoziţiei se află într-o anumită poziţie după sau înaintea predicatului sau că e exprimată printr-un anumit cuvânt, nu-i schimbă cu nimic însuşirea esenţială a acestei părţi de propoziţie, de a arăta despre cine se vorbeşte în propoziţie. După ce elevii au fost conduşi astfel încât pe baza operaţiilor de gândire să înţeleagă că în fiecare din propoziţiile analizate există o parte care arată despre cine se vorbeşte, făcând mereu abstracţie de notele neesenţiale, nu va fi deloc greu ca prin generalizare să se formuleze definiţia. Generalizarea este o operaţie mintală prin care se reunesc notele esenţiale comune din mai multe cazuri particulare. Din unirea în minte a acestor note esenţiale rezultă însăşi definiţia subiectului pus în discuţie. În condiţiile în care elevii sunt puşi să facă apel la operaţiile de gândire, elaborarea definiţiei subiectului constituie rezultatul eforturilor de gândire, al unei activităţi proprii de cunoaştere, chiar de investigare şi, ca urmare, ea este înţeleasă şi devine durabilă. În acest fel poate fi parcurs şi drumul spre elaborarea altor reguli şi definiţii gramaticale. Ceea ce apare ca fiind deosebite sunt în primul rând notele esenţiale cu privire la fiecare noţiune, care se compară mereu cu cele neesenţiale. Astfel abstractizarea şi comparaţia reprezintă operaţii de gândire fără care nu poate fi concepută înţelegerea corectă a regulilor şi definiţiilor gramaticale. Noţiunile gramaticale se însuşesc în mod temeinic pe baza înţelegerii legăturii dintre ele. O noţiune gramaticală nu poate fi înţeleasă dacă e luată izolat,, dacă e ruptă de un anumit context în care se află. De exemplu, definiţia subiectului ca parte de propoziţie nu poate fi însuşită decât prin înţelegerea predicatului, care, de asemenea, este înţeles corect numai după ce e corelat cu subiectul. Aceasta este valabil şi pentru alte noţiuni gramaticale. O formă în care se realizează, sub aspect metodic, legătura dintre diversele noţiuni gramaticale este folosirea întrebărilor, ca auxiliare in determinarea modalităţii de aflare a unei noţiuni gramaticale. Deseori acestor auxiliare Ii se acordă un rol exagerat de mare, chiar hotărâtor din acest punct de vedere. Greşeala, în aceste cazuri, este evidentă. A absolutiza rolul întrebărilor înseamnă a abate elevii de la înţelegerea a ceea ce este esenţial si a-i orienta spre o învăţare mecanică. Referindu-ne, de exemplu, la faptul că o anumită parte de propoziţie este subiect, elevii trebuie să înţeleagă că aceasta se datoreşte nu faptului că ea răspunde la întrebarea cine ? (sau ce ?), cum se mai obişnuieşte, ci pentru că (rămânând la definiţia ce se dă în clasa a IlI-a) arată despre cine se vorbeşte în propoziţie. Altfel, deseori ei vor confunda subiectul cu complementul direct. Dacă ar fi să ne referim la predicat, este şi mai evident că înţelegerea acestei părţi de propoziţie se aprofundează nu atât pe baza folosirii cunoscutelor întrebări, cât mai ales pe baza în-ţelegerii faptului că, în propoziţie, această parte arată, în ultimă instanţă, ce se spune despre subiect. Uneori se face apel în mod forţat Ia întrebări şi pentru determinarea anumitor părţi de vorbire. Astfel pentru adjectiv se recurge la întrebări cum sunt: care ?, ce fel ?, comune cu ale atributului. Şi în cazul adjectivului, pe baza operaţiilor de gândire, elevii trebuie să ajungă la constatarea că această parte de vorbire exprimă însuşiri foarte variate ale fiinţelor, lucrurilor, fenomenelor naturii, că este un însoţitor al substantivului- numele obiectului respectiv pe care-1 determină. înţelegerea corectă a adjectivului nu poate fi asigurată fără legarea lui de substantivul pe care-1 determină, chiar dacă poziţia lui faţă de substantiv e diferită (după substantiv, înaintea acestuia sau chiar despărţit prin alte cuvinte). De aceea se cere şi în acest caz desprinderea notelor esenţiale care definesc adjectivul ca parte de vorbire inseparabilă de substantiv. Altfel, cum s-a mai arătat, elevii îl vor confunda, cel mai adesea, cu adverbul. La clasa a IV-a corelaţia dintre diferitele noţiuni gramaticale se cere subliniată în special când se învaţă părţile secundare ale propoziţiei, atributul şi complementul. Nu trebuie înţeles că în învăţarea unor noţiuni gramaticale excludem întrebările. Utilitatea lor este evidentă, dar ele rămân nişte auxiliare la care se recurge în ultimă instanţă. Esenţialul în învăţarea noţiunilor gramaticale îl constituie exersarea capacităţilor lor intelectuale, înţelegerea legăturilor existente intre aceste noţiuni. Gramatica se învaţă în însuşi procesul exprimării, ci dală cu aplicarea în practică a cunoştinţelor pe care şi le însuşesc elevii. Numai astfel ceea ce au învăţat ei la această disciplină îşi găseşte adevărata finalitate. De aceea, urmarea firească a elaborării unor reguli sau definiţii gramaticale este aplicarea lor la alte exemple, la alte cazuri. Prin exerciţii aplicative elevii înţeleg însuşi sensul regulilor şi noţiunilor gramaticale pe care le-au învăţat, îşi vor da seama de utilizarea lor şi, ca urmare, vor face apel la ele ori de câte ori au nevoie pentru a fi siguri de corectitudinea exprimării. Regulile şi definiţiile gramaticale înţelese corect şi aplicate în practica exprimării devin astfel instrumente de autoreglare, de autocontrol şi nu se uită cel care le foloseşte simte utilitatea şi necesitatea lor. Obişnuirea elevilor cu aplicarea teoriei gramaticale în practica exprimării se Realizează treptat, prin exerciţii zilnice ele limbă. Pentru aceasta se cere cultivarea la elevi a unei atitudini conştiente fată de fiecare regulă sau definiţie învăţată, făcându-i conştienţi de valoarea practică a acestora. Prin exerciţiile aplicative elevii vor fi îndrumaţi să justifice, cu ajutorul celor învăţate, soluţiile gramaticale pe care le-au folosit. Dacă la început această justificare se menţine la nivel de ex-plicaţii, prin verbalizare şi prin exerciţii se interiorizează, devine mintală şi în cele din urmă elevii vor putea aplica cele învăţate la gramatică în mod automat. Ei vor reactualiza în minte reguli sau definiţii doar când se află în faţa unor dificultăţi deosebite. Consolidarea şi sistematizarea cunoştinţelor de gramatică Cunoştinţele de gramatică se însuşesc în modul cel mai temeinic în procesul aplicării lor în practica exprimării. Mai mult decât în alte domenii ale realităţii, noţiunile gramaticale, datorită gradului lor ridicat de abstractizare şi generalizare, nu pot fi înţelese dacă nu sunt folosite în exprimarea curentă. În practica şcolară există moduri diferite de aplicare a cunoştinţelor de gramatică în vederea consolidării lor. Astfel, la terminarea unui capitol mai important, la sfârşitul trimestrului sau al anului şcolar, se organizează frecvent lecţii speciale de repetare care au ca sarcină didactică dominantă consolidarea cunoştinţelor dobândite de elevi. Prima problemă care trebuie rezolvată corect cu privire la lecţiile de repetare o constituie stabilirea materialelor de repetat. Când se repetă periodic unele capitole, materialul se va referi, desigur, la principalele cunoştinţe dobândite de-a lungul unui anumit număr de lecţii. Pentru lecţiile de repetare finală, materialul care se repetă se alege cu discernământ, adeseori pe grupe ele capitole. Eficienţa consolidării cunoştinţelor de gramatică prin lecţii speciale de repetare este determinată în cea mai mare parte de însăşi concepţia didactică ce stă la baza organizării şi desfăşurării fiecărei lecţii de repetare. Ca structură, lecţia de repetare este cât se poate de simplă: organizarea clasei pentru lecţie, anunţarea subiectului şi a scopului lecţiei (dacă acest lucru nu s-a făcut chiar în ora precedentă de gramatică), repetarea şi sistematizarea cunoştinţelor, ca şi tema pentru noua lecţie de repetare (în cazul lecţiilor de repetare finală). Modalităţile cunoscute prin care se realizează etapa principală a lecţiei de repetare pot fi diferite. Foarte frecvent, fixarea şi consolidarea cunoştinţelor de gramatică se fac pe baza reproducerii, într-o formă sistematică, a noţiunilor şi categoriilor gramaticale învăţate, însoţite de exemplificările corespunzătoare. În acest scop se întocmesc tablouri sinoptice cu ajutorul cărora elevii sunt conduşi să-şi consolideze şi să-şi fixeze principalele noţiuni gramaticale. Însă folosirea exclusivă a acestui mod de a face consolidarea cunoştinţelor de gramatică împinge elevii spre o memorare mecanică, rupând învăţarea teoriei gramaticii de caracterul ei operaţional. Chiar fără a renunţa la un anumit suport teoretic, asigurat de repetarea regulilor şi a definiţiilor gramaticale, acestea se fixează şi se consolidează cel mai bine prin aplicarea în practica exprimării corecte. În acest context, un rol important îl au diversele exerciţii gramaticale, care sunt cu adevărat productive în asemenea tip de lecţie. Condiţia principală a folosirii acestor exerciţii este ca elevii să participe efectiv la activitate, depunând un efort de gândire. În acest scop, diversele exerciţii selectate de învăţător trebuie să fie formulate în aşa fel încât să răspundă sarcinii de a asigura consolidarea cunoştinţelor de gramatică prin aplicarea lor în practica vorbirii. Nu cantitatea de exerciţii este hotărâtoare, ci măsura în care ele solicită efortul intelectual al elevilor, prin felul cum sunt formulate. Exerciţiul ca metodă de învăţământ reprezintă calea prin care, pe baza repetării sistematice a unei activităţi intelectuale, se dobândesc deprinderi. În acest sens, exerciţiile de gramatică vizează formarea deprinderilor de exprimare corectă. Eficienţa exerciţiilor este asigurată prin stabilirea unei permanente legături între cunoştinţele de gramatică şi aplicaţiile lor practice, prin introducerea în fiecare exerciţiu a unor noţiuni teoretice care astfel ajung în practica exprimării curente. Cea mai frecventă formă de consolidare a cunoştinţelor de gramatică o constituie analiza gramaticală. Ea este o operaţie de identificare şi caracterizare a elementelor de limbă. În analiza gramaticală, materialul de limbă supus cercetării este textul, propoziţia, cuvântul. Analiza gramaticală este o operaţie de recunoaştere şi uneori de caracterizare a unor fapte de limbă învăţate. Ea se face în mod obişnuit pe texte, uneori mai ample, alte ori mai restrânse. Nu se recomandă, în schimb,analiza şi pe cuvinte izolate, desprinse din context. O primă sarcină în folosirea analizei gramaticale este alegerea textelor, recomandabilă fiind selectarea lor din opere literare cunoscute de elevi. Un moment pregătitor este cel dinainte de analiza faptelor de limbă, când elevii trebuie să recunoască textul, provenienţa lui, autorul şi să înţeleagă conţinutul, sensul tuturor cuvintelor. De asemenea, se urmăreşte şi valorificarea conţinutului educativ al textului respectiv. Totodată, textul ales trebuie să răspundă problemelor gramaticale care pot fi înţelese şi rezolvate corect. Astfel, dacă se fixează prin recapitulare, de exemplu, verbul sau predicatul, este bine să se facă apel la texte literare narative, de acţiune, astfel ca textul să cuprindă cât mai multe şi mai variate forme ale fenomenului gramatical urmărit. Atunci când textul selectat dintr-o creaţie literară nu satisface pe deplin din acest punct de vedere, este recomandabil să fie modificat în funcţie de nevoile analizei, fie prin completare, fie prin reducere, făcându-1 mai accesibil. De cele mai multe ori, este mai bine să se procedeze aşa decât să se improvizeze texte ad-hoc, care în unele situaţii, însă, pot oferi toate faptele de limbă de care e nevoie, dacă învăţătorul are îndemânarea să le concentreze conform scopului urmărit. Aşadar, analizele gramaticale se fac din punctul de vedere al faptelor de limbă (morfologic, sintactic, fonetic, vocabular). În ceea ce priveşte conţinutul lor, ele pot fi: parţiale, dacă se are în vedere, de exemplu, o singură parte de vorbire sau chiar o singură categorie gramaticală nou studiată, şi complete, când se cercetează toate cunoştinţele de limbă studiate până în acel moment în clasele primare. Desigur că analiza impune aducerea unor argumente care să susţină constatarea făcută, cu alte cuvinte, elevii trebuie să motiveze fiecare afirmaţie, ca dovadă a înţelegerii fenomenului gramatical. Pentru însuşirea corectă a tehnicii de lucru cu faptele de limbă dintr-un text, elevii trebuie să efectueze analiza într-o ordine logică, de la general la particular, adică să indice mai întâi caracteristicile generale ale părţii de vorbire sau de propoziţie şi, apoi, pe cele particulare. Pentru aceasta li se pot da elevilor capete de tabele în care ei să-şi încadreze răspunsurile la analiză, deprinzându-i astfel cu o anumită ordine în stabilirea caracteristicilor aflate. Deşi utilă, analiza gramaticală prezintă şi unele limite când se face abuz de ea, în special la lecţiile de repetare. Practica didactică dovedeşte că ea poate să devină în cele din urmă plictisitoare pentru elevi, dacă se foloseşte în exces. De aceea, fără a neglija analiza gramaticală, ea trebuie folosită cu discernământ, acordând o pondere sporită acelor forme de activitate care au un caracter creator şi care obligă elevii să opereze în construcţii libere cu faptele de limbă, stimulându-le ingeniozitatea şi fixându-le cunoştinţele în domeniu. Ca atare, exerciţiile gramaticale sunt folosite în funcţie de scopurile urmărite, după gradul de independenţă a elevilor în efectuarea lor, după forma orală sau scrisă. De asemenea, ele mai pot fi clasificate şi după tema pe care o rezolvă: de vocabular, fonetice, morfologice, sintactice. Clasificarea exerciţiilor gramaticale subliniază diversitatea lor, căci în practica şcolară, ele se folosesc de obicei în forme complexe şi în mod combinat, urmărindu-se şi o creştere treptată a gradului lor de dificultate, de care învăţătorul trebuie să ţină seama. După elaborarea definiţiilor gramaticale, unul dintre cele mai recomandate exerciţii este cel de recunoaştere a elementelor de limbă învăţate în lecţia respectivă. Elevii sunt puşi să recunoască pe un text nou, în alte structuri de limbă decât cele pe baza cărora au învăţat, noile noţiuni. Cu prilejul efectuării exerciţiilor de recunoaştere, elevii constată că cele învăţate nu sunt simple cazuri izolate, ci au o largă aplicativitate în practica exprimării. Exerciţiile de recunoaştere solicită în mai mică măsură participarea efortului creator al elevilor, ele urmărind să stabilească starea, existenţa unui adevăr cunoscut, care n-a ajuns încă la un nivel ridicat de înţelegere pentru elevi. Există totuşi posibilităţi de a le spori valoarea formativă, transformându-le în exerciţii de modificare. Astfel, se cere elevilor schimbarea formei unor cuvinte: alegeţi din textul indicat cuvintele care denumesc o fiinţă, un lucru şi modificaţi-le să arate mai multe fiinţe, mai multe lucruri; modificaţi forma verbelor aflate la timpul trecut astfel ca să arate o acţiune ce se petrece în momentul vorbirii; transformaţi propoziţiile astfel ca la sfârşitul lor să se pună semnul întrebării etc. În exerciţiile de modificare elevii intervin în texte, transformând fapte de limbă. Iată altă variantă a acestor exerciţii: La clasa a IlI-a se dau următoarele cuvinte: munţi, băieţi, harnici, muncitori,bulgări, leneşi, lupi, cuminţi. Se stabilesc sarcinile: - grupaţi cuvintele pe părţi de vorbire; - adăugaţi fiecărui cuvânt o silabă; ce modificări au apărut ? Exerciţiile de modificare pot lua forme variate, solicitând, de exemplu, să „adapteze" unele cuvinte la context (acordul adjectivului cu substantivul, acordul predicatului cu subiectul etc), să modifice forma unor cuvinte (brazi înalţi - înalţii brazi; elevi harnici -harnicii elevi). O variantă a exerciţiilor de modificare sunt cele de completare, în care -de exemplu- într-un text se omit cuvinte sau silabe din unele cuvinte, pe care elevii le vor completa. Exerciţiile de exemplificare constau din concretizarea unor reguli gramaticale învăţate, a unor norme de ortografie şi punctuaţie. Exemplificarea poate fi liberă, fără repere sau cu repere date. Iată un exerciţiu de exemplificare liberă. Se cere elevilor să formuleze propoziţii simple cu predicate exprimate prin: a) verb şi adjectiv, folosind şi liniuţa de unire (clasa-i curată; elevu-i atent) ; b) prin verb şi substantiv, folosind şi liniuţa de unire (merele-s fructe). La exemplificarea condiţionată de repere se dau, de exemplu, drept asemenea repere : ia, i-a, la, l-a şi se cere alcătuirea de propoziţii. O altă variantă a exerciţiilor de exemplificare o constituie exemplificarea prin analogie. Elevii sunt solicitaţi să efectueze exerciţii asemănătoare cu cele realizate anterior. Un mod de a exemplifica prin analogie este lista deschisă: capul de listă e modelul propus, iar elevul adaugă modelului un număr de cazuri concrete, alcătuind lista propriu-zisă. Lucrarea Ortografia în şcoală recomandă un exemplu de listă deschisă: s-o văd (să o văd); mi-aruncă (îmi aruncă); bine-ai venit (bine ai venit); trece-acum (trece acum). Sarcini: a) de explicat situaţiile în care e folosită liniuţa de unire în exem-plele date şi b) de adăugat câteva cazuri la fiecare coloană, după modelul dat. În exerciţiile arătate până aici, sarcinile de creaţie sunt mai mult presupuse, fără a fi formulate direct. Există şi exerciţii cu caracter vădit creator, de o mare diversitate, în care se dau în mod gradat sarcini de creaţie. Iată câteva asemenea exerciţii, de la cele mai simple până la cele cu un ridicat nivel de creaţie: Daţi exemple alcătuite din două cuvinte, astfel ca unul dintre ele să răspundă la întrebarea ce face ? sau ce se spune despre ?, Daţi exemple de propoziţii în care subiectul să fie substantiv şi să arate un singur lucru, iar predicatul să fie pe locul al doilea. Formaţi o propoziţie dezvoltată. Subiectul să fie exprimat prin substantiv propriu, la numărul plural, iar predicatul să se afle pe locul doi. După predicat adăugaţi o parte secundară exprimată prin adjectiv. Asemenea exerciţii de creaţie pot fi completate de alte exerciţii cu evidentă valoare formativă. Iată un exemplu în care se cere elevilor să alcătuiască ei înşişi exerciţii creatoare: Formulaţi o problemă gramaticală pentru colegii voştri, precizând: felul propoziţiei; prin ce să fie exprimat subiectul; prin ce să fie exprimat predicatul; prin ce părţi secundare urmează să se dezvolte propoziţia. Foarte interesante, chiar captivante pentru copii sunt şi povestirile gramaticale, variante ale exerciţiilor de mai sus. Iată o asemenea povestire pentru clasa a IV-a: „O şcolăriţă a cerut unor colege să-i spună o propoziţie simplă. Subiectul să fie substantiv comun, numărul singular, genul masculin. Predicatul să se afle la începutul propoziţiei. Fetiţele s-au gândit şi au răspuns astfel: 1. Caisul bunicului înfloreşte. 2. Caisul înfloreşte. 3. Caisul cel mare al bunicului înfloreşte. 4. Caisul bunicului înfloreşte în aprilie. 5. Înfloreşte caisul. Care propoziţie îndeplineşte toate cerinţele ? De ce ? Spuneţi ce s-a greşit în celelalte exemple". O formă aparte a exerciţiilor cu un mare caracter creator este compunerea gramaticală. În fapt, acest tip de exerciţii realizează o sinteză a celorlalte exerciţii, pentru că în conţinutul lor se introduc cerinţe diferite, ceea ce duce, în cele din urmă, la alcătuirea unui text închegat în jurul unui subiect, dând elevilor posibilitatea să-şi dovedească gradul de însuşire a noţiunilor gramaticale, introduse în sistemul mai larg al cunoştinţelor asimilate. Condiţia principală este ca subiectul compunerii să ceară în mod firesc întrebuinţarea unor forme gramaticale dinainte stabilite. De exemplu, după ce au învăţat substantivele proprii, se poate cere elevilor să alcătuiască şi o compunere gramaticală cu subiecte care să determine folosirea unor nume proprii. Acelaşi lucru se poate face după învăţarea adjectivului, cerând elevilor să alcătuiască o compunere în care să folosească adjective culese din texte citite, pentru a se sublinia rolul adjectivului în vorbire. În concluzie, exerciţiile sunt modalităţi eficiente de studiere a gramaticii. Ele pot fi adaptate la condiţiile aplicării nemijlocite în practica exprimării a unor cunoştinţe despre limbă. În funcţie de obiectivele concrete propuse, folosirea lor trebuie făcută cu discernământ. Recurgând la întreaga gamă de exerciţii spre a familiariza elevii cu capacitatea de a se exprima corect, oral sau în scris, învăţătorul face dovada stăpânirii metodicii, pe care o valorifică şi o îmbogăţeşte prin experienţa sa la catedră an după an. Învăţarea ortografiei şi a punctuaţiei la ciclul primar Între obiectivele fundamentale ale metodicii, însuşirea corectă a limbii române, care presupune şi cunoaşterea codului exprimării în scris, adică a ortografiei şi a punctuaţiei, incumbă o responsabilitate majoră pentru învăţător, întrucât în bună parte de iscusinţa sa depinde seriozitatea cu care elevii privesc acest aspect cu totul special al însuşirii limbii ca mijloc de comunicare scrisă. De aceea învăţarea normelor de ortografie şi punctuaţie reprezintă o sarcină de seamă a şcolii, iar bazele cunoaşterii lor se pun în clasele primare, urmând ca în anii de gimnaziu ele să fie aprofundate. Cunoaşterea şi respectarea acestor norme oferă posibilitatea ca cel ce scrie să-şi exprime corect ideile, iar cititorul să înţeleagă uşor cele citite. Folosirea greşită a punc-tuaţiei sau citirea unui text fără a se ţine seama de punctuaţie denaturează sensul ideilor exprimate în text, ambele deficienţe urmând să se perpetueze cu urmări dintre cele mai dezastruoase în activitatea viitoare a elevului respectiv. Există cazuri, dar cu totul rare, când în pofida tuturor eforturilor făcute de învăţător, care înţelege să recurgă la cele mai eficiente metode de predare a ortografiei şi punctuaţiei, unii elevi rămân cu lacune mari în însuşirea acestor cunoştinţe. O cauză poate fi lipsa aptitudinilor respective, pe care în general se grefează cunoştinţele teoretice şi deprinderile practice, fixate prin atente exerciţii. În studiul ortografiei, ca de altfel în general în studiul limbii române, se urmăresc obiective normative, descriptive, productive, care se condiţionează, se întrepătrund şi se sprijină reciproc. În învăţarea ortografiei şi a punctuaţiei trebuie urmărită realizarea tuturor acestor trei obiective. Scopul normativ urmăreşte învăţarea normelor, regulilor, principiilor ce stau la baza ortografiei şi a punctuaţiei. Desigur că învăţarea acestor norme nu este un scop în sine; ele trebuie să aibă un caracter funcţional, instrumental. Normele respective trebuie să constituie instrumentele de prevenire a scrierii greşite, ceea ce se realizează în procesul aplicării lor în practica exprimării în scris şi a cititului. Obiectivul descriptiv are în vedere cunoaşterea semnelor de ortografie şi punctuaţie, a situaţiilor concrete în care ele sunt utilizate. Scopul productiv se referă la interpretarea normelor de ortografie şi punctuaţie în studiul unor texte în diferite variante stilistice: literar, ştiinţific, administrativ etc. Procesul de familiarizare a elevilor cu normele de ortografie şi punctuaţie este un proces complex şi de lungă durată. Particularitatea învăţării ortografiei şi punctuaţiei în cursul primar este determinată de faptul că acest proces are loc în condiţiile în care nu se poate apela la teoria lingvistică, la gramatică. Normele de ortografie şi punctuaţie nu pot fi evitate chiar în clasa I, încă de la primele activităţi de scriere, cu toate că la această vârstă elevii nu învaţă gramatica pe care se sprijină normele respective de scriere. În această etapă, interesul elevilor pentru cunoaşterea ortografiei şi a punctuaţiei este scăzut, iar capacitatea lor de gândire nu permite fundamentarea regulilor de ortografie şi punctuaţie pe baze lingvistice. Cu toate acestea, nu se poate amâna pentru clasele următoare comunicarea unor cunoştinţe elementare de ortografie şi punctuaţie. Acest lucru este uşurat, pe de o parte, de faptul că unele reguli nu au neapărată nevoie de un suport lingvistic, iar pe de altă parte, trebuie avut în vedere că, în această etapă, pre-gramaticală, ortografia se poate învaţă nu numai pe baza unor raţionamente, ci şi pe temeiul unor deprinderi însuşite intuitiv. Există situaţii în care ortografia se poate însuşi fără cunoaşterea regulilor, adică mecanic, o dată cu folosirea practică a regulilor respective. În felul acesta elevii află despre corespondenţa generală dintre litere şi sunete, potrivit sistemului ortografic al limbii române, despre corespondenţa dintre pronunţie şi scriere, cu excepţiile cunoscute, care, pe cale intuitivă, prin repetarea lor, intră în practica obişnuită a scrierii. Prin contactul continuu cu cuvântul scris, prin lărgirea treptată a experienţei de cunoaştere şi prin folosirea corectă a scrisului, elevii ajung să-şi însuşească reguli de scriere corectă, fără a le explica pe bază de argumente lingvistice, pretenţios teoretice. Desigur că elevii se familiarizează încetul cu încetul pe cale intuitivă cu unele norme de scriere. Punctul de plecare în formarea înţelegerii intuitive este comunicarea simplă, directă a regulii care se referă numai la cazul respectiv. Îndeobşte regula repre-zintă o simplă obligaţie de comportament pentru cazul dat: „se scrie ceartă, cu ea, nu cu ia" ; „se scrie şi se pronunţă o păpuşă, cu ă nu cu e" ; „se scrie Făt-Frumos, în două cuvinte legate cu o liniuţă, amândouă cu literă mare" etc.; toate aceste obligaţii se stabilesc la lecţiile primelor clase primare fără argumentări teoretice, fără comentarii gramaticale. În cazul folosirii cratimei, spre exemplu, regula descrie empiric fenomenul de limbă. Explicaţia primară este empirică: se pune cratimă între „cuvintele rostite împreună". Explicaţia poate porni de la prezentarea unui model în care unităţile respective de limbă şi înţelesul lor sintactic sunt mai uşor de sesizat de către şcolari. Iată un asemenea exemplu: pentru cazul l-a (mâncat): „Alexandru mănâncă mărul"; „El mănâncă mărul" ; „Alexandru (el) îl mănâncă"; „Alexandru (el) a mâncat mărul" ; „Alexandru (el) mănâncă mărul" ; „Alexandru (el) l-a mâncat". În felul acesta, pe cale intuitivă, elevul ajunge să-şi însuşească o regulă. Aceste situaţii de folosire a cratimei cer soluţii corespunzătoare, în măsură să inducă ideea. Iată, de exemplu, cum pot fi explicate situaţii de felul jucându-se. Prin exerciţii de substituţie se poate trezi conştiinţa existenţei a două cuvinte jucându-se spunem despre el; despre mine am zice... ? (jucându-mă), despre tine... ? (jucându-te) etc. Dacă ar fi vorba de altă lucrare, a se plimba, tot despre el cum spunem... ? (plimbându-se) ; despre tine... ? (plimbându-te) ; despre noi... ? (plimbându-ne) etc. După aceasta se poate adăuga, simplu, că nu putem spune mă plimbând, te plimbând etc, ci numai plimbându-mă şi că mă, aşezat după plimbând, se leagă cu liniuţă de acesta. Unele reguli situaţionale pentru scrierea pluralului cu unu şi doi i la substantivele masculine pot fi comunicate pe baza înţelegerii intuitive şi a modificărilor fonetice pe care le suferă acestea o dată cu trecerea de la nearticulat hotărât la articulat hotărât. Se începe de la situaţii mai simple, de felul elevi- elevii, cai- caii, care capătă la forma cu articol hotărât o silabă în plus: e-levi (două silabe) e-le-vii (trei silabe); cai (o silabă) ca-ii (două silabe). Silaba devine element al înţelegerii intuitive a motivelor scrierii cu unu şi doi i la anumite cuvinte. Regulile situaţionale se pot aplica la cazuri din aceeaşi clasă întâlnite treptat. O situaţie cu dificultate sporită o prezintă cazurile de tipul prieteni, prietenii. Se poate porni de la enunţul: „Alexandru are trei prieteni". După ce se constată că Alexandru are mai mulţi prieteni, nu unul singur, cuvântul e analizat fonetic şi scris pe tablă despărţit în silabe, subliniindu-se că are trei silabe şi un i la sfârşit: pri-e-teni ( trei silabe, un singur i). Forma cu doi i se spune într-un alt enunţ: „Prietenii lui Alexandru locuiesc la Sibiu". Se reia analiza, se constată că e vorba tot de mai mulţi prieteni, dar că acum cuvântul e rostit cu o silabă mai mult şi se stabileşte că în noua situaţie el se scrie şi cu un i mai mult. Prin urmare, când vorbim de mai mulţi prieteni, cuvântul acesta poate avea trei silabe şi-1 scriem cu un i, sau o silabă mai mult (patru), iar la sfârşit îl scriem cu un i mai mult (cu doi i). După un timp se procedează asemănător cu adjective care se încadrează în acelaşi tip: „Părinţi dragi" ..., dragi (o silabă, un i); „Dragii mei părinţi" ..., dra-gii (două silabe, cu un i mai mult; deci doi i la sfârşit). După ce un asemenea procedeu intuitiv devine familiar, ne putem opri la substantive ele tipul fiu; fii (o silabă, dar doi i, pentru că un i îl are cuvântul şi când spunem fiu; fiii (două silabe- o silabă mai mult; trei i; deci un i mai mult). Prin aplicarea repetată a unor asemenea reguli şi prin descrieri empirice ale fenomenelor de limbă reprezentate de ortografie, elevii dobândesc treptat instrumente de lucru menite să le regleze scrisul la nivelul nevoilor de exprimare. Trecând treptat de la reproducerea mecanică la înţelegerea intuitivă, elevii ajung în cele din urmă la cunoaşterea raţională, în termenii lingvistici, a regulilor generale ale scrierii ortografice, care în clasele gimnaziale vor dobândi o argumentare gramaticală solidă. Ca atare, cunoaşterea raţională a normelor de ortografie şi punctuaţie este ultima fază a învăţării ortografiei. Cunoştinţele de limbă au funcţia de a confirma, de a valida învăţarea anterioară, realizată pe cale intuitivă a normelor de ortografie. Acum elevul dobândeşte capacitatea de a comunica reguli generale noi, care n-au putut fi însuşite pe cale intuitivă în etapele precedente, ale învâţării în primele clase primare. După înţelegerea pe cale intuitivă sau pe baza termenilor lingvistici a normelor de ortografie şi punctuaţie, calea cea mai sigură pentru formarea deprinderilor de aplicare în practică a acestor norme o constituie exersarea lor frecventă şi sistematică. Ca orice deprindere, scrierea corectă se formează pe bază de exerciţii.O asemenea regulă poate fi însuşită pe două căi: exerciţiul şi practica spontană a scrierii. Pentru ca exerciţiul să fie eficient, trebuie organizat în forme ingenioase şi atractive, astfel încât să menţină interesul şi atenţia elevilor pentru activitatea de învăţare. Toate exerciţiile gramaticale la care ne-am referit anterior îşi găsesc locul şi în învăţarea deprinderilor ortografice. Ceea ce conţin deosebit este materialul de limbă specific folosit. Astfel, de exemplu, exerciţiul de recunoaştere, cele de grupare, de modificare sau de completare a diferitelor forme ortografice şi semne de punctuaţie pun în faţa elevilor un material de limbă adecvat, care cuprinde cazurile respective de ortografie, pe care elevii trebuie să le recunoască, să le grupeze, să le modifice sau să le completeze. Acestor tipuri de exerciţii li se adaugă şi altele, oarecum specifice formării deprinderilor de ortografie şi punctuaţie. Acestea sunt copierile, transcrierile şi dictările care pot lua forme variate. Deşi copierile şi transcrierile sunt aparent exerciţii simple, pentru şcolarii mici, care încă nu au formată deprinderea scrisului, ele solicită un evident efort intelectual, iar în clasele I şi a II-a chiar un efort fizic. Valoarea lor constă în aceea că solicită în egală măsură analizatorul vizual şi pe cel auditiv, presupunând că elevul chiar şi pronunţă ceea ce scrie. Neîndoios este antrenat şi analizatorul motor, ceea ce permite o bună fixare a normelor de ortografie şi punctuaţie. Materialul de limbă utilizat pentru copieri şi transcrieri trebuie înţeles de către elevi şi valorificat din punct de vedere educativ şi stilistic. De asemenea, trebuie să ofere situaţii de ortografie pe care elevii să le identifice, să le înţeleagă pe baza intuirii lor, pentru ca, apoi, prin copiere, să le aplice în practica scrisului. Copierile „mecanice"ale textului alternează cu copieri creatoare, care pot fi de reconstituire a unor propoziţii din cuvinte date în ordine schimbată, de completare a cuvintelor sau silabelor omise. Pentru sporirea dificultăţiiacestei copieri se poate cere elevilor să completeze, de exemplu, cu unele cuvinte care arată însuşiri. Deja la clasele a IlI-a şi a IV-a se pot propune exerciţii de copiere creatoare: să copieze cuvinte cu anumite grupuri de vocale (ea, ia, oa etc.) şi să formeze cu ele propoziţii; să copieze propoziţii cu subiecte multiple şi să folosească semnele de punctuaţie potrivite; să transforme propoziţii simple în propoziţii dezvoltate; să alcătuiască propoziţii cu ajutorul unor cuvinte date, care conţin ortograme; să copieze un text cu mai multe ortograme, pe care să le sublinieze, ca semn al unei corecte înţelegeri a fenomenului. Dictarea ca exerciţiu ortografic solicită în mai mare măsură efortul de gândire al elevilor. Formele pe care le pot lua dictările sunt variate, iar denumirea fiecăreia sugerează specificul ei. Dictarea cu explicaţii prealabile presupune o pregătire atentă a elevilor înainte de scriere, care se referă atât la conţinutul textului, la regulile generale de scriere, precum şi la unele cazuri speciale de ortografiere sau de folosire a semnelor de punctuaţie. În partea de finalizare, se recurge la dictarea de control, care se face cu scopul de a verifica nivelul cunoştinţelor şi deprinderilor ortografice, de a stabili eventualele greutăţi şi greşeli mai frecvente. Ea se face, de obicei, după ce elevii şi-au însuşit anumite cunoştinţe de ortografie şi punctuaţie. Un exerciţiu superior este cel de autodictare, ce constă din scrierea unui fragment, a unei strofe dintr-o poezie învăţată pe de rost. Fără să se reducă la o reproducere mecanică, activitatea de scriere a textului respectiv se stabileşte ţinându-se seama de o anumită temă ortografică, strict delimitată. Elevii realizează scrisul pe baza pronunţiei cuvintelor, a articulării acestora, ceea ce constituie şi ele un factor de autocontrol. Copiii citesc independent textul, fie că acesta e scris pe tablă, fie că-1 iau direct dintr-o carte. Enunţul respectiv este şters sau acoperit, iar elevii sunt invitaţi să-1 scrie din memorie. Se folosesc secvenţe mai scurte de enunţuri. Orice dictare se cere corectată imediat, modul de corectare variind după felul ei şi după posibilităţile elevilor. Planuri de lecţii A. Citire şi scriere - Clasa I Obiectul: citirea (perioada preabecedară). Subiectul: propoziţia alcătuită din trei cuvinte. Scopul: consolidarea cunoştinţelor despre cuvânt; învăţarea propoziţiei formate din trei cuvinte ; formarea capacităţii de a delimita cuvintele din aceste propoziţii. Materialul didactic: ilustraţiile din manual, ilustraţii pe baza cărora se vor alcătui propoziţii; jucări (minge, avion, trompetă, păpuşă). Desfăşurarea lecţiei L Moment organizatoric: [- pregătirea celor necesare pentru lecţie; - stabilirea liniştii în clasă. II. Verificarea celor învăţate in lecţia precedentă: „Propoziţia formată din două cuvinte". Elevii sunt întrebaţi ce au învăţat „să spună" în lecţia trecută (propoziţii formate din două cuvinte). Se deschid abecedarele şi se observă amănunţit ilustraţiile. Apoi elevii sunt puşi să dea exemple ele propoziţii formate din două cuvinte, în legătură cu ilustraţiile din abecedar. Se vor formula propoziţii de genul: Iedul fuge. Iedul sare. Iedul doarme etc. Se analizează fiecare din exemplele date în felul următor : Câte cuvinte are această propoziţie ? "Care este primul cuvânt ? Care este al doilea cuvânt clin propoziţie ? (analiza). Se rosteşte propoziţia în întregime : (sinteza). Pronunţarea propoziţiilor, individual sau în cor, este însoţită de bătaia din palme sau în bancă, pentru marcarea numărului de cuvinte. Se prezintă, apoi, elevilor câteva obiecte-jucării (minge, trompetă, avion). Cu denumirea fiecărui obiect se vor alcătui propoziţii din două cuvinte, învăţătorul prezintă copiilor mingea şi îi întreabă: „Ce este aceasta?" (minge). „Alcătuiţi o propoziţie cu cuvântul «minge»!". După aceea, elevii sunt solicitaţi să alcătuiască propoziţii cu anumite cuvinte spuse de învăţător (mama, elevul, pionierul, vaporul etc). De exemplu : „Alcătuiţi o propoziţie cu cuvântul «mama»" Se închid abecedarele. Se joacă apoi jocul „Schimbă-mi locul". Sarcina didactică a jocului este aceea de a se schimba ordinea cuvintelor într-o propoziţie formată din două cuvinte. Făcând acest lucru, elevii vor fi conduşi să observe că sensul propoziţiei rămâne neschimbat: Avionul zboară, Zboară avionul. a Planurile prezentate în anexă sunt orientative şi nu oferă decât soluţii posibile de organizare şi desfăşurare a lecţiilor respective. La elaborarea planurilor de lecţii au colaborat: înv. Cornelia Mădru, înv. Ecaterina Beciu , înv. Floarea Dragomir. Conducătorul jocului rosteşte o propoziţie. Va răspunde elevul indicat. El va avea grijă să schimbe ordinea cuvintelor din propoziţia spusă de conducător. Elevul respectiv devine apoi conducător de joc şi astfel jocul continuă până la intervenţia învăţătorului care anunţă sfârşitul jocului. La început, conducătorul jocului este învăţătorul, apoi această sarcină este preluată, pe rând, de câte un eiev. III. Lecţia nouă învăţătorul pune întrebarea : „Câte cuvinte au avut propoziţiile spuse de voi ?" (două cuvinte). Anunţarea lecţiei noi: „- Astăzi vom învăţa să alcătuim propoziţii din trei cuvinte". Se deschid manualele (la p. 11). Se intuiesc ilustraţiile care se observă de către elevi în mod amănunţit. Comentarea ilustraţiilor poate fi completată cu prezentarea unor întâmplări din basmul) Capra cu trei iezi, cunoscut de elevi din orele de dezvoltarea vorbirii. în legătură cu aceste ilustraţii se alcătuiesc propoziţii cu ajutorul întrebărilor puse de învăţător. De exemplu, pentru prima ilustraţie se poate pune întrebarea : „Ce face capra ?" (Capra coace pâine. Capra coace cozonaci. Capra face sarmale etc). Sau se pot pune întrebări în legătură cu înfăţişarea şi îmbrăcămintea caprei: „Ce are capra?" sau: „Ce poartă capra?" (Capra are coarne. Capra poartă şorţ. Capra poartă basma etc). Fiecare propoziţie se rosteşte rar, fiecare cuvânt fiind marcat prin câte o bătaie din palme. Se analizează fiecare propoziţie, arătându-se, pe rând, care este primul, al doilea, al treilea cuvânt (analiza). Se pronunţă apoi propoziţia în întregime (sinteza). În acelaşi fel se procedează şi cu a doua ilustraţie din manual. Cu ajutorul întrebărilor puse de învăţător, elevii sunt dirijaţi să alcătuiască propoziţii formate din trei cuvinte (Lupul se arde. Masa se răstoarnă. Iedul se uită). Se analizează aceste propoziţii stabilindu-se numărul de cuvinte pe care le are fiecare. La fixarea cunoştinţelor, copiii vor fi întrebaţi ce au învăţat să spună, să alcătuiască propoziţii formate din trei cuvinte. Apoi elevii sunt puşi să alcătuiască propoziţii din trei cuvinte după anumite ilustraţii prezentate de învăţător. De exemplu : se prezintă elevilor o ilustraţie în care sunt doi copii care muncesc în grădina de flori. Se dau numele copiilor şi apoi învăţătorul întreabă : „Ce face Lenuţa ?" (Lenuţa udă florile) ; „Ce face Sorin ?" (Sorin cară apă). Se formează apoi propoziţii cu anumite cuvinte date de învăţător. De exemplu : Alcătuiţi o-propoziţie din trei cuvinte în care să fie vorba despre : şcoală, carie, bancă, Ionel etc Se pot alcătui propoziţii de genul : Şcoala este mare. Cartea are poveşti. Banca este curată. Ionel învaţă bine. Se organizează apoi jocul „Câte cuvinte a rostit Monica ?". învăţătorul prezintă copiilor o păpuşă simplă care se poate mânui uşor (de genul celor de la teatrul de păpuşi). Această păpuşă se numeşte „Monica"; ea va rosti diverse propoziţii, copiii urmând să precizeze câte cuvinte are fiecare propoziţie. Li se spune apoi copiilor că jocul se numeşte „Câte cuvinte a rostit Monica ?" şi se motivează, fie de către învăţător, fie de către un elev, de ce se numeşte astfel. Jocul este condus la început de învăţător care, cu o voce puţin schimbată şi mânuind cu dibăcie păpuşa, pronunţă o propoziţie formată din două sau trei cuvinte. Elevii sunt întrebaţi: „Câte cuvinte are propoziţia rostită de Monica ?" Răspunde copilul indicat de conducătorul jocului. Pentru fiecare răspuns bun se acordă o recompensă (o bulină colorată). Conducerea jocului poate fi preluată apoi, pe rând, de câte un elev care formează propoziţii; acesta indică elevul care urmează să răspundă, apreciază răspunsurile, acordă recompense. Pentru ca jocul să devină mai atractiv şi să activizeze în mai mare măsură copiii, el poate căpăta un aspect competitiv prin împărţirea clasei în trei grupe corespunzătoare şirurilor de bănci din clasă. Anexe I. Tematica referatelor În cadrul unor aplicaţii concrete la clasă se vor evidenţia teme ca: -Profesie şi profesionalizare în formarea cadrelor didactice -Relaţia dintre copil şi educator -Literatura şi societatea -Formarea deprinderilor de exprimare gramaticală corectă -Activarea creativităţii în ariile de stimulare şi educare a limbajului (Jucăriile războinice-temă de conversaţie, lectura la povestirile istorice Fetiţa din nuc de Dumitru Almaş, Stejarul din Borzeşti de Eusebiu Camilar) -Fortificarea memoriei (poezia Cele zece porunci ) -Jocul de rol (Ridichea uriaşă, De-a familia, De-a aniversarea, Schimbă locul! De-a circul) şi teatrul pentru copii, jocurile de masă, exerciţii creatoare -Vizită la bibliotecă-poartă spre cuvântul scris II. Tematica unor comunicări ştiinţifice -Lectura educatorului sau a învăţătoarei în clasă (Bunicul şi nepotul de Fraţii Grimm, Călătorie cu cartea de Al. Andriţoiu, Un act de curaj din Cuore sau inimă de copil de Edmundo Amicis.) -Caietul Naturii, Calendarul Anotimpurilor, Calendarul Florilor -Utilizarea panoului electric şi a celui electronic cu litere şi cu imagini pentru exerciţii fonetice, de pronunţie corectă, de alcătuire a propoziţiilor -Metode de activare a învăţării în grupele step by step. -Importanţa instructiv-educaţională a predării gramaticii în ciclul primar. -Abordări metodice ale predării unor părţi de vorbire sau de propoziţie la ciclul primar -Particularităţi psihologice şi principii pedagogice ale cultivării limbajului în perioada şcolară mică. - Scrierea şi pronunţarea numeralului, ca obiectiv practic al activităţii didactice la ciclul preşcolar şi primar. -Metode utilizate în predarea substantivului la grădiniţă şi la clasele primare. -Implementarea exerciţiilor de conjugare a verbelor limbii române în învăţământul preşcolar. -Aplicaţii ale predării predicatului limbii române prin joc didactic. - Subiectul proiectat în predarea la clasele a III-a şi a IV-a. Institutor Dana Muntean Cioplea, Şcoala Învăţător Marlena Albăstroiu LIMBA ŞI LITERATURA ROMÂNĂ OBIECTIVE CADRU 1. Dezvoltarea capacităţii de receptare a mesajului oral 2. Dezvoltarea capacităţii de exprimare orală 3. Dezvoltarea capacităţii de receptare a mesajului scris (citirea/lectura) 4. Dezvoltarea capacităţii de exprimare scrisă CLASA I 1. Dezvoltarea capacităţii de receptare a mesajului oral Obiective de referinţă La sfârşitul clasei I elevul va fi capabil: Exemple de activităţi de învăţare Pe parcursul clasei I se recomandă următoarele activităţi: 1.1. să înţeleagă semnificaţia globală a mesajului oral 1.2. să sesizeze intuitiv corectitudinea unei propoziţii ascultate 1.3. să distingă cuvintele dintr-o propoziţie dată, silabele dintr-un cuvânt şi sunetele dintr-o silabă - jocuri de executare a unor comenzi orale formulate de învăţător sau elevi; - exerciţii pentru demonstrarea înţelegerii mesajului audiat, prin apelare la alte modalităţi de redare a acestuia (mimă, desen etc.); - exerciţii de mimă, de sesizare a corespondenţei elementelor verbale cu cele non-verbale; - exerciţii de recunoaştere a unor comunicări care nu se potrivesc cu un mesaj audiat anterior; - exerciţii de recunoaştere a unor momente din textul audiat, pe baza unor imagini prezentate; - exerciţii de selectare a propoziţiei corecte din enunţuri realizate de elevilor; - jocuri de ordonare logică a cuvintelor în propoziţii; - exerciţii de percepţie fonică a intonaţiei propoziţiei enunţiative şi interogative (fără terminologie); - exerciţii de delimitare a cuvintelor în enunţuri; - exerciţii de stabilire a poziţiei unui cuvânt într-o propoziţie; - jocuri de ordonare logică a cuvintelor în propoziţie; -- - 1.4. să sesizeze sensul cuvintelor -într-un enunţ dat - 1.5. să manifeste curiozitate faţă -de mesajele emise de diferiţi interlocutori în situaţii de -comunicare concretă - - jocuri de identificare a poziţiei silabelor în cuvânt; exerciţii de descoperire a unor cuvinte care să înceapă, să conţină sau să se termine cu o silabă dată; exerciţii de distingere a sunetului iniţial, final sau din interiorul unei silabe sau al unui cuvânt; jocuri de punere în corespondenţă a unui cuvânt auzit cu imaginea corespunzătoare; exerciţii de eliminare a unui cuvânt care nu se potriveşte ca înţeles cu celelalte dintr-o listă audiată; exerciţii de ascultare a dialogurilor elev-elev, învăţător-elev pe teme familiare copiilor; jocuri de rol de tipul vorbitor-ascultător, vizând formarea comportamentului de ascultător activ; simulări ale unor situaţii concrete de comunicare pe teme cotidiene concrete; jocuri de grup cu teme date. 2. Dezvoltarea capacităţii de exprimare orală Obiective de referinţă La sfârşitul clasei I elevul va fi capabil: 2.1. să formuleze clar şi corect enunţuri verbale potrivite unor situaţii date 2.2. să integreze cuvintele noi în enunţuri Exemple de activităţi de învăţare Pe parcursul clasei I se recomandă următoarele activităţi: - exerciţii de alcătuire a unor enunţuri, cu accent pe pronunţia corectă, clară; - exerciţii de construire corectă a unor enunţuri după imagini, folosind cuvinte date, legate de o situaţie creată; - exerciţii de reglare a tonului, volumului şi a vitezei vorbirii; exerciţii de dicţie; - exerciţii de prezentare a unor obiecte, activităţi familiare copiilor; - exerciţii de formulare de întrebări şi răspunsuri; - povestirea unor întâmplări personale ale copiilor; - recitări, dramatizări, repovestiri; - exerciţii de formulare de întrebări în vederea clarificării unor nelămuriri legate de o cerinţă dată; - exerciţii de formulare de întrebări şi răspunsuri pe marginea unui mesaj ascultat; - exerciţii pentru demonstrarea înţelegerii mesajului audiat, prin apelare la diferite modalităţi de redare a acestuia (repovestire, dramatizare, desen etc.); - jocuri didactice de sinonimie, antonimie, omonimie; - exerciţii de utilizare a cuvintelor noi în contexte adecvate; - rebusuri, integrame, anagrame; - jocuri pentru alcătuirea de propoziţii conţinând Obiective de referinţă 2.3. să manifeste iniţiativă şi interes pentru a comunica cu ceilalţi Exemple de activităţi de învăţare cuvinte noi. - exerciţii de modificare a sensului unei propoziţii prin eliminarea, înlocuirea sau adăugarea unui cuvânt; - exerciţii de despărţire a cuvintelor în silabe; - exerciţii de compunere a cuvintelor pornind de la o silabă dată; - exerciţii de dicţie, frământări de limbă; - formularea unor propoziţii alcătuite din cuvinte ce încep cu acelaşi sunet; - exerciţii de schimbare a sensului unui cuvânt prin modificarea unui sunet sau a unei silabe; - exerciţii de înlocuire a unor cuvinte cu altele cu înţeles asemănător; - exerciţii de dialog cu persoane diferite (folosirea formulelor de adresare, salut, prezentare etc.) - dialoguri pe teme cunoscute; - simulări ale unor situaţii de comunicare; jocuri de rol; - activităţi de exprimare a propriilor păreri în legătură cu fapte, întâmplări cunoscute. 3. Dezvoltarea capacităţii de receptare a mesajului scris (citirea / lectura) Obiective de referinţă La sfârşitul clasei I elevul va fi capabil: Exemple de activităţi de învăţare Pe parcursul clasei I se recomandă următoarele activităţi: 3.1. să identifice litere, grupuri -de litere, silabe, cuvinte şi enunţuri în textul tipărit şi în -textul scris de mână - -- - 3.2. să sesizeze legătura dintre -enunţuri şi imaginile care le însoţesc - - - - - 3.3. să desprindă semnificaţia -globală a unui text citit - - - 3.4. să citească în ritm propriu, -corect un text cunoscut - -3.5. să manifeste curiozitate - pentru lectură - exerciţii de asociere a sunetului cu litera (grup de litere – sunet); exerciţii pentru lărgirea câmpului vizual prin identificarea silabelor în structura cuvintelor şi a cuvintelor în structura propoziţiei, recunoaşterea unor cuvinte care se repetă într-un text, recunoaşterea unor modele repetitive etc.; exerciţii de punere în corespondenţă a cuvintelor cu imaginile corespunzătoare; exerciţii de citire selectivă; exerciţii de citire la prima vedere, în contexte familiare, a unor texte scurte (etichetele unor produse, indicatoare, ecusoane, numele unor magazine etc.); exerciţii de realizare a unor colaje, folosind decupaje de texte şi imagini (realizarea de afişe publicitare, anunţuri, invitaţii etc.); exerciţii de formulare de întrebări şi răspunsuri pe marginea textului şi a imaginilor care-l însoţesc; exerciţii de realizare a unor desene pornind de la enunţurile citite (şi invers); exerciţii de punere în corespondenţă a cuvântului scris de mână sau de tipar cu imaginea; rebusuri în care cuvintele sunt reprezentate prin imagini; exerciţii de anticipare a conţinutului unui text pe baza ilustraţiilor; exerciţii de evidenţiere a rolului ilustraţiilor unor cărţi; exerciţii de tipul adevărat/fals; exerciţii de citire selectivă; exerciţii de stimulare a atenţiei prin introducerea sau eliminarea unor elemente din textul citit; exerciţii de formulare de întrebări şi răspunsuri pe marginea textului citit; exerciţii de citire integrală a cuvintelor; exerciţii de citire a unor texte cunoscute; exerciţii de citire selectivă; exerciţii de acomodare cu cartea exerciţii de observare a cărţii, de orientare în pagină, de respectare a direcţiilor de citire (de la stânga la dreapta, de sus în jos); - dialoguri despre cărţi, personaje din texte cunoscute, despre biblioteci, librării etc.; - memorări de versuri, dramatizări; - exerciţii de prezentare a unor cărţi citite în particular; - exerciţii de iniţiere în citirea unor cărţi pentru copii, adecvate vârstei. 4. Dezvoltarea capacităţii de exprimare scrisă Obiective de referinţă La sfârşitul clasei I elevul va fi capabil: 4.1. să scrie corect litere, silabe, cuvinte 4.2. să scrie corect, lizibil şi îngrijit propoziţii scurte; 4.3. să utilizeze convenţii ale limbajului scris (punctul, semnul întrebării, scrierea cu majusculă) 4.4. să manifeste interes pentru exprimarea scrisă Exemple de activităţi de învăţare Pe parcursul clasei I se recomandă următoarele activităţi: - exerciţii de trasare a elementelor grafice; - exerciţii de adoptare a poziţiei corecte şi comode pentru scris; - exerciţii de scriere a unor elemente grafice pregătitoare, care să faciliteze scrierea literelor şi scriere în duct continuu; - exerciţii de scriere a literelor, silabelor, cuvintelor şi propoziţiilor; - exerciţii de scriere a literelor şi a cuvintelor, respectând forma, mărimea lor; - exerciţii de încadrare corectă în pagină a textului (dată, alineat); - exerciţii de apreciere corectă a spaţiului dintre cuvinte; - exerciţii de scriere corectă a cuvintelor şi propoziţiilor; exerciţii de ordonare corectă a cuvintelor într-o propoziţie; - exerciţii joc de stabilire a acordurilor gramaticale; - exerciţii de corectare şi autocorectare a greşelilor de exprimare; - exerciţii de alcătuire de propoziţii folosind cuvinte date; - exerciţii de folosire a punctului, semnului întrebării şi a scrierii cu majusculă; - exerciţii de plasare a semnelor de punctuaţie într-un text; - exerciţii de copiere/transcriere a unor substantive proprii, a unor propoziţii enunţiative şi a unor propoziţii interogative; - dictări de cuvinte şi propoziţii; - completarea de rebusuri; - realizarea unor etichete care să personalizeze clasa ori lucrările elevilor; - expunerea tuturor lucrărilor, caietelor elevilor în vederea încurajării performanţelor individuale. CONŢINUTURILE ÎNVĂŢĂRII 1. Formarea capacităţii de citire/lectură • Cartea – volum, coperte, foaie, pagină, numerotarea paginii, direcţii de orientare în pagină. • Literele mici şi mari ale alfabetului. Stabilirea ordinii de predare a literelor este la latitudinea autorilor de manuale, în funcţie de metoda didactică abordată.. Grupurile de litere: ce, ci, ge, gi, che, chi, ghe, ghi. • Citirea cuvintelor. În perioada abecedară se vor utiliza progresiv cuvintele plurisilabice; spre sfârşitul perioadei se pot folosi şi cuvinte care conţin diftongii: oa, ea, ia, ie, ua, uă. Se vor folosi numai cuvinte titlu.. • Citirea propoziţiilor. • Intonarea propoziţiei interogative (fără terminologie). • Citirea textelor. Tematica textelor trebuie să reflecte universul copilăriei şi valorile proprii acestuia. Autorii de manuale pot utiliza texte literare, în proză sau în versuri, precum şi texte non-literare, de mică întindere, până la 75 de cuvinte, urmărind o creştere progresivă a numărului de cuvinte de la o lecţie la alta. Aceştia vor avea libertatea de a decide cu privire la: structurarea şi dispunerea în manual a unităţilor de conţinut din programă; tratarea didactică originală a noţiunilor din programă. 2. Formarea capacităţii de comunicare • Comunicarea orală Comunicarea – schimb de informaţii între oameni (dialoguri despre viaţa de şcolar, despre familie, despre mediul înconjurător etc.; participarea copiilor la activităţi de grup, inclusiv la cele de joc, în calitate de vorbitor şi de ascultător). Autorii de manual vor avea în vedere viziunea comunicativă promovată de programă, astfel încât noţiunile să fie abordate funcţional şi aplicativ, contribuind la structurarea unei comunicări corecte, eficiente şi nuanţate. Vor fi preferate situaţii de comunicare concrete şi actuale pe baza unui suport vizual. Formularea mesajului oral (aplicativ, fără teoretizări; în activităţi de grup şi individuale). ⇒ Cuvântul – element de comunicare. Utilizarea cuvintelor noi în contexte adecvate (învăţate şi prezentate de copii colegilor sau adulţilor, în cadrul jocurilor sau al activităţilor de învăţare). ⇒ Propoziţia/enunţul - alcătuirea de propoziţii/enunţuri despre obiecte, fiinţe, personaje din poveşti, aspecte ale vieţii cotidiene, fapte, întâmplări din viaţa personală etc.). ⇒ Dialogul – convorbirea între două sau mai multe persoane. Formulele elementare de iniţiere şi de încheiere a dialogului. Se recomandă ca elevii, folosindu-şi deprinderile de exprimare orală, să realizeze următoarele schimburi verbale: − iniţierea sau încheierea unui schimb verbal; − identificarea unei persoane sau a unui obiect; − formularea unor întrebări şi a unor răspunsuri; − oferirea unor informaţii despre identitatea proprie sau despre identitatea membrilor familiei; − oferirea unor informaţii despre forma şi despre utilitatea unor obiecte; − exprimarea propriei păreri în legătură cu un fapt. ⇒ Pentru contextualizarea actelor de vorbire se recomandă: − discuţii libere despre jocuri, jucării, filme de desene animate, filme pentru copii; despre întâmplări şi fapte din viaţa proprie, despre comportarea civilizată, despre mediul şcolar, despre regulile de circulaţie rutieră, despre regulile de igienă sanitară, despre ocrotirea mediului înconjurător etc. • Comunicarea scrisă Procesul scrierii ⇒ Organizarea scrierii. Elementele grafice utilizate în procesul scrierii, care facilitează însuşirea literelor şi scrierea în duct continuu (linii, puncte, bastonate, zale, bucle, semiovale, ovale, noduleţe). Literele mari şi mici ale alfabetului. Scrierea cuvintelor. Despărţirea cuvintelor în silabe (numai intuitiv, fără cunoaşterea regulilor). Scrierea propoziţiilor enunţiative şi interogative. ⇒ Scrierea de mână. Aşezarea corectă în pagină (data, alineatul în scrierea propoziţiilor, spaţiul dintre cuvinte). ⇒ Ortografia. Scrierea ortografică a cuvintelor. Scrierea cu literă mare la începutul propoziţiei. Scrierea cu literă mare a substantivelor proprii (fără referire la terminologia gramaticală). Scrierea corectă a cuvintelor care conţin grupurile de litere: ce, ci, ge, gi, che, chi, ghe, ghi. ⇒ Punctuaţia. Folosirea corectă a semnelor de punctuaţie: punctul, semnul întrebării. Pentru dictare se vor utiliza litere, silabe, cuvinte şi propoziţii (enunţiative şi interogative) - max. 15 cuvinte. Nu se vor utiliza texte în procesul scrierii. Contexte de realizare ⇒ Copierea literelor, a cuvintelor, a propoziţiilor. Scrierea după dictare. 3. Elemente de construcţie a comunicării • Propoziţia. Cuvântul. Silaba. Noţiunile nu vor fi definite, lucrându-se cu acestea în mod intuitiv (nu se vor folosi noţiuni de genul sinonime, antonime, omonime, propoziţii enunţiative, exclamative, interogative, substantiv propriu etc.). În perioada preabecedară, accentul se va pune pe comunicarea orală, folosindu-se pentru silabaţie numai cuvinte monosilabice, bisilabice şi trisilabice, care nu vor conţine diftongi, triftongi sau consoane redate în scris prin grupurile de litere: ce, ci, ge, gi, che, chi, ghe, ghi. • Sunetele limbii române. Articularea vocalelor şi consoanelor. Nu se vor utiliza termenii de vocale şi consoane. Aria curriculară: Limbă şi comunicare Disciplina: Limba română Clasa : I Manualul utilizat : ABECEDAR, manual pentru clasa I; autori: Cleopatra Mihăilescu, Tudora Piţilă; Editura “Aramis”, Bucureşti, 2004 Curriculum extins Număr de ore pe săptămână: 7+ 1* Număr anual de ore: 268 Număr de ore ~~ semestrul I= 134 ore ~~ semestrul al II-lea= 134 ore PLANIFICARE CALENDARISTICĂ Nr. Unităţi de crt. învăţare 0 1 Semestrul I 1. „La început de drum!” -etapa integrativă Obiective de referinţă 2 Conţinuturi 3 Probe de cunoaştere a copilului: • Probe de evidenţiere a achiziţiilor dobândite la grădiniţă; • Probe pentru determinarea raportului percepţie- reprezentare; • Probe de verificare a acuităţii vizuale şi auditive; • Proba de lacune într-un text; • Proba de constatare a calităţii pronunţiei; • Proba pentru Nr. Săpt. Obs. ore 4 5 6 16 I - II 2. „Comunicăm între noi” Propoziţia. Cuvântul. Silaba. 3. „Spune-mi, ce auzi ?” Sunetul. Elemente grafice. 1.1; 1.2; 1.3; 1.4; 1.5; 2.1; 2.2; 2.3; 4.1 1.1; 1.2; 1.3; 1.4; 1.5; 2.1; 2.2; 2.3; 4.1 determinarea volumului vocabularului; • Proba de antonime; • Proba de completare a lacunelor din propoziţie; • Proba de integrare în enunţuri a unui cuvânt cunoscut; • Proba de integrare a noţiunilor; • Proba de „citire” a imaginilor. • Cartea – volum, coperte, 18 III-V foaie, pagini, cuprins, numerotare, direcţii de orientare în pagină • Dialogul – convorbirea dintre două sau mai multe persoane. Formule elementare de iniţiere şi de încheiere a dialogului • Propoziţia/enunţul • Cuvântul – element de comunicare • Cuvinte bisilabice, trisilabice, monosilabice • Organizarea scrierii • Elemente grafice utilizate în procesul scrierii, care facilitează însuşirea literelor şi scrierea în duct continuu • Recapitulare • Evaluare • Ameliorare • Sunetele limbii române 24 V-VIII Articularea vocalelor –a, e, i, o, u şi consoanelor-s, r, z, l • Comunicarea – schimb de informaţii între oameni (dialoguri despre viaţa de şcolar, despre familie, despre mediul înconjurător) • Elemente grafice utilizate în procesul scrierii • Recapitulare 4. „Primii paşi” Sunetul şi litera, silaba. Cuvântul – element de comunicare. 5. „Dezlegăm taina citirii” Sunetul şi litera, silaba. Cuvântul, propoziţia – unitate a comunicării. 1.3; 1.4; 1.5; 2.2; 2.3; 3.1; 4.1 1.3; 1.4; 2.1; 2.2; 2.3; 3.1; 3.2; 4.1; 4.2; 4.3; 4.4 • Evaluare • Ameliorare • Corespondenţă sunet- 30 VIII-literă XII • Litere mici şi mari de tipar şi de mână (a, m, u, n, i) • Citirea şi scrierea cuvintelor • Despărţirea cuvintelor în silabe • Copierea/transcrierea literelor şi a cuvintelor • Scrierea după dictare • Comunicare orală – identificarea unei persoane sau a unui obiect • Recapitulare • Evaluare • Ameliorare • Literele mici şi mari de 28 XII-XV tipar şi de mână (e, r, o, c, ă, l) • Citirea şi scrierea propoziţiilor • Scrierea ortografică a cuvintelor • Scrierea cu literă mare la începutul propoziţiei • Scrierea cu literă mare a substantivelor proprii • Copierea/transcrierea propoziţiilor • Scrierea după dictare • Aşezarea corectă în pagină (data, alineatul, spaţiul dintre cuvinte) • Comunicare orală – oferirea unor informaţii despre forma şi utilitatea unor obiecte • Punctuaţia. Punctul. • Recapitulare • Evaluare • Ameliorare 6. „Păşim pe tărâmul fermecat” Sunetul şi litera, silaba. Cuvântul, propoziţia, punctuaţia propoziţiei. Semestrul al II-lea 7. „Ne îmbogăţim cunoştinţele” Sunetul şi litera, grup de două litere, silaba. Cuvântul, propoziţia, textul – familiarizare. 8. „Suntem tot mai buni” Sunetul şi litera, silaba. Textul – mijloc de cunoaştere. 1.1; 1.2; 1.3; 1.5; 2.1; 2.2; 2.3; 3.1; 3.2; 4.1; 4.2; 4.3; 4.4 1.3; 1.5; 2.1; 2.2; 2.3; 3.1; 3.2; 4.1; 4.2; 4.3; 4.4 1.3; 1.5; 2.1; 2.2; 2.3; 3.1; 3.2; 4.1; 4.2; 4.3; 4.4 • Litere mici şi mari de 18 XV-tipar şi de mână (t, s) XVII • Sunetul şi grupul de litere „ce” • Citirea şi scrierea propoziţiilor. • Scrierea propoziţiilor enunţiative şi interogative • Punctuaţia. Folosirea corectă a semnelor de punctuaţie: punctul, semnul întrebării • Intonarea propoziţiilor interogative • Comunicare orală – formularea unor întrebări şi răspunsuri • Recapitulare • Evaluare • Ameliorare • Litere mici şi mari de 32 XVIII-tipar şi de mână (p, v, d, ş, î, XXI â) • Sunetul şi grupul de litere „ci” • Citirea textelor • Scrierea după dictare a cuvintelor şi a propoziţiilor • Comunicare orală – discuţii libere despre comportarea civilizată • Recapitulare • Evaluare • Ameliorare • Literele mici şi mari de 22 XXII-tipar şi de mână (b, j, h, g) XXIV • Comunicare orală – alcătuire de propoziţii/enunţuri despre personaje din poveşti • Recapitulare • Evaluare • Ameliorare 9. „Alaiul literelor” Sunetul şi litera, grup de două litere, silaba. Textul – cheia cunoaşterii. 10. „La sfârşit de alfabet” Sunetul şi litera, silaba. Textul – cheia cunoaşterii, punctuaţia. 11. „Ghici...?” Sunetul şi litera, grup de trei litere, silaba. Textul – cheia cunoaşterii, punctuaţia. 12. „Cheia citirii” 1.3; 1.5; 2.1; 2.2; 2.3; 3.1; 3.2; 4.1; 4.2; 4.3; 4.4 1.3; 1.4; 1.5; 2.1; 2.2; 2.3; 3.1; 3.2; 4.1; 4.2; 4.3; 4.4 2.2; 2.3; • Literele mici şi mari de 16 XXIV-tipar şi de mână ( ţ, z ) XXVI • Sunetul şi grupurile de litere: ge, gi • Comunicare orală – discuţii libere despre vieţuitoare • Recapitulare • Evaluare • Ameliorare • Literele mici şi mari de 16 XXVI-tipar şi de mână: XXVIII ( f, x, k, q, y, w ) • Comunicare orală – alcătuire de propoziţii/enunţuri şi întrebări • Scrierea corectă a cuvintelor şi a propoziţiilor • Transcrieri, dictări • Recapitulare • Evaluare • Ameliorare • Grupurile de litere: che, 30 XXIX-chi, ghe şi ghi XXXII • Scrierea corectă a cuvintelor ce conţin grupurile de litere: che, chi, ghe şi ghi • Comunicare orală – discuţii despre educaţia pentru sănătate • Citirea textelor • Folosirea corectă a punctului şi a semnului întrebării • Scrierea corectă a cuvintelor şi a propoziţiilor • Comunicare orală – exprimarea propriei păreri în legătură cu o întâmplare • Recapitulare • Evaluare • Ameliorare • Alfabetul limbii române 18 XXXII- Farmecul textului literar Ne pregătim pentru Serbarea Abecedarului ! Recapitulare finală 3.1; 3.2; 4.1; 4.2; 4.3; 4.4 • Citirea textelor XXXIV • Texte pentru Serbarea Abecedarului • Scrierea corectă după dictare • Exerciţii pentru dezvoltarea vocabularului • Evaluare finală Unitatea de învăţare: „Spune-mi ce auzi?” Sunetul. Elemente grafice Nr. de ore: 24 Nr. Conţinuturi - Ob. crt. detalieri ref. 0 1 2 1 ¾Familiarizarea 1.1 cu vocala „a” 1.2 ¾Scrierea zalei 1.3 pe unul şi două 1.4 spaţii 2.1 2.2 4.1 2 ¾Familiarizarea cu vocala „e” ¾Scrierea buclei pe unul şi două spaţii 3 ¾Familiarizarea cu vocala „i” ¾Scrierea cârligului Activităţi de învăţare 3 ¾ex. de diferenţiere a sunetelor limbii române de sunetele muzicale şi de zgomotele din mediul înconjurător; ¾exerciţii de diferenţiere a vocalelor şi consoanelor; ¾ex. de delimitare a propoziţiilor în cuvinte şi a cuvintelor în silabe, ¾ex. de identificare a sunetului în silabe; ¾ex. de pronunţare Activităţi transdisciplinare 4 ¾învăţarea cântecului „Acum e toamnă, da!”-prima strofă ¾joc de desen şi colorare, p. 33 ghid galben (obiecte ale căror nume încep cu „a”) ¾învăţarea cântecului „Acum e toamnă, da!”- a doua strofă ¾desen şi colorare „Fructe”, p. 33, 34 ¾învăţarea cântecului „Acum e toamnă, da!”- a treia strofă Resurse 5 Resurse procedurale ¾conversaţia, observaţia dirijată, exerciţiul, jocul didactic, metoda fonetică, analitico-sintetică; Resurse materiale ¾abecedarul, imagini adecvate, fişe de lucru; Forme de organizare: ¾activitate frontală, individuală, în grup; Resurse temporale Evaluare- Data instrumente 6 7 ¾observarea sistematică ¾proba orală ¾proba practică 4 ¾Familiarizarea cu vocala „o” ¾Scrierea ovalului pe un spaţiu 5 ¾Familiarizarea cu vocala „u” ¾Scrierea biciului 6 ¾Familiarizarea 1.1 cu consoana „s” 1.2 ¾Scrierea 1.3 semiovalului 1.4 7 ¾Familiarizarea 2.1 cu consoana „r” 2.2 ¾Scrierea 2.3 noduleţului pe 4.1 rând şi suprarând 8 ¾Familiarizarea cu consoana „z” ¾Familiarizarea cu consoana „l” corectă a sunetului; ¾ex. de dicţie, frământări de limbă; ¾ex. de poziţionare a sunetului în cuvânt; ¾formularea unor propoziţii alcătuite din cuvinte ce încep cu un anumit sunet; ¾ ex. de scriere a semnelor grafice; ¾„citirea” ilustraţiilor din abecedar; ¾reprezentarea grafică a cuvintelor, silabelor şi sunetelor prin simboluri ¾exerciţii de diferenţiere a vocalelor şi consoanelor; ¾ex. de delimitare a propoziţiilor în cuvinte şi a cuvintelor în silabe, ¾ex. de identificare a sunetului în silabe; ¾ex. de pronunţare corectă a sunetului; ¾joc ilustrat, p. 34 ¾învăţarea cântecului „Acum e toamnă, da!”- a patra strofă ¾cântec „Broscuţele”, p. 35 ¾învăţarea cântecului „Acum e toamnă, da!”- a cincea strofă ¾joc cu mişcare „Trenul”, p. 36 ¾joc didactic: „Recunoaşte sunetul”, p. 44 ¾memorizare: „Rică nu ştia să zică”, p. 46 ¾cântec: „Toarce mama” ¾joc de desen şi colorare, p. 47 ¾memorizare: „Zâna Zorilor” ¾joc: „Eu spun despre mine...”, p. 45 ¾13 ore ¾conversaţia, observaţia dirijată, exerciţiul, jocul didactic, metoda fonetică, analitico-sintetică; ¾abecedarul, imagini adecvate, fişe de lucru; ¾activitate frontală, individuală, în grup; ¾7 ore ¾observarea sistematică ¾proba orală ¾proba practică 9 Repetăm, evaluăm, ameliorăm ! ¾ex. de dicţie, frământări de limbă; ¾ex. de poziţionare a sunetului în cuvânt; ¾antrenament de utilizare a unor formule de iniţiere şi de încheiere a unui dialog; ¾ex. de schimbare a sensului unui cuvânt prin modificarea unui sunet sau a unei silabe; ¾ex. de scriere a semnelor grafice; ¾„citirea” ilustraţiilor din abecedar; ¾reprezentarea grafică a cuvintelor, silabelor şi sunetelor prin simboluri 1.3 ¾ex. de 1.5 delimitare a 2.1 propoziţiilor în 2.2 cuvinte şi a 2.3 cuvintelor în 4.1 silabe, ¾ex. de identificare a sunetului în silabe; ¾ex. de pronunţare corectă a sunetului; ¾dramatizare: „Scufiţa Roşie” ¾conversaţia, ¾probă observaţia orală dirijată, ¾probă exerciţiul, jocul scrisă didactic, metoda fonetică, analitico-sintetică; ¾abecedarul, imagini adecvate, fişe de lucru; ¾activitate ¾ex. de poziţionare a sunetului în cuvânt; ¾ex. de scriere a semnelor grafice; frontală, individuală, în grup; ¾4 ore PROIECT DIDACTIC ARIA CURRICULARĂ: LIMBĂ ŞI COMUNICARE DISCIPLINA: LIMBA ŞI LITERATURA ROMÂNĂ UNITATEA DE ÎNVĂŢARE: PERIOADA ALFABETARĂ TEMA LECŢIEI: Sunetul redat printr-un grup de două litere SUBIECTUL LECŢIEI: Sunetul [ge]; grupul de litere „ge”. OBIECTIVE: OBIECTIVE DE REFERINŢĂ 1.2. Sesizarea corectitudinii gramaticale a unei propoziţii ascultate; 1.6. Manifestarea curiozităţii pentru mesajul ascultat; 2.2. Construirea de propoziţii / fraze corecte din punct de vedere gramatical; 2.3. Integrarea cuvintelor noi în enunţuri proprii; 2.4. Despărţirea în silabe a cuvintelor care conţin o consoană între două vocale şi două consoane între două vocale (fără referire la regula gramaticală): tra- ge; mer-ge; a-le-ge; tra-gem; mer-gem; a-le-gem; 2.5. Să pronunţe clar şi corect sunetele; 2.6. Să manifeste iniţiativă în comunicarea orală; 3.1. Să identifice grupul de litere „ge” în textul tipărit şi în textul scris de mână; 3.2. Să sesizeze legătura dintre text şi imaginile care îl însoţesc; 3.3. Să asocieze forma grafică a cuvântului cu sensul acestuia; 3.4. Să desprindă semnificaţia globală a unui text citit; 3.5. Să citească fluent şi corect enunţuri cunoscute; 3.6. Să citească în ritm propriu un text cunoscut; 3.7. Să manifeste curiozitate pentru lectură; 4.1. Să scrie corect litere, silabe şi cuvinte; 4.2. Să construiască în scris scurte propoziţii, corecte din punct de vedere gramatical; 4.3. Să scrie un text corect, lizibil şi îngrijit, utilizând semnele de punctuaţie învăţate (punctul, semnul întrebării, semnul exclamării); 4.4. Să manifeste interes pentru exprimarea scrisă. OBIECTIVE OPERAŢIONALE: a). COGNITIVE. La sfârşitul activităţii, elevii vor fi în măsură: 1- să identifice sunetul [ge] aflat în diferite poziţii ale cuvintelor; 2- să identifice trăsăturile relevante ale grupului de litere „ge”; 3- să intuiască integral imaginea – compoziţie; 4- să sesizeze în cuvinte izolate (coloane) sunetul nou învăţat; 5- să recepteze prin lectură textul; 6- să aplice, la nivelul de performanţă, cunoştinţele nou însuşite; b). MOTRICE. La sfârşitul activităţii, elevii vor fi în măsură: 1- să-şi coordoneze activitatea oculomotorie pentru citirea / scrierea simbolurilor grafice; 2- să manevreze eficient şi în condiţii de securitate benzile cu litere şi silabe din plicuri; 3- să-şi coordoneze mişcările pentru a foileta în condiţii de igienă şi eficienţă manualul; 4- să-şi reprime tendinţa de a practica mişcări inutile. c). AFECTIVE. Elevii: 1- vor manifesta interes pentru conţinutul textului din manual; 2- vor adera la ideea compunerii cuvintelor cu ajutorul literelor şi silabelor mobile. TIPUL DE ACTIVITATE: însuşirea de noi cunoştinţe. STRATEGIA DIDACTICĂ: 1. TIPUL DE STRATEGIE: expozitiv – inductiv (trecerea de la particular la general); 2. METODE DE PREDARE: • Conversaţia euristică, de verificare; • Metoda fonetică analitico-sintetică; • Explicaţia; • Lectura; • Exerciţiul: 1. după formă: ▫ oral; ▫ scris; 2. după gradul de efort: ▫ de recunoaştere; ▫ cu caracter creator: - de formulare; - de completare; -de modificare; -de reconstituire; 3. după conţinut: ▫ lexicale; ▫ analiză fonetică. 3. TIPUL DE ÎNVĂŢARE: operaţional. 4. TIPUL DE INTERACŢIUNE: ▪ dialogat: ▫ conversaţia de verificare; ▫ dialogul plurirelaţional; ▪ activitatea dirijată a elevilor 5. FORME DE GRUPARE: ▪ întreaga clasă, pentru competenţele: de receptare, algoritmizare, exprimare, prelucrare secundară; ▪ patru grupe (4 – 6 elevi), pentru competenţele: de prelucrare primară, transfer, exprimare. F. TIPURI DE EVALUARE ▪ după formă: orală şi scrisă; ▪ după conţinut: evaluarea cu valoare formativă. Va fi evaluată: ♦ însuşirea citirii corecte a enunţurilor proprii; ♦ capacitatea de a recunoaşte grupul de litere „ge” în diferite construcţii; ♦ capacitatea de a sesiza diferenţa în pronunţia sunetelor [ce] şi [ge]. MIJLOACE DE ÎNVĂŢĂMÂNT: a) tehnice: tabla, creta, alfabetarul clasei; b) lingvistice: Abecedarul, DEX-ul, planşe cu grupurile de litere; planşe cu păsări de curte; Atlasul zoologic; fişe de lucru pentru activitatea individuală şi de grup; RESURSE: a) b) lingvistice: Andrei, Mihail; Ghiţă, Iulian, Limba română, Bucureşti EDP, 1983; metodice:  Gherghina, Dumitru, Limba română în şcoala primară, Craiova, Ed.”DIDACTICA NOVA”, 1999;  Şerdean, Ioan, Metodica predării limbii române la clasele I-IV, Bucureşti, EDP, 1995;  Ilinca, Anton, Metodica limbii române în învăţământul primar, Bacău, Ed.”Grigore Tăbăcaru”, 1999;  Şerdean, Ioan, Didactica limbii române în şcoala primară, Bucureşti, Ed.”TEORA”, 1998 c) temporale: 45' - 50'. SCENARIUL DIDACTIC OBIECT IVE EVENIMEN TELE LECŢIEI RESURSE DE CONŢINUT ACTIVITATEA ÎNVĂŢĂTORULU ELEVIL I OR 1 2 Captarea OC 1 atenţiei OM 4 Anunţarea OC 1 obiectivelor OM 1 3 A. COMPONENTA FONETICĂ ▪ prezentarea etichetei „GEM”; ▪ decuparea unui enunţ sugerat de imagine, în care apare cuvântul „GEM”. ▪ Prezentarea cuvântului „GEM” + structura fonetică 4 ▪Orientează atenţia elevilor către imaginea-titlu, cerându-le să recunoască obiectul prezentat (borcanul cu gem), să identifice grupul de litere „ge” (scris pe etichetă). ▪Comunică elevilor că lecţia aceasta se deosebeşte de cele 5 Observă obiectul prezentat. Se mobilizea ză pentru OBIECT IVE EVENIMEN TELE LECŢIEI RESURSE DE CONŢINUT ACTIVITATEA ÎNVĂŢĂTORULU ELEVIL I OR 1 2 Actualizarea OC 2 cunoştinţelor OM 4 OA 2 Prezentarea OC 2 conţinutului OM 1 noii învăţări OA 2 3 Analiza fonetică a cuvântului ilustrat: „gem” (o silabă, două sunete, trei litere) B. COMPONENTA GRAFICĂ ▪ prezentarea grupului de litere ”ge” (planşă). ▪ intuirea elementelor componente; ▪ asocierea literelor cu sunetul 4 anterioare prin gradul de dificultate ce presupune identificarea unor sunete specifice care compun silabe. În consecinţă, se impune o atenţie sporită din partea elevilor. ▪Informează, de asemenea, că printr-o atentă observare a imaginilor şi a modului de lucru vor reuşi la sfârşitul activităţii să dezlege exerciţiul de la subsolul paginii. ▪Cere elevilor să identifice simbolurile din cuvântul „gem” şi să-i facă lectura acestuia - marcarea sunetului [ge] în cadrul silabei şi a cuvântului cu ajutorul simbolului (● ○ ). ▪ Cere elevilor să identifice simbolurile de pe planşă şi să arate semnificaţia fiecăruia; ▪ Concluzionează că: sunetul „ge” este format din două litere „g”+”e”; cuvântul „gem” este 5 reuşita activităţii. Răspund solicităril or. ▪ Răspund solicităril or. ▪ Reţin cele comunicat e de învăţător ▪ Iau act de cele comunicat OBIECT IVE EVENIMEN TELE LECŢIEI RESURSE DE CONŢINUT ACTIVITATEA ÎNVĂŢĂTORULU ELEVIL I OR 1 2 Dirijarea OC 1 învăţării OC 2 OM 2 OC 3 OC 4 3 corespunzător; ▪ expunerea grupului de litere (planşa) în faţa clasei. ▪ Identificarea grupului de litere „ge” la Alfabetar; ▪ Obţinerea combinaţiilor silabice cu literele anterior învăţate; ▪ Compunerea cuvintelor cu silabele obţinute; ▪ Formularea de enunţuri. C. COMPONENTA COMUNICAŢION ALĂ ▪ Deschiderea abecedarelor ; ▪ Intuirea imaginii 4 format dintr-o silabă (gem), două sunete (ge-m), redate prin trei litere (g-e-m) ▪ Prezintă planşa cu simbolul „ge”, arătând caracteristicile acestui grup de litere. ▪ Afişează la stelajul clasei grupul de litere „ge”; ▪ Cere elevilor să lucreze cu silabele din plicuri: să alcătuiască cuvinte, propoziţii (enunţiative, interogative, exclamative); să transforme propoziţiile afirmative în propoziţii negative sau invers; ▪ Supraveghează şi apoi verifică activitatea elevilor în grup, după care le cere să aducă plicurile la catedră. ▪ Formulează aprecieri. ▪ Afişează la vedere planşa mărită a imaginii compoziţie şi solicită elevii să observe imaginea, să identifice personajele şi să-şi 5 e. ▪ Identifică. ▪ Colaborea ză cu cei din grup ▪ Ascultă aprecieri ▪ Observă imaginea şi urmăresc din aproape în aproape OBIECT IVE EVENIMEN TELE LECŢIEI RESURSE DE CONŢINUT ACTIVITATEA ÎNVĂŢĂTORULU ELEVIL I OR 1 2 OC 4 OM 4 OA 1 Obţinerea OC 5 performanţei OM 3 OA 1 3 compoziţie; ▪ Observarea detaliilor; ▪ Identificarea personajelor; ▪ Lectura enunţului pretext (aflat în bulă); ▪ Dezvoltarea unei comunicări pe baza enunţului pretext; ▪ Exerciţii – joc. D. COMPONENTA PREPARATOARE ▪ Constituirea cuvintelor din coloane cu ajutorul alfabetarului. ▪ Lectura pe unităţi (silabe); ▪ Lectura cursivă (globală). ▪ Lectura în gând a textului; ▪ Prelucrarea textului: -titlul (în relaţie cu textul); -personajele (nume, informaţii secundare despre acestea); -localizarea în timp şi spaţiu; -fapte; 4 imagineze dialogul posibil dintre animale. ▪ Exerciţii – joc: „Cum se numeşte…?”; „Cum face…?”. ▪ Mobilizează elevii în vederea obţinerii cuvintelor prin compunerea cu silabe (tra-ge; mer-ge; a-le-ge; tra-gem; mer-gem; a-le-gem). ▪ Orientează atenţia elevilor spre banda portocalie a paginii unde se află cele şase cuvinte. ▪ Solicită lectura cuvintelor, pe unităţi şi cursivă. ▪ Cere elevilor să citească în gând textul, apoi verifică: Despre ce aţi citit? Ce v-a plăcut? Ce aţi reţinut? ▪ Citeşte model textul din Abecedar. ▪ Dirijează discuţiile: Cum se întitulează 5 etapele dialogului . ▪ Se mobilizea ză pentru a răspunde solicităril or. ▪ Citesc textul în gând şi apoi răspund la întrebări. ▪ Ascultă lectura. ▪ Răspund la întrebări formulând răspunsuri OBIECT IVE EVENIMEN TELE LECŢIEI RESURSE DE CONŢINUT ACTIVITATEA ÎNVĂŢĂTORULU ELEVIL I OR 1 2 Feedback-ul OC 6 de selecţie în OM 3 vederea unei OA 1 evaluări diferenţiate vor urma două scenarii de evaluare: a).unul destinat elevilor capabili de performanţă maximă, cărora li se adresează componenta F, de extindere şi 3 -conversaţie; -descrierea. E. COMPONENTA PERFORMANŢĂ ▪ Se pot da sarcini suplimentare de tipul: subliniază grupul de litere „ge” în texte tipărite sau scrise de mână; ▪ exersarea lecturii: 1- i n t e g r a l 4 povestirea ? Cine participă la acţiune ? Cum se numesc personajele? Ce ai aflat despre cocoş?…gâscan? …bibilică? Unde se petrece acţiunea,? În ce moment al zilei? De ce crezi asta? Ce fac păsările de curte ? Ce spune gâsca?…cocoşul? …găina? …curca? …bibilica?…curca nul? Despre cine vorbeşte Grivei? Cum este gâscanul?… bibilica? ▪ Cere elevilor să citească integral textul; ▪ Exerciţiul-joc „Îţi trimit o telegramă”; ▪ Citirea selectivă; ▪ Citirea pe roluri. a. Distribuie plicurile grupelor: 1. Ce se 5 complete şi pronunţân d corect sunetele. ▪ Se mobilizea ză pentru reuşita activităţii. ▪ Identifică propoziţiil e, le scriu pe fişe şi apoi la tablă. ▪ Citesc textul cu glas tare (în ritm propriu). ▪ Răspund OBIECT IVE EVENIMEN TELE LECŢIEI RESURSE DE CONŢINUT ACTIVITATEA ÎNVĂŢĂTORULU ELEVIL I OR 1 2 evaluare; b). Al doilea scenariu, destinat elevilor cu dificultăţi în asimilare, care vor reface demersul didactic, dirijaţi de învăţător 3 4 2- s e l e c t i v 2. Ce se spune 3- p e r o l u r i 5 solicităril or. 3. Ce spune 4. Ce spune b. Solicită elevilor care întâmpină dificultăţi în descifrarea simbolurilor grafice OBIECT IVE EVENIMEN TELE LECŢIEI ACTIVITATEA ELEVIL OR 1 2 3 4 5 să citească textul sub directa supraveghere. ▪ În completarea activităţii propune identificarea grupurilor de litere învăţate în diferite afişe sau alte tipărituri (titluri de cărţi etc.) Evaluarea OC 6 cunoştinţelor OM 2 (achiziţiilor) F. COMPONENTA DE EXTINDERE ŞI EVALUARE ▪ Vor fi puse din nou în aplicare cele două scenarii didactice anunţate la feedback-ul de selecţie: a. scenariul de extindere şi evaluare pentru elevii care şi-au asumat conţinutul învăţării. b. scenariul de recuperare pentru cei care au întâmpinat dificultăţi în asimilarea cunoştinţelor. ▪ Distribuie fişa de lucru individuală şi explică conţinutul acesteia: ▪ FIŞA DE LUCRU: împarte propoziţia dată în cuvinte, silabe, litere şi sunete. Notează numărul acestora. Gelu merge după gem. ▪ Supraveghează, sprijină şi încurajează activitatea elevilor care întâmpină dificultăţi în analiza fonetică a unui enunţ. ▪ Apreciază soluţiile găsite prin colectarea răspunsurilor (frontal sau ▪ Recepţion ează mesajul transmis şi rezolvă individual sarcina de lucru, fără supravegh erea învăţătoru lui. ▪ Lucrează sub stricta supravegh ere a învăţătoru lui. OBIECT IVE EVENIMEN TELE LECŢIEI RESURSE DE CONŢINUT ACTIVITATEA ÎNVĂŢĂTORULU ELEVIL I OR 1 2 Asigurarea OC 6 retenţei şi a OM 4 transferului Evaluarea OC 6 activităţii OM 4 3 a. INTERN ▪ Identificarea în propoziţie a sunetului [ge] redat prin grupul de două litere „ge”. b. EXTERN ▪ Sesizarea în înscrisuri a asemănării sunetelor [ce] şi [ge]. 4 individual) şi comunică rezultatele. ▪ Propune elevilor să identifice în vorbirea curentă cuvintele care conţin sunetul [ge] ▪ Exerciţiu-joc: „Cuvinte gemene”. ▪ Prezintă planşa cu Rebusul. ▪ Aprecieri asupra realizării sarcinilor: individual, pe grupe, frontal. Comunică aprecierile sub formă de calificative, luând drept criterii obiectivele care au fost comunicate la începutul lecţiei (se reamintesc). 5 ▪ Răspund solicităril or. ▪ Participă la aprecieri şi autoapreci eri. TEST DE EVALUARE Capacitatea : Dezvoltarea capacităţii de exprimare orală. Dezvoltarea capacităţii de exprimare scrisă Subcapacitatea : Propoziţia. Cuvântul. Silaba Elemente grafice utilizate în procesul scrierii Obiective operaţionale : O 1 – să distingă cuvintele dintr-o propoziţie dată; O 2 – să formuleze oral propoziţii alcătuite din două şi trei cuvinte; O 3 – să identifice numărul silabelor dintr-un cuvânt şi să le reprezinte grafic; O 4 – să reprezinte prin desen cuvinte care satisfac cerinţe date; O 5 – să recunoască anumite sunete ce intră în alcătuirea silabelor unui cuvânt; O 6 – să scrie corect, lizibil şi îngrijit semne grafice învăţate, după model şi după dictare. Descriptori de performanta : SUFICIENT • Stabileşte cu erori numărul • cuvintelor din propoziţiile date; • Alcătuieşte propoziţii după • imaginile date, dar nu respectă schemele date; • Desparte corect în silabe şi • reprezintă grafic corespunzător un singur cuvânt; • Reprezintă prin desen un • cuvânt care satisface cerinţa formulată; • Identifică corect o singură • situaţie care satisface cerinţa dată; • Distinge corect un singur • sunet şi identifică un cuvânt care începe cu sunetul identificat; • Desparte corect în silabe • cuvintele, dar nu identifică locul sunetului dat în silabe; • Scrie corect după dictare • doar două din semnele grafice. BINE Stabileşte corect numărul • cuvintelor dintr-o propoziţie din cele două date; Alcătuieşte propoziţii după • imaginile date, respectând doar una din schemele date; Desparte corect în silabe • două cuvinte şi le reprezintă grafic; Reprezintă prin desen două • cuvinte care satisfac cerinţa dată; Identifică şi rezolvă corect • două situaţii din cele date; Distinge corect două sunete • şi identifică două cuvinte care satisfac cerinţa; Desparte corect în silabe • cuvintele şi identifică poziţia sunetului doar în unele cuvinte; Scrie corect după dictare • patru din semnele grafice: FOARTE BINE Stabileşte corect toate cuvintele din propoziţiile date; Alcătuieşte corect ambele propoziţii, respectând ambele scheme indicate; Desparte corect în silabe şi reprezintă grafic toate cele trei cuvinte; Reprezintă prin desen trei cuvinte care satisfac cerinţa; Identifică şi rezolvă corect toate situaţiile care satisfac cerinţa; Recunoaşte toate sunetele şi identifică cuvinte care satisfac cerinţa formulată; Desparte corect în silabe cuvintele şi stabileşte corect poziţia sunetului ; Scrie corect după dictare toate semnele grafice. CONŢINUTUL TESTULUI 1. Desenează florii de lângă fiecare imagine atâtea frunze câte cuvinte are propoziţia rostită de doamna învăţătoare: Fetiţa şterge praful. E toamnă. 2. Alcătuieşte oral propoziţii despre imaginile date, ţinând cont de indicaţii: . . 3. Scrie sub fiecare imagine, deasupra liniei albastre, atâtea linii portocalii câte silabe are cuvântul care denumeşte imaginea: 4. Desenează în careurile de mai jos obiecte, plante sau animale ale căror nume sunt alcătuite din atâtea silabe câte umbreluţe sunt lângă careu: 5. Denumeşte fiecare culoare. Colorează cu portocaliu soarele din dreptul culorii în denumirea căreia auzi sunetul "e" şi cu galben soarele din dreptul culorii în denumirea căreia auzi sunetul "o": 6. Desenează câte un obiect a cărui denumire începe cu fiecare din sunetele cuvântului ilustrat: 7. Desparte în silabe cuvintele desenate de tine la exerciţiul anterior şi desenează un punct roşu deasupra silabei în care auzi sunetul "a". 8. Scrie după dictare următoarele semne grafice: liniuţă oblică pe un spaţiu, bastonaş cu întorsătura în jos pe două spaţii, zala pe un spaţiu, oval, liniuţă oblică pe două spaţii, semioval. 